
««Viimase mere» poole» on ajaloolise triloogia «Mongolite sissetung» viimaseks (kolman- 
daks) osaks. 
Esimene ja teine osa «Tšingis-khaan» ja «Batu-khaan» ilmusid eesti keeles 1959. aastal. 


Venemaale langes osaks üllas missioon ... Tema ääretud tasandikud neelasid mongolite jõu ja 
panid seisma nende pealetungi Euroopa piiril; barbarid ei julgenud jätta oma tagalasse 
orjastatud Venemaad ja pöördusid tagasi oma idasteppidesse. Algava vaimse arengu päästis 
lõhkikäristatud ning hingevaakuv Venemaa ... 

(A. S. Puškin) 

Ma lähen viimase mereni, ja siis on kogu maailm mu võimu all. 

(Tšingis-khaani kroonikatest) kohta - käivatest 


Esimene OSA SEE SÜNDIS BAGDADIS... 


Esimene = peatükk PITSATITE NIKERDAJA DUDA ÕIGLANE 


Bagdadi peamošee-esisel väljakul laia kivitrepi serval istus väikese lauakese taga Duda 
Õiglane ja graveeris kirju lihvitud karneoolpitsatitele. Ta nikerdas neile tellijate nimed kaunis 
sidekirjas, araabia tähtedega, kunstipärases kujunduses. Kividega sõrmustele graveeris ta ka 
salapäraseid nõiasõnu, mis andsid sõrmuse valdajale jõudu ning tervist või kaitsesid teda kurja 
silma ja õelate inimeste hukatuslike manamiste eest. 


«Duda Õiglane» — nõnda hüüti pitsatite nikerdajat. . . Kes majesteetliku mošee külastajatest 
poleks märganud küürutavat meistrit pika ruske habeme ning mustade puh- 

maskulmudega, mille all peituvad silmad näisid süngetena, salajast mõtet varjavatena. 

Kord tuli Duda Õiglase juurde väärika olekuga mees, seljas kallis villane kehakate «abe», mis 
oli vanadusest luitunud, rahulikul näol lahke naeratus. Ta asetas lauakesele poolläbipaistva 
piimjassinaka kivi, mida kutsuti «kuukiviks», ja palus sellele graveerida kirja: «Hassan Ette- 
vaatlik, tema pühima kaliifi habemepügaja.» 

«Anna mulle andeks, et ma segan end võõrastesse asjadesse,» lausus Duda tööd katkestamata. 
«Kuid niisugune kiri võib kaasa tuua ebasoovitavaid tühje jutte ja sulle isegi hädaohtlikke 
tagajärgi. Tuleb kirjutada teisiti. Tema pühim kaliif kui vooruse ja täiuslikkuse eeskuju ei tohi 
ega lubagi endal habet pügada. See ajab rahva ärevusse. Mašalla, mašalla! Hoidku selle eest!» 
«Ja missugust kirja sina soovitad?» küsis hämmastunud ning ärevusse sattunud Hassan. 

«Sinu eelkäijal, kes tegi maise eluga lõpparve viie aasta eest, nagu räägitakse, oli tiitliks: 
«Abdulla Berber, kes kannab hoolt tema pühima kaliifi habeme eest» . Niisugune kiri ei tekita 
mingisuguseid kahtlusi. .. «kes kannab hoolt habeme eest-!»» — ja Duda tõstis 
paljutähendavalt nimetissõrme üles. «Siis hindab su ettevaatlikkust ka kaliif ise — saagu talle 
osaks rahu ning heaolu!» 

«Just nõnda sa teegi!» ütles Hassan nikerdajale ja tahtis juba lahkuda, kui märkas äkki 
kuldsõrmust kirjaga, mis millegipärast tõmbas enesele ta tähelepanu. «Mis pitsat see siis on?» 
päris ta ja sirutas käe sõrmuse poole. 

Siis kahmas Duda Õiglane tema kohta ebatavalise väledusega kuldsõrmuse ja peitis selle koos 
nahkkarbikesega põue, kus ta hoidis oma tellijate teisigi väärisasju. 

«Selle sõrmuse juures pole ma tööd veel lõpetanud. Ja pooleli olevaid asju ei armasta ma 
näidata.» 

Samal silmapilgul kihutas tulise tantsiskleva kuldruske täku turjal mošee juurde noor ratsanik. 
Hobuselt maha tulemata hüüdis ta: 

«Tervitus sulle, mu lugupeetud kasvataja, Duda õiglane! Kss sõrmus on valmis?» 

Alati rahulik ning suursugune Duda hakkas järsku sagima, avas nahkkarbikese, võttis 
kuldsõrmuse ja läks nobedalt mööda trepiastmeid alla noore ratsaniku juurde. Nii ratsanik kui 
ka ta hobune olid noored, sihvakad jia kaunid. 

Ratsanikku võis umbes kahekümne viie aastaseks pidada. Riietatud oli ta tagasihoidlikult 
nagu lihtne kõrbenomaad, beduiin, kuid oli näha, et isegi räbalates säilitas ta julge vaba mehe 
uhke rühi. Nooruse võlu ja sisemisest jõust valgustatud nägu muutsid ta äärmiselt kauniks 
ning veetlevaks. 

«Kes see oli?» küsis habemepügaja Hassan, kui ratsanik oli võtnud sõrmuse, kihutanud 
tuhatnelja üle väljaku ja kadunud tolmupilve. 

Duda vastas ärritatud häälel: 

«Kas pole see sulle ükskõik? Sina pügad habemeid, tema aga taltsutab hobuseid. See on kõige 
uljam võidusõitja araablaste ratsavõistlustel, ja pole olnud veel täkku, kes poleks tema kindla 
käe all taltsaks muutunud.» 

«Kuid misjaoks talle niisugune kuldsõrmus?» 

Duda Õiglane vihastus nii rängalt, et hakkas susisema ning karjuma, vehkides kätega. Trepist 
üles tulevad palvetajad jäid hämmastunult seisma. 

«Mis sa norid selle sõrmuse kallal? Mis sul sellega pistmist? Oleksid sa selle linna valitseja 
džasuss — spioon, siis ma annaksin sulle vastuse, praegu aga lase siit parem jalga! . ...» 
Hassan — habemepügaja — taandus ja eemaldus kiiresti. Ta tormas otseteed lossi, et 
jutustada nähtust vekilile — lossi ülevaatajale. 


«Näib, et see on Al-Mansuri' sõrmus,» kordas ta erutatult. «Sa kanna sellest ette. Siin on 
varjul mingisugune saladus.» 


Teine peatükk TÄPSELT SÜDAÖÖL 


Bagdadis saabub öö kiiresti, peaaegu silmapilkselt. Kaupmeeste poekestes lõi särama palju 
tulukesi, kui Duda pikal sammul ruttas mööda kitsaid tänavaid teiste jalakäijate kannul. 
.Umbtänavas koputas ta väikesele uksele. Kokkulepitud koputuse peale avas sünge ühe 
silmaga valvur ukse ja Duda läks üle kitsa õue, mis oli täis kaherattaga kaarikuid. 
Ettevaatlikult trügis ta ligistikku seisvate kaame- 

' See Cordoba kalifaadi orjadest kaardiväe ülema nimi on keskaegsetes Euroopa muistendites 
ümber tehtud Almansoriks. 

lite vahelt läbi ja jõudis lõpuks oma toapugerikku kahekorruselise hoone keldrikorral, kus 
hoiti kaupmees Mahmud-urgandži' kaupu. 

Peremees, rikas horezmi siidikangaste ning tikanditega kaubitseja, rändurite vastu lahke ja 
vaga mees, oli lubanud juba mitme aasta eest elada oma majas pitsatite nikerdajal, kuna ta jäi 
rahule tema poolt kuldsõrmusele graveeritud suure Suleimani” nõiasõnadega, mis olid talle 
kaubitsemises õnne toonud. 

Harjunud kombel leidis Duda kottpimeduses madala lauakese, asetas selle kõrval paiknevasse 
nišši kaasatoodud nahkpauna instrumentidega ja läks uuesti õue. Ta istus puupaikule 
sissepääsu juures ja ootas kaua aega alandlikult, tõstes silmad eredate (ning kiirgavate tähtede 
poole, mis tumedal taevatelgil särasid. 

Mühisevatest kaamelitest ühed lamasid, teised seisid, jä näis, et ajajate poolt keset õue tehtud 
lõkke oranžvärvilised tulekeeled leegitsevad nende jalgade vahel. 

Lõpuks vilksatas igatsetud vari ja lähenes Dudale, Temast levis roosiõli aroomi. Õrn hääl 
sosistas: 

«Meie lugupeetud peremees tervitab sind ja palub, et sa palvetaksid tema eest.» 

Tulist kakukest ja savikaussi aurava leemega vastu võttes tundis Duda väikesi käsi 
hõbesõrmustega, ja sõba äär puudutas mehe nägu. Duda ootas alandlikult, kuni kadus temaga 
kõnelnud vari, kes oli lubanud tuliseid süsi tuua, ja heitis talle järele ahne pilgu. Neiu tuli 
varsti tagasi, puhudes süsi hõõgvele, ja siis valgustas helepunane kuma tütarlapseliku näo 
õrnu jooni, mustaks värvitud kulme ja tikitud paela ta laubal. Laulev hääl küsis otsekui pilka- 
valt: 

«Mispärast sul käed nii värisevad, kui sa minult leent vastu võtad? Ma kardan iga kord, et sa 
selle maha loksutad.» 

Ja tasase naeruga kadus neiu pimedusse. 

Kui Duda oli oma uberikku tagasi pöördunud, puhus ta söed lõkkele ja läitis koldes haod. 
Väreleva valguse käes hakkas ta kirjutama paksu püha raamatu, koraani äärtele. Kahel korral 
võttis ta väikese kitsa noakese ja teritas pil- 


' Urgandži — see tähendab, pärit Urgentši linnast. 

2 Suleiman — piibli kuningas Saalomon; hiljem paljude muhameedlike legendide 
kangelane. 

liroosulge. Kogu aeg pomises ta kummalisi sõnu ja vehkis kätega, otsekui vaidleks ta 
kellegagi: 

«Südaöö ... Täna südaööl! See käib mul üle jõu! Süda ei pea enam vastu. On aeg sellele 
hulkurielule lõpp teha... Kuid siiski jäävad mulle lootused... Mitte kellelgi ei õnnestu mind alt 


vedada. Elu malelaual päästab ainult «ratsukäik»! On rumalus otse minna, kui šaitani paisatud 
kalju tee tõkestas. Homme homimikul peab lööma särama minu geeniuse tulelõõm. Inimesed 
pistavad jooksu ning hakkavad keerlema meeletus ringtantsus minu vilepilli, nii 

tagasihoidliku ning nõrga vilepilli viisi järgi. Kui ainult jätkuks jõudu, kui ainult õnnetuse 
skorpion ei nõelaks mind otse südamesse sel hetkel, millal õnn võib mind juba haarata ja 
laineharjale kanda.» 

Duda lükkas ukseriivi ette. Ta kergitas vilti, mis asus keset tuba. Nähtavale tuli väike luuk. 
Püüdes vältida kära, laskus Duda mustendavasse avausse. Kottpimeduses ringi kobades tegi ta 
paar sammu ja jõudis teise trepini, mis viis üles. Ettevaatlikult läks ta trepist üles ja leidis end 
toas, mille keskel asus pikk kitsas laud. Väikese akna kaudu tungis sisse' nõrka tähevalgust. 
Duda laskus põlvili ja langetas pea kätele. Vaikselt omaette luges fa palveid, algul araabia 
keeles, hiljem mingis teises keeles. 

Ta tõstis vahetevahel pead, vaatas ovaalsesse aknasse, hakkas siis jällegi palvetama. Kumedad 
nuuksed raputasid teda, vaevaga hoidis ta neid tagasi, katsus vaikust säilitada. 

Viimaks tuli aknas nähtavale servake eredast, otsekui heledaks kuumutatud ükskõiksest 
täiskuust, mis sooritas taevavõlvil oma tavalist teekonda. 

Põlvedele jäädes ajas Duda end sirgu ja klammerdus kätega lauaserva külge... Kurb kahvatu 
kiir valgustas laual asuvat kitsast varbadest põimitud kanderaami. 

Kanderaamil lebas naise keha, seljas tumedad siid-rõivad. Naine oli nii- kõhnunud ning 
kuivetanud, et teda võis vaevalt märgata riidevoltide keskel. Kaks väikest käekest olid rinnal 
risti, sõrmedes helkisid hõbesõrmused. 

Duda põrkus tagasi ja ootas võbinaga.:. Kui kuuketas hakkas akent täitma, ilmus selle eredal 
hõbedasel foonil selgesti nähtavale õrn profiil. 

Meeletu kirglikkusega sosistas Duda: 

«Ma olen siin, sinu ustav teener . Ma olen siin, sinu kõrval, nagu alati! ... Orn, süütu Mariani! 
Kas kuuled mind?'Siruta välja oma väike käeke ja puuduta mu laupa! Kinnita mu jõudu!» 
Duda vahtis ahnelt näo profiili, lootis ikka veel, et ripsmed kerkivad ja nägu uuesti võpatab, et 
naine ellu ärkab. 

«Saatus! Kõikjal saatus! Kohutav saatus, millega ei suuda toime tulla isegi mu alistamatu 
tahe. Saatus purustab kõik, mida ma kavatsesin, kõik, mida ma ette valmistasin, hävitab kõik 
nõiasõnad, kuid siiski ei vannu ma alla! .. .» 

Aeglaselt nihkus edasi kuu. Ta kadus, ja orn profiil uppus pimedusse. 

Duda langes põlvili, pures sõrmi, püüdis lämmatada kumedaid nuukseid. 

«Helge süütu Mariam suri. Ma näen teda viimast korda. Viimast korda. Homme viiakse ta 
igavese rahu varjupaika! .. .» 

Äkki tõid ta meelemärkusele hüüded, mis kaikusid õuel: «Duda, pitsatite nikerdaja! Ava uks, 
või me lööme selle sisse!» 

Duda kõhkles mõne hetke; siis tõusis ta kiiresti, läks oma tuppa tagasi ja kattis luugi vana 
vildiga. 

Uksele kolkimine ei lakanud. Duda tõmbas riivi eest. 

Sisse astus must ori, käes põlev tõrvik, mis ajas ubriku suitsu täis. Orja taga ukselävel seisis 
triibulist mantlit kandev mees, keda Duda tundis: see oli kaliifi timukatest kõige metsikum. 
«Kas sina oled Duda, pitsatite nikerdaja, keda kutsutakse Õiglaseks?» 

«Sa ütlesid tõtt, lugupeetud Mansur, kohtumõistmise mõõk ja tema pühima trooni võimas 
kaitse!» 

«Tuled kohe minuga kaasa, ja me katsume järele, kui õiglane sa oled. Orjad, võtke see mees 
kinni ja vaadake, et ta pimeduse varjus jalga ei lase. Ta on nõid, ta võib end nahkhiireks 
muuta ja ära lennata.» 


«Ma kuulan ju niigi alandlikult sona, mu isand!» — Duda sirutas kuulekalt oma käed ette ja 
kaks musta orja sidusid need jäikade nööridega kinni. 

Kolmas peatükk SUURKALIIFI LOSSIS 


Kui kaks neegrit, kes Dudat kätest kinni hoidsid, koos temaga keldrist üles õuele tulid, pistis 
Duda korraga nii läbilõikavalt karjuma, et katusel magavad inimesed virgusid. Kõikjalt kostis 
sõimu: 

«Mispärast te piinate õiglast vanakest? Jätke ta rahule! Nurjatud!» 

Mansur kiirustas neegreid: «Rutemini, rutemini edasi!» Duda punnis vastu: 

«Mispärast need sabatud ahvid mul käed välja väänavad? Käed ju toidavad mind! Ma lähen 
niigi... » 

Isesuguse jõuga pöördus ta ühe neegri poole: 

«Vaata mulle silma, suitsutatud seasink! Sa ise tahad praegu pikali heita, siiasamasse, otse 
kaamelisõnnikule! Heida pikali! Jää kähku magama kui kott!» 

Tohutu suur neeger, seljas kirev linane mantel, ninas vaskrongas, hakkas järsku tuikuma, 
vajus maha ja heitis külili. 

Duda pöördus teise neegri poole, puuris teda leegitsevate silmadega ja jätkas: 

«Ja ka sina, üliküps kõrvits, tahad juba magada! Heida oma laiskvorstist sõbra kõrvale ja 
hakka norskama nagu see must pühvelhärg!» 

Tuikudes läks teine neeger lamaja juurde, kukkus tema kõrvale, ja mõlemad hakkasid valjusti 
norskama. 

Tulivihane Mansur tormas magavate neegrite juurde, tagus neid jalgadega ja sõimas pööraselt. 
Siis pühkis ta riidest vöö otsaga laubalt higi ja pöördus Duda poole, kes seisis rahulikult, käed 
taeva poole sirutatud. 

«Pärlendav kuu!» kõneles Duda. «Sa .paistad ühtemoodi suurte jia väikeste, tarkade ja 
rumalate peale. Valgusta sõgedate aru, et nad ei tiriks Duda Õiglast kui tapetud oinast!» 

Ta tegi Mansurile kummarduse ja lausus: «Sa viid mind kõige õnnelikuma ilmeksimatu 
juurde. Milleks siis murda neid peeni osavaid käsi, mida tema pühimus vajab? Ma tulen ise. 
Et aga need kaks jõhkrat kaamelit siin terve ööpäeva ei vedeleks, annan ma neile 

käsu, mida teha tuleb. Hei, teie, šaakaliraiped! Lipake kiiremini koju ja magage seal homme 
hommikuni!» 

Mõlemad neegrid kargasid püsti ja, kätega avaraid kott-pükse kergitades, pistsid tulistjalu 
väravast välja. 

«Mie edasi, hea nõuandja, väärikas Mansur!» lausus Duda kaliifi saadikule. «Ma järgnen 
sulle.» 

Must teener tõrvikuga läks ees, tema järel Mansur, kes pidevalt tagasi vahtis ja ähvardavalt 
sauaga kõpsis. Viimasena sammus Duda õiglane, liigutades kergelt pikki kõhetuid jalgu. 
Nad läksid läbi magava Bagdadi kitsaste käänuliste tänavate, mida päeval alati täitis elav 
kärarikas rahvahulk. Praegu purelesid üksnes koerte karjad tänavanurkadel neile heidetud 
kontide pärast ja öövahid, kes keerutasid käristeid, tõkestasid tee, karjudes eemalt: 

«Kes tuleb? Kõnele, või raiun surnuks!» 

Kui valvurid kuulsid, et tuleb kaliifi peatimukas, verine Mansur, tõmbusid nad kõrvale ja 
kummardasid tervitusi pomisedes maani. 

Tee viis suure Didžle (nagu tollal Tigrist hüüti) jõe kaldale. Nad astusid neid ootavasse kaliifi 
venesse, sõitsid üle jõe teisele kaldale, kus kohtasid vekili ja mõningaid relvastatud sõdalasi. 
«Aja kuningas on vihane,» lausus vekil, «ega maga. Ta käskis hädaohtliku kurjategija 
viivitamatult oma välkuva pilgu ette tuua.» 


«Suur Al-Mamsur!» hüüatas Duda, tõstis käed ja pöördus kuu poole. «Sina kuulsid kõik ja 
maksad omal ajal kõige eest kätte!» 

Mansur läks vekili juurde, viis ta kõrvale ja seletas talle erutatud sosinal, et see pikk ruske 
habemega vanamees on ilmselt võimas võlur. Teda ei maksa ärritada, vaid tuleb ta 
ettevaatlikult lossi toimetada, muidu muudab ta kõik nahkhiirteks. Ta uinutas neegrid 
magama, ja nood kukkusid silmapilkselt maha kui joobnud, ent. hiljem, tema käsul, kargasid 
jalule ja põgenesid, otsekui oleks neid keeva veega üle valatud. 

«Sain aru, sainaru!... Palun, lugupeetud Duda Õiglane, järgne mulle. Tema pühimus — 
kaitsku teda taevas! — ootab sind. Tuleb kiirustada.» 

Kaliifi loss ja aed võtsid enda alla tohutu maa-ala, peaaegu poole linnast. Kõrge müüri tagant 
paistsid kaharad lopsakad datlipalmid, sihvakad seedrid ja nende vahel 

lamedate katustega loendamatud ehitised, milles hoiti tuhande eunuhhi lakkamatu järelevalve 
all kaliif Mustansiri «pärleid» — tema seitsetsada naist. Kaugemal kõrgusid lossi peened 
nooljad minaretid. Kohati oli müüril näha liikumatuid tunnimehi odadega. 

Värava juures, mille külgedel kaks tornikest, seisis valve ja ootas erutatult alati raevuse ning 
ärritatud timukate pealiku tagasitulekut. 

Valve andis teed, ja pilku kõrvale heitmata hakkas Duda Õiglane tähtsalt ning pidulikult läbi 
kaliifi toreda aia sammuma. 

Vekil ja Mansur astusid nobedasti edasi, läksid mööda trepiastmeid lossi, kus ootas juba 
suurvesiir kahe teenriga, kes hoidsid nikerdatud pronkslaternaid. 

«Kes sa oled?» küsis suurvesiir, asetanud käe oma hallile habemele. 

«Aadama poeg, pitsatite nikerdaja, keda kutsutakse Duda Õiglaseks.» 

«Otsekohe astud sa kaliif Mustansiri kirka palge ette — taeva heldus hoidku teda! Pea meeles, 
et sa ei tohi talle küsimusi esitada, pead ainult vastama.» 

«Ma räägin kõik, mida tema pühimus teada soovib!» pomises Duda. 

Kõik läksid mööda keerdtreppi üles lossi katusele, mis oli üleni kaetud pehmete vaipadega. 
Selle kohal kummus ääretu kuplina safiirsinine taevas, mis helkivate teemant-tähtedega üle 
külvatud. » 

Ühes katusenurgas lebasid kuulsast bagdadi punasest safianist patjade virnad. Nende keskel 
istus musta värvitud habemega keskealine mees, suur valge, turban peas. Punase 
siidrõivastuse õlaosi kaunistasid tikitud kuldlilled. Teda poolringina ümbritsevad 
lähikondlased istusid jala-kandadel, käed põlvedele asetatud. 

Duda ootas kaua aega, seistes küljega kaliifi poole ja vahtis kaugusesse. 

Peamine ärilinnaosa jõe taga mähkus juba õrna uduloori. Siin-seal vilkusid veel tulukesed. 
Kuldses kuupaistes «virvendas kergelt Didžle jõgi. Eredas valguses võis selgesti näha, kuidas 
Jõgi kaugele Pärsia lahe poole voolab. 

«Viimaks olen ma võimsa kaliifi lossis,» mõtles Duda erutusest lämbudes, kuid väliselt 
rahulikuna ning ülevana. «Üheksa aastat ootasin ma seda õnnelikku silmapilku. Ära 

lase käest õnne, mis särab täna sinu ees selles kõikvõimsate valitsejate muinasjutulises lossis! 
.. . Kuid mis juhtub sinuga hiljem! Juhtub see, mida sa ise mõistad saavutada .. .» 

«Kuula mind, auväärne mees,» lausus lähemale astunud vekil summutatud häälega. «Sa lähed 
nüüd tema pühimuse juurde, langed ta ette põlvili ja jääd vaikides ootama.» 

Duda jättis sandaalid vaiba äärele, läks kaliifi juurde, langes põlvili, tegi kummarduse ja 
suudles vaipa käte vahel. 

«Tervist, punahabe!» lausus kaliif. «Ma kuulsin, et sa tead saladust!» 

«Rääkisid tõtt nagu alati, sina, ilmeksimatu — kasvagu veelgi su vägevus ja kuulsus! Kuid ma 
pean kõik tähtsa, mida tean, jutustama üksnes sulle, ilma kõrvaliste pealtkuulajateta. Seda 
nõuab Al-Mansuri testament.» 


«Minu ustavad sõbrad,» pöördus kaliif istujate poole. «Te võite lossi saalidesse puhkama 
minna, mina aga jään siia üksnes oma suurvesiiriga.» 

Kõik tõusid, surusid käed rinnale ja väljusid vaikselt pisikeste auväärsete sammukestega. 
Vaikides silmitses Duda kaliifi ja mõtles: 

«Minu ees on kõige vägevam muhameedlane, prohveti järeltulija. See araablane, 
väljanägemiselt nii tavaline, kehastab islami kõrgeimat vaimulikku jõudu. Tema poole on 
pööratud kaheksa maailmakaare kõikide muhamedi usu kummardajate mõtted ja palved. 
Tema võib mind suureks teha ja tõsta õnne ning edu tipule või kukutada mind 
murekuristikku.» 

Kaliif võttis nikerdatud hõbekarbikesest kuldsõrmuse ja küsis: 

«Kas sina nikerdasid selle sõrmuse?» «Ma pean seda silmitsema.» 

«Võta!» 

Põlvili lähenes Duda kaliifile, võttis sõrmuse ja tundis, kuidas ta kergelt puudutas kaliifi 
hoolitsetud kätt. Dudale näis, et selle puudutuse kaudu tungis temasse islami vaimulik jõud ja 
põletas teda. 

Pärast sõrmuse uurimist lausus Duda: 

«Ma nikerdasin selle sõrmuse viie aasta eest.» 

«Kas sa tead, et sellel leiduva kirja eest tuleb maha raiuda su arutu pea?» 

«Sa võid seda teha, seaduse kaitsja, kuid siis viin ma saladuse endaga kaasa, sa ei saa mitte 
midagi teada, ja see saladus jääb rippuma su kohale nagu saatuse ihutud mõõk.» 

Kaliif võpatas ... 

«Räägi kõik, mida tead, ja ma tõotan, et kaitsen sind, et sinu peast ei lange juuksekarvaga.» 


Neljas peatükk «RATSUKÄIK» 


Duda, tõmbus eemale, istus jalakandadele palvetaja poosis ja vaatas kiiresti ringi. Platsikesel 
tema taga polnud enam ühtegi valvurit. Duda hakkas kõnelema algul rahulikult, siis aga üha 
ägedamalt: 

«Sa tead hästi, suur valitseja, et targa kaliifi Harun al-Rašidi surmast peale hakkas vankuma 
suure araabia hõimu vägevus ning kuulsus ja lüüasaamine järgnes lüüasaamisele.» 

«Kes seda siis ei tea! Kes meist ei kurvasta selle pärast!» . 

«Suurriik, mis loodi araablaste helkiva võitmatu mõõga läbi ja mille piirid ulatusid 
Mauretaania viljakandvatest aladest Hiina Kašgari metsikute kõrbemägedeni, lõi vabisema 
siserahutuste ja metsikute mongolite vaenulike hordide sissetungide tõttu.» 

«Ka see on mul teada!» 

«Kas peame meie, õigeusulised, leppima sellega ja ootama kurba lõppu, milleni viib meid 
araablaste vägevuse nõrgenemine, või tuleb meil kõik jõud kokku koguda, et jällegi kõikjal 
võidukalt lehviks prohveti suur roheline lipp?...» 

«See mõte tekitab ammugi muret mu südamele.» 

«Sind teeb rahutuks sõrmus, mis leiti tapetud sõdalase, suure väejuhi Abd er-Rahmani 
viimase järeltulija sõrmest. Kuid võibolla jäi tal järele poeg? Väärikas ning ülikaunis poeg, 
selge peaga mees? . .. Araablased on alati kannatanud seetõttu, et nende šeigid on üksteisega 
vaenujalal.» 

«Jah, see on meie ammune alatine häda!» ohkas kaliif. 

«Suurte tegude kordasaatmiseks peavad suurmehed end ümbritsema ka väärikate abilistega. 
Kui frankide purustaja 

ning kõiki «õhtupoolseid maid» vallutada ähvardava suure väejuhi Abd er-Rahmani viimane 
võsu on olemas... kui on elus niisugune nooruk, kes on õppinud kõrgeid teadusi medreses, 
mille sa asutasid, kes särab ilust ning mehisusest nagu kuu taevas, kes taltsutab metsikuid 
ratsusid, kes valitseb helkivat mõõka nagu välku — kas tahaksid sa, võimas kaliif, et 
niisugune nooruk oleks sulle lähedane nagu poeg, ustav, puhas ja truu nagu allahi sõna? ... Et 
ta viiks su maleva uutele võitudele, et lööks jällegi eredalt särama, nagu endistel aegadel 
araabia vapruse kuulsus? . .. » 

Kaliif heitis suurvesiirile hämmastunud pilgu. Too vastas vaikselt ning aupaklikult: 

«Parem muidugi, kui niisugune tubli sõdalane oleks ustav sõber ning kaitsja kui õel 
salavaenlane. Igaüks, kes suudab araablaste nime kuulsusele kaasa aidata, peab saama 
Bagdadi pühima kaliifi toetuse ning õnnistuse osaliseks.» 

«Kuid kus see sõdalane siis on, näita mulle teda, kui ta on elav inimene, mitte aga välja 
mõeldud, kelle on loonud turulobiseja tühi muinasjutt.» 

«Ma võin teda sulle näidata. Kuid ma kardan, kas ei tule mul hiljem selle pärast kannatada, 
valada kahetsus-pisaraid ja katkuda peast juukseid kurbuse tõttu, et hukutasin ta.» 

Kaliif lausus: 

«Ma tõotan sulle, et kui ta on niisugune, nagu sa teda kirjeldad, ja kui ta pole korda saatnud 
ega saada mingeid kuritegusid, siis võtan ta oma alatise kaitse alla. Mida sina arvad sellest, 
mu tark ustav suurvesiir?» 

«Ma tahan amda nõu — ärgu paistku see sulle häbematuna ega arutuna.» 

«Räägi!» käskis kaliif. 

«Muidugi oled sa kuulnud kuulsast kohutavast vallutajast Temutšin Tšingis-khaanist, kes tuli 
idast metsikute mongolite ehk tatarite hordidega ja kes jättis oma pojapoja Horezmi 
valitsema?» 

«Loomulikult! Sa räägid julmast Batu-khaamist? Mispärast sa tema järele pärid?» 

«Mina soovitan sul see julge nooruk — kui ta on tõesti niisugune, nagu teda kirjeldas Duda 
Õiglane, — läkitada kaliifi saadikuna tervituskirja ning kinkidega julma tatari khaani juurde. 
Käsi, et see nooruk saadaks Batu-khaani 

ka edaspidi kõikidel tema sõjakäikudel ja veenaks khaani loobuma kaliifi maade hõivamisest, 
ning minema selle asemel «õhtupoolsete maade» peale, et noid laastata ja vallutada . . . Meie 
ei tea veel seni, missugused on võimsa Batu-khaani kavatsused. Võib-olla tahavad tatarid tulla 
ka meie õnneliku maa kallale? ... Siis sinu saadik, kes jälgib tatarlaste kõiki ettevalmistusi, 
hoiatab sind õigeaegselt, et meie vaprad väed valmis oleksid.» Kaliif vaikis viivu ja lausus 
siis: 

«Sa annad head nõu, nagu alati, mu truu teener. Mõistagi tuleb Al-Mansuri noor järeltulija 
esiteks proovile panna. Seepärast, Duda Õiglane, too ta siia, otse minu juurde, Aa mina 
otsustan, kas saadan noormehe tatari khaani juurde voi annan talle teise ülesande.» 

«Täidan rõõmuga su käsu,» ütles Duda, «ja toon noore Abd er-Rahmani, nii kiiresti sinu 
juurde, kui saan.» 

«Nüüd aga, Duda Õiglane, jutusta mulle, kuidas sa leidsid selle noormehe, ja kõik, mida sa 
temast tead.» 


Viies peatükk VABAKÜTI SALADUS 


Duda Õiglane pani sõrmeotsad vastamisi ja alustas oma jutustust: 

«Muidugi oled sa kuulnud ja mäletad suurt rahvastela-hingut viiesaja aasta eest, millal 
kuulsusrikkad võitmatud Araabia väed pärast Hispaania alistamist ja Pürenee mägede 
ületamist voolasid tormise merena frankide õitsvale tasandikule?... Sina, kõikteadja ning 
ettenägija, muidugi mäletad, et see lahing oli algul võidukas meie lõvidele, kuid ka frankid 


võitlesid nagu tulivihased marutõbised hundid, ja võidulipp kaldus kogu aeg kord ühele, kord 
teisele poole ... Frankide maleva eesotsas seisis raudrüüd kandev julge väejuht nimega Karl 
Martell, mis tähendab «vasar» .. . Näis, kõige kõrgema armuline silm lõi rõõmust särama, et 
tema õigeusulised kõikjal võidavad ... Kuid juhtus parandamatu: lahingumöllus lamges koos 
ratsuga meie kuulus juht Abd er-Rahman ja tema kõrval langes ka ta truu lipukandja. Prohveti 
rohelist lippu, mis lehvis kartmatute šahhiidide kohal, sõtkusid lahingutules ratsude kabjad.» 

«Oo, missugune õnnetus! . ..» ohkas kaliif. 

«Kui meie ratsanikud enam oma lippu ei näinud, hakkasid nad sagima ja vägi jättis ründamise 
ning asus uue päeva koitu ootama. Kuid frankid, kes kandsid suuri kaotusi, olid vihasest 
taplusest kurnatud ja läksid öösel ida poole, arvates, et nad kaotasid lahingu . . . Ilmaaegu kap- 
pasid meie truud vägilased mööda tasandlkku ja asjatult otsisid nad Abd er-Rahmani laipa; ja 
nõnda nad ei leidnudki ei teda, ei tema relvi ega ta ratsut. .. Tõenäoliselt viis surmaingel 
Azrail nad elavaina allahi trooni ette . . . Oleks tollal leidunud julge väejuht, kes oleks meie 
maleva kokku kogunud ja selle uuesti taganevate frankide peale viinud, siis oleksime me 
saavutanud kergelt täieliku võidu ja vallutanud kogu frankide maa. Kuid juhid, kes kogunesid 
öisele nõupidamisele, arutasid kaua ja otsustasid nõnda: 

«Me jõuame oma maleva alati kokku koguda, segipaisatud read korda seada ja frankide maale 
tagasi tulla, et jumalavallatuid lõplikult purustada ning alistada.» Ja —coh häda! — meie väed 
pöördusid tagasi.» 

«See oli arutu, meie rahvast häbistav otsus!» 

«Möödusid aastad, tervelt viis sajandit,» jätkas Duda, «olid araabia šeigid üksteisega 
vaenujalal, ja polnud nende hulgas uut Abd er-Rahmani, et ühendada kõiki oma võimsa käe 
alla, suure rohelise lipu alla ja tormata mässava mere purustavate lainetena jällegi uskmatute 
õitsvatele tasandikele . . .» 

«Kas tõesti ei säilinud mingeid teateid kuulsast Abd er-Rahmanist?» küsis kaliif mõtlikult. 
Duda laotas käsi: 

«Ma olen küsitlenud kõiki, keda vähegi olen saanud: vanu imaame, kõige targemaid õpetlasi 
medreses, rändlaulikuid ja dervišeid, kes teavad muistseid pärimusi. . . Igaüks ajas isejuttu, 
kuid keegi ei ütelnud midagi täpselt. Sest kui istud mošee trepiastmetel, mis on ehitatud tänu 
sinu hoolitsusele — olgu igavesti kiidetud su nimi! —siis läheb mööda palju erinevaid 

inimesi maailma kõigist kaheksast kaarest, ja nii mõnigi kord kuuled kummalist ...» 

«Ja nüüd jutustagi mulle kummalisest.» 

«Kord tuli minu juurde sünge näoga teekäija, kelle silmades põles salajashoitud mõte. Mind 
rabas tema soov nikerdada kuldsõrmusele kirja . . .» Duda jäi vait. 

«Missugust kirja? Räägi kiiremini!» hüüatas kaliif kumedal, varjatud vihast väriseval häälel. 
«Ta käskis kirjutada: Abd er-Rahman, frankide võitja on usklike lootus ... » 

«Ja sa tegid niisuguse kirja?» 

«Mida minult tellitakse, seda ma ka teen.» 

«Missugune oli ta välimus? Kas sa kohtasid teda hiljem? Kas on ta siin, Bagdadis, või sõitis ta 
teistesse maadesse?» 

«Ma nägin teda mitu korda. Olen kaua maailmas elanud — mida kõike küll ei tule näha! 
Viimast korda nägin ma, kuidas see mees, juustes juba kõvasti halli, mošeesse läks. Tema 
kõrval kõndis elurõõmus nooruk, kes hoidis käes pühi raamatuid. Ma pidasin selle noormehe 
meeles. Ta hakkas innukalt medreses käima. Kord hõikasin ma teda. Ta tuli ja istus mu 
kõrvale. Ma kostitasin teda värskete datlitega. Me hakkasime vestlema ja saime sõpradeks. Ta 
käis isegi mu kodus ja ööbis minu juures. Mulle meeldis see nooruk, kes oli lõbus, kõikide 
vastu lahke, mulle meeldis tema lugupidamine vanemate inimeste suhtes, tema elav mõistus, 


tema armastus muistsete laulude vastu. Ent teda ei veedelnud niivõrd vaimulikud raamatud, 
kuivõrd muistsed pärimused ja jutustused araablaste suurtest vallutustest.» 

«Kus see noormees asub? Ma paigutan tolle koha lähedusse, kus sa töötad, erilise vilunud 
mehe, kes ta välja otsib.» 

«Luba anda sulle tagasihoidlikku nõu. Ma tean, kus ta praegu elab. Kui ta lõpetas kiituse ning 
auga medrese, püstitas ta oma vana telgi ben-abajaadide rändlaagrisse. Seal elab ta koos 
vanavanaemaga, kes valmistab talle toitu ja laulab muistseid laule. Ta on selle rändlaagri 
kõikidest noormeestest kõige julgem. Raamatud mässis ta vaiba sisse ja peitis ära. Ta teenib 
endale elatist isekate hobuste taltsutamise ning väljaõpetamisega ja metsloomade küttimisega. 
Mõnikord, kui ta Bagdadi sõidab, tuleb ta minu juitrde ja toob kaasa vahel juustu, vahel 
datleid või viinamarju. Ta ööbib minu juures ja kuulab mu jutustusi muistsetest aegadest. Kui 
ta teada saab, et sa teda näha soovid, siis peab ta end õnnelikuks, kui võib oma laubaga su 
sädeleva trooni eest tolmu pühkida.» 

Kaliif mõtles natuke aega ja lausus: 

«Kui ta on tõesti õpetatud, nagu sa räägid, ja kui ta hing ihkab kangelastegusid, siis teen ma ta 
.. » siin kaliif takerdus ja lisas: «.. . siis, võib-olla, ma ülendan teda.» 

Mõne päeva pärast ilmus Duda Õiglane lossi kaliifi juurde noormehega, kellest ta oli 
jutustanud. Kaliif võttis mõlemad vastu saalis, kus lillede keskelt purskusid jahedust levitades 
mitme fontääni hõbedased joakesed. 

Noormees oli sihvakas ning kaunis. Ta käitus tagasihoidlikult, kuid väärikusega. 

Tal oli seljas nomaadide tavaline triibuline riietus, vöö vahel vana kinžall, damaskuse töö. 
Kaliif pani nooruki enese ette vaibale istuma, silmitses teda armuliku pilguga, kuid aeg-ajalt 
märkas Duda tema pilukil silmades õelaid, pahasoovlikke tulukesi. Kaliif päris noorukilt 
ratsude ja vanavanaema järele — missugusest soost ta on, küsis ka lõvijahi kohta. 

Abd er-Rahman rääkis kõigest lihtsalt ja väga siiralt: 

«Ma usun, et tuleb sõda ja et mul õnnestub paljastada oma mõõka prohveti lipu kaitseks. Ma 
tahaksin sõita kaugetesse maadesse, eriti päikese loojangupoolsetesse, Hispaaniasse, et teada 
saada, kas on seal säilinud meie suurte vallutajate julgeid järeltulijaid.» 

«Praegu pole sugugi vaja sõita Hispaaniasse, vaid itta ja põhja. Seal küpsevad suured 
sündmused ja valmistutakse seninägematuteks sõdadeks,» tähendas Duda. 

«Miks sa nõnda arvad?» küsis kaliif ja käskis pakkuda aromaatset širazi veini. Dudad ja 
noorukit kosutades kuulas ta tähelepanelikult nende vastuseid. 

Auväärselt habet silitades lausus Duda: 

«Kauge maa teekäijate rõivaid kandvad inimesed rääkisid, et suure jõe Itili' alamjooksul 
paikneb uskmatute tatarite, teisiti ka mungaliteks kutsutud, võimsa tundmatu hõimu sõjaleer.» 
«See on väga tähtis. Mul on tarvis oma saadik ja ustavad maakuulajad sinna läkitada.» 

«Kui sa läkitad Abd er-Rahmani tatari khaani juurde ja kui mina saadan teda kirjutajana ning 
arstina, siis ole kindel, et ta oskab seal varsti ära teenida julma tatari valitseja soosingu, mina 
aga, sellele lisaks, saan khaani juures õukonnaarstiks. Siis saadaksime me sinu pühimu- 


" Ttl -- Volga. 

sele ustavate inimeste kaudu ettekandeid kõigest, mida kavatseb metsikute pohjahordide 
valitseja, kui vägev ta on ja kuidas on võimalik temast jagu saada.» 

«Ma mõtlen järele, sina aga lähed seniks minu auväärsete rändurite vastuvõtumajja. Seal 
söödetakse ja koheldakse Abd er-Rahmani kui kallist külalist. Talle antakse kõik, mida ta 
soovib. Ja sina lähed koos temaga. Suurve-siir varustab teid reisiks kõige hädavajalikuga.» 
Duda kummardas sügavalt kaliifi ees: 


«Hoidku sind kõikvõimas ja toogu sulle kuulsust, mis on sinu ja su suurte esivanemate 
vääriline!» 

Kui Duda ja Abd er-Rahman lahkusid, lausus suur-vesiir: 

«Õnne taevavõlvil kerkib selle nooruki kohale ta hele täht. Väga hea, et sa saadad ta 
mungalite khaani juurde, kuid oleks veelgi parem, kui vägev Batu-khaan viiks ta enesega 
maailma äärele. Sealt ei tule neist kumbki enam tagasi. Nad lähevad oma esivanemate 
juurde.» 

Kaliif vangutas pead ja tähendas: 

«Ainult kõikvõimas allah teab, mis on meile kõige parem.» 


Teine OSA ITILI ALAMJOOKSUL 


Esimene peatükk «TUULTE LEMMIK» 


Mustade tõrvatud parrastega kahemastiline, järskude külgedega laev «Tuulte Lemmik» sõitis 
kergelt õõtsudes mööda karmi Abeskuni ' merd põhja poole. Tuul paisutas purjesid, mis olid 
hallidest ja punastest ristkülikutest kokku õmmeldud, meenutades malelauda. Kurnatud pool- 
paljad sõudjad, jalad ahelates, lebasid liikumatult pinkidel pikkade tahenenud aerude kõrval. 


1 Abeskuni meri — Kaspia. 

Rässakas tüürimees, sinine turban ninajuurele tõmmatud, rõhus roolipuule ja vahtis silmi 
kissitades teraselt kaugele ette, mööda kõrgele tõusvast laevaninast, mis oli röövlinnu pea 
moodi välja nikerdatud. 

Madalalt käivate hallide pilvede uduse kauguse ja merepinna piiril laius kitsas pilliroovööt. 
Seal suubus rohkearvuliste harujõgede kaudu Abeskuni merre suur Itili jõgi. 

Laeva ninas puust kenus linnukaelal istus kaksiratsa neegripoiss, kuulatades tüürimehe 
hõikeid: 

«Must konn, Said, kas sa näed ometi kord suuet? Kas leidsid väina pilliroogude vahel?» 
«Ma näen palju, palju väinu!» karjus Said. 

«Otsi kaldal küngast! Sellel seisab kivist jumal. Mispärast sa teda ei näe, ussipoeg? Hõõru 
silmi!» 

«Pole kivist jumalat. .. Ma ei näe mingit kivist jumalat .. .» 

«Roni masti, päris tippu! Ja kähku!» 

Parda ääres palmipuust kastil, millest levis kauge maa vürtsist aroomi, istus noor araablane, 
seljas punane triibuline rõivastus, mis värvilise riidevööga kokku tõmmatud. Laiad sinised 
kottpüksid olid topitud kollasest nahast rohmakatesse saabastesse. Tuul sasis ta musti 
käharaid ja lumivalge turbani saba, mis õpetatuse märgina vasaku kõrva kohalt alla rippus. 
Soolindude hiigelparved lendlesid tihedate pilliroogude kohal. 

«Kus on Itili suue?» hüüdis araablane. 

«Suurel Itilil on seitsekümmend suuet,» vastas tüürimees. «Tuleb leida peamine neist. 
Ebaõigesse suudmesse sattudes võib laev saarte vahel pilliroogu ära eksida ja leetseljakutele 
kinni jääda ... Otsi, Said, kivist jumalat!» 

Neegripoiss pistis mastitipus kilama: 

«Ma näen kivihunnikut! Seal lebab külili mingisugune kivist jumal!» 

«Vanad jumalad on surnud! Vanad jumalad pugesid soodesse peitu!» muigas araablane. 
«Pehkinud maailmas valitsevad uued jumalad, kes lendasid siia koos ähvardava tatari 
khaaniga. Nemad toovadki mungalitele õnne.» 


«Aerud!» käratas tüürimees kriiskavalt. «Hei, järelevaataja, ärka üles! Vajutage nobedamalt 
aerudele! Heida pilk veele, seik Abd er-Rahman!» jätkas tüürimees araablase poole 
pöördudes. «Me ei sõida enam'soolasel merel, vaid suure Itili magedatel voogudel. Näed, 
kuidas ujuvad 

hõbedaste kalade parved. Nende kohal keerlevad kajakad ... Sõudke kiiremini! Itil on 
lähedal!» 

«Aerud kätte!» toibus päikesest pruuniks põlenud sünge järelevaataja, kes oli suikunud 
köiepuntral, peas punane räbaldunud turban. Ta hakkas osavalt pikka piitsa laksutama, nähvas 
üle väsinult tõusvate sõudjate paljaste selgade ja asus puuvasarakesega vastu lauda kopsima. 
«Leivaraiskajad! Põõnasite küllalt pärituule ajal... Nüüd tõmmake kibedamini. Laiskvorstidele 
ma lõunasööki ei anna!» 

«Küll sa annad!» kostsjd mõned hääled. «Ilma meieta sa pärale ei jõua!» 

Sogast rohekat vett vahutama pannes tousid ja vajusid aerud järelevaataja vasarakese üha 
kiireneva kopsimise taktis. Sõudjad pingutasid kõigest jõust, kord ette kummardudes, kord 
tagasi, peaaegu selili viskudes. 

Ruudulised hallikaspunased purjed olid lontis ja lipendasid kergelt nõrkade tuulehoogude 
käes. 

«Hadži-Tarhan...' Vaata, seal näen ma Hadži-Tarhani!» kisendas masti otsast neegripoiss. 
«Hei, Islam-agaa, ärka üles!» karjus tüürimees laevaomaniku kajuti suunas. «Hadži-Tarhan on 
lähedal!» 

Kitsa uksega kambrikesest kuuldus urinat, sõimu ja läbilõikavat naisekiljatust. 

«Mine otse, Maksum! Pööra Hadži-Tarhanist kõrvale!» kõlas sealtsamast kähisev hääl. «Ära 
lase mitte kedagi laevalaele! Kihuta venemehed minema! Mine Itili mööda üles!» 

Maksum rõhus kogu kehaga pikale roolipuule, pöörates laeva pisut kõrvale. 

Väike asula — kunagine rikas Kasaari pealinn — ujus aeglaselt mööda. Kaldal oli näha 
pruuniks tõmbunud pillirooga kaetud hütte, mis olid püsti löödud palkvaiadele vee kohal. 
Inimesed jooksid purretele, mis kaugele jõkke ulatusid, karjusid, vehkisid värviliste 
hilpudega. Paljud istusid pikkadesse kitsastesse paatidesse ja sõudsid nobedalt laeva poole. 
Madrused seisid pootshaakidega parraste ääres ja ähvardasid igaühe vette tõugata, kes julgeb 
laevalaele ronida. 

' Hadži-Tarhan — Astrahani linna nimetus. Siin asus varem Kasaari kuningriigi rikas pealinn, 
mille purustas Kiievi vürst Svjatoslav. 

Väärikas pika habemega mees, välimuselt kaupmees, sõitis suures mitme sõudjaga venes. 
«Hei, Islam-agaa! Kutsuge Islam-agaa!» karjus ta. «Kas on elus, kas on terve Islam-agaa? 
Mina olen ta ammuaegne sõber ja võõrustaja, Olen sõitnud palju kordi «Tuulte Lemmikuga». 
Ütelge peremehele, et mina olen Abdul-Fath Bagdadist.» 

Noor araabia saadik läks nikerdatud ukse juurde ja koputas kõvasti: 

«Islam-agaa! Lase see mees laevale! Ma olen temast kuulnud ja pean temaga.kõnelema.» 
Nikerdatud uks paiskus valla. Sellest veeres välja paks laiaõlgne laevaomanik Islam-agaa, 
seljas vöötamata põlvini ulatuv tumesinine hame. Tema kareda musta habeme ning rasva sisse 
uppunud silmadega tursunud roidunud nägu kõneles öisest joomingust. Tedretähelise 
kämblaga sügas laevaomanik kõhtu, pistis paljad jalad ülespoole keeratud ninadega 
erekollastesse kingadesse ja läks parda juurde. 

Noor araablane jälgis tähelepanelikult lahtist ust. Pimedusest kerkis esile väike tuhmkahvatu 
näoga naine. Range nunnaliku ilmega, punase paelaga palistatud suitsuhall rõivastus oli 
bütsantsi lõikega. Kergelt paotatud kaelusest paistis peenike-kael pärliniitidega. Nooljate 
ripsmete-alt jäid rahulikud tumedad silmad hetkeks otsekui hämmastunult ning küsivalt 
noorele araablasele peatuma. Kaunis pea pöördus järsult mere poole, ja väike suu sosistas: 


«Võõras metsik maa! Pillirood ja soo! Ja eespool, vaene Daphne, ootab sind jällegi orjus! .. .» 
Nikerdatud hõbekäevõruga peen kleenuke valge käsi kattis silmad, ja väike naine kadus 
pimedasse kajutisse. 


Teine peatükk KUMMALISED LOOD 


Vana Nurali Tšovduri väike nomaadsugukond ilmus hommikupäikese kiirtes helesinisest 
stepist. Eespool voolas laialt suur veerikas Itili jõgi. Mööda kaldaäärset rada laiali valgunud 
lambad vantsisid loiult; poolpaljad tõmmud lapsed sundisid neid tagant. Kaamelid, kes olid 
saba- ja ninasõõrmeidpidi üksteise külge seotud, venisid pika karavanina. Nende küürude 
vahel, peremehe varakompsude 

ja lahtivõetud jurtade otsas, istusid tõmmunäolised kurnatud vanaeided, rinnalapsed kätel. 
Naised, vaarikavärvilistes luitunud hilpudes, läksid kergelt hõljudes uhke vaba kõnnakuga 
karavani ühel küljel. Mehed sammusid eraldi, rääkisid summutatud häälel ja vehkisid 
ärritatult kätega. Mõned mehed läksid küürutades liivaluidete otsa ja jooksid sealt kiiresti 
tagasi. Kõiki haaras õudus. 

Tuttavad paigad ... Siin peatus kevaditi, aastast aastasse, rammusatel rohumaadel vana 
Nurali Tšovduri sugukonna rändlaager. Varem kihutasid siit lakkamatult läbi kollaste 
saigakkide karjad, mõnikord sõi rohtu pelglike metshobuste kari. 

Selle kohutava aasta kevadel oli tühjale paigale veerjal künkal kasvanud ootamatult, otsekui 
erk kevadine stepilill, kullas kiiskav ebatavaline maja kõrge kitsa tornikesega, mis värviliste 
kahhelkividega kaunistatud. Ja peale selle hakkasid piki kõiki radu, nii kauguses kui ka 
lähematel küngastel, kihutama veidrad ratsanikud mada-lakasvulistel ja karudena karvastel 
nobedatel hobustel. 

Kogu Nurali Tšovduri järelpõlv; nii ta pikahabemelised pojad, tugevate jalgadega 
vaskrinnalised pojapojad kui ka väikesed püsimatud pojapojapojad, ühtekokku aga oli neid 
üheksakümmend üheksa meeshinge — hoidku neid kõikvõimsa ning kõikteadja arm! —, kõik 
liikmed Tšov-duri sõbralikult üksmeelsest sugukonnast vahtisid tol kauni! hommikul pärani 
silmi üksteise otsa. Vanemad inimesed hüüatasid: 

«Mida see tähendab? Kas džinnide vembud? ... Ainult allahi aedades leidub niisuguseid 
kuldlosse! Või ehitas siia kõnnumaale enesele muinasjutulossi võimas Ifrit -2.... Kes võib 
elada sellises majas?» 

Ja kõik ootasid, mida ütleb ning otsustab sugukonna vanem, tark vaarisa, ja vahtisid teda 
kannatamatult. Kuid Nurali Tšovdur, peas suur valge turban, seljas pä'kesest pleekinud villane 
mantel, ajahambast näritud hõbenupuga sau põiki üle sadula asetatud, ratsutas sõnatult vanal 
punaste tähnidega hiirhallil täkul ja vahtis aina, otsekui ei usuks ta iseennast, rähmaste 
silmadega muinasjutulise kuldlossi poole, mille taolist ta polnud oma pikal eluajal veel 
näinud. 


Ifrit — võimas kuri deemon muhameedlaste mütoloogias, 

Viimaks tõmbas Tšovdur ratsmed pingule. Hüüded peatasid kogu karavani. Pojad ja 
pojapojad jooksid ligi, ümbritsesid sugukonna ilmeksimatut juhti. Tuul mängis ta valge 
habemega, kähisev hääl aga sosistas vaikselt sõnu täis muret: 

«Jõudsid kätte uued rasked ajad!... Kõik, mida näeme ümberringi, ei kuuluta meile rõõmu! 
Kui kõiknägija ning kõikteadja tahe on niisugune, siis peame me kõigest hingest püüdma, et 
raskete vaevade soolaksoost pääsemise kindlale teerajale jõuda ... Siin aga ootab meid huka- 
tus ... Meie polistel karjamaadel söövad rohtu juba võõrad hobusekarjad! ... Meie uhked 
naised häbistatakse, karjad aetakse minema, armastatud lapsed, kogu meie lootus, viiakse ära 


ning müüakse võõrastesse maadesse! ... Kihutage kari kiiremini kaugetesse steppidesse 
Suure Kivi ' poole. . . Minema sellest kohutavast paigast, julmade halastamatute mungalite 
juurest! Raevuse allahi viha kihutas kaugelt, päikese tõusu poolt need metsikud sõdalased siia, 
meie esiisade põlistele maadele. Kiiremini siit minema! . .. Kuid kas seal on parem? Pilved 
tihenevad meie teel. 00, missugused ajad!» — Ja Nurali Tšovdur tõstis ägades käe sauaga 
taeva poole, pomises palveid, tagus kavušikandadega* vana hiirhalli täku külgi ja palus 
pisarsilmi kauget allahit, et too heidaks armu ja hoiaks tema poegi, lapselapsi ja 
lapselapselapsi. 


Kolmas peatükk MONGOLI VAHISALK 

Käharpäine neegripoiss Said, kes rippus eesmasti põikpuul, libises kiljudes alla ja lippas 
tuhatnelja üle laevalae: 

«Islam-agaa! Meie ees on ratastel siia sõitnud linn ja kuldne maja!» 

«Nähtavasti põrutasid sa oma tühja pea vastu kivi uimaseks! Linna nägid sa unes! Kus ta on? 
Kus ta on?» 

«Poisikesel on õigus!» lõi sekka noor madrus, kes seisis tüüri juures. «Meie ees on uus tatari 
linn, kohutav liikuv linn, mis veereb ratastel mööda steppi.» 


' Suur Kivi — Lõuna-Uraal. 
2 Kavušid — meeste rohmakad nahkkingad. 

«Ma ei näe sedal» Laevaomanik hõõrus sinise hame laia varrukaga silmi. «Teie kõik jampsile 
nagu joobnud, sattudes sellesse soo-uttu.» 

«Vaata sinna, agaa!» kinnitas neegripoiss ja keksis ühe koha peal. «Näed, seal, kus on 
künkad, seisab sädelev maja.» 

«Näen. Need on põlevad lõkked.» 

«Need pole sugugi lõkked! See on puhtast kullast tehtud maja. Ta sillerdab päikesekiirtes 
tulena.» 

«Mis sa, konnapoeg, valetad! Kuidas saab siin, keset metsikut steppi, kerkida kullast maja?» 
«See on kõrberöövlite lõks,» kostis madrus. «Nad luuravad palverändajaid, kes sõidavad 
pühasse Mekkasse. Siin riisuvad röövlid nad paljaks, laibad aga heidavad jõkke.» 

Poolpaljad pinkide külge täheldatud orjad unustasid aerud, klammerdusid pardaserva, vahtisid 
ahnelt kaugusesse, kus endiselt kiiskas leegitsevana kuldne ehitis. 

«Puhtast kullast maja!» karjusid nad kähisevate tooreste häältega ja rebisid ahelaid. «Kui 
murda sealt tükike, siis ostab meist igaüks endale vabaduse. Lähme, purustame selle kuldse 
maja, mille kinkis meile all ah!» 

«See on linn! Ma rääkism tõtt! See on linn!» jätkas rõõmustamist ning kekslemist neegripoiss. 
«Islam-agaa! Sa lubasid hõbedirhemi sellele, kes näeb esimesena tatari linnamüüre! Mina 
nägin neid, anna mulle ruttu dirhem!» 

«Aerumehed, kohtadele!» pistis laevaomanik möirgama. 

Järelevaataja laksas pika piitsaga üle sõudjate paljaste turjade., Valust röökides ning ägades 
istusid nood kiiresti pinkidele ja klammerdusid aerude külge. 

«Võib-olla on see mazar ',» ütles laevaomanik pahaselt. «See on kõigest üksainus ehitis, mille 
on püstitanud keegi stepikhaan oma esiisa hauale. . . See on mazar, haud! Kuid see pole veel 
linn! Kus on siis mošeed? Kus medre-sed? Kus, lõpuks, on saunad ja kaupmeeste poed? Kus 
on elumajad? Mis linn see on! Ei sa, seapoeg, näe mingit hobedirhemit!» 

«Jah, see on tatari linn ratastel!» lausus tüürimees kindlalt. «Siin on uus pealinn kohutaval 
võitmatul hõimul, kes on tulnud idast kõikide rahvaste õuduseks. Nad elavad telkvankrites, ja 


nende linn rändab kord siin, kord läheb steppi, kus otsib karjale paremaid rohumaid. Selles 
kuld- 


1 Mazar — mausoleum pühaku haual. 

ses majas aga elab nende peakagaan, kelle pea on katla-müraka-suurune. Kõõrdsilmade ainsa 
pilguga peatab ta ning paiskab põrmu igaühe, kes julgeb talle ligi minna.» 

«Rõhuge tugevamini aerudele! Edasi!» läks laevaomanik vihaseks. «Järelevaataja, nüpelda 
neid laisku tõpraid'» 

Sõudjad, higist läikivate õlgadega, pingutasid kõigest jõust. Kahemastiline järskude 
parrastega kaunis laev liikus aeglaselt edasi, vastu veerohke jõe tugevat voolu. Kahel pool 
laeva külgedel mõõtsid madrused pikkade peenikeste lattidega sügavust. 

«Leetseljak! Laev kraabib põhja!... » 

«Heida ankur!» karjus laevaomanik. 

Kaks ankrut laksatasid vette, köied tõmbusid pingule, ja parraste juures lõi vesi kobrutama. 
Jõevool kandis mööda külmi laineid ja nendel keerlevaid õlekõrsi ning rohelisi oksakesi. 
Kallas, mis kõrget pilliroogu täis kasvanud, polnud kaugel. 

Tasandikul tulid nähtavale ratsanikud, seljas pikahõlmalised kasukad, peas teravatipulised 
nahkmütsid. Nad tulid jõe äärde, sõitsid vette ja peatusid leetseljakul, raputades lühikesi 
odasid, karjudes arusaamatuid sõnu. Sügavad võrendikud takistasid neil laevale lähenemist. 
Tõmmud habemeta näod, nii noored kui ka vanad, olid tuulest ja päikeselõõsast pruuniks 
parkunud. Jämedate kaelte ning pikkade lakkadega lühijalgsed hobused korskasid ja puris- 
tasid kiiresti voolavat vett nuusutades. 

Ratsanike salgast eraldus vanamees, kesi kandis kollast triibulist halatti. Pead kattis laia 
rebasenahaga ääristatud brokaatmüts. Vanamees sõitis vette ja karjus küll pärsia, küll araabia, 
küll kõptšaki keeles: 

«Kes te olete? Kust te siia tulite? Kelle purjekas see on? Mis teid siia ajas? Mida te toote? 
Vastake! Mina olen suure maailmavallutaja terdžuman — tõlk.» 

Tüürimees, kes oli näinud mitmeid maid, vastas kõpt-šaki keeles: 

«See on «Raudsetest Väravatest»” pärineva lugupeetud kaupmehe Islam-agaa laev. Ta veab 
tema pühima Bagdadi kaliifi erakordselt tähtsat saadikut. Aga kes teie olete?.... 

1 Kõpršaki keeles (ehk kiptšaki keeles) — polovetsi keeles. 


2 «Raudsed Väravad» — Derbendi linn Kaspia mere läänerannikul. Nimetus tuli sellest, 
et Derbent kui kindlus tõkestas mais-maateed Iraani. 

Kas suure maailmavallutaja trooni astmelaud on siit kaugel? Laevaomanik tahab suudelda 
tema ees vaibatolmu ja tuua talle hinnalisi kingitusi.» 

Vana tõlk, kes oli jalusteni vette vajunud, karjus vihaselt: 

«Laske paat vette! Sõitke kaldale! Näidake firmaani, mis lubab teil mongoli kuningriigi 
aladele sõita.» 

Teised ratsanikud lõid kaasa: 

«Näidake, mida te tõite džihangiri' sõdalastele!» 

Värisevi huuli andis laevaomanik Islam-agaa summutatud häälel madrustele rutakaid 
korraldusi: 

«Peitke trümmi kõik, mis võimalik! Sulgege luugid!» 

Tihedast kaldaäärsest pilliroost libises välja kitsas tõrvatud vene. Selles istusid relvastatud 
tatari sõdalased. Konksudega odade abil haakusid nad laevaparda külge, heitsid üles 
nöörredelid ja ronisid laevalaele. Kiiresti jooksid tatarlased mööda kogu laeva laiali ja 
hakkasid kotte kummuli keerama, lõikasid neid kõverate nugadega lõhki, lohistasid ühte 
hunnikusse kasukaid ning muid rõivaid ja pakke datlite ning kuivatatud viinamarjadega. 
Kärast äratatuna tulid trümmist mõned reisijad laevalaele. Päikese eredates kiirtes silmi 
kissitades jälgisid nad hirmuga mööda laeva sagivaid tundmatuid võõraid sõdalast. 

Noor araabia saadik seisis masti lähedal, kämmal laia riidest vöö vahele pistetud kinžalli 
käepidemel. Ta oli uhke ning kohkumatu olekuga. Tema taga seisis punase habemega 
kirjutaja, kes hoidis käes vaibast tehtud kotti ja suurt püha raamatut. 

Kaks tatari sõdalast, kes selja tagant käratult ligi hiilisid, katsusid araabia saadikult kaftanit 
maha tirida. Saadik raputas sõdalased enese küljest kergesti lahti, haaras kinžalli ja hakkas 
neid eemale tõrjuma. 

Mööda nöörredelit ronis laevale vana väärikas terd-Žuman. Majesteetliku žestiga tervitas ta 
laevaomanikku ja inimese veendunud hääletooniga, kes teab, et kõik tema poolt lausutu on 
ilmeksimatu, hüüdis ta valjusti: 


«Kes julgeb solvata suursugust reisijat, saadikut suure džihangiri juurde? Vaprad, õilsad 
sõdalased, jätke võõramaalane raihule! Kes ta on? Las ütleb oma nime.» 


Džihangir — maailma vallutaja. 

«Selles löömingus solvatakse Bagdadi kaliifi saadikut!» pistis kisama laevaomanik, silmad 
pungis. «Need röövlid riisuvad teda.» 

«Need pole röövlid!» teatas terdžuman manitsevalt. «Need on suure tatari valitseja Batu- 
khaani võitmatud bagaturid.» 

Terdžumani kõrvale ilmus noor sõdalane, kes kandis terasest soomussärki ja hõbedase 
ninakaitsega kiivrit, mis silmile tõmmatud. Ta karjus käskivalt: 

«Tähelepanu ja sõnakuulmine!» 

«Tähelepanu ja sõnakuulmine!» hüüdsid kooris mongoli sõdalased, lõpetasid jalamaid 
askeldamise ja igaüks tardus liikumatult valveseisangusse tollel kohal, kus asus, pilgud 
suunatud sõdalasele. 

«Kuulake mu käsku, vaprad ning võitmatud jahikullid! Oodake natuke!» Noor sõdalane 
pöördus laevaomaniku poole, kes oli pea õlgade vahele tõmmanud ja sikutas alla-vajunud 
kottpükse kõrgemale, lastes oma kurjadel silmadel ringi käia. 

«Kes on see arutu mees, kes julgeb tapelda suurkhaani sõdalastega?» 

Laevaomaniku suu vajus lahti, ja kogeldes vastas ta: «See on Bagdadi kaliifi saadik.» 
Noor araablane korrastas kirudes puruksrebitud kaftanit, kõõritas raevunult enese lähedal 
seisvaid mongoleid. Viimaste ülemus jätkas: 

«Te teate, bagaturid, et teiste maade valitsejate saadikud on pühad ja puutumatud. Neile ei 
tohi kätt külge panna ega neil riideid seljast maha tirida. Tänage Bagdadi kaliifi erakorralist 
saadikut ja selle laeva peremeest kingituste eest, mida te neilt saite.» 

«Täname kingituste eest!» hüüdsid mongolid. 

«Esimene kümmekond jääb siia, laevale. Ülejäänud veavad kaldale kõik kingitused ja viivad 
need Batu-khaani laagrisse.» 

Sel silmapilgul veeres laevniku kajutist välja vana kõõrdsilmne mongol, käes mustriline 
vaibariidest kott, mille ta oli väikselt kahvatult naiselt ära kiskunud. Naise jalgade ümber 
kõlises hõbeketike. Nähes, et kõik teised sõdalased seisavad tikksirgelt, laskis mongol koti 
maha kukkuda ja ajas end samuti sirgu. 

«Araabia saadik, laevnik ja kõik sellel laeval sõitvad reisijad!» jätkas soomusrüüd kandev 
sõdalane. «Te muidugi 

ei kaeba minu sõdalaste üle? Nad ei teinud teile millegagi liiga?» 

«Kuidas — ei kaeba!» hüüatas laevaomanik. «Nad ju röövisid ära kõik, mida laevalael nägid 
n» 

«Pea!» katkestas teda mongol. «Pea meeles, et suure tatari valitseja vaprad võitmatud 
sõdalased ei röövi iialgi kedagi, vaid üksnes kui maailma vallutajad võtavad oma seadusliku 
saagi. Ent kuna sa solvasid mu sõdalasi, nimetasid neid röövliteks, siis järgneb jalamaid 
kohtupidamine. Siin, sellel paigal, mõistan ma kohut... Ja valesüüdistuse eest karistatakse sind 
Jassa' suure seaduse põhjal... Ainus ning viivitamatu karistus on: raudnuiaga hoop lagipähe. 
Seda võib asendada üksnes masti külge poomisega.» 

«Keegi ei süüdista! Allah on tunnistajaks — kiidetud olgu tema nimi!» õigustas end väriseval 
häälel laevaomanik tuhkkuivi huuli noolides. «Me kõik oleme rõõmsad, kui meie 
tagasihoidlikud kingitused suurima ning õiglase tatari valitseja kuulsatele sõdalastele 
meeldivad.» 

Noor ülemus silmitses rahulikult laevnikku, ootas natuke aega ja lausus: 


«Tühistan kohtupidamise. Kõigele, mida ma ütlen, alistuge vastuvaidlematult! Kõik 
laevareisijad, laevnik ja madrused, asuge ritta . .. Peale saadiku. Sina seisad teisele poole. 
Hont ja Munke, otsige reisijad hoolikalt läbi.» 

Kortsuräguline, tõpranäo ning kitsaste pilusilmadega vana mongol läks ülesrivistunud 
reisijaterea äärmise mehe juurde. Rahulikult hakkas ta ära võtma triibulist riidest vööd, 
rahakotti, mis oli vöösse peidetud, maha tirima tür-kiisiga kuldsõrmust nimetissõrmest, 
erekollaseid nahkkingi . 

Kõik vahtisid kartusega raudokkalist nuia, mis rippus mongolil üle õla heidetud rihma otsas. 
Teine mongol, kes oli laotanud põrandale pika lambanahkse kasuka, kuhjas sellele äravõetud 
esemeid. 

Vana terdžuman küsis igaühelt üht ja sama: 

«Kes sa oled? Kust sa tuled? Kuhu? Milleks? Ja kas kauaks ajaks?» 

«olen kaupmees. Pärit Suur-Horezmist, Urgentši linnast,» rääkis halliseguste juustega, rikkalt 
rõivastatud reisija, kes kandis triibulist siidhalatti, roosasid kottpükse ja helesinist turbanit. 
«Ma toon siidi, kalliskive ja hašišit, mis valmistab õndsust kõigile selle tarvitajatele. Mida, 


Tšingis- 

' Jassa — seaduste kogu. 

khaani — lõhnaku magusalt ta põrm! — targa jassa seaduse järgi, pean ma oma kaupadega 
tegema?» 


«Sa võid siin vabalt kõike müüa, kui oled eelnevalt eraldanud oma kaupadest ühe viiendiku 
meie õiglase džihaugiri tarbeks, teise viiendiku aga kõrvale pannud kõikide mongolite 
suurkagaani jaoks. See osa saadetakse ta pealinna Kara-Korumisse.» 

Teine reisija, äärmiselt kehvasti rõivastatud, kandis avarat luitunud mantlit ja teravatipulist 
dervišimütsi, hakkas poollauldes seletama: 

«Ma olen rändaja maailma lamedal kandikul. Mu nimi on Šeik Muslih ed-Din. Ma kirjutan 
õndsalikke värsse. Pole mul ei maja ega aeda; seepärast ei saa ma ka andamit maksta. Kogu 
oma varandust kannan ma endaga kaasas. Kõik oma rikkused ammutan ma sellest pronks- 
tindipotist.» 

Mongol-nuiamees kobas dervišit, leidis tal põues raha-kukru mõne hõbemündiga, kaksas ära 
vööl rippuva pronks-tindipoti, korkis selle lahti ja määris oma näpud tindiga. Derviš hüüatas, 
käed taeva poole tõstetud: «Kui mult võetakse mu tindipott, siis tuleb mul heita ka oma maks 
varestele nokkimiseks!» Mongol-nuiamees vastas pahaselt: «Sinu pronksist aare kõlbab meie 
kirjutajatele.» Teine mongol tiris derviši seljast avara tõmmuks muutunud mantli, laotas 
laevalaele ja hakkas sellele äravõetud asju loopima. 

Šeik Muslih ed-Din langes põlvili, kattis kätega näo, ja keha kõigutades ning uludes pomises 
ta arusaamatuid sõnu. Noor mongoli pealik läks tema juurde ja puudutas teda käega. 

«Kes sa oled: kas kerjus, šamaan või tähetark? Mispärast sa nutad?» 

«Ma pole kerjus. Ma olin rikkam kõige vägevamatest valitsejatest, kuid nüüd muutusin ma 
vaesemaks isegi linnust ja metsloomast. Koos oma mantliga rändasin ma kolmkümmend 
aastat mööda maailma. Metsloomal on karvane kasukas, lindudel on suled, minul aga on see 
mantel. Tema on nii mu asemeks kui ka mu laudlinaks, millel ma murran leiba ja juustu, ööse! 
aga leban ma sellel mantlil ja ta katab mind. Purusta mu pea raudnuiaga, kuid siiski ütlen ma: 
Tšingis-khaani suur tark jassa ei saa käskida, et kerjuslaulikult, kes ülistab rahvaste suurte 
valit- 

sejate vägitegusid, võetaks tema ainuke tindipott ja ainuke vana mantel!» 

Sellal sidus mongol-nuiamees mantliotsad sõlme ja tõstis kompsu maast. Aukudest pudenes 
münte, sõrmuseid ja muid reisijatelt äravõetud pisiesemeid. 

Mongoli pealik lausus: 


«Sa tuled minuga meie õiglase khaani juurde. Tema ise otsustab, mida sinuga teha. Honi, 
anna talle tagasi auklik mantel ja pronksist tindipott. Kes sina siis oled?» Mongol osutas 
käega kõhetule, sassis ruugehabemega mehele, kes kandis araabialõikelist valget mustade 
triipudega villast tšekmeni. 

«See jon minu kirjutaja. Ta on ka väga osav arst, arukas tähetark ning ennustaja,» seletas 
araabia saadik. 

«Arst?!» hüüatas mongoli pealik. «Mul on hädasti vaja tarka osavat arsti. Mis peitub su 
nahkkotis?» 

«Siin on minu arstimid, et päästa haigusest ning surmast õigeusulisi. See vana raamat aga on 
suure prohveti — kiidetud olgu ta nimi! — «õilis kirjarull» '.» 

Mongolid kuhjasid äravõetud asjad venesse. Paat tegi mitu reisi ja vedas röövitud vara 
kaldale. Mongolid viisid kaasa naise, kelle jalgade ümber kõlises hõbeketike, der-viši ja 
neegripoisi. 

Laevale jäi kümme mongolit valvureiks. Nad istusid tiheda ringina ahtris ja venitasid 
kaeblikku laulu. 

Laevaomanik Islam-agaa seisis parda ääres. Üle ta põskede voolasid pisarad. Ta pühkis neid 
rusikaga ja pomises: 

«Ära läks minu juurest see kiuslik tüütus, see mürgine sajajalgne!» 

Araabia saadik pani käe kaastundlikult laevniku õlale: «Leidis ka, mille üle kurvastada! 
Praegu on igal turul orjatare niipalju kui tahad. Leiad teise ja parema orja-piiga.» 

«Kuid mitte niisuguse nagu see, kes pärines kõige kõrgemast Komninoste* kuningasoost. 
Niisugust ei leia ma enam iialgi. Mul poleks kahju olnud tema eest anda sada kuldmünti ja 
kotitäis kuivatatud virsikuid. Mispärast ta muil ära võeti?!» 

1 «Õilis- kirjarull» — koraani tavaline nimetus muhameed- 

lastel. 

2 Komninosed — Bütsantsi keisridünastia (1037—1059 ja 1081 — 1185). 

«No mida sa siis temas leidsid? Väike, kahvatu, kuiv kui hernetera. Alati tülitses sinuga, 
küünistas ja ähvardas tappa . . .» 

«õige!» lausus laevaomanik, kummardus saadiku ligi ja sosistas talle kõrva: «Kuid ta oskas 
äratada sügavat kirge.» 

«Allah on suur!» hüüatas saadik. «See on haruldane omadus!» 


Neljas peatükk ABD ER-RAHMAN ENNUSTAJA JUURES 


Abd er-Rahman hüppas venest kaldale, stepirahvaste salapärase maa sellelesamale kaldale, 
kuhu ta nii kaua oli tõtanud. Ta oli sooritanud pika raske teekonna Bagdadist üle Kurdi 
mägede, teekonna täis õudusi ning hädaohte. 

Praegu pimeduses tundis ta jalgade all kõva maad. Jalad komistasid mätastele, millel kasvasid 
Jäiga lõikheina puhmad — kuid see rohi tundus talle otsekui uue sõbrana. 

«Hassan! Kus on Hassan?» karjus ta pimedusse, kutsudes madrust, kes oli lubanud ta asjad 
karavanivõõraste-majja viia. 

«Hassan on siin!» vastas pimedusest madruse hääl. «Pea kinni, agaa. Ma pean veel venest 
asjad välja tassima ja neist kahe käega kinni hoidma, et kohalikud närukaelad neile pimedas 
pihta ei paneks. Ma leidsin ühe logardi, kes oli nõus mind raske paki kandmisel aitama, kuid 
ma pean talle lingu kaela ümber heitma, et ta plehku ei pistaks.» 

Abd er-Rahman seisis ja ootas. Silmad harjusid pimedusega. Lähenesid kaks kogu: madrus ja 
«logard»; viimane oli koormatud sadulapaunadega, milles asusid kaliifi kallihinnalised 
kingitused. Laevaomanik tõotas anda usaldusväärse juhi, kes näitab teed araabia kaupmeeste 
juurde. Pimeduses, pagevate ning karjuvate inimeste summas läks kõik sassi. 


Kuhu minna? Külm tuul puhus vingelt näkku, lennutas kerget tolmu. Eespool, kusagil kaugel 
vilkusid tulukesed. Mustad varjud lipsasid mööda. Tuleb olla ettevaatlik — kõikjal olid 
metsikud inimesed, valmis tapma ja röövima. Kui jube ning kõle on minna üksipäini, ilma 
ustava Adsu-mita, kelle mongoli vahisalk ära viis ... Ja Abd er-Rahmani haaras nukrus. 

36 

Kas mitte oodata kaldal, vaikiva jõe ääres, kuni hakkab koitma, — ja asuda alles siis 
külalislahkete kaasmaalaste, araabia kaupmeeste otsimisele? ... Nad annavad peavarju, 
hädaohutu telgi, kärmeid teenreid ja rullivad vaipadel lahti värviliste siidniitidega tikitud 
laudlina, millele paigutatakse mitmekesiseid suurepäraseid roogi tema, püha kaliifi saadiku 
auks. 

Väike, otsekui lapse käsi puudutas Abd er-Rahmani lihaselist tugevat kätt, ja õrn laulev hääl 
kõlas tundmatus keeles lahkelt ning lipitsevalt. Siis lausus seesama hääl araabia keeles: 
«Väärikas reisimees! Kui sa otsid sooja ulualust sel külmal ööl, siis järgne mulle. Sinul, 
tundmatul külalisel, on hädaohtlik minna öösel läbi selle mitmesuguste hõimude karmide 
sõdalaste leeri. Üsna lähedal ootab sind meeldiv peavari. Seal on sulle juba ette valmistatud 
sõbralik vastuvõtt, pehme puhas vaip, siidpadjad, soe õhtusöök ja igatsetud puhkus pärast 
teekonda. Usalda mind!» Madrus torises: 

«Kes sa oled? Me ei tunne sind, pimeduse ja patu tütar!» 

«Kuula- mind, reisimees! Ma soovin sulle head: ära jää kaldale! Ja öömaja pole kuigi kallis 
— kõigest kolm hõbe-dirhemit.» 

«Hassan, lähme temaga kaasa! Ükskõik — kuhugipoole tuleb nagunii minna! Ma otsustasin 
usaldada juhust.» 

«Ma teen, nagu sa käsid, agaa! Kuid hoidku sind allah üheksakümne üheksa õnnetuse eest!» 
Väike käsi vedas Abd er-Rahmani kangekaelselt edasi, tundmatusse. 

«Ma järgnen sulle! Ma annan sulle viis hõbedirhemit autasuks, kui kõik tõeks osutub. Sa viid 
enesega kaasa oma Õnne.» 

«Sind aga ootab pealekauba veel õndsus .. .» vastas sametine lipitsev hääl. 

Nad läksid üle küngaste, kõndisid põõsaste vahel. Punased tulukesed kord kadusid, kord lõid 
uuesti särama. Tuli mööda künkanõlva üles minna. Tee näis pikana, lõputuna. 

Eespool kerkisid mustad! telgid, tuttavad araabia telgid tumedatest villastest kangastest. 
Rebenenud kohtadest vilkus punaste tulede kuma. 

«Jõudsime kohale!» lausus väike teejuht ja lükkas kõrvale telgieesriide. 

Telgi keskel hõõgusid väikese lõkke söed. Selle kohal kuumenes tahmunud pronkskumgan.' 
Musti, luitunud, suitsunud katusekangaid hoidsid ülal puuridvad. Ühe ridva külge riputatud 
rasvalamp valgustas ähmaselt telgi sjsemust. 

Abd er-Rahman heitis kirevale sametpehmele vaibale oma reisipaunad, nooletupe ja vöö 
hõbedases tupes kõvera mõõgaga. Ta laskus vaibale, kattis näo kätega ja sosistas palvet. 
Noor madrus ja «logard», seljas räbaldunud rõivad, silmad vilkalt ringi jooksmas, viskasid 
oma kandami sissepääsu juurde maha ja jäid näolt varrukatega higi pühkides tasu ootama. 
«Tuleb juurde lisada, oi, missugune raske koorem!» ägas «logard». «Võib arvata, et külaline 
vedas nendes kottides naelu, ent võib-olla ka kulda. Andku allah sulle õnne ja kahekordistagu 
koorma raskust!» 

Abd er-Rahman silmitses «logardit» tähelepanelikult: pikk kongis nina, ümmargune mütsike, 
hallisegune pulst-jas habe. 

«Kuidas sind hüütakse?» — Abd er-Rahman viskas kummalegi paar münti. 

«Kuidas mind hüütakse?» — «Logard» kehitas õlgu ja kummardus rahasid noppima. «Praegu 
kutsutakse mind Samuel Ohkajaks. Aga kunagi olin ma Samuil ben-Abram, mul oli 
Jeruusalemmas oma maja apelsinisaluga ja ma kaubitsesin haruldaste kaupadega. Ja mul 
endal oli sadakond niisuguseid teenreid-õhkajaid, kelleks ma praegu olen muutunud. Kõik 


frankidest ristirüütlite süü läbi. Nemad ei saa rahulikult kodumaal olla. Nad otsustasid 
Jeruusalemma rahulikke elanikke tülitada ja «issanda haua» vabastada. Millest vabastada? 
Haud on haud; ja mina arvan, et see ei vaja mingit vabastamist. Kuid vaesed inimesed 
kannatavad ja hukkuvad. Algul võtsid mind frankid vangi ja üks parun tegi mu oma kokaks. 
Ainult keeta ja küpsetada polnud mitte midagi, ja minul tuli olla leidlik, sageli ka oma 
isandale lambaliha ja datleid varastada .. . Hiljem aga sattusin ma araablaste kätte vangi, ja 
nood müüsid mu nii kaugele, et olen nüüd siin, Itili kaldal. . .» 

Kumgan-— pika kõvera nokaga teekann. 

«Kui palju sulle veel lisada, auväärne Samuel ben-Abram?» 

«Kui palju? Mul on nii, et mida rohkem, seda parem!» — Ja Samuel Ohkaja laotas käsi. 
«Ma ei tea, missugused rahad siin käibel on ja kui palju miski maksab?» 

«Siin käivad igasugused rahad, kui nad vaid on helisevast hõbedast ja kullast... Oh, kuld! 
Ammugi pole mu pihku sattunud kuldteenarit! Aga millalgi oli mul oma eriline poesell, kes 
vahetas kulda hõbedaks ja hõbedat kullaks. Teate, mis ma teile ütlen?-» 

«Mida sa ütled, Samuel ben-Abram?» 

«Kui teil on kamalutäis kulda, siis võite te selle siin mõne päevaga muuta kolmeks 
kamalutäieks kullaks. Siin on palju rikkusi, mis röövitud ... oi, mis ma ütlesin! — mitte 
röövitud, vaid toodud siia Batu-khaani vaprate sõdalaste poolt teistest maadest, mida nad 
tublisti on roobitsenud. Need sõdalased ei tea nende käes olevate asjade hinda. Praegu on 
kõige targem: osta odavalt kokku kõik, mida nad siia on toonud, ja müüa see edasi palju 
kallima hinna eest. Kus siis veel head äri teha, kui mitte siin? . .. Te näete, homme, et siin 
hakkab kerkima suur linn, silmapaistev linn, kus on palju inimesi, kus kõik tahavad süüa, ent 
juua veel tohkem. Oi, vaene Samuel ben-Abram! Oo, kui sul oleks vabadus, mitte aga 
vaskrõngas kõrvas ja peremehe omandimärk hõõguva rauaga paremale puusale põletatud, 
sinust saaks esimene kaupmees selles noores mongoli pealinnas!» 

«Kes su isand on?» 

«Mitte isand, vaid emand Bibi-Günduz ... Tss! Ta elab siin. Oi, kui arukas ta on! Üks pilk — 
ja näeb iga inimese läbi ning ütleb kogu tõe tema kohta. Talle makstakse ränka raha selle eest, 
mida ta räägib, otsekui loeb «saatuste raamatust».» 

«Kui palju sa väärt oled? Kuipalju raha on vaja, et sind orjusest vabaks osta?» 

«Raha? Mu emand ei müü mind. Ma olen talle vajalik. Ta» peab minuga nõu kõikides 
asjades: mida osta ja mida müüa. Ta tõotas, et ta ise vabastab mu,» ja Samuel ben-Abram lisas 
sosinal: «Kuid kas saab siis naist uskuda? Tss! ... Vait! Ta tuleb siia.» 

Viies peatükk TARK BIBI-GÜNDUZ 


Paotanud vaibast eesriide, tuli sisse naine, seljas pikk punane siidriietus, peas kirju turban: 
«Olgu tervitatud reisimees, maitsku ta lahedat elu ja heaolu pärast rasket teekonda!» 
Perenaine langes pilliroost jalamati servale põlvili ja puuris saabunud külalist selge 
läbitungiva pilguga. Aval ning julge pilk otsekui kõneles: «Mina olen sinust targem.» 
Korrapäraste joontega araabia-tüüpi nägu valgustas naeratus. Säravad silmad oleksid otsekui 
võistelnud smaragd-niidikeste helgiga tõmmul kaelal ja teemantkõrvarõngastega, mis heitsid 
helesiniseid sädemeid. 

«Ilmselt sõitsid sa siia õnnelikust Araabiast või kaugest kuulsast Bagdadist? Sellest räägivad 
nii su riietus kui ka vaipadest reisikottide mustrid.» 

«Kõik nägi läbi, kõike taipas!» pomises Samuil Ohkaja. 

Naine jättis teenri märkused tähele panemata, kuid naeratas siiski ja jätkas: 

«Kui sul on suuri muresid siin, selles uues linnas, ja kui sa mind kuulad, siis saad sa igasugust 
kasu. Selles sõjaleeris on kõik uus, kõik tundmatu, ja ma tahan, et sa ei teeks parandamatuid 


vigu. See, kes ära ootab ja viivitab, valides kõige õigema tee, — selle lootused täituvad ... 
Sellele aga, kes kiirustab, ilma et ta kaaluks oma tegusid arukuse kaaludel, langeb osaks 
kahetsus.. .' Siin, selle imetlusväärse rahva imetlusväärses leeris on juba olemas oma seadused 
ning oma tavad. Neid tuleb teada, et mitte teha parandamatut viga. Tatarlased on siin 
valitsejateks, ja kui sa ei oska end neile meeldivaks muuta, võivad nad su kinni võtta, kogu su 
varanduse omastada, ja sa kaod jäljetult Itili külmadesse voogudesse.» 

«Mind nad juba puudutada ei julge!» hüüatas Abd er-Rahman raevukalt. «Mind läkitas pühim 
Bagdadi kaliif — hoidku teda taevas!» 

«Seda ma arvasingi,» lausus Bibi-Günduz. Tema läbitungiv, puuriv pilk ja rõõmus naeratus 
muutusid väsitavaks ja Abd er-Rahman tundis end aheldatuna, otsekui 

suure mao pilgu all, kes on end sabale püsti ajanud ja silmitseb hoolikalt oma ohvrit. 

«Samuel, valmista kebab ', nagu tavaliselt suursuguste liialiste puhul!» käskis perenaine end 
liigutamata ja jätkas uurival pilgul külalise silmitsemist. 

Abd er-Rahman pööras oma pilgu vanale teenrile. Too tõi kimbu praevardaid ja harutas vaibal 
lahti punase vöödilise kangatüki, milles hoiti peeneks raiutud liha. Liikumatuks jäädes käsutas 
Bibi-Günduz teenrit: «Samuel, too pitseeritud kann valgetest viinamarjadest pressitud Širazi 
veiniga, mis hoiab ära hallide juuste tuleku. Ent senikaua kui valmib õhtusöök, kas sa ei 
soovi, lugupeetud külaline, et mu orjatar Zulfija laulaks sulle armsaid laule? Ma tahaksin 
hajutada ärevust, mis on kirjutatud» su näole. Ära karda mitte midagi. Ma näen su kohal 
suurte kordaminekute helki... » Abd er-Rahman võpatas. 

«Minu tütarlaps laulab nagu ööbik. Ära keeldu tema kuulamisest.» 

«Ma ei taha laule! ... Kui sa paistad silma pilgu teravuse poolest ja kui sinu ees avaneb 
tuleviku eesriie, siis jutusta parem, mis on mulle määratud saatusest sellel aastal.» 
Bibi-Günduzi nägu muutus äkki karmiks, naeratus kadus, ja naine langetas oma säravad 
pealetikkuvad silmad. 

«Ma ei taha sulle rääkida kõike, mida loen su näolt,» — ja Bibi-Günduz tõstis oma pilgu, 
milles peegeldus kurbus. «Tahad, ma jutustan sulle üksnes hiilgavatest võitudest ja vaikin 
mure- ning häbipäevadest?» 

«Häbi?!» hüüatas Abd er-Rahman. «Mis häbi võib asuda mu teel? Ma ei tee kunagi midagi 
ebaväärikat. Räägi mulle kõik, mind ei kohuta mitte midagi. Küll tulevik näitab, kas sa 
valetasid või mitte. Ma tahan teada, mis mind ähvardab, et ma kinnisilmi kuristikku ei 
sammuks.» 

«Ei kavalus ega julgus aita selle vastu, mis on kirjutatud «saatuste raamatusse», ja nende 
tulikirjas ridade eest sa ei pääse. Zulfija!» hüüdis ta. 

Tütarlaps, kes oli Abd er-Rahmani siia toonud, istus kerratõmbunult telginurgas, must 
hõbelitritega sõba ümber võetud. Ta heitis sõba kõrvale ja tõi käratute sujuvate liigutustega 
esile seemisnahkse kotikese, pillirookepikese ja veega täidetud savinõu. 

' Kebab — roog peeneks raiutud lihast, mis varda otsas tulel küpsetatud. 

Bibi-Günduz asetas kausi enese ette. Vette vahtides võttis ta kotikesest mitmevärvilisi 
kivikesi ja paiskas need vaibale laiali. 

Abd er-Rahman tundis kergendust, kuna tal polnud enam vaja taluda ennustaja läbitungivat 
pilku. Ta vaatas, kuidas ennustaja roopis kivikesed kokku ja paiskas need uuesti laiali. 
Kummargil kausi kohal vette vahtides, mis hakkas järsku keema, otsekui asuks see tulel, 
sosistas Bibi-Günduz vaikselt: 

«Ma näen lahinguid, palju lahinguid ... Kihutavaid ja hobustelt kukkuvaid ratsanikke . .. 
Tulekahjude kuma. .. Terved linnad leegitsevad ja mähkuvad musta suitsu sisse... See tõuseb 


purpurpunaste pilvedeni... Voolab niipalju verd, et maa värvub punaseks ... Ei nool ega mõõk 
puuduta sind kuni õnnetuspäevani. . . Ma näen, kuidas noor sõdalane, kes sarnaneb sinuga, 
läheb üha kõrgemale mööda kaljusse raiutud treppi. Ta jõuab kõrgele, väga kõrgele, üles 
lumise mäe viimasesse tippu . .. Sul on kaasas kuldne talisman, mis kaitseb sind . . . Kuid 
pilved lendavad sellise orkaanina, et sa vaarud, suudad vaevu hoiduda kuristikku 
kukkumisest... . Ma näen torni. .. Jah, see on kivitorn... Kõige kõrgemal rõdul seisab noor 
sõdalane ... Tema kõrval on kullakarva juustega naine .. . Sõdalane armastab teda, on valmis 
teda uskuma — ent karda teda kui surma... Ta tahab sind sügavikku tõugata . .. Hukatus 
ähvardab sind ... Karda kullakarva juustega naist!» 

«Kas ootab mind surm selle naise läbi?» küsis Abd er-Rahman väriseval häälel. «Ma ainult 
hoiatan ... » 

«Kas ma saan rikkaks?» 

«Rikkaks? ... Ei! Sina otsid kuulsust, mitte rikkust. . . Kogu eluaja rändad sa mööda maailma 
tasandikku ja näed kaugeid maid... Rikkus voolab su sõrmede vahelt läbi nagu liiv, sina aga 
jääd karmiks sõdalaseks, kes on mähkunud kasinuse mantlisse ja kannab raudse tahte 
soomusrüüd.» 

Abd er-Rahman lebas vaibal. Lõke oli lõpuni põlenud. Punased söed kattusid tuhaga ja 
kustusid. Telgis oli pime. Läbi rebenenud telgikanga vilkusid kaks kahvatut tähte. Uni ei 
tulnud ... Ebaselge rahutus .. . Ärevus homse päeva pärast, millal ta lootis, et tatari khaan ta 
vastu võtab... 

Ennustused, mille kohta ta ei teadnud, kas neid uskuda või mitte... Mälestused läbitud raskest 
teekonnast, kus kõikjal ähvardasid hädaohud ja saabus ootamatu pääsemine ... Õhtusöök 
ennustajaga, tema läbitungiv pilk... Zulfija õrnad liigutused, kui ta kandis ette napakese aro- 
maatse uimastava veiniga . . . Samuil Ohkaja, tema pulstunud habe, rauast praevardad 
küpsetatud kebabiga. . . Kõik meenus, kõik kerkis uuesti esile, kui uni hakkas teadvust kerge 
suitsuvinega kinni katma ... 

Vaevalt märgatav õhuliikumine sundis ettevaatusele. Väike sametine peopesa laskus huultele 
ja puudutas saadiku silmi. 

Abd'er-Rahman sirutas käe ja tundis õrna nõtke naise-selja piirjooni, kaheks patsiks palmitud 
käharjuuste siidi. . . Nelgiaroomi... 


Keegi pigistas parema jala suurt varvast. Abd er-Rah-man tuli kiiresti teadvusele. Öised 
unevarjud lendasid käratult minema. Telgis hõõgusid nõrgalt lõkkesöed, nendest õhkus 
õdususe ning hubasuse soojust. 

«Kes on?» 

«Adsum! Mina olen, isand! Sulle saadeti järele ratsahobused. Tatari khaan laskis mu vabaks, 
kui sai teada, et ma olen Bagdadi kaliifi saadiku ustav teener.» 

Teener põlvitas vaibaserval, hoides käes vaskvaagnat ja nikerdatud mustriga kannu. 
«Lugupeetud agaa, ma tõin värsket vett. Sa võid sooritada pesemise ja palvuse.» «Kes saatis 
hobused?» Hääl eesriide taga lausus: 

«Sinu uued sõbrad. Me tahame sinu käest kuulda teateid oma kaugest kodumaast.» 
Vaiballt lahkumata sooritas Abd er-Rahman kolmest . rakatist ' koosneva palvuse. 

Teener tõi suure savikausi keedetud riisi, rosinate ja praetud kanalihatükkidega. Ta langes 
põlvili, asetas selle kõik külalise ette, tõmbas põuest kokkupandud punase rätiku ja asetas 
selle kõrvale. 

«Missugused on su käsud?» 

«Kus on selle maja. .. » Abd er-Rahman takerdus ja jätkas väärikalt: «. . . perenaine?» 


Rakat — muhameedliku palverituaali osa. 

Too ilmus viivitamatult, särades nagu alati smaragdide, teemantripatsite ja silmipimestava 
naeratusega. 

Bibi-Günduz kohendas oma avara siidrõivastuse uhkeid volte ja laskus vaibale. Tema pead 
ehtis oranžvärviliste triipudega helesinine turban, mille ümber keerdus pärlitest niit. 

Abd er-Rahman tahtis esitada mõningaid küsimusi, kuid hoidis end tagasi: «Ei või 
küsimustega paljastada seda, mis südant põletab.» Lõpuks küsis ta: 

«Kustkohast hobused pärinevad? Kes mind ootab?» 

Majesteetliku žestiga osutas perenaine sissepääsu juures seisvale väärikale imehele, kes oli 
käed kõhul aupaklikult ristamisi asetanud. 

«See on araabia kaupmeeste vanema saadik. Ta jutustab sulle, mis talle ülesandeks tehti.» 
Teener Adsum kummardus Abd er-Rahmani ligi, otsekui patja kohendades, ja sosistas: 
«Ära sõida üksi. Võta mind kaasa. Ma aitan raskel minutil.» 

Abd er-Rahman pöördus ootava saadiku poole: «Kas leidub teist ratsut mu kirjutaja jaoks?» 
«Leidub, mu isand! Ja ratsud on sinu väärilised — väga kaunid ja tulised.» Adsum torises: 
«Mina armastan ainult tulist kohvi ning leent, mitte aga metsikuid hobuseid. Ma pole arutu 
džigitt, vaid fakihh ', kes on harjunud rahu ja raamatuga.» 

Abd er-Rahman tõusis ja lausus käskivalt: «Kuula, Duda! Sa jääd siia ega lahku mu 
reisipaunade juurest.» 

«Kuulen!» vastas teener. Pahaselt tiris ta oma kotist välja nahkköites raamatu ja kaljamnitsa*, 
asetas need lõkke lähedale vaibale. Ta võttis villase reisimantli, aitas oma isandal vöö külge 
kinnitada rohelises tupes kõvera mõõga ja pista kaks kinžalli vöö vahele. Duda tõmbas talle 
jalga punaste kontsade ning ülespoole pööratud teravate ninadega rohelised safiansaapad, 
ulatas aupaklikult 


*Fakihh— õigusteadlane, teoloog, muhameedlik oigusetundja. 

2 Kaljamnitsa — pinal, tavaliselt meisterlike joonistega kaunistatud Selles hoiti 
pilliroost lõigatud sulgija pronkstindfpotti. 

kui vääriseseme meisterlikult kokkukeeratud turbani — suure prohveti järeltulija tundemärgi. 
«Pea meeles: ära lahku asjade juurest. Võib-olla on mul neid jalamaid tarvis,» lausus Abd er- 
Rahman telgist väljudes. 

Väljas jäi ta tahtmatult seisma. Kaks suurekasvulist neegerorja, punased sidemed pea ümber, 
jalad kõvasti vastu maad, katsusid kõigest jõust talitseda raevuselt märatsevat ülikaunist, 
harvaesineva võigu värvusega täkku. Kenuskaelsena ja suuraudu puredes peksis suur ratsu 
esijalgadega ja tõmbas kummargile pika valge sabaga Jaia taguosa. 

Pilukil silmadega jälgis Abd er-Rahman neegrite rassimist. 

«Nad tahavad mind proovile, panna: kas ma julgen sellele metsloomale selga istuda? Abd er- 
Rahman ei kõhkle ega tunne hirmu. Ratsude taltsutaja proovib rõõmuga veel kord oma jõudu 
n» 

Hõbekettidega kaunistatud ratsu rinnale langesid vahutordid. Täkk näis eriti kaunis 
helepunase tõusva päikese foonil. Roosad päikesekiired tungisid läbi pikkade kitsaste pilvede, 
mis sõudsid madalal silmapiiri kohal. 

Kuid ratsu ei tõmmanud enesele Abd er-Rahmani erilist tähelepanu. Hobuse taga kivihunnikul 
ilmus nähtavale sihvakas siluett; seal seisis tütarlaps, kann õlal ... 

Öised unenägude varjud lendasid jällegi Abd er-Rahmanist mööda... Enesekindlalt läks ta 
ratsu juurde, kes kõõritas teda musta silmaga, kahmas vasaku käega ratsmed, hüppas kergesti 
üles ja oligi laiade metalljalustega araabia sadulas. 


Kuues peatükk ARAABIA KAUPMEESTE JUURES 


Teenrid sõitsid ees, liikusid mööda jalgradu pillirooka-tustega madalate hüttide vahel. 
Ümberringi oli näha samuti loendamatuid jurtasid vankritel. Mongoli sõdalaste perekonnad 
läitsid lõkkeid suurte raskete ühest puust valmistatud rataste kõrval. Savipottides ja 
vaskkateldes valmistati toitu ja soojendati vett. Sütel küpsetati lihatükke. 

Väikese majakese ette, mida ümbritsesid kidurad puuke-sed, olid kokku kogunenud kõik 
araabia kaupmehed. Igaüks 

tuli oma vanema juurde koos mitme selli ja teenriga. Kõik tahtsid teada saada viimaseid 
uudiseid pühast Bagdadist, suurkaliifist ja sellest, mida ta arvab tatarlastest ja tatari 
vallutusretkest. 

Maja ette oli tehtud väikestest vaipadest teeke suursuguse külalise auks. Kaupmeeste vanem, 
musta kõrge lambanahkse mütsi ümber valge side, «hadži» ' tunnus, seisis eespool. Tema 
kõrval hoidsid ta kaks väikest pojapoega kandikuid viinamarjakobaratega. 

Abd er-Rahman hüppas ratsu seljast maha ja andis valjad teenritele üle. Vanem viis Abd er- 
Rahmani reas seisvate ning sügavale Kummardunud araabia kaupmeeste eest läbi, ja külaline 
lausus igaühele paar tervitussõna. Mõned kinnitasid, et tundsid teda poisikesena, vanamehed 
meenutasid isa, kes langes võitluses uskmatutega. 

Vanem kutsus suursuguse külalise majja, kuhu lasti vaid mõned kõige lugupeetumad ning 
mõjuvõimsamad kaupmehed; seal asetusid kõik poolringis kohevatele vaipadele, teenrid aga 
pistsid igaühele küünarnuki alla värsilise siid-või vaippadja. 

«Meil on vaja teada, missugust joont hoida,» rääkisid vanamehed sosinal, kartlikult. «Kas 
jääda siia pidama ja lüüa kaubitsemine lahti või sõita tagasi? Meie ei tunne veel mongoleid 
ega usu Batu-khaani. Ta tõotab, et laseb meid vabalt kaubelda, aga seni võib iga mongoli 
pealik meilt karistamatult ära võtta kõik, mida ta tahab. Kui siin pannakse maksma kord ja 
rahu, siis võime me lahti lüüa kümme korda suurema kaubitsemise. Kui vaid pandaks maksma 
kindel kord!» 

«Mida sa sellest kõigest arvad, meie auväärne külaline Abd er-Rahman? Mida ütles Bagdadi 
kaliif — hoidku teda taevas!? Kas tuleb meil siia pidama jääda või müüa võileiva hinna eest 
kõik oma kaubad ja otsida rutemini üles teised linnad, mis on sobivamad ning rahulikumad?» 
Abd er-Rahman mõtles ja sõnas: 

«Minu käskija ei räägi palju, kuid see, mis ta ütles, on tähelepanuväärne. Ta tahab, et araabia 
nimi oleks kõikjal au sees, nagu see oli viissada aastat tagasi. Ta tahab, et araabia mõõk 
purustaks vaenlasi, tehes kuulsaks prohveti lipu, julged araabia kaupmehed aga saaksid 
kuulsaks 

1 Hadži — palveränduri nimetus, kes on viibinud Mekas, islami religioosses keskuses. 

ususe ja sõnapidamise ning oma kaupade headuse poolest 

õikidel maadel ja meredel.» Suure ettevaatusega ning mõistu seletasid kaupmehed 
summutatud häälel, et nende arvates valis Batu-khaan väga õnnestunult oma tulevase pealinna 
asupaiga suurte kaubateede ristumiskohale: Horezmist, Indiast ja Hiinast Bütsantsi ja 
«õhtupoolsetesse frankide maadesse», kuid samuti ka teises suunas: Iraani, Araabia ja kauge 
India vahel mööda lItili ülespoole... Sellisel moel tahab Batu-khaan teha oma pealinna 
maailma tsentrumiks, ja see muutub üheks tähtsamaks pealinnaks maailmas. Kuid siia hakkab 
purjetama laevu ja saabuma kaamelikaravane ainult sel juhul, kui tugevneb veendumus, et 
selles linnas valitseb kord ning täielik ohutus kaupmeeste ja nende kaupade suhtes. 

Abd er-Rahman päris: 


«Minu 'kauge kodumaa lugupeetud hallihabemelised pojad! Teie olete näinud mitmesuguseid 
maid — nii päikese tõusu kui ka selle loojangu pool. Ütelge mulle oma sisemise veendumise 
Järgi: kas suudavad tatarlased vallutada «õhtupoolseid maid», purustada frankide, rumilaste ja 
teiste rahvaste malevad, võimsad malevad, kes kannavad raudrüüsid?» 

Vanem vastas: 

«Tatarlasi aitavad nende sõdalaste pime alistumine oma pealikutele, nende julgus lahingus, 
kuid kõige rohkem hirm, mille nad on rahulikele rahvastele peale ajanud. Kui «õhtupoolsete 
maade» rahvad pole küllalt üksmeelsed ja kui nende keskel valitsevad endiselt lahkhelid ja 
vastastikune vihavaen, siis kihutab paljutuhandeline metsik tatari hord vabalt mööda õitsvaid 
«õhtupoolseid maid» nagu halastamatu vesipüks, ja Tšingis-khaani jassa muutub kõikjal sea- 
duseks.» 

«Kes see Batu-khaan õige on? Kas on ta tark valitseja, nagu oli ta vanaisa, ja kas on ta julge 
ning õnnelik väejuht, nagu oli Iraani suur vallutaja iskander Kahesarve-line?» küsis Abd er- 
Rahman. 

Aiaabia kaupmeeste vanem vastas: 

«Kahtlemata kaitsevad Batu-khaani perid ja džinnid '. Kõik, mis ta ette võtab, õnnestub tal. .. 
Kas seepärast, et 


1 Perid -— head, dzinnid — kurjad vaimud idamaiste uskumuste järgi. 

me näeme siin imet, või et teda aitavad tema kordaminekutes tahe, julgus ja läbitungiv 
mõistus — kes suudab sellele vastata, missugune tark?» 

«Missugused on ta võitluskaaslased? Inimene muutub suureks, kui ta oskab end ümbritseda 
ustavate, võimekate inimestega, kes viivad järjekindlalt ellu tema tahet.» 

Vanem lausus: 

«Muidugi aitavad Batu-khaani tema võitluskaaslased, kuid need valis ta ju ise. Malev kuulab 
ta sõna vastuvaidlematult seepärast, et malev usub temasse ja kutsub teda «Šain-khaaniks» — 
vapraks, heldeks, suuremeelseks. Seetõttu arvan ma, et kui Batu-khaan läheb läände, «õhtu- 
poolsete maade» peale, ja kui ta ei löö värisema ega kõhklema, siis purustab ning alistab ta 
kõik ettejuhtuvad rahvad ja tema võim levib üle kõikide maade kuni «viimase mereni».» 

Abd er-Rahman esitas uuesti küsimuse: «Ma pean teda sõjakäigul saatma. Kas tuleb mul seda 
teha?» 

«Tuleb! Tuleb!» hüüatasid kõik kohalolijad. «Nõnda aitad sa ka meil levitada Araabia 
kaubandust kogu selle tee ulatuses, mille Batu-khaan rajab. Ära unusta meid!» 

Kaupmehed näitasid üles suurt heldust ning lahkust voõ-ruspeol, mis oli kõrge külalise jaoks 
korraldatud. Vaibale paigutati nii palju vaagnaid mitmekesiste valitud roogadega, et nendega 
oleks võinud toita kümmekond saadikut koos nende kõikide teenritega. 

Araabia kombeid silmas pidades sõi Abd er-Rahman vähe, kuid maitses iga rooga, tänas ja 
kiitis kõike. 

«Anna meile andeks me pealetükkivad küsimused,» lausus vanem. «Kuid ainult seetõttu, et 
me soovime sind abistada sõbraliku nõuandega, tahaksime teada, missuguseid kingitusi sa 
tõid tatari khaanile.» 

Abd er-Rahman jutustas, et ta annab üle haruldase kiviga kuldsõrmuse, millel on targa 
Suleimani pealiskiri, uurendatud damaskuse terasest mõõga, mürgi eest kaitsva talismaniga 
kuldkarika ja teisi hinnalisi kingitusi. 

«Luba, et annan sulle ühe kasuliku näpunäite,» ütles vanem. «Sa tead, et peale Adamaskuse 
mõõgaterade on araablased kuulsad kaunite õilsate ratsude poolest. .. » 

«Kustkohast ma siin ratsu võtan? Kui pühim kaliif mind saadikuks läkitas, ei andnud ta mulle 
ratsut kaasa.» 

«Me tahame sind aidata. Sa sõidad vastuvõtule Batu-khaani juurde samal puhtaverelisel 
araabia ratsul, kelle turjal sa siia meie juurde sõitsid ja kellega sa nii osavalt to.me tulid. 
Igaüks ei suuda niisuguse tulise täku turjal püsida. Sinul aga tuleb auga Batu-khaani telgi 
juurde kihutada. Kõik lihtsurelikud peavad lähenema sellele pühale telgile jalgsi. Sina aga 
seleta valvele, et pead ilmuma Šain-khaani kirgaste silmade ette ratsul, kelle saatis khaanile 
Bagdadi kaliif kingituseks sõpruse märgina. Kui tatari khaan vihastubki, siis niipea, kui ta 
näeb oivalist kaunist ratsut, andestab ta sulle ja sa leiad armu ta silmis.» 

Teised kaupmehed lisasid: 

«Võta meie käest veel mitmevärvilisi siidtükke tema naiste, «maailma ehete» jaoks, ja 
kahekümne seitsmest kallihinnalisest pärlist koosnev kaelakee tema noorele lemmiknaisele 
Julduz-hatunile.» 

Abd er-Rahman vastas: 

«Mul pole sõnu, jõudu ega oskust, et tänada teid, lugupeetud kaasmaalased! Ma olen teie 
hulgas kõige noorem, teie aga ülistate mind kui vanemat. Muidugi ei teinud te seda minu 
teenete tõttu, vaid näitasite seega üles oma austust Bagdadi kaliifi vastu — olgu kiidetud ta 
vägevus ja hoidku teda taevasb 

Kaupmeeste, vanem lausus, et ta ise kannab hoolt selle eest, et tatari khaan Abd er-Rahmani 
vastu võtaks, ja tegi ettepaneku jääda tema majja, seni kui jõuab kätte pidulik vastuvotupäev. 


KOLMAS OSA BATU-KHAANI PEAKORTERIS 


Esimene peatükk «KULDNE MAJAKE» 


«Siniste võitmatute» tumen' kihutas suure lItili jõe kaldale selle koha lähedal, kus Itil suubub 
Abeskuni merre. Tumen paiskus laiali mööda tasamdikku, vahuleaetud ratsud lasti hõbedase 
stepirohu kuivi pööriseid näksima. 

Džihangiri ihukaitse esimene sadakond piimvalgetel ratsudel ujus üle sügava väina ja püstitas 
oma leeri pikale kitsale saarekesele. Selle ülemises põhjapoolses otsas, kivisel künkal, helkis 
rõõmsates eredates värvides kummaline, ebatavalise välimusega väike kerge pitsilise 
tornikesega värvilistest kahhelkividest ehitatud mängumajake. Igal 

"Tumen — kümnest tuhandest sõdalasest koosnev salk. 

plaadikesel oli kentsaka lille kujutis voluutide ja mustrilise ääreribaga ja iga lille sisse oli 
sulatatud õhuke tukati-kullast kroonleht. Hommikupäikese eredates kiirtes säras ja sätendas 
kogu majake, otsekui oleks ta tehtud hõõguvatest sütest. 

Noore valitseja Batu-khaani käsul püstitas selle mängu-majakese lühima ajaga muistse linna 
varemetele suurepärane hiina meister, ehitaja ning leiutaja Li Tung-Po, kelle oli Hiinast kaasa 
toonud juba «maailma vapustaja» Tšingis-khaan. Läbides tohutu pika tee, saabusid siia ka 
hiina meistrid-orjad; kolmest tuhandest meistrist jõudis lülini kõigest väike osa. 

Suur tüse Li Tung-Po seisis muinasjutumajakese sissepääsu juures, seljas avar kandadeni 
ulatuv must siidrõi-vastus, kuklas väike mütsike, millelt kaardus tema laiale pehmele seljale 
pikk paabulinnusulg. Li Tung-Po alati häirimatult rahulik habemetu tursunud nägu, hallid 
vuntsid, mis suunurkadest alla rippusid, ja kitsad rasva uppunud silmakesed näisid kõnelevat 
mingist kummalisest vastuolust hiina ehitusmeistri filosoofilis-kaemusliku meeleolu ja 
kaunidusest, elust ning fantastilisest muinasloost särava, suure unistaja kapriisse teose vahel. 


Li Tung-Po seisis tardunult sissepääsu juures, mis oli mitmevärvilise mustriga plaatidest üles 
laotud. Käed ümmargusel kõhul kokku pandud, silmitses ehitusmeister ükskõikselt kärarikast, 
vihaselt röökivat orjajõuku, kes seisis tihedates ridades kahel pool teed. 

Hiinlase juurde tuli noor tatari sõdalane. Hõbedane vöö pingutas ta saledat pihta. Vööl rippus 
kõver mõõk rohelises tupes. Türkiisi ja teemantidega kaunistatud käepide kõneles khaanlikust 
soosingust. Sõdalane lähenes hoogsa käratu kõnnakuga: kõikides ta liigutustes oli tunda 
midagi nõtket, kassilikku. 

«Ela veel tuhat aastat, tark osav Li Tung-Po!» 

Noort pruuniks põlenud nägu valgustas naeratus. 

Li Tung-Po kummardus vaevaga, puudutas sõrmeotstega kiviplaati. 

«Soovin sulle samuti, et sa elaksid tuhat aastat, väärikas taidži 1 Mussuk, ja sureksid 
kuulsusrikast surma lahinguväljal! Paistab, et «silmipimestav» on juba lähedal!» 


Taidži — mongoli kõrgaadliku tiitel. 

«Veel enne päikeseloojakut on ta siin!» lausus sõdalane. «Paistab, et sina oled nüüd küll 
rahulik ning õnnelik, tark Li Tung-Po?» 

«Ma olin õnnelik senikaua, kui täitsin suure džihangiri käsku,» ütles hiinlane kurvalt pead 
vangutades. «Mille üle võin ma praegu rõõmu tunda? Õnnelikud päevad, millal töötasin oma 
unistuste — oivalise lossi — teostamise kallal, on möödas... Ees aga seisab väsitav, verest 
nõretav sõjakäik. Jällegi kästakse mul ehitada kiviheitemasinaid . .. tuua inimestele õudust 
ning surma . .. Kas sa lahkud minu juurest?» 

«Džihangir läkitab mu kõige julgemate luurajate salgaga ette,» vastas Mussuk. «Ja ka mina 
ise palun seda. Džihangir ei armasta mind oma peakorteris näha » 

«Ta hindab sinus kartmatut leidlikku nukerit, seepärast ta ei hoiagi sind enese juures, lõbusate 
jutupuhujate kaaskonnas, kes kõlbavad ainult õhtuste pidusöömingute jaoks.» 

Taidži Mussuk kortsutas kulmu ja lõi lootusetult käega: 

«Võibolla mitte seepärast! . . . Kuid valus on sellest kõnelda! Meenutame parem, kuidas me 
kahekesi pinguta-sime kõigest jõust, et täita tähtajaks džihangiri käsk. Kas hindab ta meie 
vaeva? .. .» 

Mõlemad hakkasid meenutama «kuldse majakese» ehitamisel veedetud aega. Li Tung-Po 
täitis käsu: lõplikult viimistlematul kujul püstitati džihangiri väike oivaline väliloss juba 
üheksa kuuga — õnnelik enne! Üheksa kuud kulus pottsepatöökoja sisseseadmisele, 
mitmevärviliste glasuuritud kahhelkivide, vaapnõude, veevärgi savitorude, toast tuppa 


jooksvate kitsaste hiina ahjude «kanide» põletamisele ... Ja kuipalju aega kulus veel vajalike 
taibukate tööliste otsimisega! Paljud nuutidega vaeseomaks materdatud vangid heitsid hinge 
muinasjutumajakese juures. Nende kurnatud kehad visati suurde jõkke. Küll tema uhab maha 
igasuguse häda! Ja lainetel hõljuvad, käratsevatest kajakaparvedest saadetud hukkunute laibad 
kanti jõe poolt tormisesse Abeskuni merre. 

Võib-olla saab osav ehitusmeister Li Tung-Po nüüd džihangiri enese käest kõrgeima autasu 
— õiguse pöörduda tagasi kodumaale! Muidugi, tänust ei jää ilma teisedki. Juba asusidki ritta 
orjade julmad tagasundijad, kolmesaba-lised nuudid õlarihmade küljes. Palju jõudu tuli neil 
raisata, et sundida ägavaid ning kiruvaid töömehi ilma fringe- 

tõmbuseta tööle lossi ehitamisel nii päeval kui ööl, lõkete valguses, ülevaatajad said juba 
kingitusi... Džihangir on helde, muidugi autasustab ta ka töölisi. Et mitte solvata džihangiri 
helget pilku nende räpase, armetu väljanägemisega, tõmmati töölistele selga iga värvi ning 
suurusega halatid. Need halatid olid toodud sõjasaagiladudest, mis kuulusid džihangirile. 
Töölised mähkisid end roosadesse, kollastesse, punastesse, triibulistesse halattidesse, mille alt 
paistsid paljad räpased jalad ja räbaldunud kottpükste otsad ... 

Kuid kus on siis Batu-khaan? Teda pole ikka veel. Juba sõitsid kauguses mööda tolmused 
sadakonnad Batu-khaani ihukaitsjate tuhatkonnast: ühed raudjatel, teised punatäh-nilistel 
ratsudel, kolmandad tumekõrbidel, ja nad kõik kadusid küngaste vahele. 

Viimaks kappas kohale mongoli ratsanik vahuleaetud hobusel ja karjus hingeldades: 

«Khaan on raskesti haige! Süüdake tuled! Põlegu kõikjal lõkked! Las samaanid palvetavad ja 
laulavad! Džihangiri on vaja soojendada — ta hakkab juba külmaks minema! ... » 


Teine peatükk BATU-KHAAN KÕNELEB ... 


Ratsanike kaitse all lähenes stepist pikk kaamelikaravan. Esile kerkisid mõned eriti kõrged 
kaamelid, kollased, eredate värviliste palankiinidega — nende eesriiete taga peitusid 
«kallihinnalised pärlid»: Batu-khaani seitse pea-naist. Nad karjusid, nõudes enese juurde 
kuldlossi kavalat kangekaelset ehitajat, hiinlast Li Tung-Pod. 

Too sõitis venega jalamaid üle nõva. Ta langes põlvili iga palankiiniga kaameli ees. Sealt 
kuuldus hüüdeid: 

«Me sõitsime siia, et uude lossi asuda! Kes julgeb meid takistada? Mispärast meid saarele ei 
viida? Me läheme ise venesse ja sõuame aerudega ja võib-olla upume, kui meid üle ei viida!» 
Põlvitav Li Tung-Po vandus, et pea maharaiumise ähvardusel sai ta Batu-khaani kõige 
karmima käsu: kuni džihangiri saabumiseni ja isikliku järelevaatuseni mitte kedagi kuldlossi 
sisse lasta, eriti nutvaid naisi! Peale tööliste pole keegi näinud imepärase majakese uhket 
sisustust 

ega näegi, kuni džihangir pole teatanud oma otsust uue ehitise suhtes. 

Üks naistest, lükanud kõrvale eesriide, katsus kaamelilt alla tulla ja karjus: 

«Kui džihangir on praegu raskesti haige, siis ei saa mitte keegi kõnelda ega käskida. Seepärast 
asendab teda vanim naine — see olen mina! Nüüd käsin mina! Ja häda sellele, kes mu sõna ei 
kuula! Pea suu ja ära vaidle, paks kilpkonn, häbematu hiinlane, vagel, rõskuse-mardikas!» 
Sõjaline kaitsesalk piiras märatsevad naised ümber. Ratsanikud äigasid kaamelitele nuutidega 
ja karavan eemaldus jällegi steppi kurinate kilksumise ning ajajate hüüete saatel. 

Lähenes uus karavan. Ees liikus kaitsesadakond võikudel ratsudel, kes higist ja 
külgekleepunud tolmust olid mustjaspruunideks muutunud. Kõrged tanguudi kaamelid 
tassisid kompse ja lahtivõetud telke. Mõningaid haruldaselt ilusaid tantsisklevaid täkke, kaela 


ümber kolmekordsed hõbekütked ja ratsutite asemel hõbeketid, hoidsid tagasi kogenud 
hobusepoisid. Ratsude ees paistis silma Batu-khaani lemmikratsu, tähniline kui panter. 
Kahe kaameli vahele oli riputatud pikkadele bambusrit-vadele kitsas korv . . . Selles lebas 
sooblinahksesse tekki mähitud tatari valitseja liikumatu keha. Kui kaamelid jõudsid kõrgele 
kaldale, kostsid hüüded: 

«Näe, suur Itili jõgi!» 

Siis heitis Batu-khaan teki pealt, hüppas üles noorusliku kergusega ja asetas põlve kaameli 
turjale. Ta vahtis ahnelt udusesse kaugusesse ja silmitses kaua ažtga nägusates värvides 
sädelevat muinasjutumajakest saarel. Lossi pitsilises tornis lehvis džihangiri üheksasabaline 
lipp. 

«Tooge ratsu!» hüüdis Batu-khaan. 

Kõiki rabasid tema näo kollane värvus, ekslevad, rahutud, otsekui hullumeelse silmad. Kaks 
nukerit toid kohale täpilise ratsu. 

Väsinult ronis Batu-khaan sadulasse. Ta osutas majesteetlikule, päikesest ujutatud 
tasandikule, mille lõikas läbi aeglaselt voolava jõe sinine sile pind. Mööda jõge ujus 
kahemastiiine laev, helepunased ruudulised purjed paisumas tuules. Batu-khaan kõneles 
erutusest ning haigusesööstist katkendliku häälega: , 

«Siia tuleb minu peamine väliloss ja siia kõikide minu poolt alistatud rahvaste uus pealinn. 
Siin kerkib taevani minu uus suur kuningriik . .. 

Batu-khaani jõud ütles üles. Ta lõi tuikuma ja langes hobuse kaelale, klammerdudes ratsu 
lakka. 

Turgaudid ' püüdsid Batu-khaani kinni, võtsid ta ettevaatlikult sadulast maha ja asetasid 
rikkaliku mustriga tikitud hobusetekile. 

Hakkasid jooksma nukerid ja teenrd, tõid kohale väli-varustusega koormatud kaamelid ja 
püstitasid kiiresti haigena lebava väejuhi kohale kullakarva siidtelgi. 


Kolmas peatükk SURMA TIIB 


Kollaseks tõmbunud pomerantsikarva näoga Batu-khaan oli vaibal siruli, irevil hammastega 
pures ta sooblinahkse kasuka sinist varrukat. Üks silm oli kinni, teine, haiglaselt pilukil, 
vahtis liikumatult telgi lõhesse, millest paistsid stepilokete kauged vilkuvad tuled. 
Batu-khaani jalgade juures istus kössitõmbununa, põlved lõua all, tema noor naine Julduz- 
hatun, kes oli mähkunud musta kuldse äärisega india siidsõbasse. Aeg-ajalt sirutus voltidest 
sale valge kuldyõrudega käsi ja puudutas ettevaatlikult Batu-khaani tõmmu päevitunud pead, 
mis oli ammust ajast raseerimata; pealagi oli harjaseline, meelekohtadel mustad patsid. Batu- 
khaani karm kullininaga nägu jäi tundetuks, otsekui oleksid haige mõtted lennanud nii 
kaugele, et miski maine ei suutnud teda enam häirida. 

Oli vaevalt kuulda, kuidas valvenukerid vaiksel sosinal vestlesid vaibast ukse-eesriide taga: 
«Nelikümmend päeva võitleb ta keha surma saadikuga. Neljakümne esimene päev on armu- 
või surmapäevaks .. .» 

«Kas ei tuleks mõelda asetäitjale?» 

«Hoidu niisuguseid sõnu lausumast! Seintelgi on kõrvad, maa kordab öeldut... Räägi kõigile: 
«Temale, vägevale ning ainsamale, ei leidu väärilist asetäitjat» . . .» 

Kuuldus ratsu kabjaplaginat. . . Üksnes väga kõrge külaline," khaanide khaan, julges 
kihutada ratsu turjal 


1 Turgaudid — khaani peakorterit valvavad ihukaitseväelased. 

ähvardava tatari maleva käskija telgi juurde. Ratsu peatus, suurauad klirisesid. 

Vana nuker lükkas kõrvale ukse-eesriide. Suur tüse mongol astus jalgu kõrgele tõstes üle 
läve. Taroomas käratult põlvili lamaja juurde. Kaua ja teraselt vahtis ta elutut nägu. 
Julduz-hatun, tõmmanud sõba üle pea, langes külalise ette silmili ja suudles maad oma käte 
vahel» Ajas siis end sirgu, lükkas sõba selja taha ja viskas kimbu kadakaoksi väikese lõkke 
tuhmunud sütele jurta keskel. Tulepahvakud valgustasid kõike punaka helgiga. 

«Tervitus sulle, Julduz-hatun! Mis on juhtunud mu noorema vennaga? Ma kardan ... Näib, et 
ta jõud on üles ütlemas .. . Mispärast on tal nägu kollane? Missugused kurjad vaimud 
piinavad ta ihu?» 

«Sa tõid meile lootust, õilis khaan Ordu '. Kui džihangir kohe abi ei saa, siis homme on juba 
hilja.» 

Khaan Ordu läks torisedes ning nohisedes väljapääsu poole, seisatas mõttesse vajunult. 
Pöördus tagasi ja istus uuesti haige juurde, vahtis talle näkku. 

«Mida teha? Kõnele. Keda kutsuda? Mida ohverdada maa-alustele jumalatele: üheksa musta 
härga, üheksa ratsut ja lammast? Või üheksakümmend üheksa igast liigist?» 

«See kõik on juba tehtud . ..» 

«Mida siis välja mõtelda? Ma ise istun ratsu selga ja kihutan . .. Ent kuhu, milleks?» 

Julduzi silmad täitusid pisaratest. 

«Tuleb kutsuda vilunud tark arst. Tuleb kogu malevas häire välja kuulutada,» rääkis khaan 
Ordu väriseva kähiseva häälega. «Las tark ehitusmeister Li Tung-Po annab oma hiina 
arstimeid: peeneks tambitud pärleid, nahkhiire südant, kuivatatud mereusse ...» 

«Suur khaan! Ka see kõik on juba tehtud. Tark Li Tung-Po juba istus siin, proovis kõiki oma 
arstimeid, kuid miski ei aidanud. Hirmust vingerdades pages Li Tung-Po steppi ja praegu 
otsitakse teda. Ta ütles, et lööb mure pärast oma pea vastu kivi puruks... Ta ei tea, kuidas 
saaks džihangiri 

aidata. 

'Khaan Ordu — Batu-khaani vanem vend, keda džihangir eriti austas ning armastas. Ordu 
loobus vabatahtlikult Kuldhordi valitsemisest Batu kasuks, kuid suurkagaani jarlokkides 
(ukaasides) asus Ordu nimi eespool Batu nime. 

Ordu raevutses: rebis mütsi peast ia viskas selle minema, tagus rusikatega põlvede pihta, 
laksis end peopesadega vastu põski: 

«Mida teha? Homme on hilja! Minu kallist venda pole siis enam! Kes siis alustab suurt 
sõjakäiku «õhtupoolsete maade» pea'e? Mitte keegi peale tema ei suuda vägeva maleva 
kuldseid ratsuteid peos hoida! Mida teha?» 

Julduz-hatun heitis sõba kõrvale, pani käed kokku ja sosistas: 

«On veel üks, viimane abinõu: ma katsun seaa.» 

Khaan Ordu jäi vait ja jälgis umbusklikult sureva venna väikest sõbratari. 

Julduz srutas käed ette, tõstis selged säravad silmad ja lausus lau'val paluval häälel: 

«Vana õiglane Hõzr '! Halasta meile abitutele, pimedatele kutsikatele, kes ei tea, mida teha!» 
Otsekui vastuseks kutsele kõlas kusagilt hääl: 

«Jah... See olen mina! Laske läbi!» 

Ordu pöördus järsult ümber ja jäi hämmastunult üksisilmi vaibast ukse-eesriiet vahtima. Sisse 
tuli kummargil nuker. Ta hoidis käes karusnahkset mütsi, kaelas rippus tal vöö selle märgiks, 
et ta oli just palvetanud. 

«Sadakonnaülem Arapša tõi siia tundmatuid inimesi. Ta ütleb, et need oh sulle vajalikud, suur 
khaan Ordu.» 

«Las tulevad sisse!» XBatu-khaan kiristas hambaid, liigutas end ja sosistas: 

«Külm ...» 

Julduz-hatun kattis haige kahe kasukaga. 


Tundmatud inimesed tulid sisse ja langesid ukse juures põlvili. Sünge, äärmiselt kurnatud 
mees, punase sassis habemega, pika kongus ninaga, vaatas tumedate silmade välkudes kortsus 
kulmude alt. Kondise käega surus ta vastu rinda vana nahkpauna. Kõrval põlvitas noor naine, 
kes kandis pikka võõralõikelist helehalli rõivastust. Kahvatus vahaselges näos lõõmasid 
rohekad silmad äreva helgiga. Kolmas oli neegripoisike, seljas triibuline hame. Lõbusa 
uudishimuga pööras ta oma käharpead, soovides kõike silmitseda. 

Sadakonnaülem Arapša, kes oli nad siia toonud, ootas, laskununa" vasakule põlvele. 

1 Hõzr — muhameedlike uskumuste järgi mööda teid hulkuv vaga mees, kes tuleb alati appi, 
kui mõttes palvega tema poole pöörduda. 

«Seleta, mis inimesed need on!» käskis khaan Ordu. 

«Tähelepanu ja sõnakuulmine!» lausus Arapša summutatud häälel. «Siia jõudis kahemastiline 
purjekas, täis hinnalisi kaupu. Ma lubasin valveposti sõdalastel laeval natuke pruukosti võtta 
— nad olid juba tükk aega nälginud — ja ma jätsin laevale vahisalga, need inimesed aga 
vedasin siia. Need kaks on manatargad. Punahabe on araabia kjatib (kirjutaja), õpetatud arst, 
pitsatite-talismanide nikerdaja ja tähetark. Ta on teenriks noore araabia šeigi juures, kes sõitis 
siia — tema enda sõnade järgi — Bagdadi suure ja püha kaliifi saadikuna .. .» 

«Ja see naine, kes on kollane nagu koeraluu?» 

«Ta vannub, et pärineb suurest Rumist', et ta on kuninglikust soost, ravib kõige raskemaid 
tõbesid, terdžu-man aga kuulis veel laevaomanikult, et see rumilanna. teeb vanamehed 
nooreks.» 

«Ja neegripoisike on samuti manatark?» 

«Ma tassisin ta siia igaks juhuks, meie suuršamaan Beki palvel. Ta ütles, et kui teised arstimid 
ei aita, siis tuleb mustanahalisest poisikesest rasv välja sulatada ja haiget selle rasvaga võida.» 
Neegripoisike, kes aimas, et jutt on temast, hakkas haledasti nuuksuma. Ruske arst segas end 
vahele: 

«Ära räägi lapse juuresolekul sellest, mida tohivad teada ainult vanad habesuud.» 

Aeglaselt ja majesteetlikult pöördus khaan Ordu naise poole. Ta kohtas naise julget ning 
kindlat pilku. 

«Kes sa oled?» 

«Olen Kreeka kuningatütar Daphne Rumist. Räägi minuga aupaklikult: ma olen Komninoste 
põlisest kuningasoost. .. » 

«Istu tulele lähemale, Rumi kuningatütar.» 

Daphne kergitas pikka rõivastust, lähenes graatsiliste liigutustega tulele ja laskus põlvili. 
Tema väikesed punastesse tuhvlitesse kängitsetud jalad olid aheldatud peenikese hõbeketiga. 
«Kuidas sa, Rumi kuningatütar, sattusid siia meie juurde, metsikusse steppi? Kus on su 
teenijad, kus eunuhhid ja orjad ja su sõjaline kaitsesalk?» 

«Ma sõitsin laeval Rumist koos kaaskonna ja kaitsesal- 

' Rum — tollal nimetati Idas niimoodi Konstantinoopol; linna, Bütsantsi ja Väike-Aasiat. 

gaga. Minu peigmees, Gruusia kuningapoeg, pidi mulle vastu tulema, et mind oma kuningriiki 
viia. Torm purustas laeva, kuid püha jumalaema hoidis mind. Ma pääsesin, kuna sain kinni 
haarata murdunud mastist, ja lained heitsid mu rannale. Seal võtsid mu kinni kurdid, kes on 
metsikud kui kiskjad, ja viisid enda juurde. Kuid mu peremehed ei tahtnud mind pidada, sest 
mina kui kuningatütar ei soovinud musta tööd teha. Ma hammustasin ega kartnud nuuti. 
Kurdid vedasid mu Kazvini linna Abeskuni mere kaldal. Sealt pagesin ma laeval koos 
Araabia saadiku Abd er-Rahmaniga, kes sõitis samuti siia, sinu kuninglikku peakorterisse.» 
«Mifla sa siis tead?» 

«Ma saan aru tarkade raamatutest, mis varjavad salajast. Mulle on tuttav Hippokratese ' 
õpetus inimese haigustest ja nende ravimise viisidest. .. » 


Khaan Ordu lükkas karusnahkse läkiläki kuklasse ja pani laia peopesa kõrva juurde, et 
paremini kuulda. Kuid ta ei teadnud, kuidas toimida. Kas võib Rumi kuningatütart usaldada? 
-.. Ta silmitses Daphnet ja kohtas uuesti rohekate pilkumatute silmade teravat vaadet. 
«Dze-dze! Mida sa tahaksid?» 

«Ma olen väsinud inimeste toorusest. Ma nõuan, et minuga käidaks ümber väärikalt nagu 
kuningatütrega. Siis olen ma nõus jääma siia, suure tatari väejuhi õukonna juurde. Ma ravin 
kannatajaid, teen terveks haavu . .. Kuid ma võin teha veel enamgi: ma oskan avada 
minevikku ja kergitada eesriiet tulevikult.? 

«See on meile väga, väga vajalik!» noogutas Ordu heakskiitvalt pead. Ta pöördus Arapša 
poole: «See kasulik naine jääb siia.» Ja mõtelnud hetke, lisas: «Ta hakkab elama minu telgi 
juures.» 

Haige liigutas ennast. Kuuldus oie. 

Ordu näitas näpuga punahabemelise araabia arsti poole: 

«Kas suudad sa haiget terveks teha?» 

«Seni pole ma ainult koolnuid jaksanud terveks ravida.» 

«Kui teed terveks, saad suure autasu, ent kui haige sureb — pistan su teibasse ja põletan 
tuleriidal ära. Ravi! Alusta!» 


1 Hippokrates - Vana-Kreeka arst (V sajandil e.m.a), «arstiteaduse isa»; jättis järele palju 
teoseid. 
29 


Ettevaatlike liigutustega roomas punahabemeline manä-tark liikumatu Batu-khaani juurde. 
Julduz-hatun võpatas, valmis oma rinnaga haiget kaitsma. Khaan Ordu tõmbas tupest õhukese 
helkiva kinžalli ja lähenes samuti. 

Araabia manatark puudutas käega Batu-khaani tõmmu harjaselist pealage. Ta võttis khaani 
kõhnunud käe — see oli abitu, see lihaseline käsi, mis hiljuti tõmbas pingule kogu tatari 
maleva vägevad ratsutid. 

Manatark vangutas pead, lähendas kõrva haige irevil hammastele, kuulas südame tuksumist ja 
tõmbus järsult tagasi. Kuulas uuesti, muutus süngeks ning hakkas värisema. 

«Ma kardan!» sosistas ta. 

«Sa ei tohi keelduda! Ravi!» kähistas Ordu lõõtsutades ja torkas kinžalliotsa manatarga 
õlga. 

«Ma kardan, et juba... Ma kardan ... Mul pole kaasas targa Suleimani, Daudi poja — kiidetud 
olgu nende nimed! — vajalikku tervistavat nõiarohtu.» 

Daphne hüüatas: 

«Kuid Bütsantsi kuningatütar Daphne ei karda ravida! Ma tunnen seda kohutavat tõbe, kui 
haige nägu kattub kuldkollaka kirmega. See on «kullakarva palavik».» 

«Araablane pole tark tabib vaid arg vagel!» pomises khaan Ordu huuli pungitades. «Sina, 
Rumi kuningatütar, hakka arstima. Kuid pea meeles: kui džihangir sureb, siis kastab sinu veri 
ta matuse-tuleriita. Kui mu noorem vend aga jalule tõuseb, siis saad sa üheksakümmend 
üheksa kingitust ja karja valitud märasid.» 

«Kas ka vabaduse?» 

Ordu jäi silmapilguks mõttesse ja lisas: 

«Vannun üheksa korda igavesti sinise taeva nimel, sa saad ka vabaduse.» 

Üle kreeklanna kahvatu näo libises mõistatuslik naeratus. Kergesti tõusis Dahpne üles, tõmbas 
enda juurde vaibariidest koti ja võttis sellest hõbedase karbikese. Viimasest võttis ta üheksa 
tumedat kuulikest, pigistas need pihku, lähenes haigele ja langes tema ees põlvili, õrnade 


peenikeste sõrmedega lükkas kreeklanna kõrvale Batu-khaani musta jäiga patsi ja puudutas 
kergelt likumatuid lauge suletud silmadel... Siis pöördus ta järsult khaan Ordu poole: 

1 Tabib — arst. 

«Nüüd tuleb kiiresti arstida! Surm läheneb! Las ka see punase habemega manatark aitab 
mind.» 

Punahabemeline arst hakkas kätega vehkima: «Võimatu! Sina hakkasid arstima, noh, siis 
arsti ka ise!» 

Ta tõstis silmad ja hakkas arusaamatus keeles nõiasõnu pomisema. 

Ordu, tõstnud ühe käe kinžalliga, sikutas teisega mana-tarka ruskest habemest ja karjus 
ähvardavalt: «Aita, ruske rebane!» 

Arst jäi vait ja roomas kärmelt kreeklanna juurde. Araablane hakkas tähelepanelikult vahtima 
tumedaid kuulikesi, mis lebasid kitsal peopesal. 

«Mts need on?» 

«Nagu sa ise ei tunneks?» lausus Daphne, muiates laulval häälel. 

«Väljanägemiselt muskaatpähklid... Kuid igaühele on joonistatud targa Suleimani silm. Ainult 
tema teadis salajast.» 

«Sa rääkisid õigust. Nüüd hakkad sa minu käske täitma. Prae need pähklid pronksanumas. 
Tambi puruks ja hõõru peeneks tolmuks. Lahusta veetassis. Anna haigele kolm korda rüübata: 
jalamaid, pärast keskpäeva ja õhtu eel. Minul kui kõrgest soost kuningatütrel ei kõlba tegelda 
musta tööga, mida teevad sellised orjalikud arstid nagu sina. Kuid mina hakkan haige juures 
istuma, lakkamatult jälgima ning ootama. Varsti saab suur džihangir terveks ja tugevaks, 
varsti istub ta lahinguratsu selga.» 

Daphne, jalad enese alla tõmmatud, laskus Julduz-hatuni kõrvale, pani käed põlvedele ja 
langetas tagasihoidlikult silmad. 

Arst asus tööle. Pronksnõus, lõkkesütel, lõid üheksa pähklit pragisema. Siis hõõruti nad 
väikeses vaskuhmris peeneks. Puistati veekannu. Luulusikake segas kaua aega arstimit. 
«Seda nõiajooki proovid sa ise esimesena!» = kähistas khaan Ordu kurjalt. 

«Kuid ka sina proovid üheskoos minuga!» laulis Daphne kudrutaval häälel. 

Arst andis tassist kreeklannale lonksukese. Seepeale rüüpas nohisedes khaan Ordu. 
Matsutades lausus ta: «Väga kibe!» 

Arst kummardus liikumatult lebava Batu-khaani juurde. Ta pööras abitut poolsuletud 
tuhmuvate silmadega pead. 

Kaua jändas ta, kuni tal õnnestus kõvasti kokkupigistatud hambaid laiali kangutada, ja 
Daphne kallas suhu arstirohu, mis mööda põski alla voolas. 

Kõik ootasid, pilgud kiindunud Batu-khaani karmi 

näkku. 

Daphne lausus veendunult: 

«Nüüd jääb ta magama. Džihangiri hing, mis eksleb pilvedetaguses maailmas, pöördub oma 
kehasse tagasi. . .» 

Kreeklanna heitis oma rohekatest silmadest mõistatusliku hurmava pilgu khaan Ordule, ohkas 
ja langetas jällegi silmad. 

Ordu hakkas askeldama, kohendas vööd ja pistis helkiva kinžalli tuppe. 

Väljast kostis kõrvu naiste itku ja nuttu. 

«Oi, oi! Häda! Missugune suur häda!» pistis ägama Ordu ja haaras peast kinni. «Nüüd tulevad 
«maailma ehted», džihangiri ülikaunid naised! ... Oma halamise ning nutuga hukutavad nad 
uuesti mu venna! ... » 


Neljas peatükk «MAAILMA EHTED» 


Telki tulid kolm noort naist, seljas uhked värvilised siid-rõivad, peas kuldkoelised 
mütsikesed, mis kõik olid kaunistatud valge haigru pika kallihinnalise sulega. Naised täitsid 
telgi valjude oiete, kaebliku nuuksumise ning itkuga, katsudes üksteist üle karjuda: 

«Meie jumaldatud käskija sureb! Me jääme orbudeks! Kes hakkab meie eest hoolt kandma!... 
Ära jäta meid maha!» 

«Suu kinni!» käratas Ordu raevuselt. «Kas istute vaikselt, või ma käsin teid vaiba sisse 
mässida ja teie vanemate juurde saata.» 

Kolm naist jäid vait, ja isekeskis pilke vahetades võtsid kaugemal istet, nuuksudes aeg-ajalt. 
Kõik vaikisid. Neeg-ripoisike, käed põlvede ümber, magas juba. Kuningatütar Daphne, kes 
toetus graatsiliselt küünarnukiga oma vaiba-riidest kotile, oleks nagu suikunud. Aeg-ajalt 
paotas ta ühe silma ja jälgis, mis toimub telgis. Khaan Ordu heitis külili ja hakkas norskama. 
Tema järel pistis peene vilinaga norskama araabia arst. Nuker sissepääsu juures tukkus 
seistes, odale nõjatudes. 

Siis roomasid kolm naist Julduz-hatuni poole. Kuuldus nende - hääli: 

«Sa arvad, et sina oled Julduz-hatun (emand)? Sa oled madala päritoluga elukas ja jääd 
igavesti Julduz-karakõ-ziks (töönaiseks)!» 

«Kas me siis ei tea, mida sa salaja sepitsed?» «Sina teed alati nurjatusi!» 

«Sina petad meie vaprat käskijat soositud ning ülendatud lihtsa nukeriga, kelle nimi on 
Mussuk ... » 

«Too on niisama nurjatu ning salalik nagu kass (mussuk). Too ei tunne tänulikkust ega 
ustavust!» 

«Džjhangir oh haige seepärast, et sina ta mürgitasid!» 

Julduz-hatun, otsekui kaitstes end hoopide vastu, mässis pea üha tihedamalt musta sõbasse ja 
vaikis. 

«Sa noidusid džihangiri juba ammu ära, .sa oled hädaohtlik madu!» 

«Käi siit minema, enne kui me su surnuks kägistame! Olla käskija juures — see on meie, 
vanemate naiste mure!» 

«Meie teeme ta terveks oma palvetamistega, me avaldame talle tõe!» 

Äkki lendasid kasukad kõrvale. Batu-khaan tõusis järsult üles ja ajas end sirgu. Kolm naist' 
langesid ta jalgade ette. 

«Viimaks sa siis ärkasid, silmipimestav! Sa hakkad uuesti särama, meie teemant, kallis 
käskija, ja nüüd jääd sa igavesti meiega!» 

Batu-khaan hakkas rääkima valjult, kindla kõlava häälega: 

«Nuker, kes kõrgetest tumeniülematest on täna öösel valves?» 

Nuker virgus ja vastas: 

«Tähelepanu ja sõnakuulmine! Nad on naabertelgis: Buruntai, Kurmisi ja vana Narin- 
Kehen.» 

«Nad tulgu siia. Ütle ka Subudai-bagaturile, vend Seibanile ja khaan Munkele, et nad 
ruttaksid minu juurde. Ma kutsun kokku sõjalise nõupidamise.» 

«Tähelepanu ja sõnakuulmine!» vastas nuker ja väljus. 

Teda asendas teine sisseastunud nuker. Khaan Ordu virgus ja laskis verd täisvalgunud 
silmadel ringi käia, taipamata veel, mis on juhtunud. 

Batu-khaan tõukas enese külge klammerdunud naised jalaga eemale, läks tuikudes Ordu 
juurde, istus ta kõrvale ja embas teda. 

«Minu lugupeetud vanem vend, sa kappasid kaugelt siia, et päästa mind ja kihutada minema 
haiguse kurjad vaimud. Sa oled alati tark vanem vend, minu ustav kaitsja ning päästja. Ma 
olen su ohver, ma olen su nuker.» 

Paks kohmakas Ordu tõmbas Batu-khaani enese vastu, lakkus ta põski ' ja sosistas kõrva 
SISSE: 

«Ma tean, et sulle on saatusest määratud suured võidud ... Ma kappasin siia, et koristada kive 
su teelt ja kihutada, minema kollasekõrvalised, kadedad reeturid!» 

Julduz-hatun heitis lõkkesse kuivi oksi. Varjud hakkasid jooksma mööda telgiseinu. 

Sisse tulid kolm tumeniülemat, veel unised, hõõrudes varrukatega suid: pikk, kõhetu ja 
sibulakoorena kollane Buruntai; lai, rässakas, pikkade hobusehammastega Kur-misi ja vana 
Narin-Kehen, krimpsus, kui seen, kühmus selja ning nõrkade kiipavate jalgadega. Nende 
kannul vajus sisse tüse mongol, kes jalga järele vedas, ühesilmaline väejuht, kuulus 
Subudai-bagatur. 

Batu-khaan ootas ära, kuni saabunud mehed olid langenud silmili, ajanud end sirgu ja 
kandadele istuma jäänud. Siis hakkas ta pidulikul häälel kõnelema: 

«Minu ustavad teenrid, tumeniülemad Buruntai, Kurmisi ja Narin-Kehen! Sõjakäigul 
urussuutide” vastu ja taplustes kõptšaki vägedega osutasite te sadasid teeneid. Te ei tundnud 
taganemist, te tõite võite. Ammugi tahtsin ma teid vääriliselt autasustada. Vapper tumeniülem 
Buruntai, urussuutide võitja lahingus Siti jõel, ma loovutan sulle kalliskivi, ühe oma seitsmest 
säravast tähest — naise Jerke-Hara-Nüdüni («Mustade silmade võim»)! Sulle, ustav 
sadakonnaülem Kurmisi, kingin ma teise aarde — Alja-Mindassuni («Vallatu niidike»). Ma 
tean, et sa hoiad seda niidikest kõvasti hammastega kinni — sind meelitustega ei peta, 
kavalusega alt ei vea! Sulle aga, minu vanaisa, suure sõjamehe lugupeetud võitluskaaslane, 
vapper Narin-Kehen, sulle kingin ma selle kõige noorema kaunitari Nabtši («Elu nauding»). 
Temaga naudid sa õndsust ning rõõmu ... » 

. Kolm tumeniülemat langesid põrmu, naised aga pistsid meeleheitlikult nutma ja paluma: 

1 Mongolid ei tundnud suudlust. 

' Urussuudid, urussid, russid — nõnda nimetasid mongolid venelasi. 

«Ära loovuta meid! Ära tõuka meid enese juurest minema! Anna meile andeks vead, mille 
kutsus esile armastus sinu vastu, meie õilis käskija!» 

«Teie hakkate elama hoolitsevate meeste juures rahulikult ja õnnelikult. Kuid siin te 
kädistasite nagu harakad ... Te ütlesite sõnu, mida ei saa maha kustutada, nagu jahikulli 
küünte kriimustusigi ... Käige minema!» 

«Pole meil õnne sinuta! Võta meid tagasi! Ära loovuta!» 

Batu-khaan lõi käega: 

«Ei saa käega kinni võtta lausutud sõna, ei saa heita kaotatud arkaani! Tumeniülemad, viige 
oma naised ära! Otsekohe algab siin sõjaline nõupidamine, ja sellel ei või tumeniülemate 
naised viibida. Kiiremini!» 

Kolm tumeniülemat võtsid naised jõhkralt kinni ja lohistasid telgist välja. Khaan Ordu 
lausus: 

«Nuker! Vii ruske rebane ja poisike lähima jurtdži'- juurde. Las ta kuulab nad üle. Hiljem 
kõnelen ma ise nendega. Kuid sina, Rumi kuningatütar, saad valitud mära-karja, nagu 
lubatud.» 

«Ja vabaduse ning üheksakümmend üheksa kingitust?» lausus Daphne Ordule teravalt silma 
vaadates. «Khaan Ordu kahte erinevat sõna ei ütle.» 

«Oma saatuse saad sa hiljem teada, senikaua aga elad naaberjurtas.» 

Nuker väljus koos kreeklanna, ruske arsti ja neegripoisiga. Batu-khaan laskus padjale ja 
hakkas naerma ku:va puist naeru. Tema alati karmi ning läbitungimatut nägu kündsid kortsud. 
Rahulolevana silmitses ta väikest naist Julduz-hatunit, kes istus seina ääres. Too vaatas oma 


isandat ehmunult selgete arusaamatute silmadega. Batu-khaan muutus uuesti süngeks ja 
lausus: 

«Selleks et õigesti valitseda, on vaja kõike teada. Oma haiguse rasketel päevadel, kui kõik 
arvasid, et ma mitte midagi ei kuule, sain ma palju teada ja mõistsin, kuidas tuleb viia malev 
läände, «õhtupoolsete maade» peale, «viimase mereni», kus iga päev kustub päike, ja mongoli 
stepikotka võimsad küüned laskuvad kõikidele maadele... .» 


1 Jurtdži — isik, kes juhtis koha valimist rändlaagri jaoks ja viimases kohtade jaotamist. 

Viies peatükk ARAABIA SAADIK TATARI KHAANI JUURES 


Kui Abd er-Rahman astus avarasse telki, mida ehtisid tikitud lilled, toonekured ja kuldsed 
draakonid, peatus ta sissepääsu juures, sest soovis mõista, kes siinviibijatest oli tatari 
peakhaan. 

Umbes kümme mongoli väepealikut, kes kõik kandsid nahkvöödega kokku kistud tavalisi 
pikahõlmalisi siniseid rõivaid, istusid poolringina suurel pärsia vaibal. 

Abd er-Rahman kartis austust avaldada sellele, kellele seda polnud vaja teha ja naeruväärseks 
muutuda. Ta astus sammu ettepoole, laskus põlvili, istus jalakandadele ja, vahtides otse enese 
ette, ilma kellegi poole pöördumata hakkas kõnelema: 

«Islami maade ja rahvaste suur pühim kaliif tervitab vaprat tatari malevat, tema noort 
valitsejat ja soovib talle tervist ning loendamatuid võite .. .» 

Kõrval kükitav elatanud tolk pani koik öeldu sõnasõnalt viivitamata araabia keelest tatari 
keelde ümber. 

«Kõikide õigeusuliste kaliif saatis mu, omal ajal frankide väe purustanud kuulsa araabia 
väejuhi Abd er-Rah-rnani viimase järeltulija, sinu juurde, kõikide tatarite valitseja, palvega, et 
sa lubaksid mul osa võtta võitmatu tatari maleva sõjaretkest ja läkitada ettekandeid uutest 
silmipimestavatest võitudest ja sinu poolt vallutatud vaenulikest maadest .. .» 

Üks istujatest, paks ning ühesilmaline, kellel jooksis üle, kogu näo purpurne arm, sõnas: 
«Kui meile tungivad kallale vaenlased, kas hakkad sa niisamuti nagu meiegi kaitsma meie 
käskijat Sain-khaani, «maailma vapustaja» pojapoega, või jääb su helkiv mõõk tuppe 
tukkuma?» 

«Ma olen sõdalane, ja sellel sõjaretkel on mu mõõk kuulekas tatari käskija igale sõnale.» 
Siis hakkas kõnelema noor mongol. Näis, et ta ei erinenud millegi poolest ülejäänutest, kuid 
kimedas hääles ning kitsaste mustade silmade teravas vaates oli tunda, et ta on harjunud 
käsutama: 

«Kui sa oled araablaste suure väejuhi järeltulija ja saabusid siia sõbrana, siis võid sa minu 
juurde jääda, kui ma viin oma võitmatud tumenid õhtupoolsete maacre peale. 

Luban sul kirjutada ettekandeid Bagdadi kaliifile ja saata need minema sinu kulleritega, ja ma 
ei hakka pärima ega järele vaatama, mida sa kirjutasid. Kuid sa pead rääkima mulle tõtt kõige 
kohta, mida näed . .. » 

«Au su targale otsusele!» ütles Abd er-Rahman, kes sai aru, et temaga kõneleja ongi mongoli 
valitseja Batu-khaan. 

Batu-khaan jätkas: 

«Nüüd aga jutusta meile oma kuulsast esivanemast ja tema lahingust frankidega.» 

«Enne kui alustada jutustust, luba mul asetada sinu jalgade ette kingitused, mis saatis minu 
käskija.» — Abd er-Rahman pöördus kergelt tahapoole. 

«Olen siin!» sosistas sissepääsu juures seisev Duda Õiglane. Ta roomas põlvedel Abd er- 
Rahmani juurde ja andis üle kirevasse siidkangasse mässitud kingitused. 


Saadik harutas kompsu lahti ja asetas Batu-khaani ette kalliskividega kaunistatud mõõga 
rohelises samettupes, kuldkarika, väikese koraaniraamatu nahkköites, mis oli meisterlikult 
kaetud kuldmustriga, kaks elevandiluust käepidemega kinžalli ja pajju teisi kallihinnalisi 
esemeid. 

Batu-khaan silmitses ükskõikselt laialilaotatud kingitusi ja sirutas korraga käe lihtsa 
kuldsõrmuse järele, mille tume kivi näis kord rohelisena, kord tumepunasena: 

«Ma näen sellel sõrmusel kirja. Mis jõud sellel on?» 

Abd er-Rahman lausus: 

«See sõrmus kuulus suurimale targale Suleimanile, Daudi pojale, kes tundis salaväge. See 
sõrmus toob õnne, täidab selle soovid, kes teda kannab. Sõrmusele on graveeritud allahi 
sõnad: «Sündigu nõnda!»» 

Batu-khaan näitas sõrmust paksule, lõhkiraiutud näoga mongolile, kes istus tema kõrval. Too 
noogutas heakskiitvalt pead, pistis sõrmuse Batu-khaani nimetissõrme ja lausus: 

«See on vääriline kingitus!» Ja pöördudes Abd er-Rah-mani poole, lisas ta: «Minu käskija 
tänab sind. Kui ta saavutab üheksasada üheksakümmend üheksa võitu, siis silmitseb ta seda 
sõrmust ja ütleb: «Jah, sündis nõnda, nagu tahtis allah!» Kuid praegu ootab ta sinu jutustust .. 
» 


Kuues peatükk «TAEVASE» PEALINNA SÜND 


Külm tuhisev tuulehoog paiskas kõrvale ukse-eesriide, tormas telki, pühkis laiali lõkke 
õhkuva tulukese ja mähkis kõik istujad suitsusse. 

Suur sõjaline nõuandja Subudai-bagatur lausus: 

«Sõjajumal Suldee lendas siia järele vaatama, kas malev varsti teele asub. Kas džihangir pole 
vahetanud oma üllast sõjalist kuulsust oma pealinna rahuliku ülesehitamise vastu, 
meretagustele kaupmeestele lahedate ladude püstitamise vastu?» 

Kõik lipitsejad tardusid. Üksnes . Subudai-bagatur, Batu-khaani vana kasvataja 
(atalõk), võis rääkida nii iseseisval häälel, otsekui hukkamõistvalt. .Batu-khaan - sil- 
mitses koosolijaid uuriva torkava pilguga ja küsis: «Kes mulle vastab: mis on kuulsus?» 
Pead Batu-khaani poole pööratud, istusid poolringina mõned tähtsamad väejuhid, araabia 
saadik Abd er-Rahman ja mõned khaanid-lipitsejad, kes mõistsid nalja heita ja jutustada 
lõbusaid lookesi inimeste elust. Subudai-bagatur vastas esimesena: 

«Kuulsus — see on saavutatud võit. Mida rohkem võite, seda silmipimestavani-kuulsus.» 
Khaani kuldlossi ehitaja, osav hiina arhitekt Li Tung-Po tähendas aupaklikult: 

«Kuulsus pole mitte ainult võit lahinguväljal. Kui valitseja hoolitseb rahva heaolu eest, ehitab 
uusi linnu, on õiglane alamate vastu, ei koorma elanikkonda üle jõu käivate maksudega, 
kingib oma hõimu kõikidele telkidele hüvangu — siis nimetatakse teda vapraks, õiglaseks 
Sain-khaaniks, ja talle kuulub alamate armastus ja kustumatu kuulsus. Rahva tõeline armastus 
— see on kuulsus!» 

Araabia saadik Abd er-Rahman lausus: «Kuulsus on see, mida me kõik taotleme. Ja me 
saavutame selle oma helkiva mõõga abil! Kuulsus — see on võim teste alistatud 
rahvaste üle.» 

Sain-khaan, nagu kõik olid harjunud Batu-khaani kutsuma, pöördus oma kroonikakirjutaja ja 
tähetarga Hadži Rahimi poole: 

«Mu tark õpetaja! Sa te6ad palju. Mispärast kuulub 

Iskender Kahesarvilisele tänapäevani kustumatu kuulsus kõikide meie maade rahvaste 
seas?» 

«Vanas raamatus on kirjutatud: «Kuigi Iskender Suur alistas kõik, kes seisid ta tee peal ees, 
jäi ta samal ajal armuliseks uute, tema kuningriiki juurdetulnud rahvaste vastu. Ta ei rõhunud 


neid, vaid tegi nad oma võrdõiguslikeks lasteks. Seepärast on Iskender Kahesarvelise kuulsus 
tõeline, igavene kuulsus!» 

«Ei, see pole õige!» ütles Batu-khaan. «Kas lõi Iskender Kahesarveline midagi niisugust, mis 
oleks püsinud purustamatuna ka pärast tema surma? Tema kuningriik lagunes ... Tema noor 
ülikaunis naine, pärslanna Roušanak, koos ainukese pojaga, kes pidi pärima Iskendri loodud 
kuningriigi, heideti vanglasse ja kägistati hiljem surnuks just Iskendri sõprade, sõjaretkede 
võitluskaaslaste poolt. Nemad kuulutasid end uuteks kuningateks, rebisid ta valdused 
tükkideks, mis järk-järgult ära sulasid nagu jää päikese käes.» 

Kõik istujad vahetasid pilke, kuuldusid tasased vaimustushüüded, Batu-khaan aga jätkas: 
«Valitseja, kes kuulsust taotleb, peab püstitama ehitisi, mis kuulutaksid tema kuulsust kä palju 
aastaid, sajandeid pärast tema surma!» 

«Õige! Kui targasti see on öeldud!» 

«Te viibite praegu enneolematult suure teo sünni juures, uue imepärase riigi tekkimise juures, 
mis kerkib endistesse tühjadesse steppidesse... Teie seisate hälli kõrval, kus lamab 
vastsündinud rinnalaps... Ta kasvab suureks ja muutub võimsaks vägilaseks, kes rebib 
päikeselt maha sätendava  kiirtepärja .. .» 

Batu-khaan jäi vait. Kostsid küsimused: 

«Ütle selle vägilase nimi! Missugusest enneolematust ehitisest sa kõneled? Kas me siis ei 
lähegi teisi rahvaid vallutama, neid materdama ja oma ratsude kapjade alla heitma? 
Tõenäoliselt saabki sellest uus seninägematu Mongoli kuningriik või vahest ka kõptšaki 
oma?» 

«Ei!» hüüdis Batu-khaan välkuvail silmil. «Seda ei saa nimetada Mongoli kuningriigiks 
seetõttu, et niisugune on juba olemas — suurkagaani Mongoli kuningriik ja tema pealinn 
Kara-Korum on kuulsaks saanud kui minu vanaisa, «maailma vapustaja» looming. Kuid 
minul on mu suures malevas mongoleid väga vähe, kõigest minu ihukaitse neli tuhat 
sõdalast! ... Seda kuningriiki ei saa 

nimetada ka kõptšaki kuningriigiks, sest sellesse kuulub palju igasuguseid teisi rahvaid. 
Kõptšakid võiksid uhkeks minna, kuid uhkustada pole neil millegagi: nad võitlesid minu 
vastu, mina aga heitsin nad alla ja sundisin ennast teenima.» 

Tark Li Tung-Po küsis: 

«Kuidas sa siis nimetad seda päikesena säravat seninägematut kuningriiki?» 

Kõõritades khaane, kes teda tähelepanelikult kuulasid, lausus Batu-khaan rahulikult: 
«Batu-khaani vägev kuningriik on Sinine Hord. Taeva poolt on määratud, et see taevane 
kuningriik valitseb kõikide maade rahvaid igavesti, kümme tuhat aastat. Sellest saabki minu 
maailma käskija, kustumatu kuulsus!» 


Neljas OSA NOVGORODI SAADIK BATU-KHAANI JUURES 
Esimene peatükk VENE VANGIDE ÜLEKUULAMINE 


Batu-khaani rahvarikkas leeris väikeses viltjurtas istus vaibal Hadži-Rahim, julma tatari 
valitseja õuekroonik, ja kummargil «Reisiraamatu» kohal, savist rasvalambi nõrgal siramisel, 
tegi ta hoolikalt araabia sidekirjas oma igapäevaseid märkmeid. 

Ta kirjutas järgmist: 

«Ma kuulasin mitmel korral Sain-khaani juttu ja veendusin, et teda teevad väga rahutuks 
teated põhjast, rikkast vene kaubalinnast, millel on uhke nimi: «Isand Suur Novgorod». 

Näib, et see on kõige vabadustarmastavam ja seetõttu ka kõige hädaohtlikum urussuutide linn. 
Ta pole oma turjal veel tundnud võimsa vägeva mongoli käe raskust. Kui 

71 


Batu-khaan kahe aasta eest liikus malevaga põhja poole, siis, hoolimata kõikidest 
pingutustest, ei suutnud ta jõuda Novgorodini, pidi peaaegu uppuma soodesse ja pöördus 
tagasi. 

Võib-olla seepärast vabadustarmastavad novgorodlased, kes peavad end võitmatuteks ja 
vaenlastele kättesaamatuks, käituvad kõikidega uhkelt ning suureliselt ega karda oma 
sõjakaid naabreid. 

Ma kuulsin, et Batu-khaan tahab ammugi saata Novgorodi peale malevat, ja mäletan ta sõnu: 
«Kui Subudai-bagatur muudab kogu Novgorodi ala tuhaks ning põrmuks, selle elanikud aga 
kihutab orjaturule müümiseks, alles siis valtseb mu Hordi põhjapiiril nazarestanirahu (kal- 
misturahu).» 

Hommikul, külaliste vastuvõtmise ajal, juhtus Batu-khaani telgis järgmine lugu: sisse tuli 
Batu-khaani lem-mikihukatsja Arapša ja ütles: 

«Sain-khaan! Sinu käsk on täidetud. Sa soovisid näha vangistatud urussuute, kes on viibinud 
varem põhjas ja näinud rikast Novgorodi linna. Meil leiduvate vangide seast valisin ma välja 
kaks eriti arukat. Nad võivad sulle paljugi jutustada.» 

«Too nad minu juurde. Ja las Subudai-bagatur tuleb samuti siia. Kõikidele siinolijatele aga 
annan ma üle oma «salemi».» 

Vastuvõtul viibivad külalised väljusid otsekohe kummardusi tehes ja palveid ning soove 
pomisedes. Jäid ainult Hadži-Rahim ja peatselt kohalejõudnud Subudai-bagatur. 

Arapša tuli tagasi kahe vene vangiga. Üks oli pikk, väga kõhetu vanamees, juuksed pikad ja 
valged nagu hõbe. Üle ta näo jooksis purpurpunane arm. Teine oli noor, elavate arukate 
silmadega, laiaõlgne, peaaegu sama pikk kui vanamees. Tavaliselt käisid vangid paljajalu, 
seljas räbalad, kuid selleks et ilmuda tatari hordi valitseja ette, rõivastati nad vähekantud 
halattidesse ja kängitseti nahk-kavuššidesse. Ettevaatuse pärast olid mõlematel käed 
rihmadega kõvasti kinni seotud. 

Lühikesele odale toetudes seisis Arapša venelaste kõrval ja jälgis, et nad ei teeks midagi 
lubamatut. Ta sai vene keelest aru ja hakkas vangide vastuseid tõlkima. 

Batu küsis kõigepealt: kust nad pärit on, kus nad kinni võeti, kas nad Novgorodi tunnevad? 
Vanamees vastas kõhklemata ja rääkis ilmselt «tõtt: 

«Mind kutsutakse Savva Bobrovnikuks. Varem elasin metsas, ajasin kobraste jälgi ja küttisin 
ka muid metsloomi. Sõitsin sageli Perejaslavlisse, viisin metsloomaliha ja igasuguseid 
karusnahku meie vürstile, Jaroslav Vsevolodovitšile. Aga seda noormeest kutsutakse 
Kožemjakaks. Tal on tugevad käed, ja nahaparkimisel võib ta hästi rullida hobuse- ja 
härjanahku. Kahe aasta eest võttis meid kinni tatari ratsaluurkond Volga ülemjooksul. 
Tõrjusime neid küll eemale, kuid jalga lasta ei õnnestunud: meile kahele kukkus kaela terve 
kümmekond.» 

«Kas olid Novgorodis? Kes seal valitseb?» 

«Palju kordi olen olnud oma pika eluea jooksul ja isegi elasin seal aasta ja rohkemgi. 
Novgorodis valitsesid bojaarid, kuid nad on omavahel halvas läbisaamises. Kui aga juhtub, et 
on raske aeg, või kui bojaarid ise kokkuleppele ei jõua, ja parajasti kipuvad meie maale 
sakslased ja rootslased . . .» 

«Kes nood siis on?» 

«Nood on rahvad, kes elavad Novgorodi naabruses; küll on ahned võõra maa järele,» 
vastas kiiresti noor vang. 

«Pea, Kožemjaka, las ma räägin lõpuni,» vastas vanamees. «Kui Novgorodi bojaarid- 
riiukuked näevad, et neid häda ähvardab, siis läkitavad nad oma saadikud Perejaslavli vürst 
Jaroslav Vsevolodovitši juurde paluma, et too ruttaks Novgorodi hädast päästma. Vürst tuleb 
siis oma družiinaga jalamaid Novgorodi ja seab korra ning rahu jalule.» 


«Missugused polgud tal on, sellel vürstil?» küsis Batu-khaan. 

«Oma polkude poolest on vürst Jaroslav kuulus,» sõnas Savva uhkusega. «Iga malevlane on 
tal otsekui ülistuslaul! Kui sõidavad linna ta polgud hästi toidetud ratsudel, odad okastena 
turris ja hõbedased soomusrüüd helkimas, siis jookseb rahvas tänavale, laulab kiitust 
Perejaslavli malevlastele.» 

Batu-khaani kulm läks kortsu. 

«Hõbedased soomusrüüd sõdalastel seljas — see pole veel määrav. Kuid kas näitas vürst 
Jaroslav oma julgust ja tublit pealehakkamist tapluses vaenlastega?» 

«Näitas, ja kuidas veel!» vastas Savva. «Aastat neli tagasi astusin ma koos Novgorodi 
vabatahtlikega družiinasse, kelle kutsus endale appi vürst Jaroslav, et paisata tagasi 
pealetikkunud saksa sõjasalgad. Nad kippusid Novgorodi 

vallutama ja alistama. Me taplesime Emajõel ', kus vürst peksis vaenlased laiali ja pooled 
neist uputas jää alla.» 

«Kes oli vürst Jaroslavi abimeheks?» 

«Kuulsad vojevoodid olid. Aga kõige ustavamaks abimeheks oli ta poeg, noorvürst 
Aleksander. Ei see lugenud midagi, et ta oli tollal kõigest viieteistkümne aastane. Vürst 
Jaroslav andis talle üksiksotnja ja vürstipoeg taples vahvalt vaenlastega nagu ehtne sõdalane.» 
«Ma olen sellest Iskendrist juba kuulnud,» lausus Batu-khaan. «Mulle kanti ette, et ta valitseb 
nüüd Novgorodi, tema družiina kasvab ja ta ise muutub hädaohtlikuks. Suured väejuhid, nagu 
Iskender Kahesarveline ja teised, näitasid juba nooruses üles hulljulgust ning vaprust sõjapi- 
damises. Mul on vaja rohkem teada Novgorodi Iskendrist. Võibolla tuleb mul veel kohtuda 
selle kasvava kotkaga, kes on võrsunud põhjamaa lumehangedes. Nukerid! Viige vangid ära!» 
Otsekohe ilmusidki kaks nukerit ja andsid venelastele märku eemaldumiseks. Taganedes ning 
kummardades jõudsid vangid juba peaaegu väljapääsuni, kui Batu-khaan ootamatult hõikas: 
«Pidage! Ütlege mulle veel, kui palju vägesid on Novgorodi vürstil!» 

Vanamees sattus segadusse. Sellel hetkel Kožemjaka, otsekui oleks ta vaipa 
takerdunud, kukkus vanamehele selga ja sosistas: «Talitse keelt!» 

«Armuline khaan,» lausus Savva aeglaselt, «seda me ei tea. Mina lahkusin tol ajal družiinast 
ja elasin metsas. Kes seda siis teab, kuipalju vägesid vürstil on!» 

Batu-khaan tõmbas kulmud kokku: 

«Kasige välja!» 

Vangid kummardasid veel kord ja.kadusid ukse-eesriide taha. 

«Aga mulle meeldib see noor vürst Iskender,» tähendas Subudai-bagatur. «On näha, et ta on 
sündinud julge sõdalane. Mina nimetaksin ta tuhatkonnaülemaks, vangidest urussuutide 
sõjasalga pealikuks, kes läheb koos sinuga «õhtupoolsete maade» peale.» 

1 1234. aastal toimus Emajõe suudmes lahing Novgorodi maleva ja saksa rüütlite vahel. See 
lõppes novgorodlaste võiduga (vt. ka «Eesti NSV ajalugu» 1 köide, Tallinn, 1955, Ik. 153 
1D- 

74 

«Esialgu läkitan ma järele vaatama, mida see vürst kavatseb,» ütles Batu, silmitsedes teraselt 
Arapšat. «Ma usaldan sulle selle tähtsa ülesande.» 

«Tähelepanu ja sõnakuulmine!» vastas Arapša. 

«Sa sõidad Perejaslavli, kuid võib-olla ka kaugemale Novgorodi. Seal uurid sa välja, 
mida teeb praegu ja mida kavatseb rahutu noor vürst Iskender. Võtad kaasa kõige 
ustavamate nukerite kümmekonna. Nendega saadad sa mulle ettekandeid. Pead juba 
täna teele asuma.» 

«Saab tehtud, suur käskija,» vastas Arapša ja väljus hoogsal sammul.» 


Teine peatükk VENE PARVED TULEVAD 


Batu-khaan oma lähikondlastega asus «kuldse majakese» ülemisel rõdul. Abeskuni mere 
lõunarannikult sai ta ärevaid teateid, et üks tema sugulastest, khaan Hulagu, kogub sõjaväge, 
läkitab üksikuid salku põhja poole, Kura jõele Sinise Hordi piiril, ja et need sõjasalgad 
norivad tüli, katsuvad vange võtta ja viimastelt kõike mis võimalik Batu-i.khaani maleva 
kohta välja pinnida. 

Selle ettekandega saabunud sadakonnaülem, vana ja vilunud mongol, kes mäletas veel 
Tšingis-khaani, vastas tumeniülemate küsimustele veendunult, et lõunast läheneb sõda: 
tšingisiid khaan Hulagu tahab rünnata Sain-khaani peakorterit. 

Kõik silmitsesid Batu-khaani — kuidas suhtub tema sellesse sõnumisse? 

Batu-khaani kõhetus külmas näos ei muutunud ükski 'joon. Nagu tavaliselt kuulas ta 
sadakonnaülemat tähelepa-trielikult, kuid jättis oma arvamuse enda teada. 

Nobedalt üles rõdule tulnud nukerteatas, et põhjast, kõptšaki stepist saabus sila 
vahusel ratsul teine sõnumitooja ja palub samuti, et ta võiks «võitmatule» isiklikult 
tähtsaid uudiseid teatada. «Too ta siia!» 

Sisse tuli noor kõptšaki sõdalane, kes kandis triibulist korezmi halatti ja rebasenahast 
käänistega kollast nahk-let läkiläkit. Ta viskus Batu-khaani ja'gade ette, suudles vaipa käte 
vahel ja päästis hõbedase vöö küljest lahti pika Koheva sabaga hõberehasenaha, mille 
laotas trooni ette. 

«Hoia end, suur khaan!» hüüdis ta põlvili jäädes. «Piki jõge ujub su peale urussuutide malev. 
Ma kihutasmn siia, et ütelda: valmistu lahinguks!» 

Batu-khaani kulmud väratasid kergelt, kuid otsekohe omandas ta nägu jällegi tavalise 
häirimatu ilme. Ta tõusis ja läks võre juurde, mis rõdu ümbritses. Ereda päikese kiirtes laius 
avaralt korratuna ehitatav linn, kus ülepeakaela kokkulöödud majakesed kadusid 
nomaadjurtade rõngaste hulka. Põhja pool kadus lõputusse kaugusesse lai hõbedane jõgi. 
Sellel mänglesid päikese peegelduslaigud nagu hüplevad kuldkalakesed. 

Käega kaugusesse osutades kordas kuller: «Vaata sinna! Näed, mööda jõge ujuvad 
meie juurde pärivoolu urussuudid. Neil on kurjad kavatsused.» 

«Kuid kus on siis nende laevad? Ma ei näe maste ega purjesid.» 

«Neid polegi. Need on pikad kokkuseotud palgid, millele on püstitatud väikesed õlgjurtad; 
viimastes varjavad end urussuudid. Niisuguseid kokkuseotud palke nimetavad urussuudid 
«parvedeks». Neid ujub palju: mina ise loendasin viiskümmend või rohken... » 

«Kuulake, kes te mulle otsa vahite!» rõkatas Batu-khaan ebatavaliselt kõlava, rõõmsa häälega. 
«See Novgorodi vürst Iskender osutus mulle ustavaks: ta täitis selle, mida tõotas. Tema 
saadabki mulle palke losside ehitamiseks minu tulevases maailmapealinnas. Kuid ma tahan 
sind tänada, kõptšaki sõdalane, sinu terava silma eest, rõõmsa sõnuni eest. Turgaud, too 
tublile sõnumitoojale Samarkandi halatt!» 

Tohutu suurtest põlistest puutüvedest kokku seotud vene parved ei ujunud ilma vaevata 
Muromi metsasügavustest Nižni Novgorodini, et ujuda edasi piki suure jõe laia avarust. Nad 
randusid, ootasid voori, mis vürst Aleksandri poolt kogutud. Parvi saatsid ühest tüvest 
õõnestatud pikad vened. Nendes istusid sõudjad, kes juhtisid parvi ja jälgisid, et need 
jõekäänakutel kaldale ei paiskuks. 

Kõikidele sõudjatele ja parvemeestele töötati suuri autasusid khaanilt ja vabadust nende 
sugulastele, kes tatari orjapõlves vaevlesid. Ja viimaks liikusidki parved mööda suure jõe laia 
avarust alamjooksul asuvate armutute tatarlaste poole. 

Peaaegu kogu teekonna vältel valitses vaikne ilm ... 

«See on jumalaema eestkostmine. Tema, halastaja, kaitseb meid selles heas 
pealehakkamises!» rääkisid parve-mehed. 

Ainult kahel korral tulid pilved üles, pladises raevukalt vihma alla ja hakkas märatsema tuul, 
tõstes suuri halle laineid. Siis käskis karavani «ülemataman» Avksenti randuda ja oodata, kuni 
kuri ilm paraneb ja isekas jõgi rahuneb. 

Viimaks tulid kauguses nähtavale kuldne täpike ja mõned peenikesed sihvakad tornikesed 
loendamatute vilt-jurtade ja majakeste kohal, mis olid ehitatud savist, pilliroost ja kividest. 
Parvemehed said aru, et tatari peakorter on lähedal. Kalda ääres kerkisid väikeste laevade 
mastid. Kõik hääled vaibusid ja ainult Volga loksutas lahkesti laineid kriiksuvatele 
puupakkudele, mis tugeva pärnantine abil parvedeks seotud. 

Järsku ulatus kusagilt kaugelt kõrvu venitatud, nukker laul: 

Langes udu sinimerele, 

aga kuri kurbus südamele . 

«Seda laulavad ju meie omad! Näe kus tuli juhus armsat laulu kuulda!» 

Juba tulidki parvedele kiiresti lähenedes vastu paadid vene sõudjatega. Paatides 
istusid relvastatud mongolid, seljas kirjud eredad rõivad. Kui vened parvede juurde jõud- 
usid, hakkasid sõudjad karjuma: 

«Kust, õigeusklikud, jumal teid siia tõi?» «Meie oleme novgorodlased! Sõidame oma vürsti 
Aleksander Jaroslavitši käsul. Tahame teid orjapõlvest päästa.» Mongolid haakusid 
pootshaakidega parvede külge, tahtsid üles ronida, et järele vaadata õlg- ja puuhütte, kuid 
range vanem parvemees andis käsu mitte kedagi parvedele lasta: 

«Tuleb valvata Novgorodi kingitusi! Ärge laske kedagi ligi, muidu tassivad kolet:sed kõik 
laiali!» 

Avksenti käskis koerad lahti päästa ja tohutu suured penid hakkasid jooksma piki 
palke, hüpates parvelt parrele, haukudes vihaselt ning kõrvulukustavalt kõikide 
foeale. kes vinedega lähemale tulid. 

Parved randusid umbes kolm versta ülalpool tatari leeri, ja sedamaid ilmus nende lähedale ka 
Batõi valvesalk. Kui vene vangid said teada kaasmaalaste saabumisest, torma- 

sid nad kõikjalt joostes jõekaldale. Kõhnad, kurnatud, juuksed pikaks kasvanud, 
armetud räbalad seljas, sööstsid nad ülepeakaela vette, ronisid palkidele ja pärisid: 
kes kust pärit on, lootes saabunute hulgas leida armsat, lähedast nägu, teada saada midagi 
oma kodukandi inimestest. 


Kolmas peatükk KARUD NALJA TEGEMAS 


Batu-khaan käskis kõige hinnalisemad kingitused, mis toodud Novgorodist vene saadiku 
poolt, «kuldse majakese» õue kokku koguda ja palus Gavrila Oleksitši tulla sinna järgmise 
päeva hommikul. «Ärgu unustagu karusid,» tuletas ta oma vekili kaudu meelde. 

Gavrila Oleksitš ise jälgis tähelepanelikult, et kõik küüdivankrid järjekorras, üksteise kannul, 
sõidaksid «kuldse majakese» juurde, kus asus oma teenijatega Batu-khaani lemmiknaine 
Julduz-hatun — «Imetlust äratav täheke». 

Iga küüdivankri juures seisid vahil kaks relvastatud družinnikut, kes uudishimulikke 
mongoleid odadega eemal hoidsid. Keset õue oli maasse kaevatud tugev post, selle külge 
kinnitati kettidega üks karudest: ta oli hirmuäratav, möirgas raevukalt, kaapis käppadega 
maad ja katsus posti paigast kangutada. 

Teine, küüdivankri külge seotud karu lebas vankri põhjas väikest rautatud kirstu kaisus 
hoides, milles talletati hõbenõusid ja väärtasju; nood saadeti novgorodlaste poolt vangide 
väljalunastamiseks. 


Lossi tollel küljel, kuhu tavaliselt seoti Batu-khaani juurde sõitnud külaliste hobused, ilutses 
ratsu-hiiglane, kelle vürst Aleksander saatis Batu-khaanile. Selles kaunis ratsus oli kõik 
hämmastama panev: nii võõramaise kujuga sadul, avar nagu tugitool, nii laiad jalused kui ka 
sadula-vaip, millele tikitud kuldne lõvi, tõstetud mõõk küünelises käpas. See ratsu oli ära 
võetud võidetud vastaselt, rootsi vojevoodilt. 

Pikad nahkpasunad, «karna'd», pistsid kähinal möirgama, kui lossi välistrepile tuli Batu- 
khaan, seljas bro-kaatha'att. vööl kalliskividega kaunistatud mõõk. Khaan võttis istet la'al 
madalal troonil, mille külgedel asusid kullatud draakonid. See hiina lossist toodud troon 
kuulus 

veel vanaisale, «maailma vapustajale», Tžingis-khaaniie, ja Batu-khaan hoidis seda kui julma 
vallutaja võimu-sümbolit. 

Trooni kõrval, vasakpoolsel vaibal, tikitud kuldmustri-tega siidpatjadel võttis aset Bagdadi 
kaliifi noor saadik Abd er-Rahman, kes oli läkitatud Batu-khaani juurde selleks, et ta saadaks 
džihangiri sõjakäigul «õhtupoolsete maade» peale. Kaugemal olid istet võtnud väejuhid. 
Troonist paremal pool istus sünge võitmatu Subudai-bagatur, Batu-khaani kasvataja ning 
sõjaline nõuandja, välgutades oma ainukest silma. 

Maja lame katus lõi järsku kirendama, otsekui oleksid sinna laskunud muinasjutulised linnud 
— need olid Batu-khaani naised ja džihangiri mõned lähikondlased, kes tulid imetlema 
seninägematut vaatemängu ja võtsid aset vaipadel piki mustrilise võre äärt. 

Pärast karnaide teist kutset avanes värav ja nähtavale ilmus Novgorodi noor saadik Gavrila 
Oleksitš. Ta kandis hõbedast soomusrüüd, sätendavat kiivrit ja samasuguseid kindaid ning 
küünamukikaitseid. Kõiki rabas tema nooruslik nägu, heledate silmade julge aval pilk. Ta oli 
natuke pikem teda saatvast suurekasvulisest mongolisf-tõlgist ja kogu oma võimsa kujuga 
meenutas ta muinasjutulist vägilast. 

Batu-khaani trooni juurde jõudes võttis Oleksitš kiivri peast, laskus põlvili, võttis kaelast ja 
asetas enese ette väikese kolmest ikoonikesest tehtud hõbedase kokkupandava pühakuju, 
suudles seda ja sosistas vaikselt tavalise palve, mis algas: «Hoidku issand jumal meie sünni- 
maad .. .» Kuid rahvasumma käras polnud edasisi sõnu enam kuulda. 

Batu-khaan osutas armulikult oma jalgade ees lebavale vaibariidest padjale, paludes Oleksitši 
istet võtta. 

Sellal kõnnitasid Batu-khaani hobusepoisid metsikuvõitu [rootsi ratsut edasi-tagasi ja tõid ta 
trooni ette. Teener tõi Kuldkandikul mõned kakukesed, millega Batu-khaan ise ratsut söötis. 
«Kuidas teile meeldib see iludus?» pöördus Batu-khaan pma naiste poole, kes vahtisid 
ülemiselt rõdult. 

«See ratsu on muinasjutust pärit, hämmastav ning seninägematu!» rõkatasid naised. «Kuid me 
tahame, et Novgorodi külaline näitaks meile ka oma õpetatud karusid.» 

Tõlk pani naiste palve ümber. Oleksitš tõusis: 

«Anna edasi tsaaritaridele, et ma näitan neile otsekohe oma kasvandikke.» 

Naised pistsid rõõmsalt sädistama. 

Gavrila Oleksitš vaatas üles. Batu-khaani lemmiknaise Julduz-hatuni kõrval nägi ta tütarlast, 
kelles kõik oli ebatavaline: mustad välkuvad pikergused silmad näisid kalliskividena. Nende 
kohal värelesid 1.blikatiibadena pikad ripsmed. Kumera kaarena värvitud mustad kulmud 
ulatusid ühest kõrvast teiseni. Väike helepunane suu naeratas mõistatuslikult. Kui tütarlaps 
märkas Oleksitši terast pilku, sirutas ta eredalt värvitud küüntega nõtke käe hõbevaasi poole, 
tõmbas sealt välja pikavarrelise roosi ja heitis selle naeratades noorele vene saadikule. 
Oleksitš püüdis roosi lennul kinni ja pomises tõlgi poole kummardudes: 

«Mis võlur see on?» 


«See on käskija üks lemmiktantsijannasid Zerbiet-hanum. Ta pole mitte ainult tantsijanna, 
vaid ka ööbik. Kui džihangir ta sulle annab, siis ära mõtlegi keelduda — kaotad pea!» 

«Säh sulle veel ootamatu häda!» sosistas Oleksitš. Ta käskis oma družinnikutel karud kohale 
tuua ja nood likuma panna. 

«Kas see pole hädaohtlik?» küsis Batu-khaan. 

«Elus on palju hädaohtlikku,» vastas Gavrila Oleksitš. «Ent kui hädaohte karta, siis ei saavuta 
ka võite ega maksa eladagi!» 

«Hästi ütlesid!» 

Vana ühesilmaline Subudai raputas rahulolematult pead ja karjus: 

«Saata siia meie kümme pehlevani -— las nad olla valvel!» 

Kaks vene družinnikut panid liikuma karu, kes lebas küüdivankril. Päts ronis maha, kahmas 
väikese palgi ja seda õlal hoides, läks tagumistel käppadel tolle paiga poole, kus asus Batu- 
khaan. Ettevaatlikult laskis ta palgi maapinnale, võttis siis istet, vehkides esikäpaga, otsekui 
armuandi paludes. 

Batu-khaan andis karule nukeri kaudu kakukese. Oleksitš lausus: 

«Suur khaan, otsekohe hakkab see karu maadlema sinu sõdalastega. Käsi, et mõned su 
parimad jõumehed katsuksid teda maha panna.» 

'"Pehlevan — jõumees, kangelane, vägilane. 

Gavrila Oleksitš andis ühele oma družinnikule märku. Too tuli ligi. 

«Kirsa, jää Miška lähedusse ja jälgi, et ta end viisakalt ülal peaks.» 

Subudai käsul läksid kolm rässakat mongoli nukerit karu juurde. Kõrval seisis valvsalt 
družinnik Kirsa ja hoidis käes ketiotsa, mis oli kinnitatud karu kaelakütke külge. 
Heasüdamlikult lausus ta karule: 

«Noh, Mišake, näita nüüd, kuidas meil Novgorodis kitsed pukslevad.» 

Karu kargas üles ja tormas niisuguse ootamatu ägedusega mongolite poole, et nood pistsid 
kõigest jõust mööda õue jooksma, metsaott aga ajas neid taga, lahtirebitud ahel kõlisedes 
järel, pealtvaatajate hassetuste ning naerulagina saatel. 

«Hei, Miška!» hakkas malevlane karjuma. «Pea- kinni! Tule minu juurde! Näita nüüd, kuidas 
sa armastad oma perenaist!» 

Karu peatus, pöördus ümber ja tuli taarudes Kirsa juurde. Päts ajas end tagumistele jalgadele, 
asetas esikäpad malevlase õlgadele ja lakkus roosa keelega mehe nägu. 

Tõlk pani družinniku sõnad valju häälega ümber. Mongolid olid vaimustusest kükakil, 
karjusid «khuu, khuu!», aga naised lossirõdul plaksutasid käsi, lagistasid heledat kõlavat 
naeru. 

Oleksitš andis družinnikutele märku ja nood viisid karu vankri juurde tagasi. Batu-khaani 
naised karjusid ülalt: «Kas suudavad vene bagaturid maadelda tulba külge seotud suure 
karuga?» 

«Miks mitte katset teha! Aga mis välja tuleb — eks näeme!» lausus Oleksitš. «Hei, 
družinnikud, päästke õige Leši lahti ja tooge siia.» 

Peagi lähenes tohutu suur karu vastumeelselt Batu-khaani troonile. Ta oli kahe keti otsas: üks 
oli needitud kaelavõru külge, teine laia nahkvöö külge. Kuus družinni-kut hoidsid pingul 
olevaid kette, et karu tatari valitsejale liiga lähedale ei astuks. 

Pead raputades ja kõvasti nohisedes istus Leši maha, hingas sisse tundmatuid lõhnu ja vahtis 
rahvajõuku umbusklikult oma väikeste õelate silmakestega. 

Kirsa läks karu juurde, lõitalle õlale ja astus sammu tagasi. 

«Hei, Leši!» lausus ta, lüües karu veel kord. «Mispärast sa eile mu lamba maha murdsid? 
Anna tagasi!» 

Metsaott hakkas rahulolematult mõmisema. 


«Mispärast sa möödunud aastal mu vanaemale liiga tegid? Mispärast sa ta kuke maha 
murdsid?» 

Karu hakkas veelgi tugevamini pead raputama, otsekui eitades tema peale aetavat süüd. 
«Mis sa pead raputad, just nagu salgad?» narris Kirsa naljatades karu. «Kas ma tühja juttu 
puhun? Tule maadlema: kes võidab, sellel on õigus. Näita oma jõukest, lähed sa ju nüüd uuele 
(peremehele üle. Noh, tõuse üles!» — Ja malevlane müksas karu saapaninaga. 

Karu kahmas käppadega Kirsa jalast kinni; malevlane haaras pätsu kõrvad pihku ja metsloom 
laskis jala vabaks. Osavalt tõusis ta tagakäppadele ja tuli taarudes taganeva malevlase peale. 
Äkki sööstis Kirsa hoogsalt karu kallale ja haaras kinni vöörihmast. Kohutava pingutusega 
tõstis Kirsa karu natuke ülespoole, andis õlaga müksu ja paiskas pätsu maha. 

Vilkalt hüppas karu püsti ja tormas metsiku mõminaga uuesti Kirsa kallale. Rahvasumm 
tardus. 

«Tahad veel maadelda?» sõnas Kirsa. «Noh, nüüd lähme süliti kokku.» 

Mees ja karu haarasid teineteisest ristamisi kinni ja hakkasid taarudes koha peal tammuma. 
Malevlane rõhus karule peale ja järsku kiire ootamatu liigutusega, jala tahapanemisega, viskas 
metsaoti maha. 

Rahvahulk rõkkas juubelduskisast. Voolavat higi pühkides läks malevlane rahulikult kõrvale. 
Oleksitš lausus tasakesi družinnikutele, kes hoidsid ahelate otsi: 

«Köitke Leši nüüd tulba külge, muidu murrab ta Kirsa tõesti maha. Ma tunnen: ta hakkas 
vihale minema!» 

Družinnikud tõmbasid ketid pingule ja kerisid need tulba ümber. Vastu punnides ja koonu 
püsti ajades mõmises karu rahulolematult. Tulba juurde asetatuna hakkas ta posti kraapima 
ning raputama. 

Batu-khaan kutsus tõlgi ja küsis temalt midagi vaikse häälega. 

Tõlk kummardus Gavrila Oleksitši kõrva juurde: «Meie suur džihangir on väga rahul ja tahab 
armu osutada sulle ja sinu nukeritele. Ta küsib, mida ihaldab su 

süda.» ja lisas veel vaikselt: «Palu tema aia kõige kaunimat roosi, ja ta annab sulle selle». 
Gavrila Oleksitš ei vastanud tõlgile. Ta tõusis kiiresti,pöördus Batu-khaani poole ja hakkas 
tuliselt rääkima: 

Suur khaan! Ma nägin su pealinna,mis hakkab kasvama ning õitsema nagu muinasjutuline 
lill. Siis saavad inimesed 

inimesed rikkaks, ärasõitnud külalised aga levitavad mööda maailma jutte sinu nime ülevusest 
ning kuulsusest. Kuid siinsamas nägin ma oma õnnetuid vene vendi. Nad on kokku kuivanud 
näljast ja rängast tööst. Paljudel neist on surm suu ääres. Sina võid nad kõik õnnelikuks teha, 
ja nad paluvad elu lõpuni sinu hea käekäigu eest.» 

«Missugused sinu vennad? Kellest sa kõneled?» küsis Batu-khaan jata kulmud tõmbusid 
kokku. 

«Need on meie vene vangid, keda su vaprad väed kihutasid siia meie rüüstatud linnadest ning 
asulatest. Lase nad tagasi kodumaale!» 

Batu-khaan vaikis. Korraga sosistas õrn hääl: 

«Täida külalise palve, Sain-khaan. See toob sulle õnne.» 

Gavrila Oleksitš tõstis pilgu. Batu-khaani kõrval laial troonil istus oma kirevat siidrõivastust 
kohendades džihangiri väike naine Julduz-hatun, tema taga aga seisis polo-vetsi kaunitar, lill 
hambus. Ta ei silmitsenud praegu Oleksitšit, ainult naeratas kergelt, pikad ripsmed langetatud. 
«Hästi!» ütles Batu-khaan. «Luban sul osa vene vange kokku koguda. Sina ise hoolitsed selle 
eest, et nad rahulikult oma kodumaale jõuaksid.» 

«Suur džihangir!» katkestas teda ühesilmaline Subudai. «Ma tuletan meelde su sõnu: kas ei 
tahtnud sa vangidest eri polku moodustada?» 


«Ma pole seda unustanud,» vastas Batu-khaan. «Kuid sina, vapper batõr, tõotad mulle, et 
küsid igalt vangilt: kas ta ei taha astuda eritumenisse, kes läheb koos minu vägedega 
«õhtupoolseid maid» vallutama. Iga sõdalane saab minult nii relvad, nided kui ka ratsu, 
lahingutes aga jagab võrdselt minu batoridega kuulsust ning sõjasaaki.» 

«Täna tõid sa, suur džihangir, õnne mitte üksnes paljudele minu vene vendadele, vaid ka 
mulle.» 

«Sina saad kahekordselt õnnelikuks,» vastas Batu-khaan. «Varsti püstitatakse sulle minu lossi 
lähedusse telk, milles sa leiad mu aia parima lille — Zerbiet-hanumi. Siin ta on!» Ja ta osutas 
käega lähedal seisvale polovetsi kaunitarile. 

Pärast piduliku vastuvõtu lõppu läks Gavrila Oleksitš noore sõbraliku Abd er-Rahmani 
juurde ja küsis temalt: 

«Kas sa ei tea, õilis khaan, mis on saanud meie vanast vojevoodist Ratšast? Ma ei näe teda 
mitte kusagil.». 

Araabia saadik ei vastanud ja pööras end kõrvale. 

«Novgorodi vürst Aleksander läkitas ta siia ette,» jätkas Gavrila Oleksitš, «et rõõmustada 
meie vangistatud vendi, jutustada, et neid pole unustatud, et neile mõeldakse ja saadetakse 
Batu-khaanile kingitusi nende väljaostmiseks.» 

«Ma kuulsin halba, väga halba!» sosistas Abd er-Rahman. «Sinu Ratsa keeldus Batu-khaani 
soovi täitmast ja selle eest käskis džihangir ta raudu panna. Ja ma ei tea' sedagi, kas ta on veel 
elus.» 


Neljas peatükk PEALETÜKKIVAD KÜLALISED 


Kaua aega ei suutnud Gavrila Oleksitš uuesti kuldhordlaste ähvardava käskija jutule pääseda. 
Lõpuks, kord hilisõhtul, ilmusid tema juurde välitelki, kus ta ajutiselt elas, Batu-khaani kaks 
lõõtsutavat ülikut koos kirjutajaga. Seljas brokaathalatid, katsusid nad merivaigust 
palvehelmeid sormitsedes säilitada väärikat, tõsist väljanägemist. Kaua ei suutnud nad 
hingeldamisest võitu saada; istusid jalakandadel ja pühkisid nägu kokkukee-ratud riidevöö 
otstega. Oli näha, et saadikud täitsid oma käskija mingit vastutusrikast korraldust. 

Oleksitš käskis kange magusa mõduga lapikul pudelil laki maha võtta ja kostitas neid 
külalislahkelt: ta ise valas suured hõbepeekrid pilgeni, soovides ära arvata külaliste kavatsusi 
ja veelgi rohkem mõtteid, mis valdas neid usaldusväärseid kõrgeid ametnikke läkitanud 
käskija meeli. 

Kogenud tõlk, kes oli olnud varem vangis kõptšak-kide juures, oskas kõptšaki keelt ja mõistis 
tatarlas-tega ümber käia, istus sissepääsu juures ja pani hoolikalt ümber koik selle, mida 
rääkisid külalised ja mida vastas neile Gavrila Oleksitš, ühtlasi kirjutas ta kõik üles. Tema, nii 
nagu teisedki, ei kahtlustanud, et Oleksitš, keda olid kasvatanud Mstislav Udalõi õukonnas 
polovetsidest hoidjad-orjatarid, oskas kõptšaki keelt. ! 

Mõlemad kõrged ametnikud küsisid kõigepealt: «Kas on terved hobused, kelle seljas 
vene saadik siia sõitis? Mitu päeva ta teel veetis? Missuguseid linnu ta 

1 Batu-khaani valdustes oli üldiseks kõnekeeleks peamiselt polo-vetsi (türgi päritoluga 
kõptšaki) keel. Pärismongoleid oli Batu-khaani juures vähe. 

läbisõidul külastas? Kas need linnad on purustatud? Kas ta seal kaua peatus? Kas koju jäetud 
kariloomad on terved? Kas on õigus, et hõberebased ja koprad jooksevad vene linnades piki 
tänavaid ja neid püütakse võrkudega? Kui palju naisi on Novgorodi vürstil Aleksandril ja 
kuidas hüütakse tema kõige armsamat naist? Kui palju lapsi on vürstil ja kuidas kutsutakse 
igaüht.» 


Oleksitš vastas kõikidele küsimustele viivitamatult, otsekui järele mõtlemata, kuid oli ise 
valvel ja pilgutas družinnikule silma, et too ei unustaks joobnustava mõdu kallamist külaliste 
peekritesse. 

Kirjutaja-tõlk päästis vöö küljest lahti vasktindipoti, asetas selle enese ette ja uuesti pärides 
hakkas pilliroo-sulega kirja panema vürstide ja bojaaride nimesid, linnade nimetusi ja isegi 
Neeval peetud lahingust osavõtnud rootslaste ning nende laevade arvu. 

Üks kuldhordlastest, noorem mees, kas ta jäi peagi joobnuks või teeskles purjusolemist, 
hakkas põhjusetult naerma ja ootamatuid küsimusi esitama: 

«Kas elutseb vene metsades suur kohutav loom, kellel on ninal üks pikk sarv? Kas Novgorodi 
vürst tahab endale veel mongollannat naiseks ja kas põhja vägilane sõitiski seepärast siia? Kas 
kõrge külaline teab midagi Kõjuvi ' linnast? Khaan Mengu jutustas, et seal on jumalakodade 
katused puhtast kullast. Kas nad Novgorodis on samuti kullast? Kui palju ratsapäevateekondi 
on Novgorodini? Kas. on teel valvepunkte vahetushobuste jaoks?» 

Gavrila Oleksitšit tüütasid kõik need küsimused. Kahele viimasele ta ei vastanud, vaid lausus 
teravalt: 

«Kui teie valitseja tahab rohkem teada saada, siis seda jutustan ma ainult temale üksi.» 

Siis küsis ta vidusilmi: 

«Kuid kas te võite mulle vastata kõigest kolmele küsimusele?» 

«Vastame, muidugi vastame, kui see on meie võimuses.» 

«Kas on tõsi, et suur Batu-khaan võib tabada karastatud vibunoolega saja sammu kauguselt 
kuldsõrmust, mida hoiab tema lemmiknaise väike käeke?» 

«Khaa! Khaa!» rõkatasid rabatud ametnikud teineteisele otsa vaadates. 

«Kas on tõsi, et suur ja tark Batu-khaan lendab öösiti 

1Kõjuv — Kiiev. 

unes pilvede taha «püha valitseja», oma vanaisa Tšingis-khaani juurde, vestleb temaga ja saab 
temalt näpunäiteid, kuidas vallutada kogu maailma. Kuid tema ise omakorda annab ka 
kadunud vanaisale, kes elab taevas, aupaklikku nõu: kuidas valitseda kõiki pilvedetaguseid 
malevaid, mis koosnevad lahinguväljal langenud vaprate sõdalaste hingedest. Ma kuulsin, et 
Tšingis-khaani püha vari tänab iga kord oma kõige armsamat pojapoega tarkade sõnade ja 
tervituse eest.» 

Viimased sõnad lausus Oleksitš sosinal, vestluskaaslaste poole kummargil olles. 

Mõlemad kõrged ametnikud, suud ammuli, muutusid soola-sambaks, vaatasid teineteisele otsa 
Ja jõid oma peekrid kiiresti tilgatumaks. Vanem võttis kirjutajalt paberi-rulli, peitis selle põue, 
teine aga lausus kogeldes samuti sosinal: 

«Ma ei saanud näpunäiteid, mida niisugustele tähtsatele ning rasketele küsimustele vastata. 
Me tuleme veel kord teatama, millal meie suur Sain-khaan sind vastu võtab, ja siis seletame 
sulle kõik, mida sa teada tahtsid.» 

Mõlemad väljusid kummardusi tehes, kusjuures pistsid kombekohaselt põue hõbekarikad, 
millest nad jõid, istusid ratsudele ja kihutasid tagasi selle juurde, kes nad siia saatis. 
Hommikul, kui tõusva päikese esimesed roosad kiired tungisid läbi kaldal kasvavate puude 
okste, läitsid družinnikud Gavrila Oleksitši telgi kõrval juba lõkke suure vaskkatla all, mis oli 
pahlade külge riputatud, ja lõikasid tükkideks lamba, ladudes tükid villapoolega vastu rohtu 
asetatud lambanahale. Mõned relvastatud ratsanikud sõitsid telgi juurde. Sammu kümme 
telgist tulid nad hobuste seljast maha. Gavrila Oleksitš istus rahulikult telgi sissekäigu juures 
kokkukäival rihmtoolil ja jälgis ükskõikselt, kuidas talle lähenesid mõlemad eilsed külalised 
ja koos nendega noor sihvakas sõdalane, kuldvöö küljes suurepärane kalliskividega 
kaunistatud mõõk. Nad kummardasid sügavalt, siis hakkas noor sõdalane kõnelema, Oleksitši 
kõrvale ilmunud tõlk aga ümber panema: 


«Meie suur käskija, vapper ning vägev Batu-khaan...» 

Nende sõnade juures kargas Gavrila Oleksitš kiiresti püsti, ajas end sirgu ja võttis oma 
kopranahkse mütsi peast. Saabunud mehed vahetasid pilke, noor sõdalane aga jätkas: 

«... käskis sulle, õilis ning vapper Novgorodi saadik, edasi ütelda, et tema kuninglik kõrgus oli 
kinni oma riigi pakiliste asjadega ega olnud võimeline sulle vajalikku tähelepanu osutama ja 
leidis alles nüüd aega, et sind jutule võtta. Ta lubab sul, austatud bojaar, homme keskpäeval 
tema kuninglikku telki tulla. Hommikul saadetakse sulle järele khaani hobusepoisid 
täkkudega sinu ja su kaaskonna jaoks. Nendel ratsudel sõidad sa sinna, kus meie käskija 
suvatseb sind vastu võtta.» 

Gavrila Oleksitš, kes hoidis mütsi endiselt käes, lausus: «Tänan tema kuninglikku kõrgust 
armulise loa eest. Ütle edasi, et tema ustav teener on määratud ajal kohal. Kas ma võin ka 
mõned tagasihoidlikud kingitused kaasa tuua?» 

«Kingituste suhtes ei saanud ma mingeid korraldusi ja nende kohta teatatakse sulle hiljem, kui 
meie suur Sain-khaan jutuajamises suhtub sinusse armulikult.» 

Tatari sõdalane tegi püstipäi majesteetliku žesti, puudutas parema käe sõrmedega kergelt 
südant, huuli ja laupa. Siis pöördus ta järsult ümber ja läks oma ruske ratsu juurde, kes 
suuraudu pures. Sõdalane hüppas kergelt sadulasse ja, heitnud veel kord kõõrdpilgu teda 
saatvale Oleksitšile, hoidis tagasi minemakippuvat ratsut. 

«Sa tahtsid minult vististi veel midagi küsida, lugupeetud vene saadik?» 

«Sa arvasid ära, vapper sõdalane. Ma tahtsin su kuulsat nime teada saada.» 

«Minu nimi on Mussuk, oma suure isanda isiklik ihu-kaitseväelane.» 

Ratsutitest tagasihoitud hobune, suunurkadest vaht langemas, pistis tantsisklema ega püsinud 
paigal. Sihvakas ning uhke ratsanik seisis säravates päikesekiirtes, mis mängisid ta punasel 
brokaatrõivastusel ja hoburakmete hõbepandlail, kordas kiirustamata oma majesteetlikku ter- 
vitust ja kadus puude taha. 

Terve öö lebas Oleksitš unetult hobuse sadulavaibal, sinise siidsärgi kaelus lahti haagitud, 
käed pea all. Ta mõtted tormasid tujuka vooluna. Kord meenusid talle Perejaslavli tammised 
pihttarad, mis vaikses järves vastu peegeldusid, kord piki jäärakuid asuvate lummetuisanud 
külade tuhmid tulukesed, kord rikka vaba Novgorodi valged majesteetlikud jumalakojad, 
kirikukellade pidulik helin 

ja veetšekella jonnakas ärev kõla, mis kutsus kärarikka rahvajõugu veetšele, kus ta oli nii 
palju kordi seisnud oma lapsepõlvesõbraga, tulise ning julge vürsti Aleksandriga. 

Mõtted pöördusid uuesti eelseisva kohtumise juurde hirmuäratava tatari khaaniga, 
kohtumisele, mis = paljudele oli jäänud viimaseks... Mida ütleb talle tavaliselt sõnakehv 
käskija, piiritute stepitasandike valitseja? Mida ta nõuab? Ja mida võiks talle vastata? Jah, 
kas jõuabki ta Batõi siidtelgini, mida valvavad sõnatud mongoli sõdalased ja käratsevad 
nõiamoorid-šamaanid, kes nõuavad enne vastuvõttu põõsaste ja püha tule 
kummardamist? Kas lepib sellega vene vägilase uhkus ning tahe, kas paindub tema selg? Või 
tuleb tal juua põhjani vene vangide kibe karikas, kes piinatuina, murtud kontidega heideti 
laudade alla, millel pärast Tšingis-khaani hordi võitu Kalkal pidutsesid tatari khaanid? Kas 
ei kavatse kättemaksuhimuline Batõiga oma metsikuid ägedaid malevaid saata uuesti 
Zalesjesse, Suzdali Venemaa peale, mille ta kord juba purustas, ja vaba marulise 
Novgorodi kallale? Ja kumb on Novgorodile kohutavam: kas Venemaale tikkuvad ülbed 
sakslased ning rootslased või seniajani varitsema jäänud Batõiga? 


Viies peatükk NUKKER TEEKOND 


Kui saabusid sõdalased lubatud hobustega, oli Gavrila Oleksitš juba valmis khaani ette 
ilmuma. Ta tõmbas selga helkiva soomusrüü, vöötas end laia kuldnaastulise hõbe-vööga. 
Vasakul küljel õlarihma otsas rippus mõõk hõbedaga kaunistatud rohelises tupes, mõõgapide 
oli «kala-hambast» — merihobuse kihvadest. Peas helkis mustrilise kirjaga kiiver, mille alt 
paistsid kergelt käharad heleruuged juuksed. Jalas olid tikitud mustriga ülespoole pööratud 
ninadega punased safiansaapad. 

Družinnik läks Oleksitši juurde, kes oli telki jäänud, ja lausus kogeldes ärevusega: 

«Seal jõudsid kohale khaani hobused, kuid. .. ära vihastu... need ei kõlba mitte kuhugi! Sul ei 
sobi ju istuda niisuguse kronu selga! Tatarid ise hakkavad naerma!» — Ja družinnik tõmbas 
kõrvale vaiba, mis kattis sissepääsu. 

Telgi ees seisis tõesti hallitähniline vana mära, alumine mokk ripakil, kollased kulunud 
hambad irevil. Sadul oli kuninglik, kuid äärmiselt vana, punase sametist sadula-vaibaga; kõik 
rakmed olid samuti vanad, luitunud; hobuse sabast olid pooled jõhvid välja langenud, ning 
jalad hoidis teine harki, vaata, — et kukubki pikali. Teised kaks läkitatud hobust olid 
samasugused — ei need tee au uljale ratsanikule, kuigi neid hobuseid hoidsid pidulikult 
valjastest nägusalt rõivastatud sõnakehvad tatari sõdalased. 

Gavrila Oleksitš laskis telgiriide kukkuda. Ta võttis kiivri peast ja kiskus raevuselt soomusrüü 
seljast. Käskis družinnikul safiansaapad maha tirida. Ta rõivastus ümber ja väljus telgist, 
seljas helesinine siidsärk, mille kaelus palistatud peene pärlnööriga, ja sinine sile kalevist 
pealis-kuub, mis nahkrihmaga vöötatud. Jalas olid lihtsad bul-gari saapad. Mingit relva ta 
kaasa ei võtnud. 

«Kutsu Nikodim siia!» 

«Olen siin, mu isand!» kostis ning astus ligi väärikas varahoidja, Oleksitši reisikaaslane. 
«Kuula tähelepanelikult, Nikodim, ja tee, nagu ma ütlen: sa katad mära parima meretaguse 
heksamiidtükiga, sadulavööna tõmbad talle peale kuldvöö — vali välja missugune on 
nägusaim. Mära pea mässi pärlniitidesse. Teine hobune kata kahe nugisenahast haisekasukaga 
ja seo kinni nägusate vöökestega, et nad teel ära ei kaoks.» 

Nikodim heitis Gavrila Oleksitšile pilgu, kuid ei julgenud vastu vaielda. 

«Saab tehtud, isand! Oota natuke, kuni ma reisipaunad lahti harutan.» 

Oleksitš silmas eemal koos temaga Kuldhordi tulnud vürsti kroonikakirjutajat ning 
kirjatarka isa Varsonofit. 

«Kuule, isa! Tõmba endale selga parem väärikas preestrirüü, võta viirukipann. Sa tuled 
minuga otsekohe kaasa. Võib-olla tuleb meil sinuga raskeid tunde läbi elada, kibedat saatust 
tunda, ega pöördu me kojugi tagasi.» 

«Kuulan, mu poeg! Kuid ma võtan veel kaasa savipoti tuliste sütega, et viirukipanni hõõgvele 
puhuda.» 

Mongoli sõdalased seisid otsekui kivikujud, üksnes nende kulmud kord kerkisid, kord vajusid, 
kui Nikodim koos družinnikutega toodud hobuseid ehtis. Gavrila Oleksitš läks tagasi telki, 
kuid temale ilma loata järgnenud Batu tõlk lendas sedamaid välja, jäädes vaid suure 

vaevaga jalule. Lõpuks kergitas varahoidja telgieesriiet ja lausus: 

«Kõik on tehtud, nagu sa käskisid!» 

Siis tuli Gavrila Oleksitš välja, tõmbas kopranahkse mütsi laubale ja ütles mongolitele: 

«Need märad on saadetud mulle eksikombel. Ma tean, et tatari khaanid ja vene vürstid 
ratsutavad ainult täkkude turjal. Niisugustel märadel aga sõidavad naised ja veetakse pakke. 
Seepärast viige need märad kõrgeaulise tatari valitseja lugupeetud ning targa ema juurde,» 
nende sõnade juures võttis ta kopranahkse mütsi peast, «ja ütelge talle, et minu kehvus ei 


võimaldanud mul paremaid kingitusi saata. Palun siiski, et ta võtaks need vastu oma ustavalt 
teenrilt, Novgorodi saadikult.» 

Mõlemad Batõi kõrged ametiisikud hakkasid midagi vastu ütlema, kuid Oleksitš vastas neile 
karmilt: 

«Khaan kahte erinevat sõna ei lausu, vene vägilane samuti mitte! Nagu ma ütlesin, nõnda ka 
tehtagu!» Ja aeglaselt ning mõtlikult läks ta vastu oma uuele, mõistatuslikule saatusele. Ta 
läks ringi vaatamata, raskel sammul, tema taga aga venisid inimesed, hobused ja vankrid 
kingitustega, mis oli kästud ammugi valmis seada, juhtumiks, kui Batu-khaan kutsub oma 
põhjamaist külalist. 

Minna tuli piki kaldaäärset konarlikku teed, mööduda ehitatud majakestest ja poekestest, kus 
müüdi praetud kala, suitsutatud voblat, rukki- ja nisukakukesi. Kõikjal töötasid äärmiselt 
kurnatud vene vangide salgad. 

Siis hakkas tee mäkke tõusma, ja Oleksitši lähedal sammuv tõlk osutas käega kaugusesse: 
«Seal, künka taga, näed sa mongolite valitseja leeri ja väikest kuldlossi.» 

Juba hakkaski paistma «kuldne majake» kirevatest kahhelkividest kõrge torniga, mis põles 
päikese käes kui leek. Tee tegi käänaku ja Gavrila Oleksitš nägi kohutavat vaatepilti, mis ajas 
külmavärinad üle selja. Piki teed, üksteisest paari sammu kaugusel, venisid inimkõrgused tei- 
bad. Igaühe otsa oli torgatud inimese pea. Gavrila Oleksitš aeglustas sammu ja jäi lõpuks 
seisma. Talle järgnenud teekaaslased peatusid samuti. 

«Isa Varsonofi! Kus sa siis oled?» 

Vana munk astus ligi, pigistades värisevate kätega hõbedast viirukipanni ja nööri otsas 
kitkuvat savikatlakest sütega. 

«Mis siis ikka, isa, palvetagem!» 

«Kõik on valmis ... » 

«Need on ju meie omad... need, kellele Batu-khaan pidi andma priiuse ja koos minuga 
sünnimaale laskma minna ... » 

Tormakas tuul sasis maharaiutud peade ruugeid, halli-seguseid ning musti habemeid ja pikki 
käharaid. Päid oli palju. Teibad ulatusid piki teed nii kaugele, kui silm võttis. 

Varesed ja käratsevad harakad istusid kaugemate peade otsas ja nokkisid tülitsedes tardunud 
silmi. 

Varsonofi luges poollauldes palve, vehkides viirukipan-niga, ja sinakas suits tõusis kerge 
pilvekesena vastu surnu nägu, saates otsekui hellitades lahkumistervituse. 

Gavrila Oleksitš liikus aeglaselt edasi, risti ette lüües, ja peatus järsku ühe pea ees. 
Poollahtised, seni veel välja-nokkimata silmad, vaatasid teraselt tihedate mustade, ninajuurel 
kokkukasvanud kulmude alt. Habet polnud ja pikad hallid vuntsid hõljusid tuules. Poolavatud 
suu poleks nagu jõudnud viimaseid sõnu lõpuni ütelda. 

«Ratsa! Lihane vanaisa!. . .» 

Oleksitš vaarus, kattis näo kätega, silmitses siis veel kord pead ja läks kindlal sammul edasi, 
peatumata ja ringi vaatamata. 

Viirukipanniga vehkides sosistas isa Varsonofi hinge-palveid, ja aeglaselt veeresid pisarad 
mööda ta rauga-nägu ... 


Kuues peatükk BATU-KHAANI SOOSING 


Sellest päevast peale, kui Batu-khaanil tärkas soov oma külalist sõbralikult kohelda, läks 
Gavrila Oleksitši elu uut moodi. Väärikad teenrid, seljas pikad värvilised hala-tid, saatsid 
vene vägilase kirevasse telki, mis asus metsatuka keskel kõrgel kaldal. Seal läheduses paistis 
palju teisigi kohaletoodud jurtasid, mille juures kõndisid ning istusid mongoli naised, seljas 
eredad rõivad, peas valged turbanid. Gavrila läks huuli puredes, katsus säilitada muretut 


väljanägemist, kuid samal ajal ei jäänud ta tähelepanelikule ning teravale silmale midagi 
märkamatuks. 

Oleksitšile eluasemeks määratud telk oli teistest kõrgem ning luksuslikum. Rippuva 
siidvaibaga kaetud sissepääsu 

kõrval seisid ülesrivistunud mongolid ja laulsid kiidulaulu kõrge külalise saabumise puhul. 
Mõne sammu kaugusel suurest telgist jäi Gavrila Olek-sitš seisma, otsustanud täita kõik tatari 
kombed ning veidrused, meenutades, et võõral peol tuleb peremehele alistuda. Teenrid 
laotasid telgi juurde viivale teerajale roosa siidkanga laiud, nähtamatu käsi tõmbas kõrvale 
vaiba, ja korraga lipsas pantri nõtkete liigutustega telgist välja noor naine ja tardus valvsana 
paigale. Eredas päikesepaistes sätendasid kuld- ja hõbevõrud, mis kaunistasid peeneid käsi ja 
sihvakate jalgade kederluid. Kergel sammul jooksis naine Oleksitši juurde, langes põlvili ja 
embas ta mustrilisi safiansaapaid. Kõrval seisev ruskeparraline tolk kummardas aupaklikult ja 
ütles Oleksitšile tasakesi ette, mida too peab tegema: 

«Emba ülikaunist pruuti! Vaata ta säravaid tähesilmi! Võta kätele ja kanna oma telki!» 
Gavrila Oleksitši tuju läks lõbusaks. Ta vaatas kõike toimuvat kui kentsakat unenägu, kui 
seninägematut meelelahutust. Ja kergelt tõstis ta üles oma uue mõrsja, too aga, 
kerratõmbununa, surus end ta vägilasliku rinna vastu. 

«Emba!» sosistas ruske tõlk. 

«Ära õpeta! Tgan ise!» — Ja ta sammus telki, pidades meeles, et ei tohi saapakontsapidi läve 
taha takerduda. 

Telgi keskel hõõgus väike lõke. Oleksitš läks sellest kaarega mööda, laskis neiu siidpatjade 
kuhjale. Otsustavalt ning võimukalt heitis ka kõrvale sõba, mis oli näo ette lastud, ja suudles 
ettevaatlikult ning hellalt musti, rõõmust leegitsevaid silmi ja kaunikaarelisi helepunaseid 
huuli. 

Tõlk sosistas midagi, kuid Gavrila lõi käega kannatamatult tema poole. 

Ümberringi kuuldus laulmist, tamburiinipõrinat ja vasktaldrikute tärinat. Tütarlaps tõukas 
Oleksitši eemale, libises ta embusest välja ja võttis istet tagumise telgiseina ääres, jalad enese 
alla tõmmatud. 

«Istu kõrvale,» sosistas tõlk, kes oli Oleksitši lähedal põlvili langenud. «Võta kingitused 
vastu! Vägev Sain-khaan osutab sulle suurt armu.» 

Telki hakkas tulema vanu ning noori mongoleid ja kõptšakke. Igaüks ütles paar toredat 
tervitust, asetas vaibale hõbe- ja pronkskanne, tasse, siiditükke, värvilisi rõivaid, 

ja kui oli soovinud pikka ning õnnelikku elu, taganes tagurpidi telgist välja. Kõikide 
saabunute jaoks olid naa-berjurtades vaibad laiali laotatud ja suurtel pronkskandi-kutel seisis 
rikkalik võõrusroog. 

Viimastena astusid Oleksitši telki kaks ulja välimusega noort sõdalast ja hüüdsid valjusti: 
«Hiilgav Batu-khaan — elagu ta tuhat aastat! — saatis sulle kingituseks kõige välejalgsema 
ratsu maailmas!» 

Tõlk sosistas: 

«Sa pead välja minema, võtma ratsu ohelikkupidi ja ise köitma ta oma jurta kõrvale.» 

Kui Oleksitš kuulis ratsust, hüppas ta püsti ja väljus ülirõõmsana telgist. Sissepääsu ees roosal 
siidvaibal seisis, jalgadega kärsitult kaapides, võimas tähniline täkk," kes pures suuraudu, nii 
et vahutordid lendasid. Kaks hobu-sepoissi, kes olid klammerdunud kuldnaastulistesse val- 
jastesse, silitasid ratsut, katsudes teda rahustada. Oleksitš astus ligi. Ta ei hakanud ratsuteid 
võtma, ainult sirutas käe hobuse ninasõõrmete poole. Ratsu lõi jalaga vastu laialilaotatud 
vaipa ja korskas. Oleksitš käskis tuua suure meeprääniku ja ulatas selle ratsule. Too kõõritas 
umbusklikult ja võttis pehmete soojade mokkadega prääniku peopesalt. 


Järgmisel päeval külastasid Oleksitšit mitmesugused inimesed, kes tõid samuti kingitusi: 
šiidvaipu, hõbekumgane ja teisi kentsakaid hõbeasju, milledega Gavrila ei mõistnud midagi 
peale hakata ... Tema tegi omakorda kõikidele vastukingitusi, mõeldes ainult ühest asjast: 
kuidas Batu-khaani peakorterist kiiremini välja rabelda, et põhja tagasi pöörduda. 

Ühe esimese külalisena tuli Oleksitši juurde võõrusele noor araabia saadik Abd er-Rahman. 
Ta rääkis kaua maast ja ilmast, keerutas ilmselt ääri-veeri mööda, tahtis midagi teatada, kuid 
ei julgenud otse asja juurde asuda. Kui Gavrila seda märkas, küsis ta ise saadikult: «Kuulus 
erfjfiir, seleta mulle ära üks kohutav lugu, mida siin võib-olla kõik teavadki, kuid mitte keegi 
ei räägi mulle .. .» 

«Kas sa küsid vana vene vojevoodi Ratsa kohta?» 

«Jah. Ma ei saa kuidagi aru, millega võis mu vanaisa Ratsa, niisugune vilunud ning ettevaatlik 
mees, tõmmata enesele suure valitseja halastamatu viha?» 

«Ma jutustau sulle otsekohe kõik. Batu-khaan teadis, et Ratsa on kuulus vene vojevood, ja ta 
tahtis su vanaisale erilist austust osutada. Selles malevas on kõige kõrgemaks auks, kui Batu- 
khaan määrab mõne võõramaise sõdalase mongoli sõjasalga ülemaks. Ükskord kutsus Batu- 
khaan Ratsa enda juurde ja tegi talle ettepaneku: näita oma vaprust ja astu minu malevasse.» 
«Ja siis?» küsis Ratsa. 

«Sa moodustad polgu vangistatud urussuutidest. Tee see polk usaldusväärseks, et ma võiksin 
sõdalastele relvad kätte anda ja mehed ratsude selga istuma panna.» 

«Kelle vastu tahad sa meid saata?» 

«Te'tulete koos minuga urussuutide kangekaelseid linnu alistama.» 

Ratsa ei hakanud järele mõtlemagi, vaid vastas otsekoheselt: 

«Ei tule ma ise ega hakka ka teisi meelitama!» 

Tulivihane Batu-khaan käskis Ratsa auku istuma panna, et too seal ümber mõtleks, ent kui ta 
mõne päeva pärast vojevoodi uuesti välja kutsus — vana sõdalase vastus oli ikka endine. Siis 
raiuti pead maha sadadel vene vangidel, ja esimene, kes.hukati, oli Ratša . . .» 

«Jah,» lausus Oleksitš vaikselt, «midagi muud ma oma kartmatult vanaisalt ei oodanudki.» 
Oleksitšil algasid päevad täis ärevust ning rahutust. Ta kogus kakku vange salkadeks, igaühes 
kakskümmend-kolmkümmend meest, andis neile veohobuseid, kes kandsid koormaid jahuga, 
teraviljaga, kuivatatud kalaga, leivapätsidega, ja saatis nad üksteise järel kõigepealt piki 
Volgat üles, siis aga läbi stepi Rjazani poole. Mõnedel hobustel istusid haiged küürus ning 
äärmiselt kurnatud vangid. 

«Lahkuge kiiremini, poisid, jõudke kodupaikadesse!» kiirustas Oleksitš. «Tatari khaan võib 
ümber mõtelda ja meid kõiki kinni pidada oma uute ehitiste ja kauge sõjakäigu tarbeks.» 
Mõnikord kutsus Batu-khaan Gavrila Oleksitši oma sõjalistele nõupidamistele, kus arutati 
«õhtupoolsete maade» vastu kavatsetava sõjakäigu plaane. Raske oli Oleksitšil kuulata, 
kuidas Batu-khaan ja tema võitluskaaslased valmistavad ründama Küevit, Tšernigovit ja teisi 
läänepoolseid vene linnu ... Sõjakäik oli lähedal, tatari eelväed hakkasid juba läbi polovetsi 
steppide lääne poole minema. 

Oleksitš kartis, et Batu-khaan käsib temalgi sõjakäigul džihangiri läheduses viibida. 

Päevad möödusid... Kord koidikul väljus Oleksitš telgist, läks alla jõe äärde, kus piki kallast 
põlesid lõkked. Nende ümber istusid tuttavad parvemehed, karvased pead savikausside kohal 
kummargil, ja helpisid väärikalt puulusikatega oma lihtsat rooga. 

«Uhhaad sööte?» küsis Oleksitš, kui oli võtnud istet palgil vanamehe lähedal, kes kandis 
ribadeks räbaldunud lambanahkset poolkasukat. Läbi aukude helkis siin-seal päevitunud ihu. 
«Mida siis muud? Siin on kala laialt, ise ronib kaldale. Ainult, näe, soola ei ole.» 

Gavrila vilistas ja pöördus ümber. Tema selja taga kerkis esile sünge tatari teener, kes külalist 
kõikjal varjuna saatis. 


«Kas sul soola on, Sakir?» küsis Oleksitš. Ta oli juba natuke õppinud rääkima khaani 
lähikondlaste keelt. 

«On kõike, mida sa ka ei kaseks, mu khaan! Ja kui pole, siis muretsen!» — Ja ta hakkas 
tuhnima vaibariidest kotis, millega ta Oleksitšile järgnes. Sealt koukis ta välja nahkkarbi. 
Gavrila võttis sellest peotäie soola ja tahtis puistata uhhaapotti, kuid vanamees hoidis ta käe 
tagasi: 

«Pea, pea, tubli noormees! Sool on meil praegu kullast kallim. Ma panen selle oma varrukasse 
tallele, raputan soola leivapalukesele.» 

Vanamees tõmbas põuest ärarebitud särgikäise, sidus selle otsa sõlme, ja Gavrila puistas 
käisesse paar kamalu-täit soola. 

«Ja kus su hame siis on?» 

«Ära lagunes puha. Üks varrukas jäigi järele. Noh, jõuan koju, eit õmbleb mulle uue.» 
«Sakir, muretse uus hame!» 

Teener heitis umbuskliku pilgu ja vastas poole häälega: 

«Just nii, mu khaan! Ainult mitte niisugusele hilpharakale.» 

«Mis käsu ma sulle andsin?» 

Solvunud näoga tiris Sakir lagedale vaarikavärvi siidhame, ja kui oli koti maha pannud, 
saputas hamet ja ulatas selle Oleksitšile. 

Vanamees hüppas püsti ja hakkas kätega vehkima: «Mis sa nüüd, mis sa nüüd, Gavrila 
Oleksitš! Sinu kaup 

96 

pole seisusekohane! Niisugust uhket hamet peaks kandma auväärne bojaar, mulle aga käib ka 
kotiriie.» 

«Kui hame sulle ei meeldi, siis vaheta see ümber.» 

«Jaa, niisuguse kauba eest antakse mulle viis linast särki... Aga hakkan ma siis sinu kingitust 
vahetama? Jõuan koju, astun tarre, siidsärk seljas, küllap mu eit pistab siis pillima ja imeks 
panema!» 

Teised parvemehed, kes istusid lõkete juures, kargasid jalule, tulid ligi ja katsusid pahkunud 
sõrmedega ettevaatlikult riide headust. 

«Hästi!» lausus Oleksitš. «Hame on sinu, tee temaga, mida tahad!» 

Ja tä läks teiste lõkete poole. Võttis istet parvemeeste juures ja päris kõike nende elu-olu 
kohta . .. Kõigil mõlkus meeles vaid kodukant, hall Volhov, karm, sünge Ilmeni järv. 
«Kannatage veel natuke! Viite lõpule Batu-khaani eluhoonete ehitamise, ja siis lähme 
üheskoos koju.» 

Oleksitš tegi kingitusi eriti osavatele ning innukatele töömeestele. Kui ta kott oli tühjaks 
saanud, läks Oleksitš künka otsa. Siit vahtis ta tükk aega udusesse kaugusesse. Kusagilt kostis 
nukrat sillerdavat laulu, kõrvu ulatus kirvehoope, ägavaid oigeid ja kaamelite röökimist, 
hobuste hirnumist ja tuttavaid armsaks saanud vene lauluviise. 

Ja jällegi möödusid päevad... 

Igal õhtul kogunesid Oleksitši telki külalised: Batu-khaani sõbrad ning võitluskaaslased. 
Teenrid kandsid ette magusaid veine tõrvaga kinnipitseeritud savikannudes, kuivatatud 
viinamarju, kakukesi ja magusast küpsisetai-nast rasvaseid pulgakesi. 

Purjuspäi patjadel lesides armastasid nad kuulata Olek-sitšiga siia tulnud kahe Novgorodi 
guslimängija arusaamatuid võõraid laule ja pillikeelte kokkukõlavat tininat. Mõnikord lõi 
Gavrila ise laulu lahti, ja tema madal ning kõlav hääl näis täitvat kogu telgi. 

Kui külalised laiali läksid, ilmusid käratud orjatarid, seadsid ümberringi kõik korda, ja vanim 
neist, vaskrõngad kõrvade küljes, sosistas joobnud Gavrilale: 

«Mu ülikaunis emand ootab juba ammu oma jumaldatud käskijat.»" 

Oleksitš väljus, peatus järsul kaldaveerel, nautis hulk aega lainete sillerdust, kuuvalguse 
vastuhelkide virvendust. Kusagil vilkusid lõkete tuled. Julma khaani laager oli juba 

sügavasse unne vajunud, vaid harva kostis tunnimeeste vastastikuseid hõikeid, taltsutamatute 
täkkude vingatusi ja koerte kauget haukumist. Kui Gavrila oli vaikse öö ilust mõnu tundnud, 
läks ta oma idamaise kaunitari telki. Ta leidis Zerbiet-hanumi väikesel vaibakesel istumas. 
Kassi nõtkusega viskus ta Oleksitšile kaela, nii et ta kuld- ja hõbekäevõrud tasaselt tilisesid. 
Läbi telgipilu langev ere kuupaiste valgustas ta musti kutsuvaid silmi, peenikesi värvitud 
kulme ... 

Neiu küsis hoolitsevalt: 

«Mis sind nõnda kaua kinni pidas? Keda sa nägid? Kellega rääkisid? Missuguseid sõnumeid 
said sa oma kõrgeauliselt vürstilt? Jutusta mulle! Ma ootasin nii kannatlikult.» 

«Pärastpoole, teine kord! Praegu olen ma väsinud. Parem jutusta mulle muinasjuttu ... » 
Oleksitš kandis ta siidpatjadele ja kuulas poolunes imetlusväärseid lugusid õrnast ülikaunist 
kuningatütrest, kes luksuslikus lossis igatses oma kaugele sõtta sõitnud peigmehe järele, või 
kurjast nõiast, kes muutis kuningatütre linnuks, või sellest, kuidas meheriietesse 
ümberrõivastu-nud kuningatütar läks rändama mööda Aasia lõputuid teid, et üles otsida oma 
armastatu, keda peeti vangis vana kindluse keldris, kust kuningatütar ta pärast arvukaid 
seiklusi päästis ... 

Meloodilise hääle vadina saatel jäi Gavrila magama, kuid ärevus ei vaibunud, ja poolunes 
viirastus talle, et tema ees keerlevad äikesepilved ja kihutavad roduna stepi hõbehalli rohu 
kohal... 

Ja äkki oleks otsekui terav nool südamesse tunginud: talle tulid meelde «need», kohutavad 
vaenlased, suurepäraselt relvastatud, seljas raudrüüd, headel hobustel, saksa ratsanikud .. . 
Koju, kiiremini koju! 


Seitsmes peatükk «ZIVULI» ' 


Kord tuli Gavrila Oleksitši telgi juurde halli habemega rändur, seljas kasetohust paun. Ta 
kandis päikesest luitunud talupojakuube ja tavalist novgorodi voonavillast mütsi. 


1 «Zivuli» — mänguasi (inimeste ja loomade kujukesed*). 

Vööl rippusid uued viisud — tagasitee jaoks pärast pikka teekonda. Tatari tunnimees tõukas 
vanamehe eemale, ei lasknud teda telgi juurde. 

«Kallis bojaar! Gavrila Oleksitš! Kus on su armulikkus? Kuule mind! Need paganad ei lase 
mind su selgete silmade ette. Ma toon sulle sõnumikese kodukandist.» 

Gavrila tormas telgist välja, jooksis räduri juurde, embas teda õlgadest: 

«Sinu nägu on mulle tuttav, aga kus nägin — ei mäleta.» 

«Eks ikka turul meie Novgorodis. Mina seisan seal alati pannkoogimüüja kõrval, kes asub 
Miron-toobrikaubitseja vastas. Mina tegelen kütipüünistega: punun võrke küll sooblite, küll 
oravate, küll tetrede püüdmiseks.» 

«Noh, lähme minu poole. Istume, ajame juttu. Tegid mulle rõõmu.» 

«Ja teen veelgi,» lausus vanamees, järgnes Gavrila Oleksitšile telki ja võttis istet hõõguvate 
sütega lõkke juures. 

Ta võttis seljast kulunud talupojakuue, pani selle hoolikalt kokku, asetas enese ette 
tohikpauna ja hakkas põlvili olles selles tuhnima. 

«Kuidas sa siis siia sattusid?» 

«Pea, pea, ma jutustan kõik järjekorras. Ma kuulsin, bojaar, et sa sõitsid koos parvepoiste ning 
lodjameestega kaugetele aladele Volga alamjooksul. Ja ma kahetsesin, et ma teiega kaasa ei 
läinud. Ma kavatsesin ammugi ühte asja ja läksin kord sinu bojaariõue nõu pidama oma lan- 
guga, Oksen Ossipovitšiga.» 


«Hästi tunnen,» kinnitas Gavrila Oleksitš. «Tubli ja ustav valvur on ta mul.» 

«Leidsin langu, tema voolis välistrepi juures lõmmudest noolekesi. Arutasime temaga siis 
ühte ja teist, korraga aga tuli trepile sinu perenaine, bojaariemand. «Hiljaks jäid sa, 
vanaisake,» ütleb ta, «minu peremees sõitis juba ammu Volga alamjooksule tatari tsaari Batõi 
juurde meie vange orjusest välja lunastama. Mitu korda aga toomingas veel õitsele puhkeb, 
enne kui ta koju jõuab, ei tea. Palun ainult pühakuid, et nad hoiaksid ta elusana ning tervena. 
Aga kas sa ise ei oleks nõus teda vaatama sõitma? Teemoona,» ütleb ta, «käsin ma sulle välja 
anda ...»» — «Võib!» vastan mina. «Volga on mulle kallis, tuttav jõgi. Kui palju ma omal ajal 
meie poistega teda mööda venedel kihutasin!» Siis ta kutsus mu oma kambrisse ja nuttis, 
ütlen salga- 

mata, palju pisaraid valas. Ja näe, mis ta käskis sulle üle anda . . .» Vanamees võttis paunast ja 
ulatas Gavrila Oleksitšile suure halli samblakamaka. 

Too haaras selle ahnelt ja hakkas ettevaatlikult lahti harutama. Sambla sees olid nii väga 
tuttavad, laste poolt näritud ning kulutatud kaks pärnaklotsist osavalt välja-nikerdatud lelu: 
üks kujutas karu tagumistel käppadel, teine voonavillast mütsi kandvat talumeest, kes 
balalaikat mängis. 

Ja sellesama sambla sisse su naine ise laste mänguasjad mässiski. «Las õhkub sellest hallist 
metsasamblast,» ütleb ta, «mu Gavrila Oleksitšile vastu kodust vene hinge, aga muidu veel — 
jumal hoidku! — unustab kodu, võtab vastu tatari usu . . .»» 

Gavrila surus sambla vastu nägu ja vaikis kaua, hingates sisse põlise männilaane tuttavat 
hõngu. Teda haarasid sügav kurbus ning hellus. Silmade ette kerkis otse elavana lopsakasse 
rohtu kasvanud avar koduõu, kus kõndis tema Ljubava, silmatera kätel, aga vanem, valget 
hamet kandev poisipõngerjas, kes ema sabast kinni hoidis, paistis kõrgest rohust hädavaevalt 
välja. Meenusid naise lõbus naer, lohukesed rõõskpunastel põskedel ja safianist poolsaabaste 
kontsaraudade klõpsumine .. . Gavrila silmade ees hakkasid mööda ujuma vana Novgorodi 
hambulised müürid, Volhovi majesteetlik vool, kärarikas, rahutu veetše ... Kui kauge ning 
ühtlasi kui kallis ja lähedane oli see kõik! Kas laseb lõpuks salakaval tatari valitseja ta varsti 
koja? 


Kaheksas peatükk KOLM SÕNA 


Varahommikul, videvikus veel, ilmus Oleksitši juurde kirjut turbanit ning triibulist halatti 
kandev tolk, kes oskas palju keeli. Ta sosistas aupaklikult: 

«Suur valitseja Sain-khaan nõuab Novgorodi saadikut viivitamatult enese juurde.» 

«Ega sa eitea, milleks suur khaan mind kutsub?» küsis Oleksitš nobedasti rõivastudes. «Kas 
selleks, et mulle oma armu osutada, või et minu peale oma viha välja valada?» 

«Mida oskan ma ütelda? Ma ainult annan edasi selle, mida mul kästi. Sellest rohkem teab vaid 
allah.» 

100 


Gavrila pistis tõlgile pihku kuldmündi. Too kehitas kohmetult õlgu. 

«Ühte ma kuulsin: täna on kõne all mingi väga tähtis suur asi, suur nagu mägi või taevane 
raju. Kuid ma saadan su suurkhaani juurde ja hakkan tasakesi ette hoiatama kõige suhtes, mis 
sul tuleb teha.» 

«Mind pole millegi suhtes ette hoiatada! Ma tean ise, mis mul on vaja teha või ütelda!» 

«Ära vihasta minu peale, isand, ma olen su teener!» sosistas tõlk. «Jäta ainult oma mõõk siia.» 
Kui Oleksitš oli jätnud telki kõik oma relvad ja isegi lahutamatu vöönoa, järgnes ta tõlgile. 


Oli varajane hommik. Kerge udu ujus Kuldhordi khaani uinuva sõjaleeri kohal. Kauguses 
vilkusid kõikjal lõkketuled. 

Varsti nägi Gavrila Oleksitš väljakut, mida piirasid laia rõngana tavalised mustad kõptšaki 
viltjurtad. Nende keskel seisis üksik suur valge jurta. Selle juurde viis tee, millel leegitsesid 
kolm eredat lõket. Nende taga, jurtade lähedal, kasvasid kolm tihedat okkalist põõsast. 
Tõlk seletas, et need on stepitaimed, milledest ei suuda üle astuda inimene, kellel on kurjad 
kavatsused suurkhaani vastu. 

Oleksitš seisatas, vajudes hetkeks mõttesse, kuid läks edasi, otsustanud täita kõik nõudmised, 
mida tavaliselt esitati kõikidele, kes tulid Batu-khaanile austust avaldama. Seepärast läks ta 
läbi okaspõõsaste, hüppas üle kolme leegitseva lõkke, mille kõrval mongoli preestrid- 
šamaanid ulusid ning huikasid nagu öökullid. Samaanid tagusid suuri tamburiine ja heitsid 
tulle kuivatatud rohtusid, millest tõusis uimastavat suitsu. 

Siin kohtas Oleksitš araabia saadikut. Sõbralikult naeratades lausus too: 

«Sa ilmusid väga parajal ajal, kuulus sõdalane, sest «suur ning ainuke» päris juba sinu 
järele.» 

Oleksitš peatus telgi sissepääsu ees. Kaks pikakasvulist mongoli nukeAtt, kes kandsid kiivreid 
ja raudrüüsid, käed rinnal ristamisi, olid tardunud liikumatuteks ebajumala-kujudeks. .Nad 
varjasid väikest kahe poolega ust, mis oli meisterliku nikerdusega kaunistatud. 

Abd er-Rahman lausus venitatud häälel kokkuleppelise tervituse. Peagi kuuldus telgist 
tasane vastus. Mõlemad 

nukerid astusid kõrvale ja Gavrila Oleksitš puges Abd er-Rahmani kannul madalast uksest 
sisse. 

Keset jurtat hõõgus väike lõke. Sellest tõusis keereldes üles suitsujoake katuse keskel asuva 
ümmarguse avause poole. 

Lõkke taga seina ääres üheksast vilditükist koosneval väikesel kimbul istus, jalad enese alla 
tõmmatud, loendadatu mongoli maleva käskija ise. Ta valis raokesi stepi-kanarbiku hunnikust 
ja pildus neid lõkkesse. 

Kõrval istus õukonna kroonikakirjutaja Hadži-Rahim. Tõlk langes tema kõrvale põlvili ja 
hakkas tervitusi ning palveid pomisema. 

Gavrila Oleksitš, meenutades kõiki manitsusi, mida Abd er-Rahman talle eelmisel päeval 
järelejätmatult pähe tagus, otsustas need täita. Mõtted keerlesid ta peas tuulehoona, kuid ta 
sundis end mõtlema vaid ühele asjale: kuidas vältida uue häda kaelatõmbamist kaugel 
sünnimaal viibivatele vene inimestele, kes ootasid, et ta Kuldhordist tagasi jõudes toob neile 
kaasa rahu ning vaikuse. 

Käeliigutusega palus Batu-khaan külalist istet võtta. 

Siis algas tavaline tervituste ja küsimuste vahetamine tervise, lemmikratsu, elumõnude kohta. 
Ilmselt ootas Batu-khaan veel kedagi. 

Varsti ilmuski oodatu — Batu-khaani ühesilmaline sõjaline nõuandja Subudai-bagatur. Ta 
lausus vaikselt midagi Batu-khaanile ja laskus tema juurde vaibale. Siis pöördus Subudai- 
bagatur Gavrila Oleksitši poole ja kähistas katkendlikult, otsekui etteheitvalt mõistatuslikud 
sõnad: 

«On aeg! Ammugi on aeg!» 

Siis pani Batu-khaan sõrmeotsad vastamisi, ohkas raskelt ja lausus: 

«Ma kutsusin su siia, et rääkida väga tähtsast asjast. Ja ma tahan, et sa vastaksid mulle 
puhtsüdamlikult.» 

«Kuulan sind ja tõotan rääkida tõtt, suur khaan.» 

Batu-khaan tõmbas silmad vidukile, nii et need muutusid kitsasteks mustadeks piludeks, 
puuris torkava pilguga vene vägilase rahulikku nägu. Ta hakkas rääkima aeglaselt ning 
lipitsevalt, andes tõlgile aega oma sõnade ümberpanemiseks. 


Oleksitš, kulmud kokku tõmmanud, süvenes Batu-khaani poolt öeldusse, arutades endamisi: 
«Ainult mitte rutata! Mitte kiirustada ettevaatamatu vastusega ja samal ajal jääda 
aupaklikuks.» 

«Kuigi sa oled veel noor, ent nagu mulle jutustati, oled sa juba seisnud lahingute hädaohtudes, 
tulnud iga kord välja julge kavatsusega ja saavutanud koos vürst Iskend-riga alati võidu. 
Õnn saadab sind.» 

«Ma tänan sind väga, suur khaan, lahkete sõnade eest.» 

Batu-khaan jätkas: 

«Nüüd ootan ma, et sa katsuksid oma sõjaõnne mitte ainult põhjapoolses kandis, vaid ka tollel 
suurel sõjaretkel, mida ma plaanitsesin ja millest rääkisin sulle mitmel korral. Kuidas sa 
kavatsed mind aidata?» 

Oleksitšil välgatas läbi pea mõte: «Ta tahab, et ma annaksin kõhklematult talle lubaduse täita 
iga ta käsk. Ja siis olen'ma antud sõnaga seotud ja võib-olla sunnitud autult käituma. Seepärast 
on vaja eriti ettevaatlik olla.» Ja ta ütles: 

«Mida võin ma sulle vastata? Sina kui võimas stepikotkas, kes lendab pilvede poole, näed 
sealt terava silmaga kaugeid avarusi. Ent mina kui karu, kes on eksinud Novgorodi laantesse, 
armastan ja hoian oma koobast... » 

Batu-khaan raputas laitvalt pead: 

«Dze-dze! Sa oled ennast juba näidanud julge sõdalasena. Niisuguseid sõdalasi nimetatakse 
meil bagaturideks. Kuid miks sa kõneled puiklevalt? Meie suures kuningriigis tormavad kõik 
julged bagaturid ise sinna, kus kostab mõõgatärinat. Kas sa siis tõesti jääd rahulikuks ja tahad 
tagasi pöörduda oma karulaantesse, kui mu malev liigub edasi ja läheb võidukalt läbi terve 
maailma? Kas võin ma seda uskuda?» 

Batu-khaani pilk näis katsuvat mõtlikuks muutunud vägilase mõtetesse tungida. 

«Ma osutan sulle suurt au — sulle tehakse ülesandeks Kõjuvi vallutamine!» 

Gavrila Oleksitšil jäi hing kinni. Kuidas vastata? Talle paistis, et Batu-khaani terav pilk näeb, 
kuidas õhukese siid-särgi all hakkas korraga meeletult taguma süda, kuid ta katsus end vaos 
hoida ja ootas vaikides, mida tatari valitseja talle veel ütleb. 

Batu-khaan jätkas ja tema hääl muutus hellaks ning nurrulöövaks: 

«Ma osutan sulle kõige kõrgemat au, mille osaliseks võõramaine sõdalane saada võib: sinust 
saab tuhatkonnaülem, kuid võib-olla ka juht tervele tumenile, kellega sa alistad mulle Kõjuvi. 
Astu mu maleva ridadesse, ja pärast 

Kõjuvi vallutamist kihutad sa koos minuga läbi «õhtupoolsete maade». Minu kuulus vanaisa, 
«maailma vapustaja», ei kõhelnud oma endisi vastaseid mongoli sõjasalkade pealikuteks 
panemast, ja nood, nagu Džebee-noion, muutusid tema ustavateks abilisteks.» Gavrila 
Oleksitš lausus: 

«Anna mulle andeks, suur khaan, et nimetasin oma kallist Novgorodimaad metsapadrikuteks. 
Kuid me ei peitnud end nendesse padrikutesse nagu karud, vaid olime kogu aja piiril, 
võideldes ja oodates uusi lahinguid, uusi veriseid kokkupõrkeid meie rahva vaenlastega. Kas 
võin mina, oma vürsti aus sõdalane, jätta nendel tormilistel päevadel kaitseta oma sünnimaa?» 
Siiralt ning julgelt vaatas Oleksitš Batu-khaanile otsa, oodates tema saatuslikku otsust. 
«Dze-dze!» urises Batu-khaan ja pöördus Subudai-baga-turi poole. «Mida sa ütled selle kohta, 
mu ettenägelik ning tark õpetaja?» 

Vana väejuht mõtles natuke ja ütles: 

«Ma vastan sulle, Sain-khaan, samuti küsimusega. Luba mul pärida sinu kroonikakirjutajalt 
Hadži-Rahimilt: mis oli kirjutatud tolles tema reisisaua sisemusse peidetud läkituses, mille 
saatis omal ajal saadik Mahmud Jalvatš Urgentši sinu isale, võrratule, hiilgavale Džutši- 
khaanile?» 


Oma märkmetesse süvenenud Hadži-Rahin võpatas ootamatust küsimusest, surus käed 
aupaklikult vastu rinda ja sosistas: 

«Selles kirjas, mis oli peidetud minu õõnsaks uuristatud saua sisse, oli kirjutatud vaid kolm 
sõna: «Usalda seda inimest.»» 

Batu-khaan tõmbas silmad vidukile ja hakkas naerma vaikset susisevat naeru. Siis pöördus ta 
sõnatu, sisemisest erutusest täidetud Oleksitši poole: 

«Ja minagi ütlen sulle kõigest kolm sõna: usaldan sinu tõotust. Pöördu nüüd tagasi oma 
kaugesse Novgorodi ja teeni ustavalt oma vürsti Iskendrit. Minu truu emiir Arapša on seal, ja 
tema hakkab mulle sõnumeid saatma teie uutest muredest ja võitudest. Kuigi ma lähen 
kaugele, ei lakka ma mõtlemast Novgorodile. Luban minna. Kaunitar Zerbiet-hanumi võtad 
sa kaasa.» 

Kui Oleksitš oli telgist väljunud, hüppas Batu-khaan ebatavalise kärmusega jalule ja hakkas 
rabelema nagu kiskja puuris. Lõõtsutades andus ta täielikult raevule, mis teda 

oli haaranud. Sõnu neelatades hakkas ta kõnelema kiiresti ija ebaselgelt, ta ninasõõrmed 
paisusid ja ta hüppas kord üles, kord laskus kükakile: 

«Ma näen ees lahinguid ... Leegitsevaid linnu ... Tuhandete ning tuhandete ratsanike 
lähivõitlusi. Ma näen, kuidas hirmunult lendavad hobused, hüppavad üle jäärakute, Ipillates 
maha oma ratsanikke. Ma näen yõõramaiseid rõivaid kandvate, kangekaelselt ründavate 
jalaväelaste ridu... Nad taplevad minu võrratute bagaturidega. Ma lähen läbi kõige tihedama 
lahingumöllu ja löön kõik vastutulijad põrmu ... Ma joodan oma ratsusid vaenlaste verega, ma 
käsin tappa iga vastupanija, naised, raugad, lapsed. Oma võrratute mongoli ratsude kapjadega 
sõtkun ma [sodiks niidud ja orased, et pärast seda, kui mu malev läbi Aläheb, ei jääks järele 
ühtki rohuliblet ega ühtki viljakõrt.. . Ma kutsusin sellele suurele sõjakäigule Iskendri ja tema 
võitluskaaslasi. Ma lootsin neile, kuid nad osutusid äkki ükskõikseteks ega tahtnud mu 
silmipimestavatest võitudest osa võtta. Lühinägelikud! Suurte tapluste eelseisvad päevad 
näitavad peagi, kellel meist on õigus: neil või minul. Ja küll nad siis kahetsevad, et ei tulnud 
koos [minuga läbi tuhaks ning põrmuks tehtud «õhtupoolsete maade» ... » 

Batu-khaan rahunes järsku, tõmbus süngeks, läks aeglaselt oma kohale ja hakkas jällegi 
lõhnavaid kanarbikuraokesi mõtlikult lõkkesse pilduma. Ta andis tõlgile käega bnärku 
lähemale tulla, võttis tal kaela ümbert kinni ja sosistas talle kõrva: 

«Nüüdsest peale tuleb sul seda vene saadikut kahekordse tähelepanuga silmas pidada. 
Tungida kõikidesse tema mõtetesse ja kavatsustesse. Välja uurida, kes on ta sõbrad ja 
vaenlased. Sulle on tuttav mu viha ja mu arm... » 

«Katsun,» vastas hirmutatud tõlk värisedes, «kuid vene külalise mõtteid on väga raske ära 
arvata: ta ei räägi iialgi kellelegi, mida mõtleb, mida ette valmistab.» 

Batu-khaan sosistas veelgi tasemini: 

«Sind aitab selles Zerbiet-hanum. Seni on ta mulle hoolikalt kõigest teatanud. Lubame sul 
koos Oleksitšiga teele asuda. Jään ootama su kirju. Mine!» 

Igal muinasjutul, igal tõestisündinud lool on oma algus ja on ka oma lõpp, ootamatu, 
ettearvamatu ... Sellel õnnelikul päeval, millal Gavrila Oleksitšil õnnestus 

viimaks Batu-khaanile auku pähe rääkida, et too ta Novgorodi koju laseks, läks ta rõõmsana 
oma telgi poole. Teda hämmastas, et sedapuhku ei võta peremeest vastu teenrid, kes olid teda 
kaitsma pandud. Ka tatari kaunitari telgi juures polnud mitte kedagi. Mis ime see siis on? 
Ümber metsatuka ringi tehes märkas Oleksitš korraga põõsaste vahel mõningaid teenreid ja 
naisi Zerbiet-hanumi telgist. Nad olid põlvili, nägu kätega kaetud, ja ägasid küljelt küljele 
kõikudes haledasti. «Mis on juhtunud? Rääkige!» 

«Ära vihasta meie peale! Anna meile andeks meie hooletus, suuremeelne emiir! Me ei 
oodanud, et niisugune häda sind ja meid tabab! Oo-oo-00!» 


«No rääkige ometi selgelt, missugune häda?» 

«Meie kallihinnaline lill, meie ööbik Zerbiet-hanum on röövitud!» 

Tõlk, kes järgnes lahutamatult Oleksitšile, küsitles teenreid ja seletas siis: 

«On olemas üks noor suursugune khaan Jessun-Nohai. Küll käib teine jahil, küll prassib 
noorte khaanidega, ja midagi muud ta ei teegi. Sinu äraoleku ajal sõitis ta paar korda siia ja 
ratsu turjal, mängides dutarri ' laulis laule, ülistas Zerbiet-hanumi ilu.» 

«Ma tean seda meest — igavene ulakas, ja sõitis alati poolmetsiku ratsu seljas.» 

«Täna hommikul kihutas ta siia ja peatas ratsu Zerbiet-hanumi telgi ees. Ta laulis sellest, et 
kaunitar vaevleb raskes vangipõlves kohutava karu juures ja et tema sõitis siia kaunitari 
vabastama. Laulu kuuldes tuli Zerbiet-hanum telgist välja, lähenes ettevaatamatult 
ratsanikule. Aga too kahmas neiu kinni, viskas põiki sadulale ja kihutas minema. Teenrid ei 
suutnud teda takistada. Ära hukka neid!» 

Ja kõik langesid uuesti põlvili ning pistsid ulguma. 

«Karistama ma teid ei hakka, kuid kiitma ka mitte.» 

Gavrila Oleksitš andis teenritele karmi käsu, et nood röövimisest esialgu mitte kellelegi 
ei kõneleks. Ta tundis imestust ning rõõmu ootamatu juhuse puhul, mis vabastas ta khaani 
hädaohtlikust kingitusest. Rutakalt hakkas ta valmistuma ärasõiduks, kartes mongoli 
valitseja aina uusi soosingupuhanguid või siis raevu. 

1Dutar— keelpill. 

Üheksas peatükk LÕPUKS OMETI KODUS! 


Kogu aeg särasid Gavrila ees Ljubava silmad, milles helkisid kord rõõmu-, kord 
etteheitesädemed. Tol kaugel piimasel päeval, kui Ljubava üleni lund täistuisanuna seisis 
kodu kõrgel välistrepil, sooblinahaga ääristatud vaa-rikavärvi kasukas õlgadele 
tõmmatud, lehvitades talle mustrilise rätikuga, pöördus Gavrila väraval ümber, 
pidas ratsu kinni ja, suutmata end talitseda, kihutas ta tagasi trepi juurde, surus väikest 
kätt, kuuma ning tugevat, kahmes Ljubavalt rätiku ning pistis kihutama tuhatnelja, nii et 
lumi aina tuiskas. Seda päeva meenutas ta hil-em palju, palju kordi, võttis saiakesi 
palavalt ihaldatu rätiku, mille servad helepunaste siidlõngadega tikitud, ja lingas sisse õrna, 
vaevalt tunduvat kevadlillede lõhna. 

Ei unustanud Gavrila oma Ljubavat, kuid tahtmatult pani pea ringi käima ülikaunis 
tatarlanna, kes kütkestas ima nukra laulu, tulise tantsu, keha maoliku nõtkusega, a Gavrila 
veetis ta telgis päevi ning öid, unustades kõik, Icuulates ta sametist häält, uputades oma 
muret kangesse merivaigukarva veinisse. 

Ja siiski, kui tore see on, et tal ei tule praegu, nagu käskis Batu-khaan, viia tatarlannat endaga 
kaasa Novgorodi. Ta on jällegi üksi, vaba, ja hukutavat uima poleks nagu olnudki. 

Nüüd on ees pikk tee, niisama lõputu ning väsitav nagu südant ahistav nukruski. Tema teenrid 
ja družinnikud, kõik sagriskarvaliste hobuste seljas, venisid mööda lõputu tardunud jõe kitsast 
kaldaäärset rada ja tegid lühikesi peatusi harvades lumehangedesse uppunud asulates. 
Viimaks saabus oodatud päev ja teekond lõppes. Tuttavad väravad vaskse kolmejärgulise 
ikooniga ristpalgil. Kõrged lumemütsid kroonivad väravaposte. Vägev rusikahoop äratas 
õuekoerad ja nood hakkasid kette kõlistades laevulfalt haukuma. 

Kui teenrid tundsid ära peremehe kumeda hääle, hakkasid nad õhkima ning askeldama, 
tõukasid valla laudadest fehtud väravapooled. 

Gavrila Oleksitš sõitis aeglaselt õue, heitis terava pilgu nii hommikupäikeses sätendavatele 
vilkkivist aknakestele roheliste nikerdatud raamidega kui ka regedele, nii kinnisele 

tõldsaanile varikatuse all kui ka rippuvatele kukkumisvalmitele lumekamakatele katusel, nii 
Jääpurikatele kui ka punaste keerdudega sambakestega välistrepile. 

Ilmselt oli välistrepp hoolikalt puhtaks pühitud, ja samuti nagu tollalgi kerget lumetolmu täis 
tuisanud, kuid kallist naist pole veel. . . Astmetel on näha kellegi jälgi. Gavrila Oleksitš pidas 
ratsu kinni, oodates, et nüüd kohe paiskub valla raske uks ja välja jookseb tema perenaisuke, 
juuksed lahti, ilma et ta oleks jõudnud neid abielus naisele vastavalt rasketeks siidpatsideks 
palmitseda. .. Kuid majast hakkas juba kõrvu ulatuma naiste kiljatusi ning 
rõõmuhõiskeid. 

Avanes lapsepõlvest saadik tuttav uks ja lävele ilmus hall valvur Oksen Ossipovitš, seljas 
sinine pealiskuub. Ta tuli aeglaselt mööda astmeid alla, võttis karusnahkse mütsi peast ja tegi 
bojaarile sügava kummarduse. Ent kus on siis kallis naine? 

«Tervist, armas sõber!» lausus Gavrila Oleksitš. «Kus on siis mu perenaisuke? Või on ta 
haigeks jäänud?» küsis Gavrila hobuselt maha tulles ja ratsuteid ligijooksnud sulasele üle 
andes. 

Õue sõitsid juba lõbusad družinnikud, kõik ümberringi oli täis kära, relvatärinat ning 
valjuhäälseid tervitusi. 

Oksen Ossipovitš tormas Oleksitši juurde ja surus end ta õla vastu: 

«Ei ole meie bojaarinnat, sinu Ljubavakest! Lapsehoidjad jutustavad sulle kõik. Minul käib 
üle jõu. Ah!» Ja vanamees lõi lootusetult käega, hakkas tippama värava poole, trügides 
kärarikaste ratsanike vahelt läbi. 

Uksest jooksis välja vana amm. Ühe käega hoidis ta õlgadele tõmmatud pihtkasukat, teisega 
kohendas halli-juukselisel peal kaelale libisenud rätikut. Nõrkade jalgade tippades langes ta 
põlvili ja hakkas itkema: 

«Mispärast sa nii kaua siia ei sõitnud? Mispärast sa Kuldhordis uitasid, oma naisukese- 
kallikese unustasid?» 

Gavrila Oleksitš kummardus, suudles eidekest hellalt pähe, tõstis ta tugevate kätega jalule ja 
lausus vaikselt: 

«Ütle ometi 'selgelt täit tõtt, mis juhtus mu bojaarinnaga?» 

Nuuksudes ning laia varrukaga silmi pühkides hakkas amm jutustama: 

«Ta nuttis palju ja rääkis mulle nõnda: «Ma tean, et 

mu isand Kuldhordis endale teise naise võttis, minu, vaesekese, unustas. Ei taha enam elada. 
Paneksin käe enese külge, kuid kardan jumala viha . . .» Ja kahe päeva eest embas ta mind 
tugevasti, nii tuliselt, otsekui hüvasti jättes, palus laste järele vaadata ja vastu õhtut sõitis ratsu 
turjal minema, ilma kellelegi sõna lausumata.» 

Kuni eideke seletas, kogunesid välistrepile juba teised lapsehoidjad ning teenijad, jooksid ligi 
Oleksitši lapsedki: poisike ja tüdrukuke. Kõik rääkisid, katkestades üksteist, mõned pühkisid 
pisaraid. Gavrila Oleksitš võttis mõlemad lapsed kätele ja hüüdis: 

«Hei, aitab! Küllalt soigumisest ja kaagatamisest! Ma tean, kuhu sõitis bojaarinna. Homme 
toon ta koju kuljustega troikas. Praegu aga minge tagasi elumajja. Võtke vastu kauaoodatud 
külalised. Andke mu družinnikutele süüa.» 

Kõik tormasid majja. Gavrila Oleksitši ette jäi aga seisma pikk ning täidlane vanem 
majapidaja Fjokla Nikanorovna, võttis ta varrukast kinni ja lausus lipitsevalt: 

«Ma avaldan sulle, meie üliarmas valgus, kus sa leiad oma bojaarinna. Ma uurisin juba kõik 
välja. Ta viibis ennustaja-mooride juures ja need puhusid talle jumal teab mida. Ja nii ta 
sõitiski nunnakloostrisse. Tahab lasta end nunnaks pühitseda. Naisel noor veri mängib — 
mida kõike meelehärmiga välja ei mõtle! . .. Nunnaks minna! On see naljaasi! Küll keerutas 
alles umbsõlme! Aga sina võta ja haruta nüüd...» 


Kümnes peatükk EBAÕNN 


Saabumispäeval käitus Gavrila Oleksitš ebatavaliselt, družinnikud kõõritasid teda, kuid küsida 
ei julgenud. 

«Tusaseks muutus meie jahikulli. . . Või veel: kui palju päevi sõitis, kui palju kingitusi 
koormahobustel kaasa tõi, aga kullakest polnudki kodus teda vastu võtmas.» 

«Istub nüüd nagu kõuepilv laua taga ja kummutab otse jooginõust romaneed '.» 

«Kuhu bojaarinna siis sõitis?» 

«Ei sõitnudki, öeldakse sulle .. . Jalga laskis.» 


Romanee — magusa veini liik. (Tõlkija.) 

109 

«Tohoo! Võib-olla viis mõni uljas noor mustakulmuliue mees ta väevõimuga kaasa?» 
«Vait'! Ära niisugust juttu aja!» 

«Ega's mina aja. Bojaari kokaemandatelt kuulsin.» 

«Kokaemandad rääkisid mulle hoopis teist juttu: bojaarinna sõitis palverännakule, kuid 
majapidajanna seletas, nagu oleks bojaarinna otsustanud nunnaks minna. Eks teda muidugi 
tüüdanud see lõputu Gavrila Oleksitši ootamine, ja kui talle räägiti, et mees on Kuldhordis 
endale teise naise, tatarlanna võtnud — noh, hakkaski bojaarinna nukrutsema. Veri teisel ju 
noor, tuline, keeb — teadagi, pea läks segija tormas minema.» 

«Õigus! Aga võib-olla joodeti talle midagi mürgist sisse. Või bojaaril vaenlasi vähe.» 

«Jutt või asi! See on tal solvumisest. Niisugust arukat kaunitari nagu meie bojaarinna nüüd 
korraga muhameedlanna vastu vahetada.» 

«Aga kus see muhameedlanna siis on? Võib-olla teda polnudki?» 

«No muidugi oli! Vangid ise nägid. Nemad siin lobisesidki . . .» 

«Aga sa ikka mõtle: nunnaks minna! On see naljaasi, ega sealt enam tagasitulekut ole .. .» 
Ometi katkesid kõik jutupuhumised jalamaid, kui jooksid ligi teenrid ja hakkasid kutsuma 
mõningaid lähemaid družinnikuid gridnitsasse bojaariga keskustlema. 

Kõiki ei õnnestunud kokku saada: ühed olid läinud oma kodudesse, teisi ei suudetud äratada 
— pärast rasket teekonda magasid mehed õiglase und. 

Kaftaneid kohendades, pikki käharaid siludes, vöid pin-gumale tõmmates läksid družinnikud 
mööda kriuksuvaid trepiastmeid üles ammust ajast tuttavasse gridnitsasse. Kõik näis asuvat 
oma kohal nagu varemgi: nii suured hõberiisasid 1 kandvad ikoonid nurgas kui ka 
sarlakpunase heksamiidiga ületõmmatud pingid. Niisamuti tungisid läbi jäätunud vilkkivist 
aknakese päikesekiired ja lõbusad laigukesed mänglesid kummalise mustriga tikitud laial 
laudlinal. 

Pärast koduste nägemist kavatses Gavrila Oleksitš juba hommikul Aleksander Jaroslavitši 
poole minna, et jutustada talle üksikasjaliselt oma sõidust Batu-khaani juurde, kuid sai teada, 
et vürst on jahil ja tuleb Novgorodi tagasi 

1 Riisa — preestri rüü, 

alles kahe päeva pärast. Tähendab, selle aja võib tegelda oma asjadega ja puhata. 

Ilma kaftanita, hame lahti haagitud, palja rinnaga, millel paistis hõbeketike ikooni ja 
talismaniga, istus Gav-rila Oleksitš toa palvenurgas, sihvakad paljad jalad karu-nahal laialt 
harkis. Kirjud tatari safiansaapad vedelesid hooletusse jäetuna pingi all. Ta hingas raskelt ja 
mõõtis sünge pilguga sissetulijaid, kes tegid talle sügava kummarduse ja jäid summas ukse 
juurde seisma. Gavrila Olek-sitši kõrval lauaserval ilutsesid suur puust jooginõu ja vermitud 
metallkopsik. 

«Ela tuhat aastat, Gavrila Oleksitš,» lausus vanim dru-žinnik, pikk ning väärikas mees, tihedat 
ruskevõitu habet silitades ja teravalt Gavrila kahvatut, kuid endiselt kaunist nägu silmitsedes; 
aeg-ajalt limpsis bojaar kuivi põle-tikulisi huuli. 


«Tervist, mehed!» hõikas Gavrila otsekui meelemärkusele tulles. «Istuge lähemale. Hakkame 
nüüd juttu ajama. Hei, sulased! Tooge lauale uus mõduanum ja kannud, ning mitte väikesed, 
vaid suured.» 

Teenrid hakkasid askeldama, võtsid piki seinu jooksvatelt nikerdatud riiulitelt hõbepeekreid ja 
mustrilisi mere-taguseid karikaid. 

Oleksitš ootas," kuni põlvitav teener mässis ta jalgade ümber värvilised tallukad ja tõmbas ise 
saapad jalga. Kergelt taarudes tõusis ta püsti, kuni teine teener aitas talle selga kaftani ja 
vöötas ta hõbevööga. Õlgu kehitades tõmbas Gavrila käega üle juuste ja istus vanasse 
nikerdatud tugitooli. Ta hoidis end sirgelt, vahtis teraselt ja ainult põletikulised punetavad 
silmad rääkisid pikkadest mõtisk-lustundidest, mis veedetud üksipäini joogikapa ning mere- 
taguse romaneega. 

«Kus on Kuzma Šolohh? Hei, Kuzja!» karjus Gavrila Oleksitš nõnda valjusti, et see kostis 
arvatavasti õuegi. 

«Siin olen, siin,» vastas lõbusalt Kuzma uksest sisse astudes ja kaftanit kinni nööpides. 
«Suure vaevaga toibu-tati mind jääkülma veega. Nüüd olen täiesti korras.» Ta naer*atas uljalt, 
tegi sügava kummarduse ja võttis tagasihoidlikult istet pingil ukse kõrval, silmitsedes bojaari, 
katsudes ära arvata, mida too välja mõtles. 

Oleksitš ootas, kuni teenrid nõud laiali kandsid ja peekritesse ning kannudesse tõmmu mõdu 
või tihket meretagust veini valasid. 

«Noh, tehke kähku ja laske siit jalga,» lausus ta sulastele. «Ja pange uks kinni. Aga siin, kes 
on noorem, las kallab kopsikuga astjast juurde.» 

Kõik võtsid kannud ning karikad kätte ja ootasid. 

«Ma kutsusin teid enese juurde, sõbrad ... » lausus Olek-sitš ja jäi vait, kattes silmad suure 
tugeva kämblaga. 

«Sakslane hakkas vist end jällegi liigutama?» katkestas valitseva vaikuse ettevaatlikult vanim 
družinnik. 

«See asi pole meile uus,» vastas Gavrila Oleksitš aeglaselt kätt langetades. «Sakslased ihuvad 
alati meie peale hammast, ja nendega õiendame me üsna varsti arved.» 

«Siis teeme mürtsu!» rõkatas Kuzma Solohh lõbusalt. 

«Teeme! Teeme!» lõid kaasa teised hääled. 

«Ei! ... Praegu on mul teine asi ees. Selleks on vaja teie kavalust...» Ta jäi silmapilguks 
mõttesse, raputas korraks pead ja lisas: «Veel on vaja ... kenake hulk ulakust. Pole me asjata 
Vaska Buslajevi lapselapsed.» 

«Õigus, õigus,» hakkasid sumisema družinnikud. «Sinuga koos oleme valmis ka ulakusi 
tegama ... Ainult meil pole veel aimu, kuhu sa oma jutuga tüürid.» 

«Nii et te ära ei arvanudki? Aga kuidas sina asjast aru saad, Kuzja?» 

«Mulle näib: kas sa meid mitte jahile ei kutsu? Pruunikas rebaseke pani jooksu, ja mitte lihtne 
reinuvader, vaid hõbedase seljaga.» 

«Õigus, Kuzja, õigus! Ja kuulake, mida meil nüüd teha tuleb. Siin on peamine — viivitada ei 
või. Keegi kavatseb juba kallihinnalist rebasekest kinni püüda. Neid kütte aga tuleb niiviisi alt 
vedada .. .» 

«Püüame kinni, tingimata püüame!» rõkatasid družinnikud ja vahetasid pilke, taibanud, 
millele Gavrila Oleksitši jutt sihib. 

«Oleme karu püüdnud ja ka hunte küttinud. Asi meil nüüd rebasekest vabastada!» 

Gavrila Oleksitš tõusis püsti ja mõlemate kätega lauale toetudes hakkas summutatud häälel 
oma plaani seletama: 

«Vaadake, praegu te koju oma naiste ning õdede juurde ei lähe! Juhtute seal ühe sõna pillama, 
siis teab homme juba kogu Novgorod. Võtke mu tallidest värsked ratsud, saduldage need, ja 
me sõidame jalamaid välja.» 


Üheteistkümnes peatükk TUME TUSK MASENDAS 


Versta kakskümmend Novgorodist, halli vahust Volhovit mööda pärivoolu, jõe paremal 
kaldal, kasesalu keskel, peitus püha Paraskeva-Pjatnitsa nunnaklooster. Kaupmehed- 
nahaparkalid vennad Nozdrilinid püstitasid kõigepealt kivikiriku oma kadunud vanaema 
Praskovja Dormidon-tovna, «Ränikiviks» kutsutu, mälestuseks. Just tema pani aluse 
Nozdrilinite perekonna jõukusele, kes kauples elavalt meretaguste linnadega, varustas neid 
nahkade, jõhvide, harjaste»ning villaga, peamiselt aga kõikvõimalike karus-nahkadega. 
Sellest ajast alates hakkasid siia kirikusse voolama palverändajad, peamiselt naised, kes tulid 
Novgorodimaa igast nurgast. Rahva hulgas võttis maad uskumus, et pöördumine harda 
palvega püha Paraskeva-Pjatnitsa poole aitab nii naistehaiguste kui ka igasuguste naisi 
tabanud murede puhul. Kogenud palverändajad — piligrimid — seletasid, et püha Paraskeva 
ise oma eluajal sai palju kannatada, oma mehekoletise ja kolmeteistkümne lapse läbi, keda ta 
sünnitas suurte valudega. Ka pärast surma jätkas suurkannataja kõikide haletsemist, kes 
tulevad tema juurde silmavee ning palvetega kurtma oma rasket naise-saatust. 

Vennad Nozdrilinid ei piirdunud kiriku ehitamisega, vaid lõid kuuse- ning männipalkidest 
üles terve kloostri kõikide kõrvalhoonete, ühiselamute, tallide, ladude, sauna, keldri, 
kalasuitsutamiskoja ja sadamaga kloostri kalapaatide jaoks. 

Novgorodi peapiiskopi lahkel õnnistusel valiti abtissideks eriti karmid, mõrusuised naised, 
kes oskasid hoida jumalakartuses ning sõnakuulekuses kõiki nunnasid ja noviitse; viimaseid 
saabus siia Novgorodi lähematelt ning kaugematelt aladelt. Abtissid pidid rangelt ning 
väsimatult vaatama kloostrikorra ja -vara järple, mitte sallima pillamist ja karistama hooletuid, 
jälgima teraselt töökodasid — kudumis-, tikkimis-, ikoonidemaalimis-, brokaadival- 
mistamiskod-asid, mesilat ja kloostriaeda, kus küpsesid õunad, kirsid ja asusid reas 
karusmarja- ning sõstrapõõsad. 

Kord pärast kiriku sissehelistamist hommikupalvusele 

jooksis abtissi, ema Jevfimia juurde noor Fekluša, «noviits-Jooksupoiss», ja jutustas 
lõõtsutades: 

«Täna, niipea kui valvur Mihheitš läks väravat avama — ennäe, kes kloostri poole sõitis! 
Bojaarinna, tõeline bojaarinna, noor, pärliripatsid kõrvade küljes. Ma ise nägin, kuidas ta 
rätiku peast tõmbas ja lahtiste juustega värava poole tuli. Aga Mihheitš hakkas midagi 
pelgama ja lõi tema ees värava jälle kinni. Ja räägib, et bojaarinna ei tule muidu kui suure 
ähvardava häda sunnil, küllap vana mehetoi tahab tappa. Mispärast, räägib Mihheitš, ta kogu 
aja käsi murrab ja vargsi pisaraid pühib, ise aga on kena ja nägusalt riides ... Ja kaks tõmmu 
tütarlast on tal kaasas. Kõik kolm on ratsahobustel, otsekui oleksid tatari vangipõlvest siia 
kihutanud.» 

«Ja kus nad siis on? Kas nad siia tulevad?» 

«Ei, ei, ema Jevfimia! Mihheitš ei lase neid sisse ega taha kuidagi väravat avada.» 

«Küll on puupea!» 

«Ei taha, kus sa sellega, ei taha! Mina räägin talle: «Tee lahti, Mihheitš, lase bojaarinna sisse. 
Näed, kui väsinud ta on reisist.» Tema aga muudkui raiub vastu: «Võibolla kihutab tema 
kannul jalamaid siia bojaar oma meestega ja tõmbab mulle esimesena vastu turja. Tunnen 
neid petetud mehi!» Samuti ütles ta: «Kui ema-abtiss just käsib, siis võtku noviitsid külalist 
vastu. Mina aga pistan õnnetuse eest plehku, lähen kaugemale Volhovile sügasid püüdma».» 
«Missugune vanameheloru, vassija! Jookse ema Pavla juurde, ütle, et mina käskisin värava 
avada ja bojaarinna oma kongi võtta. Ja et saun otsekohe küdema pandaks.» 


Fekluša pistis kõigest jõust jooksu, ema-abtiss aga hakkas rõivastuma, et näidata ennast 
saabujale kogu oma hiilguses. 

Saabunud noor bojaarinna paigutati võtmetehoidja, ema Pavla kongi ja seesama nunn käis 
Ljubavaga kuumaksköetud saunakeses, kus mõlemad end puhtaks küürisid ja kaljaga üle 
uhtsid. Ema Pavla sosistas hiljem abtissile kõrva, et noorel bojaarinnal on kõik korras, pole 
näha mingeid saatanamärke ega siniseid plekke. Ta ise hõõrus bojaarinnal nuustikuga nii 
selga kui ka kõhtu. Samuti polnud märgata, et ta oleks mahasaamisel; kuigi ta on väike, ent 
hea kehaehitusega ja nooruslik. Võiks teine veel armastuses ning rõõmus elada, aga näe, 
kordab aina üht 

ning sama: «Võtke mind kloostrisse, tahan nunnaks hakata.» 

«Püha jumalaema!» hüüatas abtiss. «Kui ta tõesti meie kloostrisse astub, siis toob ta kaasa 
ülirikka andami nii raha kui ka maade näol. Missuguseid maid, põlde ja niitusid võib temalt 
saada meie klooster igaveseks valduseks! Bojaarinna tuleb viivitamatult nunnaks pühitseda, 
enne kui ta pole ümber mõtelnud ega koju tagasi sõitnud. Fekluša, kutsu isa Dossifei minu 
juurde. Me arutame kahekesi kõik läbi.» 


Kaheteistkümnes peatükk KLOOSTRIS 


Ljubava põlvitas mustal sametpadjal keset kirikut, üli-püha jumalaema kujuga lugemispuldi 
ees. Vana nunn tema kõrval hoidis hoolikalt kätel pikka musta rüüd ning musta 
nunnakapuutsi. Sellesse rüüsse rõivastatakse noor bojaa-rinna pärast seda, kui ta juuste 
pügamisega on nunnaks pühitsetud. Tema pikad heledad vallapäästetud juuksed langesid alla 
seljale. Täna, pärast nunnaks pühitsemist, lõikavad lõikerauad siidised juuksed maha ja need 
kukuvad külmale kivipõrandale. 

Ljubava, kes oli praegu alles veel noviits, surus kõvasti kokku väikesi käsi. Poolarutu pilguga 
vahtis ta üksisilmi suurt jumalaema kuju lapsukesega kätel ja kuivade väri-i sevate huultega 
sosistas ta vaikselt kord palvesõnu, kord mingeid seosetuid kaebeid: «Issand, kinnita mu 
usku! Aita, jumalaema, et sünniks issanda tahtmine! Aja minust välja nõtrus!» 

Palvetaja taga seisis üleolev ning range abtiss Jevfimia. Mustad kulmud karmilt kortsus, 
toetus ta pikale kuldnu-puga sauale. Terase, otsekui kurva, ent vahel ka sünge pilguga 
silmitses abtiss kord väikest  bojaarinnat, | kord munk-preester Dossifei nägu; 
too seisis bojaarinna | kõrvalja kordas vaikselt, kummardudes Ljubava kõrva juunde: 
«Palveta, mu laps.. . ja korda iidsest ajast peale lausutud sõnu: «Mina, jumala sulane, 
patune... » 

Kuid bojaarinna poleks teda nagu kuulnudki, ja Ljubava kahvatutelt värisevatelt huultelt 
libisesid hoopis teistsugused sõnad. 

Abtiss andis silmadega rangelt märku nunnale, kes seisis seal lähedal väikese vaskkandikuga, 
millel oli armulaual käijate poolt annetatud hõbekapake sooja veiniga. Nunn läks lähemale. 
Dossifei kõrval seisev kogukas, punase näoga, ruske habemega diakon võttis kapakese, tõstis 
selle Ljubava huultele ja põristas kui torre põhjast: 

«Rüüpa, mu tütar, armulauajooki ihujõu kinnituseks.» 

Nunnade koor altariväravate kõrval laulis ebatavaliselt kurba psalmi, mis.rääkis maise elu 
kaduvusest, kõikide ilmalikkude püüdluste ja rõõmude asjatusest ning tühjusest. 

«Paistab vagade eluase, loojunud läände päikene, kumamas õhtune eha .. .» venitasid 
kaeblikult õrnad naisehääled ja muutusid kurvemaks näod ridadena seisvatel noortel ja 
vanadel mustades rüüdes nunnadel, kes hardalt risti ette lõid ja samaaegselt põlvili langesid 
või käratult püsti tõusid. 


«Noviits-jooksupoiss» Fekluša puges kui hiir seisvate nunnade vahelt läbi ja lipsas abtissi 
enese juurde. Too heitis talle karmi kõõrdpilgu, ent kui ta silmas tütarlapse erutatud nägu, 
kallutas ta end üleolevalt ja seadis kõrva kuulama. 

«Siia sõitsid! Palju uljaspäid ... Uhketel ratsudel. . . Ühed lõhuvad väravat, teised kappasid 
kloostrit sisse piirama. Praegu seal väraval ema Pavla sõitleb teisi ja ajab ära. Saatis küsima, 
püha ema abtiss, mida ta tegema peaks.» 

«Ütle, et ta issanda kiituseks vastu peaks. Ainult issand aitab meid, ja kõik nurjatud saatanad 
saavad lüüa.» 

Otsekui tuulehoog ning kahin käis läbi ridadena seisvate sõnatute nunnade, kes 
vaevumärgatavalt liigutasid ja siis jällegi hardasse vaikusesse tardusid. Abtiss noogutas jaa- 
tavalt pead, silmitses paljutähendavalt Dossifeid: 

«Kiirusta!» Siis pöördus ta matsaka nunna, võtme-hoidja-õe poole ja sisistas: «Küünlad!» 
Kaks nunna kõndisid read läbi, jagades palvetajatele peenikesi vahaküünlaid. Kõik küünlad 
süüdati üksteise küljest ja kirik lõi särama paljudest tulukestest. Koor hakkas venitama veelgi 
kurvemat vahetuslaulu, mida kuuldi tavaliselt surnute õnnistamisel: lahkub ju jumala sulane 

vabatahtlikult maailmast, loobudes kõikidest maistest rõõmudest, ja muutub ustavaks 
«Kristuse pruudiks». 

Isa Dossifei kummardus uuesti põlvitava Ljubava ligi ja jätkas visalt manitsemist: 

«Korda, mu laps, mida ma sulle ütlen: «Tahan vabatahtlikult nunnaks minna ...»» 

Nunn pistis bojaarinna kokkupigistatud käte vahele jämeda süüdatud küünla ja selle värelevas 
valguses võis juba selgemini eristada kahvatu näo õrnu jooni ja suuri pisaraid, mis voolasid 
langetatud ripsmete alt. 

Asjatult kallutas isa Dossifei oma karvase kõrva Ljubava huulte ligi, ta ei suutnud bojaarinnalt 
ainustki sõna tabada. Abtiss aga kinnitas aina, otsekui poleks ta Ljubava vaikimist 
märganudki: 

«Ta räägib juba ... Räägib kõik, mis vaja. Jätka, isa Dossifei. Vii läbi nunnaks pügamine! Kus 
on lõikerauad?» 

«Siin, minu juures on lõikerauad!» põristas diakon, hoides käes pooleldi roostetanud suuri 
kääre. 

«Mida te oodate?» kiirustas abtiss. «Lõika maha neli salku ristikujuliselt pealael ja püga 
kiiremini valmis ton-suur ... » 

Bojaarinna, silmad vidukil ja huuled kõvasti kokku surutud, ei lausunud enam sõnakestki. 
Äkki avanes ta väike suu poolenisti ja silmad lõid hämmastusest ning rõõmust särama: ta 
kuulis nii tuttavat, nii kallist häält: 

«Ljubava! Mu Ljubake! Kevadlilleke! Missugune kuri tuuleiil su siia kandis? Mispärast sa 
siin oled, mu nirgike?» 

Otsekui meelemärkusele tulles tõusis Ljubava püsti ja pillas küünla. Tema ees, kiriku 
poolhämaruses, lõhnava viiruki sinkjashalhs vines seisis Gavrila, tema armastatu, 
kauaoodatud mees ja silmitses teda rõõmsa, lahke pilguga. 

Ljubava lõi tuikuma, sirutas käed ette ja tormas Gavrila Olekšitsi poole, kuid kaotanud 
viimase jõu, langes näoli külmale kivipõrandale. 

«Kust sa, häbitu muhameedlane, välja ilmusid?» pistis vinguvalt karjuma abtiss, kes 
unustas oma kõrge ameti koha. «Mida sa otsid siin pühas nunnakloostris? Käi siit 
minema, lurjus, räpane tatari ususalgaja!» 

Nunnade read läksid segi, nad kõik tormasid kõrvale ja kogunesid, murruna nurkadesse. 
Saabaste ja odadega kõpsides tulid kirikusse družinnikud ja ajasid omavahel valjusti juttu. 
Vihase, solvatud väljanägemisega abtiss läks sauaga vehkides Gavrila Oleksitši poole, 
kuid viimane, 

nagu poleks ta abtissi märganudki, haaras teadvuse kaotanud Ljubava ettevaatlikult kätele ja 
läks kiiresti väljapääsu poole. Tema kannul hakkasid ka družinnikud kärarikkalt kirikust 
lahkuma, heites pilke jahmunud nunnadele. 

Laulmine altariesisel katkes. Kõik lauljad tardusid hämmastuses. Üksnes abtiss jätkas sauaga 
vastu põrandat kopsimist ja karjus: 

«Neetud jumalasalgaja! Kaeban valitsejale'! Sõidan Kiievisse metropoliidi enese juurde! 
Tema paneb sind jahmatama, hirmu tundma ja vabisema!» 


Viies OSA KÕUEPILVED TIHENEVAD 
Esimene peatükk DZINN HOIATAB 


(Hadži-Rahimi «Reisiraamatust») 


«Eile nägin ma niisugust ebatavalist und. 

Ma läksin justkui mööda tühja steppi, süvenedes mälestustesse, komistades kividele, milledel 

jooksid rohelised sisalikud, vingerdas mõnikord kullakarvaline maoke. 

Korraga kõlas lühike tuulevuhin — ja katkes. Otsekui oleks kihutanud mööda suur tume lind 

ja kadunud udusesse videvikku. 

Väänlevate tolmuste teede ristumiskohal, metsikuid rohtusid täiskasvanud «Tundmatu derviši 
haual» istus mõtlikult mu Džinn. 

Ma polnud teda palju aastaid näinud, kuid tundsin ta ära jalamaid tõmmust kaunist näost, 
puurivatest türkiissiniselt säravatest silmadest, tema tumelillast kergest rõivastusest, millele 
olid tikitud kuldsed mustrid teemantlitritega. Kui ma lähemale läksin, tõmbusid ta silmad 
vihast tumedamaks ja muutusid mustadeks. 

Ta hakkas kõnelema ... Ja tema vaiksed ning meloodilised sõnad kostsid mulle õrnpehmete 
sillerdustena nagu katkendid muistsest toredast laulust: 

«Unustasid mind? Lahkusid igaviku teelt? Luusisid mööda kärarikkaid turge, rahutu 
rahvahulga seas, ja sattusid urgastesse, kus seisavad vaenujalal kadestajad ja uskumatud? 
Jäljetult ujusid mööda kuud, sina aga unustasid loominguinnu ja lennud sinises taevalaotuses 
helkivate tähekogude poole... » 

Ma pidasin hinge kinni, olin vait, katsusin kinni püüda iga sõna oma võimsa, iseka kaitsja 
suust, kes oli mu hulgaks ajaks maha jätnud. 

«Täna ilmutan ma end sulle viimast korda. Ja kui ma näen, et sa oled selja ipööranud 
surematule mõttele ja vestlustele suurte minevikuvarjudega, võitlejatega silmipimestava 
tuleviku eest — siis ei näe sa mind enam iialgi.» 

Ma vastasin: 

«Kaua uitasin ma mööda maailma, otsides sind, vaba taltsutamatu vaim, ja ei suutnud ma 
märgata isegi su möödalendavat varju, isegi mitte mingisuguseid su poolkustunud jälgi. . .» 
Ta liigutas end veidi ja tema helge vastupeegeldus väreles hallil maapinnal nagu kuuvalguse 
pärlendav laik. 

«Kus on su raevune sõbratar Mõte? Kus on tema, kes juhtis su ebatavalisesse? Mispärast ei 
näe ma teda su kõrval? Kas temagi on sinust ära pööranud?» 

«Ei! Närukaelad, kes ei suutnud hukutada mind, tapsid arutusest ning õelusest mu 
kergetiivulise, usaldava sõbratari. Sellest peale hulgun ma ringi, olen haavatud, olen üksik ega 
ole mind inimestele vaja .. .» 

«Sa sonid! Muutu neile vajalikuks! Sa saavutad selle üksnes oma tahte abil. . . Inimene sureb, 
kuid tema Mõte jääb surematuks . . . Ma näen juba sinu innuka sõbratari kerget varju uuesti 
sinu kõrval. . .» 

Džinn ajas end sirgu. Tema sihvakas siluett joonistus teravalt välja õhtutaeva taustal, kus 
kauguses lõõmatasid eredad käratud põuavälgud. Ta osutas läände: 

«Suuna oma teekond sinna! Seal ääretul tasandikul puhkevad kohutavad taplused. Seal näed 
sa nii oma kodumaa kaitsjate suurt mehisust kui ka vallutaja võitmatut meelevalda. Nii üks 
kui ka teine on rauast ning tulest tugevamad. Viibi julgete keskel, ja sa jutustad nendest 
teistele . . .» 

Džinni majesteetlik kuju muutus üha läbipaistvamaks ja kadus lõpuks. 

Vuhisev külm tuul kähistas poolkuivanud kõrsi. Haud oli lage ning nukker. Ja ma otsustasin 
võtta suuna läände, lõkkele löövate ning tuhmuvate põuavälkude poole. 

Niisugust kummalist und nägin ma. Kas läheb see täide? .. .» 


Teine peatükk PURPURPUNASTES KIIRTES 


Kui lõppesid soojad ilmad, kui sügis pani külmad tuuled lõõtsuma ja karmid 
hommikupakased sundisid karusnahk-seid kasukaid meelde tuletama, sai Julduz-hatun 
esmakordselt teada täpsed tähtajad, millal tatari hordi suurkhaan otsustas söösta hoogsa 
rünnakuga «õhtupoolsete maade» kallale .. . 

Selleks ajaks kattusid lõbusalt vulisevad ojakesed jääkoorikuga, jõgede kaldaservad olid täis 
jääkirmet, mis tõotas jõed peagi täielikult kinni külmutada. Siis on kõik teed kergesti 
läbitavad nii paljutuhandelisele ratsaväele kui ka kaamelikaravanidele ja vooridele, 
kriiksuvatele kaarikutele, mida veavad suve jooksul nuumatud võimsad püstsarvedega härjad. 


Vaikne Julduz-hatun koos oma ustava orjatari hiinlanna 1 La-hega veetis kogu oma aja 
väikeses aias, mis oli rajatud ümber kuldse majakese ja piiratud kõrge kivimüüriga. Juba 
varakevadel sõitis hiinlanna 1 La-he väikesel hobusel steppi, otsis seal üles taimi, mida 
armastati tema kaugel kodumaal, ja tõi siia iiriseid, tulpe ja teisi kauneid lilli, samuti ka 
ravimtaimi. Need kõik istutati hoolikalt peenardele piki teerajakesi, mis lossi ehitaja Li Tung- 
po teravmeelse kavandi põhjal üksteisega taidurlikult põimusid. Tema ehitas ka kerge, otsekui 
pitsilise lehtla, missuguseid tema kodumaal püstitatakse tavaliselt lossitiikidele. Läbi aia läks 
kraavike, millesse oli juhitud vesi Sarai linnast 

kõrgemal asuvast allikast. Kogu uue pealinna lõikas pooleks suur niisutuskraav, mis kohises 
alla mitme kaskaadina. Tema pani pöörlema väikese vesiveski ratta: siin jah-vatati kõige 
peenemat nisujahu lossi toidulaua tarbeks. 

Keset aeda asus värvilistest kivikestest laotud bassein. Selles ujusid väikesed punauimelised 
kalakesed. Julduz-hatun armastas neid sööta, kui nad tema kellukese helistamise peale 
lõbusate parvedena pinnale tõusid. 

Sel sügisel ei külastanud Batu-khaan mitme päeva jooksul Julduz-hatuni, kogu aeg oli ta 
ringsõitudel, vaatas järele oma tohutu maleva üksikuid väeosi või pidas nõu tumeniülematega, 
valmistades ette sõjakäiku läände. See pidi afgama ootamatult ning hoogsalt. 

Kord sõitis Batu-khaan Julduz-hatuni juurde õhtu eel. Nad istusid kahekesi pitsilises lehtlas ja 
siis läksid nad esmakordselt vaidlema. Julduz-hatun lausus langetatud silmi: 

«Andesta, et ma puudutan sinu kavatsust, millest ma tean üksnes kuulu järgi. Ma tahan 
avaldada seda, mis vaevab mu südant. Ma ei armasta sind ju selle tõttu, et sa oled võitmatu 
väejuht ning rahva suur valitseja. Esmakordselt hakkasin ma vabisema, nähes sind juba siis, 
kui sa olid tagaaetav ja kui sa ulja džigitina lipsasid minema mõrtsukate eest võõral 
lumivalgel ratsul, kelle sa kinni nabisid. Sellest saadik lebab mu väike süda su kämblas ja mu 
mõtted keerlevad lakkamatult sinu ümber. .. » 

Julduz-hatun jäi vait ja jälgis ärevusega, kuidas loojuva päikese viimased kiired, mis tungisid 
läbi puude kollaseks tõmbunud lehestiku, langesid purpurpunaste laikudena tõmmule karmile 
näole, nii lähedasele ning kallile. Tuulehoogude tõttu värelesid need punased laigud, ja Jul- 
duz mõtles helepunastele vereojadele, mis voolasid alati selle mehe julma käe viipel, kes istus 
praegu nii vaikselt ning rahulikult tema kõrval. 

«Me lahkume varsti teineteisest,» lausus Batu-khaan. «Esimest korda sõidan ma ilma 
sinuta.» 

«.See on sinu teha!» Ja Julduz-hatun kattis silmad mustrilise varrukaga. 

«Sa nutad?» 

«Nagu alati, kui sa kavatsed mind üksi jätta... Ma tahan sinult midagi küsida. Kas 
võib?» 

«Kõnele.» 

«Milleks sa alustad veel ühte sõjakäiku?» 

Julduz nägi, kuidas mehe kulmud hämmastunult kerkisid ja silm hakkas kõõritama, 
umbusklikult ning uurivalt. 

«Mispärast sa seda pärid? Sa tead ammugi, et ma pean täitma «püha valitseja» viimase soovi. 
Tema käskis, et mongolite võitmatu malev läheks «viimase mereni».» 

«Ja milleks on sul vaja täita seda, mida käskis see...» — Julduz kartis ütelda, kuid sai siiski 
enesest võitu ja lausus: «Kohutav vanamees? .. .» 

Batu-khaan võpatas nende sõnade juures. 

«Tema ju vihkas ning kartis su isa, Džutši-khaani. Seepärast vihkaks ta praegu ka sind, 
tunneks kadedust su võitude pärast.» 


Batu-khaani üks silm tõmbus vidukile ja üle ta huulte libises kerge naeratus. 

«Sina, Julduz-hatun, oled kõige julgem kogu mu Sinises Hordis. Sina üksi ütlesid mulle seda, 
mida ei julgeks sosistada mitte keegi kõige vapramatest sõdalastest.» 

«Minu armastus sinu vastu on hirmust tugevam. Seepärast ütlen ma sulle veel midagi. Sa oled 
laiendanud ebatavaliselt oma kuningriigi piire. Kindlusta ning hoia oma riiki... Ja ma ütlen 
veel... Ära purusta russide pealinna Kõjuvit, vaid tee see oma teiseks pealinnaks ja 
eelkindluseks «õhtupoolsete maade» vastu . .. » 

Raevusena hüppas Batu-khaan püsti: 

«Kes sind õpetas nõnda kõnelema? Ise poleks sa suutnud seda välja mõtelda. Sinu nõuanne — 
see on haaremi-naiste loba ning hirm! Ma ei või murda antud sõna. Ma tõotasin oma 
sõdalastele, et igaüks, kes tungib Kõjuvisse, võit murda tüki jumalakoja kullast katuse küljest. 
Aitab sellestki, et ma lubasin kolme aasta eest malevale, et röövitakse paljaks rikas russide 
linn Novgorod. Kuid ma ei jõudnud selleni, jäin malevaga läbipääsmatusse sohu kinni. Minu 
bagaturid ütlevad siis, et ma olen kiidukukk ega täida oma lubadusi.» 

Julduz-hatun mähkis end üleni oma kergesse musta sõbasse. 

«Jällegi pisarad?» 

«Jääd sa kauaks sõjakäigule?» «Kaheteistkümneks kuuks.» 

Juba minekuvalmis Batu pöördus kiiresti ümber, tuli Julduzi juurde ja võttis kareda käega 
kinni ta õrnast õlast. Batu hakkas kiiresti sosistama: 

«Kingi mulle poeg! Mul on palju poegi, kuid ma näen 

kibedusega, et nende seas pole väejuhti. Pole päikesega sarnanevat! Pole mul väärilist 
troonipärijat! Kõik mu pojad kaklevad ning tülitsevad isekeskis, nad on valmis üksteist 
mürgitama. Troonipärijaks võib saada üksnes see, kes mõistab käskida. Kuid niisugust pole!» 
Julduz-hatun kattis näo häbelikult kätega ja lausus: «Seepärast ma tahangi, et sa enam 
kuhugi ei läheks, vaid oleksid rahul oma päikesena särava taevase Sinise Hordi 
kuningriigiga, et sa jääksid alatiseks Saraisse.» «Mispärast?» 

«Seepärast, et ma juba loodan ja olen isegi kindel, et ma kirugin sulle varsti poja, kellel on 
sinu terased silmad, sinu julgus ja sinu käskimisoskus . .. » 

Batu khaan seisis mõttesse vajununa, loojuva päikese purpurpunastest kiirtest valgustatuna: 
«Julge, vapper poeg on mulle suurimaks rõõmuks. Kogu sõjakäigu ajal mõtlen ma sinu peale 
ja ootan sinu kallihinnalist kingitust minu jaoks. Kuid ma asun sõjaretkele minu poolt 
kindlaks määratud päeval... Selleks et jääda võimsaks, pean ma puruks sõtkuma oma 
naabrid, või nemad sõtkuvad puruks minu.» 


Kolmas peatükk BATU-KHAANI RAEV 


Harva nägi keegi Batu-khaani raevusena. Tema kuiv tõmmu nägu, mis otsekui vanast 
pähklipuust välja nikerdatud, näis alati rahulikuna ning häirimatuna kõige vapustavamates 
olukordades, kuigi ta südames võib-olla torm märatses. Nõndaviisi lahingulõõmas, «pööraste» 
meeleheitliku rünnaku või linnale tormiiooksmise ajal poolmetsiku aru kogu tahtejõud, 
kahjurõõmust või meelepahast pingutatud mõte — kõik saavutas äärmise jõu, pigistati kokku 
otsekui tangidega, muutus purustamatuks tee-mandiks, mis võib kõik läbi lõigata, pildudes 
kuivade lühikeste käskluste külmi sädemeid. 

Niisugustel juhtudel vaikus eriti vidukile tõmmatud silm ja vasak suunurk kitsaste huulte 
kaarja piirjoonega kerkis kergelt, paljastades irevil kiskjahambaid. Tema külma tõmmu nägu 
valgustas põgus naeratus, enesekindel, veendunud oma võimsuses ning pidevas sõjaõnnes. 
Seejuures ütles Batu-khaan mitmel korral: 

«Vägev sõjajumal Suldee pole veel ennast minust ära pööranud!» 

Kuid sellel saatuslikul päeval tundis Sain-khaan võimaliku hädaohu ähvardust. Usaldades 
alati üksnes iseennast, arvestades, et tema jaoks pole mitte midagi võimatu, tajus ta sellel 
päeval häda musta tiiva lähenemist, ja täile viirastus äkki kavatsetud sõjaretke kohutav 
nurjumine, maa-ilmavallutamise majesteetliku plaani kokkuvarisemine, selle erutava plaani 
(mille mõtles välja tema õnnelikum, kuid vihatavam vanaisa) häving. 

Et järele katsuda oma kartusi, kutsus Batu-khaan kokku «väikese nõupidamise» seitsme 
suursuguse, kogemuste kaudu targaks saanud tšingisiidide ja bagaturidega. Kuid uhkuse 
pärast otsustas ta, et ei paljasta nende ees tekkinud muresid; ta lootis jutuajamise käigus viia 
oma vestluskaaslased nendelesamadele mõtetele, kuid teha nõnda, et need kartused lähtuksid 
justkui kokkukutsututelt enestelt. 

Kõik, käed kõhul ristamisi, tulid määratud tunnil tuppa, mille sissepääsu kaunistasid kaks 
kullatud hiina «õnne-draakonit». «Suure vastuvõtu» tuba oli väike, nelinurkne. Põrand oli 
punase horezmi vaibaga kaetud. Tagumise seina ääres oli esimese vaiba peale laiali laotatud 
teine, väike keeruka mustriga pärsia siidvaip. Siin keskel lebas virnas nelinurkseid, 
seemisnaha pehmuseni töödeldud pakse kaamelinaha tükke. Seinale, selle pühapaiga kohale, 
oli kinnitatud kaks buntšukki — mongoli maleva parema ja vasaku tiiva lipud. Nende vahel 
asus džihangiri, maailma käskija ning kõikide mongoli sõjajõudude ülemjuhataja 
üheksasabaline buntšukk. Kaheksa musta tiheda jaki-saba hulgas paistis keskel silma Tšingis- 
khaani kuulsa täku pikk ruske saba. 

See virnake kahekümne seitsmest (kolm õnnelikku üheksat!) kaamelinahast, mis oli sisse 
viidud «maailma vapus-taja» poolt, oli tema pojapoja Batu-khaani pühaks väli-trooniks. Kõik 
mongolid pidasid meeles sõnu, mida lausus kord Batu-khaan: «Väejuht ei tohi enesega 
kuldtrooni kaasa vedada. Ta peab võtma ära kuldtroone alistatud rahvaste valitsejatelt ja 
sulatama need peekriteks lõbusate pidude tarbeks, mida ta peab ustavate võitluskaaslastega. 
Suure julge vallutaja trooniks peab olema ta ratsu sadula-vaip.» 

Troonist paremal pool võtsid tavaliselt istet üksikute 

hordide suurpealikud, kürjaganid '-tšingisiidid: Ordu, Sei-bani, Gujuk ja Mengu. Sellel õhtul 
polnud Ordu veel ilmunud. Gujuk (nagu tavaliselt) saatis samuti kulleriga teate, et ta on 
haigeks jäänud. Vasakul pool asusid julmad tume-niülemad: Paidar, Kadan, Buruntai ja suur 
atalõk, Batu-khaani kasvataja ning sõjaline nõuandja, Subudai-baga-tur, kes puuris igaüht 
oma ainukese silmaga. 

Batu-khaan läks keerdtrepist üles ja astus sisse käratul tiigrikõnnakul. 

«Hoidku sind igavene taevas tuhat aastat!» hüüatasid kõik ootajad pärast kummarduse 
sooritamist. 

Kiskja nõtkete liigutustega võttis Batu-khaan istet kollasel kaamelinahkade virnakesel ja 
mõõtis kõiki tähelepaneliku pilguga: kellegi näol ei märganud ta mingit ärevust või 
murelikkust. 

Kõik tulid Batu-khaani juurde ja sooritasid ettenähtud truuduse ning lugupidamise rituaali, 
suudeldes vaipa käte vahel. Seepeale võtsid nad aeglaselt ning väärikalt istet piki seinaveeri. 
Osavalt tuppa lipsanud neegripoiss Said tõi kohale kuhja vaippatju ja pani igaühele padja käe 
alla. Tühjaks jäi vaid koht Batu-khaanist paremal, kus tavaliselt'istus tema vanem ning 
armastatud vend Ordu. 

Üldise vaikuse katkestas khaan Mengu, kes lausus lahke naeratusega: 

«Näib, et meil on juba käes «õnneliku päeva», kauaoodatud sõjakäigu alguse eelõhtu? Kuidas 
on su tervis, meie armastatud Sain-khaan? Kas oled tugev? Kuidas hingab su rind? Kui 
vägevad on su käed?» 

Batu-khaan vastas ükskõikselt, otse enese ette vahtides: 

«Olgu tänatud igavene taevas! Olen terve. Kõik on hästi. Kas sa oled terve?» 


Mengu pomises tavalise tänuavalduse. 

Kõik jäid vait, oodates, mida ütleb Batu-khaan. Too alustas katkendlikult: 

«Õigesti ütles mu lugupeetud kürjagan Mengu. Ees on «õnnelik päev». See on juba lähedal. 
Kuid... teatage mulje, mida te arvate, kas on meil kõik kombes?» Batu-khaän mõõtis kõiki 
sünge pilguga ja ta silm jäi pidama khaan Seibanil, kes oli vasakult äärmine. Too kohendas 
udusulgpehmet mustast rebasenahast mütsi, väristas õlga ja lausus: 


Kürjagan — kõrgaadlik. 

«Kõik oleks nagu isegi väga kombes. Meie batõrid kipuvad sõjakäigule. Ratsud on lihavad, 
suve otsa puhanud. Vägev võidukas sõjajumal lendleb nähtamatuna meie kohal ja ootab 
kannatamatult, millal ratsavägi hakkab tolmu tõstma. Sõjaretk tuleb niisama kuulus, nagu 
meie võitmatu Sain-khaani kõik eelnenud sõjakäigud, kuigi me arvestasime ka suurt toetust, 
millest oleme kahjuks ilma jäänud.» 

Kõik istujad rõkatasid: 

«Elagu ja säragu alati võiduhiilguses suur Sain-khaan! Tema tuleb toime kõikide vastastega! 
Häda sellele, kes tõuseb ta teele!» 

Batu-khaan lausus vaikselt läbi hammaste, kuid kõik kuulsid mõistatuslikke sõnu: 
«Seibani-khaan teab midagi, kuid eelistab vaikida.» —+ Batu-khaan juhtis oma pilgu mõttesse 
vajunud Mengu-khaanile: «Ja mida ütled sina, mu alatine tõtt armastav nõuandja?» 

Üldine lemmik, alati muretu ning siiras Mengu-khaarr laotas käsi: 

«Mida oskan mina ütelda? Ma ei karda iialgi hädaohte. Kui kerkib teele takistus või ähvardab 
häda, tuleb vaid kahekordistada oma ettevaatlikkust, oma hoolsust ning julgust. Kuid las 
parem räägib Šeibani-khaan sellest, millest ta vaikib.» 

Seibani silmitses kõiki, käratas siis kurjalt neegripoisile, kes seisis tähelepanelikult vestlust 
kuulates, suu ammuli, sissepääsu juures: 

«Lase siit jalga, must ussipoeg!» Seibani ootas natuke, kuni Said jooksu pistis; seepeale küsis 
ta sosinal: «Ja kes on seal eesriide taga?» 

«Seal asub Julduz-hatun,» lausus Batu-khaan rahulikult. «Tema on mu vari ja võib teada kõiki 
mu mõtteid. Tee häält, selle lossi väike käskijanna! Ma tahan, et sa paremini kuuleksid meie 
vestlust.» 

Õrn hääl vastas: 

«Ma kuulan sõna, mu käskija!» 

Must siideesriie, millele olid tikitud suured kuldsed draakonid, lükati kõrvale. Seinu piiravate 
madalate diivanitega väikese toa sügavuses istusid kaks naist. Neid tundsid kõik Batu-khaani 
lähikondlased. Need olid džihan-giri väike lemmiknaine Julduz-hatun ja viimase truu orjatar, 
varem suursugune hiinlanna 1 La-he. Rõdule viiva 

lahtise ukse kaudu paistsid madalad ujuvad pilved ja kustuva päikese purpurne loojang. 
Šeibani-khaan hakkas rääkima aeglaselt, sõnu venitades: 

«Mina arvan... et me alustame. .. sõjakäiku .. . halval ajal... ja koguni suure ebaõnnega.. ..» 
Kõik võpatasid ning tardusid, silmitsedes hämmastunult Šeibani-khaani. Tema sõnad näisid 
jultunutena. 

«Missuguse ebaõnnega?» küsis külmalt Batu-khaain. Kuid tema nägu jäi läbitungimatuks. 
«Muidugi, ebaõnnega! Meie malev vähenes hoobilt veerandi, võib-olla isegi poole võrra.» 
«Mispärast?» venitas Batu-khaan niisama häirimatult. 

Kiirustades ning erutudes hakkas Seibani seletama: 

«Ammugi ootame me kõptšaki bekkide saatkonda. Kuid asjatult. Me purustasime 
halastamatult kõik kõptšaki sõja-salgad, ja kuigi need paiskuvad mööda steppi laiali, jätkasid 
nad siiski visalt meiega sõdimist. Kõptšakid on vaprad ning sitked vastased. Mitugi korda on 


läkitatud nende juurde meie saadikuid. Nood meelitasid kõptšakke, tegid neile ettepaneku 
ühineda võiduka mongoli malevaga. Kui nad sellega nõustuksid, siis võiksid nad osa võtta 
«õhtupoolsete maade» purustamisest ja toppida oma sadulapau-nad täis loendamatuid rikkusi. 
Kuid kõptšakkidel on peade asemel õlgadel-tühjad kõrvitsad pikkade vuntsidega ja 
juuksekahluga kuklal. Mille eest nad pagevad ja kuhu? Kõptšakke on vähemalt kuuskümmend 
tuhat kibitkatäit. Nad võiksid vabalt välja panna kuuest uljast ratsatumenist koosneva meie 
liitlasväe. Kuid kõptšakid tapsid mõttetult meie saadikud. Ja nüüd, niipea, kui meie 
maakuulajad vaid jõuavad nende rändlaagritesse ja annavad üle sõbralikud kirjad meie targa 
nõuandja Subudai-bagaturi poolt, panevad kõptšakid otsekui kabuhirmus kibekiirelt oma 
telgid kokku, laovad need kaamelite turjale ja lähevad päikeseloojangu poole.» 

Kõik vaikisid, silmitsedes Batu-khaani. Too lausus ükskõikselt: 

«Milles seisneb siis meie teine häda?» 

«Teine häda,» jätkas Seibani, «need on kangekaelsed, visad russid. Ka nemad võiksid välja 
panna vähemalt sajast tuhandest jalaväelasest ja ratsasõjalasest koosneva maleva. Kas 
suudaksid «õhtupoolsed maad» vastu seista idamaiste hirmuäratavate sõdalaste niisugusele 
sissetungile?» 

«Milleks veel russe meenutada ja kahetseda, et nad puuduvad!» kostis vastu khaan Mengu. 
«Meie oleme neid küllaldaselt tundma õppinud. Need habemikud-jõumehed armastavad oma 
karukoopaid ega taha nendest välja ronida. Nad taplevad hästi üksnes siis, kui kaitsevad oma 
sünnimaad, ja võõrastesse maadesse ei armasta nad tungida. Nende abile ei maksa üldse loota! 
Karud meie hoogsale ratsaväele järele ei jõua, teel jääksid nad meist nagunii maha.» 

«Keegi ei palugi nende abi,» lausus khaan Paidar. «Kõptšakid ei tule meiega. Mõelge, 
missugune õnnetus! Vhüüt!» vilistas ta. «Nad on nüüd juba kaugel ja lippavad ringi vaatamata 
üha kaugemale, kuni nad pole jõudnud üle Karpaadi mäeharjade. Liitlastena on kõptšakid 
meile kadunud, ent vaenlastena? Mis vastased need ka on, kes põgenevad!» 

«Kuid kõptšakke unustada ega neile andestada ei saa!» kähistas roostesel häälel Subudai- 
bagatur. «Me peame neid vihkama kui reetureid, kui alatuid šaakaleid. Kui nad võitlevad meie 
vastu ja teevad meile kahju kui reeturid, siis pole neile ka mingit armuheitmist! Kui 
madjaridki samuti hakkavad meie vastu sõdima, siis karistame neidki karmimalt kui tavalisi 
vastaseid. Meie teravapilguline valitseja on läkitanud juba mitu korda ustavate inimeste kaudu 
kirju madjarite kuningale Belale, meenutades, et ta peab meid vastu võtma külalislahkelt kui 
hõimuvendi ja ühinema meiega edasiseks sõjaretkeks «õhtupoolsete maade» peale, kui on 
kinnitanud liitu sõprusega, mis on tugev nagu mõõgateras.» 

«Ent kui Belä silmakirjaks nõustub, hiljem aga meid reedab?» küsis vaikselt Seibani. 
«Üheksa mehe salanõupidamise» osalised nägid esmakordselt, kuidas alati häirimatut Batu- 
khaani haaras korraga piiritu raev. Ta langes ootamatult ettepoole kätele, tõukas jalaga eemale 
seemisnahkse istme, ja jäädes mõneks hetkeks neljakäpakile, irevil hammaste ning välkuvate 
silmadega, sarnanes ta niimoodi koertega pureleva tulivihase hundiga. 

«Lori! Loba! Tühjad kartused! Ebaväärikas,» karjus Batu-khaan. Ta kargas jalule ja jätkas 
raevuhoos: «Armetu, vilets on see väejuht, kes sõjakäigule minnes vahib kahele poole liitlasi 
otsides ... Mina arvan, et kõik see, mis Seibanile näib õnnetusena, on tegelikult meie 

suureks õnneks. Salajane vaenlane on avalikust hädaohtlikum. Mis kasu on niisugustest 
liitlastest, kes kõhklevad ja keda meil tuleks veel päästa! Käigu nad mädasohu, kurjade 
vaimude — mangusside juurde! Kui meie malev jäigi väiksemaks, nagu räägib Seibani-khaan, 
ja vaenlasi on meil rohkem — siis teadku, kuidas mõtlen mina ja koos minuga mõtleb samuti 
Subudai-bagatur, minu tark õpetaja. Tema ju õpetas mulle sõjakunsti, kui me tungisime Tsini 
1 suurde kuningriiki. «Kui meid on vähe,» kõneles ta, «siis me peame kallale tungima raevuse 
parvena nagu metsikud kiskjad. Sealt, kus teine malev läheb kümme päeva, tuleb meil kahe 


päevaga orkaanina läbi kihutada. Taibufuid ja saamatuid pole mul tarvis. Nendega võitu ei 
saavuta!» Kas ma rääkisin õigust? Kas sa õpetasid mind nõnda?» 

«Õigus, kõik on õigus!» kähistas Subudai-bagatur. 

«Ja meie astume välja viivitamatult!» jätkas tuliselt Batu-khaan. «Tormame «õhtupoolsete 
maade» kallale! Me pühime maapinnalt kõik, keda kohtame teel. Meie võitmatu maleva 
parem tiib purustab russide linna Tšernigovi, siis Perejaslavli 2 ja läheb poolakate ning edasi 
ugride ehk madjarite peale3. Vasak tiib aga ületab Dnepri ja tormab Kõjuvi kallale, kisub 
maha kuldkatused nende jumalakodadelt ja muudab selle russide iidse pealinna tuhaks ning 
põrmuks. See on viimane surmav odahoop igaveseks põrmu paisatud kunagise vägeva rahva 
selga. . .» 

«Ai, tubli! Ai, kui tubli!» rõkatasid khaanid. 

«Kõjuvisse ma pidama ei jää!» jätkas Batu hingeldades. «Ees on palju uut sõjasaaki. . . Väga 
palju! Esiteks on vaja kihutada läbi Poola kuninga maa, pühkida laiali ta malev, selleks et see 
ei poeks peitu kindlustesse ning metsadesse ega ootaks sobivat juhust meile selja tagant kal- 
lale tungida. Kõik väed, mis on olemas poolakatel ja nende germaanlastest liitlastel, 
kiidukukkedel valgete ristidega seljal, ja nende teistel liitlastel, sõtkume rae oma oivaliste 
ratsudega puruks ja ajame segi teede tolmuga ... Ja siis võjan ma käsile magusa kättemaksu! 
Ma ründan reeturitest kõptšakke ning madjareid ja rebin nad tükkideks otsekui panter," kes on 
hüpanud õudusest röökiva sõnni turjale. Seal, ugri steppide viljakatel tasandikel, lasen 
ma 


"Tsini kuningriik — Hiina. 

2 Peetakse silmas lõunapoolset Perejaslavl-Hmelnitskit. 
3 Ugrid — ungarlased. 

hinge tõmmata meie julgetel sõdalastel ja meie toredatel väsimatutel ratsudel.. .» 

Kõik tardusid, silmitsedes hämmastunult tavaliselt nii sõnakehva Batu-khaani. Ta tõusis üles, 
seisis rusikaskäsi, tormakalt hingates, tema ninasõõrmed paisusid, huuled tõmblesid. Ta jätkas 
õela naeratusega: 

«Ma vannun, et püüan kinni madjari kuninga Bela ja närin ise läbi ta kõri ning joon end täis 
tema verest. . . Siis olen ma lõpuks vaba ja mõõdan oma jõudu «õhtupoolsete maade» teiste 
malevatega. Siis näeb Seibani-khaan, kumb on tugevam: kas tuulena kiire võitmatu mongoli 
ratsavägi või nende kuulus aeglane ratsavägi, kes on raudrüüde peidus ja katab end raskete 
kilpidega . .. » 

«Sa oled uljaspea! Sa oled tõeline bagatur, mu noorem vend!» kõlas madal hääl. Uksel seisis 
tüse khaan Ordu. «Sinu kõnedes tunnen ma ära meie vanaisa, püha valitseja, maailma 
vapustaja võimsa hääle!» 

Nende sõnade juures tõstsid kõik mongolid käed taeva poole ja tegid vaikselt 'nõiasõnu 
lausudes mitu kummar-dust. 

Ordu läks Batu-khaani juurde, embas teda ja noolis keelega ta põskedelt higitilku. Ta ise 
korjas üles ja asetas kuhja laialipaisatud kaamelinahad ja pani nende otsa istuma kahvatuks 
löönud, süngeks muutunud Batu-khaani. Viimane näitas Ordule koha enese kõrval ja küsis: 
«Mispärast sa hiljaks jäid? Kas oled terve? Kas oled tugev?» 

Ordu lõi käega ja hakkas viie sõrmega oma tursket kaela sügama. 

«Missugune õnnetus! Missugune kaotus!» pistis ta silmakirjaks ägama. 

«Ära arvasin: sinu Kreeka kuningatütar!» lausus häirimatult jäisel häälel Batu-khaan. 


Neljas peatükk KHAAN NOHAI JULTUMUS 


Lõbusalt muiates vahetasid kõik «suurnõupidamisest» osavõtjad pilke: Ordu hakkas 
nohisema ja laotas käsi: 


«Ta on minu oma ja pole enam kah! Ta rööviti mult. Ehk, võib-olla, ta ise jooksis minema ... 
Kuid siiski, nagu ma teada sain, varjab ta end praegu, Sain-khaan, sinu 

lemmiku, noore mürgeldaja Nohai, lugupeetud vanemate kõlvatu poja juures.» 

Kõlasid üllatunud hääled: 

«Kuidas? Väärika Tatar-khaani poeg on mürgeldaja ning võllaroog? Kas on see võimalik?» 
«Teie ei tea seda, sest viimase aja, peaaegu terve aasta, rändas noor khaan Nohai stepis, küttis 
saigakke, rebaseid ja hunte. Kuid hiljuti kutsus isa ta koju, siia, meie leeri, kuulduste tõttu 
eelseisvast sõjakäigust. Sellest sõjaretkest peab iga tšingisiid osa võtma. Seepärast loodab isa, 
et sõjakäigul saab Nohaist korralik inimene ja ta paistab silma vapra sõdalasena. Või veel! 
Siin, leeris, teeb ta jällegi mürtsu, ei anna kellelegi rahu, norib tüli, korraldab joominguid. 
Oma ronkmustal ratsul, dutar käes, sõidab ta purjuspäi kõikide auväärsete khaanide jurtade 
juurde ja laulab laule, milles ülistab nende naisi ja armukesi... » 

«Dze-dze!» rõkatasid istujad etteheitvalt päid raputades. 

«Poole aruga naised, kes on kuulnud Nohai laulu, lähevad otsekui võlutuna tema juurde, tema 
aga kahmab nad kinni, viskab põiki üle sadula ja viib nad tuhatnelja ajades oma laagripaika. 
Räägitakse, et tal on röövitud naistest kujunenud seal juba terve haarem, ja esimene oli 
Zerbiet-hanum, kelle sa kinkisid Novgorodi saadikule .. .» 

«Aga kas esimeseks liiderdajaks selles haaremis on sinu Kreeka.kuningatütar?» küsis 
ükskõikselt Batu-khaan. «Mispärast sa kreeklannat ja khaan Nohaid siis surnuks ei raiunud?» 
Ordu pöördus hiinlanna 1 La-he poole, kes istus vaikiva Julduz-hatuni jalgade juures: 
«Lugupeetud hiinlanna! Kas sa saaksid mulle siia anda paar patja? Mul on raske istuda sellel 
pühal khaanitroo-nil.» 

1 La-he tõi käratult kohale ning pani paigale vaippadjad, millel Ordu mugavalt istet võttis ja 
jätkas: 

«Jah, ma ei raiunud Nohaid surnuks. Minu süü! Hoopis vastuoksa: ma embasin teda, kui ta 
päev hiljem minu juurde traavis nagu meeletu, hoides rebasenahast mütsi käes, ja vöö kaela 
riputatud." Ta palus mind, et ma ta tükkideks lõikaksin ja kreeklannast vangi tagasi võtaksin, 
ta tõotas anda pealekauba oivalise ratsu, pärsia vaiba ja kakskümmend orja. Ta vandus, et ta 
olevat olnud kreek- 

lanna röövimise õhtul päris täis. Kuid see kõik on vale. Ta tegi jällegi nalja. See pakkus mulle 
lõbu. Ma koguni embasin teda ja laususin, et kingin talle meeleldi selle mürgise mao, torkiva 
ämbliku, skorpioni taltsutamatu tütre. Ma soovisin neile mõlemaile toredat lõbutsemist. 
Niisiis, kui olime teineteist emmanud, istusime me üheskoos kaua üleval, kuni hommikuni. 
Mina valasin talle järjest veini, rõõmustades, et sain nii õnnelikult lahti sellest alati piredast, 
kõigega rahulolematust ning võimatut nõudvast rumilannast. Ka Nohai oli rahul ja laulis kogu 
öö laule.» 

«Kuid siiski, kas sa arvad, et Nohaist on kasu eelseisval sõjakäigul?» 

«Oma noorusest hoolimata on khaan Nohail väejuhi terav mõistus. Tead, mida ta rääkis, tead, 
missuguse ettepaneku ta tegi. . . Kuid mis see siis tähendab? See jultunud poisinolk on juba 
siin! ... Ta ei karda mitte midagi ja mõtleb iga päev välja mõne uue vembu.» 

Kõik tardusid. Tänavalt kõlas laul. Puhas trotslik mehehääl laulis: 

Toredad ja sihvakad on mongoli neiud, 

nende silmad säravad nagu jaaniussid, 

keda kannab kevad meie steppidesse. 

Õnnelik on uljaspea, kes ei karda hoida 


' Kahetsuse ning andekspalumise märk. 


peopesal sellist jaaniussikest... 

Kõik khaanid sosistasid: 

«Õigus! Õigus! Ülikaunid on meie öised jaaniussikesed! Ülikaunid on meie mongoli neiud!» 
Kuid hääl kaugusest jätkas: 

Imelindu Simurgi hoidis oma telgis khaan Ordu, kartmatu kuulus bagatur. Selle linnu silmad 
on smaragdidest, löövad leegitsema nagu õhtutähed, selle linnu röövis joodik ning hulkur, 
vabakütt ja uljaspea, julge khaan Nohai. Tema neetis linnu hõbeketiga jalgapidi tulba külge, 
oma jurta juurde, lemmikratsu kõrvale. 

Kõik khaanid silmitsesid üksteist, vangutasid pead ja jälgisid, mida võtab ette khaan Ordu. 
Kuid too pani 

harjumuse kohaselt lühikeste jämedate näppude otsad vastamisi ja sosistas: 

«Missugune õnn! Missuguse rõõmu läkitas mulle igavene taevas! Nüüd saan ma lõpuks 
puhata muredest ja vaevadest, mida valmistas mulle see rahutu naine Rumi kuningasoost. 
Pindu ning okast pole enam mu jurtas!» 

Hääl pimedusest hakkas uuesti laulma: 

Kuldses lossis hoitakse ülikaunist liiliat. 

Sada hurta ja tuhat sõdalast teda valvavad. 

Mitte ükski julge jahikull ei tungi 

sinna pitsilisse lossi, 

aga hulkurvenna jultunud laul jõuab 

ülikauni valge liiliani, 

ülistades tema kauneid silmi, nõtkeid puusi 

ja ta hirvekõnnakut. 

Batu-khaani mõtlikku nägu valgustas mõistatuslik naeratus. Ta tõmbas silmad pilukile, 
hakkas teraselt vahtima Julduz-hatuni nägu. Too heitis musta siidsõba maha, hüppas püsti ja 
vastas Batu-khaanile mustade silmade siira julge pilguga. Tema kahvatu nägu, mis oli alati 
leebe ning alandlik, lõõmas praegu vihast. Ta seisis pinevana otsekui pingule tõmmatud 
pillikeel, väikesed käed rusikas. 

«Laula talle vastu!» lausus vaikselt ning aeglaselt Batu-khaan. 

«Talle? Niisugusele jõhkardile ja röövlile? Mitte iialgi!» 

«Laula! Laula ja kutsu ta siia!» käskis jonnakalt Batu-khaan. «Ma tahan teda näha! Enese 
ees, siin!» 

Pikk hiinlanna 1 La-he kummardus väikese Julduzi kõrva juurde ja hakkas pealekäivalt midagi 
sosistama. Julduz noogutas kinnitavalt pead, võttis dutari ja läks rõdule. Ta hakkas laulma 
õrnal, liigutaval häälel. Laulu sõnad kaikusid selgelt unnevajuva linna vaikuses: 

Sa, rändaja, kes kaugel käinud, nüüd siia majja tule sa. Sest võõraid maid sa oled näinud, siin 
meile kõigest jutusta. 

Äkki Julduz-hatun karjatas, jooksis tagasi tuppa ja viskus 1 La-he rinnale. 

Kiiresti ronis rõdule noormees, kes kandis rebasenahaga ääristatud horezmi sametmütsi ja 
triibulist kaftanit, mis 

hõberihmaga vöötatud. Tema väga tõmmus näos tekitasid hämmastust mustade sätendavate 
silmade enesekindel pilk, kõrge laup ja trotslik naeratus. 

Ta kukkus hoogsalt põlvili, roomas Batu-khaani juurde ja kummardus aupaklikult ta jalgade 
ees. Ootamatusest viskus Batu-khaan tahapoole. Kõik kargasid kohtadelt üles. Nooruk 
hüüatas: 

«Palun hukka mind mu jultumuse pärast, kuid esiteks kuula mind, suuremeelne, armuline 
Sain-khaan! Ma olen harjunud ringi sõitma, arkaan ja konksuga siidredel rihmadega sadula 
külge seotud. Ma ronisin sinu juurde üles kõige sirgemat ning kiiremat teed kaudu üksnes 


seepärast, et kuulsin lahket kutset. Kas oleksin ma siis julgenud ilma niisuguste õrnade 
sõnadeta tulla sinu maja pühasid vaipu tallama? Siiski osutusid sa minust tuhat korda 
targemaks ning läbinägelikumaks: selle lauluga, nagu vilunud kütt, peibutasid sa ise mu siia, 
et ma mõistaksin oma kohust. . .» 

«Missugust?» 

«Mongoli sõdalase kohust — olla suure sõjakäigu tunnil sinu maleva esimestes ridades!» 
Batu-khaan kergitas paremat kulmu ja silmitses noorukit umbuskliku pilguga. Nohai lausus 
selgelt: 

«Arva mind lihtsa sõdalasena kõige eesmisse väesalka ja käsi korda saata võimatut!» Nohai 
langes jällegi näoli vaibale ja jäi liikumatuks. 

Batu-khaan pöördus khaan Ordu poole: 

«Lugupeetud vend, annan sulle üle selle jabura. Tee temaga, mida tahad.» 

Ordu läks nooruki juurde, tõstis ta kergesti üles oma tugevate karukäppadega ja silitas ta 
põske: 

«Veidrik! Naljatad surmaga! Istu siia nurka ja oota, kuula, mida otsustab sinuga edasi teha 
meie armastatud Sain-khaan.» 

Batu-khaan pöördus oma kasvataja ning nõuandja poole: 

«Tark Subudai-bagatur! Mina olen sinuga vestelnud juba palju kordi, ja üheskoos mõtlesime 
me läbi eelseisva sõjakäigu. Ja mina tean ning pean meeles su nõuandeid. Teised ei tea neid 
veel. Vahest sa ütleksid midagi tähtsat minu ustavatele võitluskaaslastele?» 

Subudai hakkas rääkima lühidalt, katkendlikult, kähiseval häälel, mis sarnanes 
hundjjahikoera lõrinaga: 

«Me peame meenutama -«ainsama» õpetusi ja soja-käike... Nendest õppima. .. 
Tuletagem meelde, et tema poolt väljakuulutatud sissetung Hiinasse näis algul meie 
stepikhaanidele hullumeelsusena. Tsinide kuningriigis olitollal rahvast kolmsada 
kolmkümmend kolm korda rohkem kui meie steppide kõikides sugukondades ning hõimu- 
des mongoleid ühtekokku. Tsinide malev näis piiritu metsana. Kuid «ainsama» käsul hakkas 
meie kartmatu ratsavägi läbi selle sihte raiuma .. . Hiinlaste linnadel olid kõrged 
kivimüürid... Ligipääsematud .. . Nende taga varjasid end kohkunud elanikud... Nad 
ähvardasid meid kaugelt suurte kirveste ning mõõkadega ja panid välja oma kohutaVate 
jumalate savist ning õlgedest tehtud kujud ... Ja siis alistusid nad ise meile 
sõnakuulelikult... Nõnda juhtub ka nüüd... Kuipalju on ees urussuute, rumilasi, 
madjareid, kõptšakke, ladinlasi, franke ja teisi hõime? Isegi igavesti sinine taevas ei 
ütle seda ära paugupealt. . . Kuid meie peame meeles pidama ega tohi unustada «püha 
valitseja» rangeid õpetusi, ja me võidame. «Õhtupoolsete maade» pealinnad lendavad 
kummuli nagu meie viltjurtad orkaani ajal. . . Meie löök peab olema äkiline ning tagasi- 
tõrjumatu . .. ja tolles kohas, kus vaenlane ei oota... Vaenlast tuleb petta, näidata, nagu 
me teda kardaksime. Karjuda: «Gar-gar!» (tagasi) ja taanduda. Siis lüüa uuesti, 
veelgi ägedamalt ning metsikumalt, kui vaenlane rumalas rõõmus meile järele kihutab ja 
oma read segiajab... Kuid milleks ma seda korrutan? Nagu te ise seda ei teaks?» 
Subudai sulges oma ainukese silma. Ta röhatas nagu metskult. Näis, et ta magab. 

«Ütle meile veel midagi, meie lugupeetud õpetaja!» pöördus tema poole khaan Ordu. 
Subudai näitas näpuga sinnapoole, kus istus alandliku väljanägemisega Nohai: 

«Oma sugulane nimeta tuhatkonnaülemaks . .. kõige hullemate «mürgeldajate» sõjasalgas! 
Seal ta kas murrab jalamaid oma kaela, kui läheb karvupidi kokku teise omataolise 
hulljulgega, või sunnib viimase alla vanduma. Kuid ma arvan, et aasta pärast, kui ta näitab 
end tõelise tšingisiidina ... ja saadab korda võimatu, saab temast juba sinu hirmuäratav 
tumeniülem. Pane ta proovile.» 

Üldises vaikuses lausus Batu-khaan: 

«Jessun-Noha!' ... Sa tõestad, et sul on koera haistmine ja raudne julgus. Võta sõjakäigule 
kaasa oma siidredel. Selle abil ronid sa esimesena russide pealinna Kõjuvi müürile. Praegu 
mine selle ukse kaudu oma jurtasse tagasi. Sinu juurde tuleb turgaud ja teeb sulle teatavaks 
minu tahte. Lubame lahkuda.» 

Nohai kahmas punase siidredeli ja väikeste sammukes-tega taandudes väljus ta 
suurnõupidamise saalist. 


Viies peatükk «MÜRGELDAJATE» LAAGRIS 


Nad purustasid pitsati veel ühel merivaiguvärvi mazan-derani veini sisaldaval kannul. Nad 
jõid selle tilgatumaks; kombe kohaselt kallasid nad viimased tilgad endale pähe. Batu-khaan 
tõmbas käega läbi õhu, otsekui soovides lendavat liblikat kinni püüda: 

«Ma pean neid nägema, neid raevuseid ohjeldamatuid sõdalasi... Kuulma nende metsikut 
möirgamist, laule ja riidusid.» 

«Sul ei sobi sinna pööraste lakekausside ning riiukukkede jõugu juurde minna!» lausus 
Subudai-bagatur. Ta jäi rahulikuks, kivise näoga meheks, üksnes ta armid, mis jooksid üle 
parema silma ning põse, muutusid pärast joomingut purpurpunasteks. Ta jätkas: 
««Mürgeldajad» ei tunne austamisväärse käitumise reegleid. Nad pole väärt, et sind ja kõrgeid 
lugupeetud mehi vastu võtta. .. » 

«Austus on mind tüüdanud! ... Ma tahan näha löömingut, kus kaks meest tõmbavad noad, ja 
minna nende sekka märkamatult, rändaja rõivastes.» 

«Sinu püha jalg, oo suur džihangir, peab laskuma ainult puhkuse vaibale või astuma 
sõjakäigu jalusesse.» 

«Täna aga tallavad mu jalad uute katsumuste rajakest. Las mind saadab üksnes vaid meeletu 
Nohai. Tooge mulle teised rõivad.» 

Subudai-bagatur tõusis nohisedes, läks longates ukse taga seisva valveturgaudi juurde, 
klammerdus viimase õla külge ja hakkas talle kõrva sisse sosistama: 

«Too siia viis kõige räpasemat lihtsat mantlit! Las 

' Jessun-Nohai — «raudne koer», khaan Nohai hilisem hüüdnimi. 

kümme ratsaturgaudi järgnevad meile mõnesammulise vahega ja olgu nad valmis meid 
kaitsma.» 

«Tähelepanu ja sõnakuulmine!» lausus turgaud ja väljus telgist. 

Batu-khaan, kes ei kuulanud mitte kedagi, jätkas pomi-semist ja liblikapüüdmist. Põlvedel 
roomas tema juurde derviš-kroonikakirjutaja Hadži-Rahim: 

«Silmipimestav, luba minulgi sinuga kaasa minna. Seal on «mürgeldajad», alistamatud 
sõdalased üheksakümne üheksast hõimust. Ma aitan sul mõista nende sõimu, laule ning kõnet. 
» 

«Tule, kuid ära Apimeduses õnnetuste auku kuku. Kes hakkab siis kirjutama minu 
sõjakäikudest?» 

Varsti väljusid telgist öövaikusesse viis meest, kes olid mähkunud vanadesse mantlitesse. 
Mõne hetke pärast hakkasid plagisema hobuste kabjad: mitu ratsanikku järgnesid lahkujatele. 


Tasandikul madalate küngaste vahel põlesid loendamatud lõkked. Keskel, kaubaväljakul, 
lebasid kaamelid ja nende kõrval magasid kaupmehed ja kaameliajajad, kauba-pallid kõvasti 
kaisus. Kõikjal purpurpunaste tulede ümber lesisid ning istusid erinevaid keeli kõnelevad 
sõdalased, kes olid kogunenud siia kaugematelt aladelt. Neil polnud veel korda ega*ülemaid, 
kes oleksid sõdalasi ühtse tahtega kokku neetinud. «Mürgeldajatele» oli määratud laagriks see 


tasandik Itili jõe lähedal. Kõik ootasid sõjakäikuApäi-keseloojangu poole ja kogunesid 
rühmadena nende lõkete ümber, kus kuuldus tuttavat keelt — türgi, pärsia, belu-džistaanlaste, 
kurdide, adõgeede, lezgiinide ja teiste tasandiku- ning mägihõimude keelt. 

Kõikjal oli näha väikesi välitelke, mis olid viltidest või lihtsatest palakatest kokku õmmeldud 
ja tugedega varustatud ning röövikutele laiali tõmmatud. Kuuldus hüüdeid ]:- joobnute 
laulujoru. 

Mõned hõimud istusid korrapäraste ringidena, mille keskel leegitsesid suured lõkked. 
Sõdalased, surudes tihedalt üksteise ligi, kuulasid sõjakäikudega vilunud «batõride» võf 
elutarkade vanameeste jutustusi, või sillerdavat poeem-laulu, pikka ning venitatut. Huri ' 
plõnnitamise saatel leelutas laulik peenikesel kurguhäälel iidset laulu vanaisade, kuulsate 
stepibagaturide vägitegudest. 


Hu r— kolme k«elega mongoli muusikariist. 

Lõkete vahelt läbiminekul jäid viis reisimeest seisatuma, laule kuulama: 

«Millest ta laulab?» 

«Ta laulab Iskender Kahesarvelisest, tema sõjast punahabemetega .. .» 

Äkki kihutasid kaks ratsanikku huilates põiki üle tasandiku, üks katsus teisele järele jõuda. 
Ratsud hüppasid üle lõkete, paisates leegitsevaid tükke laiali. Istujad röökisid, karjusid, 
kargasid jalule, tõmbasid välja mõõgad. 

Esimene ratsanik, noor, seljas araabia tšekmen, oli ilma relvadeta. Tema kiitsakas kõrb ratsu 
hüppas kergelt üle kõrgete lõkketulede ja sööstis mööda tasandikku edasi-tagasi, katsudes end 
jälitamisest päästa. Teine ratsanik, kiiver peas, raudrüü seljas, oda käes valmis hoides, istus 
ronkmustal ratsul, kühmutõmbununa ning norsates nagu tulivihane metskult. Vihaleaetud 
laagri needustest saadetuna kihutasid vaenlased kaugete kinkude poole. 

Peagi pöördus sealt tagasi ainult teine ratsanik. Ta sõitis aeglaselt, tugeval rahulikul 
laiarinnalisel ronkmustal ratsul, tegi ettevaatlikult ringi lõkete vahel, vastates «mürgeldajate» 
sõimule naljadega. Kõik olid juba rahunenud ja silmitsesid uudishimuga tundmatut vägimeest. 
Tema ratsu rakmed olid kaunistatud värviliste narmastega, sadula all asus ebatavaliselt valge 
seemisnahkne sadulvaip. Ratsu kaelal hõbeehete keskel rippus kummaline tume kont, mis 
meenutas kätt küünarnukmi koos kokkupigistatud rusikaga. 

Ratsanik sõitis ühe ringi juurde, kus istusid väärikalt sõdalased, kes kandsid punaseid 
ja kollaseid triibulisi halatte. Tema lähenemisel jäi uligertši (laulik) vait, vestlused 
katkesid. Kõik silmitsesid saabunut, tema aga hakkas laulikut jäljendades äkki kõrgel häälel 
laulma: Olen Utboi Kurdistani; pole otsa ega äärt paganatel, keda tapsin — olen au ja 
kuulsust väärt! See on hea! 

Põgenesin vangipõlvest, petsin ära franki väe! Mahalöödud peadest kokku kuhjasin ma suure 
mäe! See on hea! 

Maha lõin Dželal-ed-Dini, lebama jäi tema laip! Nülgisin tal seljast naha, sellest sai mu 
sadulvaip! See on hea! 

Riputasin ratsu kaela käe tal talismanina! Sama saatus kõiki tabab, kellel pistmist minuga! See 
on hea! 

Siis virutas üks viiest eemal seisvast reisimehest mantli maapinnale ja jooksis ringis istuvate 
kõptšakkide juurde: 

«Kuulake mind, vaskrinnad, raudkäpad! » 

Kõik pöördusid rääkija poole. Ta oli pikk, sihvakas, seljas urgentši tšekmen, kaks kinžalli vöö 
vahel. 

«See kiidukukk ning jõhkard pole iialgi tapnud Dželal-ed-Dini, meie kõige hädaohtlikumat 
vaenlast, kes on veel elus ja uitab mööda Iraani, jälitatuna Džebee-noionist, kuni ta, kinni 


püütakse.ja ahelates siia Sain-khaani juurde veetakse. Kui mulle praegu keegi ei anna helkivat 
mõõka, hoobilt tapvat oda ja ustavat ratsut, et võidelda selle lobasuuga ja pista ta eeslipea 
terava vaia otsa, siis — vannun! — ma torman ta kallale üksnes kinžalliga! Ennem langen 
tapluses, kui lepin niisuguse valeliku kiidukukega.» 

Kõik kõptšakid kargasid jalule. Kostsid hüüded: 

«Ütle meile oma nimi! Võta mu mõõk! Võta mu ratsu! Säh kilp ja oda! ... Korraldame allahi 
kohtu! Tema annab võidu õiglasele ja heidab kurjategija = igavesse tulle!» 

«Minu nimi on Raudne Koer, Jessun-Nohai, kes ei tunne lüüasaamisi.» 

«See on khaan Jessun-Nohai, kuulsatest kuulsam! ... Džihangir Batu-khaani armastatud 
sugulane! ... Aitame teda.» 

Kõptšakid hakkasid askeldama, tõid mõõku ja odasid. Kibekiirelt toodi kohale mitu 
saduldatud ratsut ja iga hobuse peremees pakkus oma looma. 

Nohai valis kõhklematult koguka ruske ratsu ja lendas kergelt sadulasse. Kõptšakid kinnitasid 
nooruki keha ümber laia nahast õlarihma kõvera mõõgaga, andsid talle oda ja väikese 
ümmarguse kilbi. 

Ratsmeid pingule tõmmates hoidis Utboi Kurdistani tagasi oma laiarinnalise ronkmusta ratsu. 
Viimane kiskus enckkokku, ajas hambad irvi, pööritas õelalt silmi. 

«Juhtigu su võimukat kätt taeva tahtmine!» karjusid Nohaile kõptšakid. 

Kaupmehi ja nende veoloomi hakati kaubaväljakult kiiresti eemale tõrjuma ning laiali ajama. 
Igast küljest ligi-kihutanud ratsanikud moodustasid avara ringi, mille sees 

pidi toimuma kahevõitlus, allahi kohus. Mõned hallihabe-melised vanamehed kutsuti 
erapooletuteks vahekohtunikkudeks. 

Kähmlus algas. 

Jessun-Nohai tormas raevukalt kurdi peale ja pööras ratsu äkki kõrvale, kui Utboi tahtis talle 
anda odaga vastulöögi. Oda lendas ettepoole ja tungis maa sisse. Siis pööras Nohai ratsu 
kiiresti ümber, sööstis kurdi kallale ja hakkas talle sädeleva mõõgaga välkkiireid, hoope 
jagama. Utboi, ilmselt samuti kogenud sõdalane, lõi hoobid algul osavasti tagasi, ent kui ta 
kiiver lõhki raiuti, prantsatas ta ratsu seljast maha; hobune kihutas üle väljaku ja püüti 
pealtvaatajate poolt kinni. 

Nohai peatus lebava vaenlase kõrval ja tõstis oda ta moonutatud, verd jooksva näo 
kohale. 

«Kas annad alla, sa sitasitikas, valelik šaakal?» «Ma annan sulle lunaks, mida sa vaid 
tahad,» ägas Utboi, «halasta mu peale!» 

«Kelle valge nahk katab su sadulat? Räägi tõtt, ja ma kingin sulle su alatu elu.» 

«Võta minult luna,» oigas kurd, «minu ratsu koos sadulaga, kõik mu relvad, isegi rahapung 
kuldteenaritega, ära ainult midagi minult küsi ja lase mul minna!» 

Nohai laskis oda veel madalamale, nõnda, et selle ots puudutas kergelt Utboi nägu. 

«Ma võtan kogu su luna, kuid sina tunnista ausalt, kas on elus ja kus varjab end taltsutamatu 
Dželal ed-Din.» 

«Ma pole iialgi tapnud Dželal ed-Dini, ma pole teda isegi näinud. Ma valetasin . .. » 
Väljakule, kus toimus võitlus, jõudis samal ajal tuhatnelja kapates araablasest noormees kerge 
kiitsaka kõrvi ratsu turjal. Ta lähenes Nohaile. 

«Ära tapa seda inimhüääni! Silmitse valget seemisnahka sadulal, ja las ta siis õgib oma isa 
surnukeha!» 

«Ma ütlen kõik!» hüüatas lebav kurd. Ta tõusis suure vaevaga püsti ja läks taarudes oma ratsu 
juurde. Kui ta oli rihmad valla päästnud, tahtis ta kinžalliga pojle nahast maha lõigata, kuid 
araablasest nooruk kiskus ta käest sadu-lavaiba ja rullis selle lahti. Vormilt oli see nahk 
niisugune, mis inimeselt nülitud, ja kui käändus tagasi pead katnud osa, paiskusid sealt järsku 
laiali heledad siidised naise-juuksed.. 

Karjatus käis läbi rahvahulga. Utboi Kurdistani aga, nühkides varrukaga Kaiali ohtralt 
voolavaid pisaraid, pomises nuuksudes: 

«See oli mu kõige armsam, kuid ka kõige salakavalam orjatar! Ta tahtis põgeneda koos mu 
hobusepoisiga, lont-kõrvalise logelejaga. Selle alatu orja käsi ripub mu ratsu kaelas! Ma 
raiusin käe otsast.» 

Kurd võttis oma keha ümbert vöö koos mõõgaga, kin-žalligi asetas maapinnale. Hobuse 
ratsutid andis ta Nohaile üle. 

«Säh mu luna ja säh rahapung kuldteenaritega! Ma kaotasin kõik: nii lemmikorjatari, nii 
ustava ratsu kui ka ausa nime!» Ja «mürgeldajate» hüüete ning naerulagina saatel läks ta 
komberdades kõrvale. 

Korraga kaikus laagri kohal vali hääl, mis sarnanes mäeharjal asuva metsiku hirve kähiseva 
hüüdega. See tuli Subudai-bagaturilt, kes sõitis ratsul väljaku keskele, kus toimus kahevõitlus. 
Talle järgnesid ratsa ta neli teekaaslast. 

«Kuulake, kes te mulle otsa vahite, võitmatu Batu-khaani sõdalased! Kuulake tähelepanelikult 
«mürgeldajate» laagri sõdalased! Teiega räägib suur atalõk Subudai-bagatur! Lõpetage 
kaklused ning tülid! Valmistuge peatseks sõjaretkeks, et purustada «õhtupoolsete maade» 
autud šaakalid! Suur jassa targalt valitsejalt, kelle nime ei saa nimetada, keelab oma võiduka 
maleva kõikidel sõdalastel omavahel vaenujalal seista, üksteise tagant varastada, valet 
rääkida. Kes seda seadust rikub — see näeb surma!» 

Kogu «mürgeldajate» laager jäi vait. Igaüks katsus kuulab, mida käsib suur võitmatu väejuht, 
Batu-khaani ühesilmaline nõuandja. 

«Kuulake džihangiri uut käsku: koonduge viivitamatult kümme- ja sadakondadeks ning valige 
endale ülemad. Suur Batu-khaan määrab teile tuhatkonnaülemad ja tumeni-ülema. Teie 
«mürgeldajate» laagrist, kus polnud seni ei korda, ei võimu ega ühtainust vägevat kätt, saab 
tänasest päevast alates, pärast džihangiri käsku, vapper eelvägi, kes muutub džihangiri 
teraseks silmaks ning teravaks kõrvaks. Nüüdsest peale ei tohi ükski sõdalane enam uidata 
ilma käsuta mööda suure Batu-khaani sõjaleeri ega ka selle läheduses, ja kui tal pole oma 
kümmekonda ega paitsaad kaelas, siis raiutakse niisugune sõdalane-hulgus kohapeal 
tükkideks ... Ja džihangiri käsul saab teie tuhatkonnaülemaks 

julgematest julgeim khaan Nohai — tema vaprust nägite äsja.» 

Kõik «mürgeldajad» hakkasid omavahel kokku leppima, arutades, keda oma ülemateks 
valida. Ainult noor araablane ei suutnud oma kurdist vaenlast unustada. Ta nägi kurdi uuesti 
rahvamurrus ja tungis tema juurde, põledes õelusest ning raevust:' 

«Mina, Jussuf as Sakafi, tõotan kohutava vandega, et sina, paganlik kiidukukk Utboi, minu 
käest ei pääse! Ma püüan su kinni ja nülin elusalt sul seljast su seanaha, et katta sellega oma 
eesli turja.» 

Kurd pages minema ja hüüdis ööpimedusse kadudes: 

«Ma pääsesin algul raevuse Jessun-Nohai ja praegu ka meeletu araablase Jussufi käest. Ja 
see on ka hea!» 

Batu-khaan oma nelja kaaslasega sõitis aeglaselt tagasi oma peakorterisse. 

«Kõik need mitmesuguseid keeli kõnelevad «mürgeldajatest» sõdalased muutuvad eriti 
kohutavateks «õhtupoolsete maade» rahulikele elanikele. Nad osutuvad mulle väga 
kasulikeks, kui ma nad sõjakäigul kõvasti käsile võtan. Omavahel tülitseda nad enam ei julge. 
Eelväena tekitavad nad õudust ning segadust nendes maades, kuhu tungivad nende kannul mu 
peatumenid. Ma saadan nad viivitamatult russide vastu — las nad põletavad maha Kõjuvi 
linna.» 


Kuues peatükk KAVATSETUD SÕJAKÄIK 


( Hadži-Rahimi «Reisiraamatust» ) 

«Džihangir Batu-khaan — hoidku teda kõikvõimas! — ütles mulle täna hommikul: 

«Ma kutsusin su siia, mu truu õpetaja, selleks, et sa täie innuga hakkaksid uuesti kirja panema 
seda tähelepanuväärset, mida tuleb säilitada meie järglastele meelespidamiseks. Ma andsin 
kõikidele tumeniülematele käsu, et nad homme «võidusõidukuu» alguspäeval (1. oktoobril) 
oma tumenid maast lahti lööksid, ratsude selga istuma paneksid ja liiguksid nendega 
päikeseloojangu poole. Sõjaretk peab olema kiire, otsekui märatseks rahulikus stepis pöörane 
orkaan. Selles peitub kavatsetud retke edu. See toob 

kaasa ennekuulmatuid võite, pöörab kapjade ning kõhtudega pahupidi «õhtupoolsete maade» 
kõik ülbed elanikud, selleks et nad loobuksid mõttest, nagu ei suudaks keegi neid võita ega 
puruks tallata. Seepärast alustan ma sõjakäiku ootamatult, kuni nad lesivad rahulikus 
suikumises, kratsides kõrvatagust ja imedes magusat veini.. .» 

Need sõnad panid mu värisema ja mu põlved nõtkusid. Sain-khaan kõõritas mind teraselt ja 
küsis: 

«Mispärast su hambad logisevad? Kas sa kardad?» 

«Ei, suur džihangir! Ma ei karda ega kahtle, et sa suudad purustada «õhtupoolsed maad», et sa 
sunnid nende elanike põlvedel roomama, aupaklikult sinult armuraasu-kesi manguma. Kuid 
ma kardan, kas jätkub sul jõudu, tervist ja lakkamatut ettevaatust, et vältida hoopi selga siis, 
kui kõik on sulle juba eriti soodus?» 

Sain-khaan klammerdus oma karmi käega nagu kotka-küüntega mu õlga: 

«Tunnista üles, keda sa kahtlustad!» 

«Kõiki! Kõiki, kes tahaksid pärast saavutatud võite sinu kohale asuda :. .» 

«Nimeta nimed! Mispärast sa pilgu kõrvale pöörad?» 

«Mul tuleb järgemööda üles lugeda kümmekond sulle alluvat tumeni- ja tuhatkonnaülemat. 
Kuid kas tahad sa siis alustada sõjakäiku õudse verepulmaga oma abiliste hulgas?» 

«Ja mis oleks siis parem?» 

«Parem pane salajased vaenlased innukamalt end teenima.» 

Ma nägin haruldast asja: Sain-khaani alati liikumatus puukoorena tõmmus näos 
tõmbusid kokkusurutud huuled praokile, otsekui naeratuseks, ja nähtavale tuli kiskja- 
hammaste valge rivi. Ta pilk jäi torkivaks ning umbusk; likuks. Ta ei usaldanud isegi mind, 
oma vana õpetajat, ja * katsus mu südamesse tungida. Siis lausus ta aeglaselt: 

«Minu väriseva hiirekesena arg kasvataja! Meil mongoli 1 steppidel kõneldakse: «Kui oled 
hüpanud sadulasse, siis. tuleb nuuti viibutada, aga mitte maha ronida.» Homme 
algab enneolematu sõjaretk rahvaste vastu, kes on minu ') malevast sada korda 
tugevamad. Kõike, mida sa mulle praegu ütlesid, tean ma ammu ja sinust paremini. 
Meenuta tähtsat asja: ma jagasin kogu oma püha maleva viieks peahordiks. Igaühes on 
.. » ta jäi mõttesse, siis lisas; 

«Palju tuhandeid ratsanikke. Ja ma usaldasin need parimate, kõige vilunumate ning 
rünnakuil kõige hulljulgemate bagaturide hoole alla. Viis kurja kuningakotkast hoiavad 
oma küünte vahel mu erinevatest hõimudest koosnevat malevat. Ühe sellise hordiga 
lähen ma ise kaasa. Kõikide mu hordide kohal lehvib juba surematu kuulsus. Ja mis- 
sugused hirmuäratavad väepealikud neid juhivad: minu lugupeetud vanem vend khaan 
Ordu, minu sõjaline nõuandja . Subudai-bagatur, minu = sugulased - kürjaganid: 
Mengu, .Buruntai, Šeibani, Kadan, Paidar ja teised. Ma määrasin neile täpselt kindlaks 
päevade arvu, mille kestel nad peavad liikuma, ilma ühtegi puhkepeatust rikastes linnades 
tegemata, meeles pidades üht: haarata raudsesse embusesse «õhtupoolsete maade» esimene 


pool ja põimida kokku oma käte sõrmed minu poolt antud kohas antud tähtajal. Jama olen 
kindel, et minu erinevatest hõimudest koosnevate vägede niisugune kohtumine ning 
koondumine toimub täpselt päeval, mille ma ette välja valisin. Siis lasen ma meie 
oivalistel ratsudel ja kartmatutel sõdalastel natuke aega hinge tõmmata, hiljem aga viin 
oma suure Sinise Hordi kaugemale. Ma võtan kinni mürgise maona riukleva Fredericuse, 
kes nimetab end germaanlaste, itaallaste, sakside, araablaste keisriks, ise aga peitis end nagu 
öökull meresäärele. Kuid ma koogitsenta sealt välja ja ässitan teineteise kallale nagu 
kaks kurja koera nii selle keisri kui ka tema verivaenlase, vana kavala samaani — paavsti. 
Ma panen nad mõlemad enese ette põlvili ja hakkan rääkima nendega nagu armetute 
lõdisevate kanapoegadega. Seepeale aga annan ma nad mõlemad üle oma ustavatele 
samaanidele meelelahutuseks, et nood keedaksid neid elusalt katlas!» 

Ma silmitsesin raevunud džihangiri hämmastunult ja katsusin ta sõnu meeles pidada. 
Sain-khaan jätkas ja tema hääl sarnanes tiigri kurjakuulutava nurrumisega: 

«Esimene.lühike hingetõmbamine tuleb russide pealinnas Kõjuvis, viimane — maailma uhtva 
suure ääretu mere kaldal. Siis täidan ma oma vanaisa, «püha valitseja» tahte .. .» 

Sain-khaan hingeldas ja hakkas kuldpeekrist ahnelt veini jooma. Korraga pöördus ta järsult 
ümber. Ukse juures vaiba! istus aupaklikult, pea langetatud ja käed rinnal risti, tema noor 
sugulane, khaan Nohai. Üleannetusest oli ta 

tõmmanud mütsi nii sügavale laubale, et polnud võimalik näha ta silmi. 

«Miks sa siia tulid? Missugust nõu võid sa meile anda?» 

«Anna mulle andeks, suur džihangir! Ma kuulsin tahtmatult su kõne lõppu ja sinu tuli sütitas 
mind. Luba mul lisada sinu poolt purustatavate pealinnade arvule veel üks.» 

«Missugune?» — Ja Sain-khaani sõrmed pigistusid rusikasse niisuguse jõuga, et ta painutas 
kõveraks kuldpeekri ja vaibale voolas punast veini. 

«Ma näen selgesti, et sa vallutad ka kreeklaste pealinna Rumi, selleks et mitte jätta vaenlasi 
oma selja taha. Sest pärast Rumi vallutamist on sinu käsutuses tuhat parimat laeva, mis 
seisavad maailma kõikides sadamates. Laevad aitavad laiendada su vägevust, levitada su 
kuulsust kõikidel meredel. Luba mul osa võtta sinu rünnakust Rumi peale.» 

Sain-khaan ei näidanud välja, et ta vihastas sugulase peale, vaid hakkas aeglaselt, otsekui 
vastumeelselt kõnelema: 

«Ega sa mind õpetada kavatsenud? Ma nimetasin su juba tuhatkonnaülemaks oma lugupeetud 
venna khaan Ordu tumenis. Koos «mürgeldajatega» pead sa esimesena russide pealinna, 
Kõjuvisse tungima. Lase seal oma jultumusel vohada, nii et aitab. Lubame lahkuda! Lubame 
lahkuda!» pistis ta äkitselt vallapääsenud raevus karjuma. 

Khaan Nohai kummardas maani, sosistas tavalised lah-kumissõnad ja eemaldus käratult. Kui 
eesriie tema taga alla langes, lausus Sain-khaan: 

«Tema sarnaneb peniga, kes järab suurt konti. Enne ta seda ei jäta, kuni on selle täiesti paljaks 
järanud. Mõtleb ainult kreeka Rumist, selle vallutamisest, et sinna oma kreeklannat 
kuningannaks panna. Kas saab siis väejuht, kes armastab lahinguid, niisugust uljaspead 
hukata?» 

Kogu see vestlus toimus «kuldses majakeses». Kas tuleb mul veel kord viibida selles, või 
kaon ma maailma tundmatutesse avarustesse, mida läbib Batu-khaani kohutav malev? 

Ma panin kirja džihangiri prohvetlikud sõnad, sest suurmeeste puhul nii kangelasteod kui ka 
vead ja see, kuidas nad neid vigu parandavad, — see kõik tuleb jäädvustada kroonikates 
õpetuseks meie järglastele, kaitsku kõigevägevam neid ja meid!» 


Kuues OSA PIMEDUSEPILV LIIKUS «ÕHTUPOOLSETE MAADE» 
PEALE 


Esimene peatükk KHAAN MENGU KIIEVI ALL 


Kui Batu-khaan eelmise aasta suvel jäi Itili alamjooksule peatuma, ei julgenud temalt keegi 
küsida: kas liigub malev varsti läände, jätkama maailma allaheitmist ? ... Ta ei armastanud, et 
keegi talle küsimusi esitas või nõu andis. Siis hakkas Batu-khaan õelalt sisistama ja neetud 
kurje mangusse nimepidi meenutama. Talle näis, et kellegi nõuandeid kuulates kaotab ta osa 
oma isevalitsejahku käskija majesteetlikkusest. 

Kord lausus ta oma armastatud lellepojale Mengu-khaanile: 

«Varsti vajan ma sinu abi... » 

«Ma tahan sind alati aidata, kuid seni pole sa mulle ühtegi ülesannet andnud.» 

«Suurepärane! Ma usaldan sulle oma võrreldamatu maleva parema tiiva. Sa asud juba homme 
sõjakäigule. Sa läbid kumaani stepi ja lähed Dnepri jõeni russide rikka pealinna Kõjuvi alla. 
Seal kutsud sa enese juurde russide vanima vürsti ja käsid karmilt, et ta annaks mulle alis- 
tumis- ja truudusvande. Pärast seda läkitad sa siia kulleri, ise aga tõmbud ajutiselt tagasi 
steppi päevateekonna kaugusele, kuid mitte mingil juhul ära valluta oma baga-turidega 
Kõjuvit, isegi siis mitte, kui ta sooviks mulle alistuda.» 

«Teen,nagu sa käskisid!» 

«Kui russide vürst ja linnaelanikud ei taha mind vabatahtlikult oma ainsamaks kõrgeimaks 
valitsejaks tunnistada, siis sina ikkagi ära alusta Kõjuvi piiramist, vaid tõmbu tagasi steppi ja 
oota seal mind, sööda ratsusid. Kui mina jõuan Kõjuvi alla, siis pea meeles, et ainult mina ja 
mitte keegi teine olen see, kes sõidab esimesena russide pealinna. Siis annan ma sinu tumenile 
õiguse esimesena alustada selle rikka ja kuulsa linna röövimist. 

«Ma kuulsin, suur džihangir, sinu sõnu, ja kõik täidetakse nõnda, nagu sa käskisid!» 

«Võid minna!» 

Mengu-khaan langes põlvili, tegi sügava kummarduse lellepoja ees, nii et pea vaipa puudutas, 
ning kui ta end uuesti sirgu ajas, embas Batu-khaan teda ja sõpruse märgiks nuusutasid ning 
limpsisid mõlemad lellepojad valjusti nohisedes teineteise põski. 

Täites Batu-khaani käsku liikus khaan Mengu valitud sõjaväega kiiresti läbi stepi. Röövinud 
teel paljaks kõik ettejuhtunud polovetsi rändleerid, jõudis ta viimaks Kiievi alla. Seal võttis 
Mengu vastu Kiievi saadikud, suursugused bojaarid, ja kuulis nende käest, et kiievlased 
keelduvad kategooriliselt tatarlastele vabatahtlikult alistumast. 

Kiievlased, kes olid läinud linnamüürile, vahtisid ärevalt kaugusesse, idapoolsete steppide 
kanti, ja neile näis, et piiritul tasandikul sirutas mingisugune kohutav koletis igale poole oma 
hiiglaslikke kombitsaid: seal, järk-järgult linna ümber rõngast koomale tõmmates, lähenesid 
lakkamatu vooluna mongoli sõjasalgad ja seadsid üles oma jurtasid. 

Kõlas piitsade plaksumist, ratsude hirnumist, kaamelite oigeid ning röökimist, härgade 
ammumist, ajajate hõikeid, inimesekõrguste ratastega vankrite kriiksumist ja tatari hordi 
paljuhäälset kõnekõminat. 

Stepielanikud laadisid kaamelitelt ja ratsudelt pakid maha, püstitasid oma jurtad suurte 
ringidena. Lõid suitsema lõkked. Kividele ja kolme jalaga alustele paigutatud suured katlad 
hakkasid keema. 

Laagri keskele kerkis khaan Mengu rikas telkjurta. Telk oli kaetud valge vildiga ja mustriliste 
laidudega läbi põimitud. Ratasvõrelisest suitsuaugust hakkas katuse kohal keerlema helesinine 


suitsujoake. Seal telgi sisemuses oli läidetud hõõguv lõke kizjakist — õlgedega segatud 
kuivatatud hobusesõnnikust. Naaberjurtades asusid Mengu kaaskonna suursugused 
mongolid. 

Telgi kõrval kõrgus varras: selle küljes lehvis Mengu-khaani lipp — pikk bambusritv väikese 
põikpuuga üleval, mille küljes rippusid viis kohevat musta mongoli jaki saba. See oli püha 
lipp, mis tähendas, et selle valdaja on kadunud «püha valitseja», suure maailmavallutaja 
Tšingis-khaani lähedane sugulane. 

Ainult tšingisiidid võisid niisugust püha lippu kasutada. 

Mengu-khaan kappas tähnilisel ratsul. Teda saatsid relvastatud mongoli ratsanikest suur 
kaaskond ja hästi vene keelt tundev, kogenud tõlk kõptšakk Habul. 

Viimasele oli antud käsk koos kahe turgaudiga minna üle Dnepri ja kõik välja uurida, mis 
toimub Kiievis ja mida võib oodata, ja kas Kiievi vürst ning suursugused bojaarid tulevad 
varsti alandliku palvega khaan Mengu juurde. 

Mengu-khaan käskis korda seada kaks suurt venet ja need vaipadega ehtida. Nendes venedes 
asusid teele kolm suursugust tatari väejuhti koos kaitsesalgaga. 

Kui vened kaldast eemaldusid, hakkasid mõned pasuna-mehed raevuselt pikki nahkpasunaid 
puhuma, teatades venelastele Kiievisse suunduva suursuguse saatkonna väljasõidust. 

Kui vened olid Dnepri ületanud ja randusid paremal kaldal, võtsid neid seal vastu suursugused 
bojaarid, kes kandsid tikitud mustriga kalleid sooblinahkseid kasukaid ja kõrgeid kopranahast 
mütse. Vene sõdalasedA kihutasid odadega laiali kokkujooksnud uudishimulike jõugu. Tõlk 
Habul seletas bojaaridele, et Dnepri teisele kaldale jõudis 

Mengu-khaan, kõikide mongolite käskija Batu-khaani vend. Khaan Mengu ootab, et Kiievi 
vürst tuleb otsekohe tema juurde läbirääkimisi pidama ja ootab vürsti oma telgis. Kuid vene 
bojaarid vastasid: 

«Meie vürst asub praegu oma kojas, ja temal kui meie iidse kuulsa linna peaisandal pole 
sünnis sõita paganate juurde neid kummardama. Ta kutsub tatari maleva ülemaid oma kotta 
tulema ja seal jutustavad lugupeetud külalised ise, missugune häda, missugune mure neid 
Kiievisse tõi.» 

Pärast tulist sõnasõda otsustati, et vürstikotta lähevad ainult kolm tatari väepealikut, tõlk 
Habul ja kolm vürsti lähimat, bojaari. Vastujuhtuvad kiievlased vahtisid ahnelt tatarlasi, 
kelledest räägiti niipalju õudseid lugusid. Tatarlased läksid aeglaselt piki kitsast tänavat 
vürstilossi poole ja pidasid kogu aja millegi üle vaikselt nõu. Nad ronisid esimesele müürile, 
mis linna vöötas, ja vahtisid kaua aega , ümberringi, soovides kõike hästi mällu vajutada. 
Lõpuks poolel teel lausus Habul järsku venelastest saatjatele: 

«Meie ülikuulus khaan Mengu saatis meid läbirääkimiste pärast, mitte aga teie vürstile austust 
avaldama. Kui vene vürst oleks tahtnud meid austada ja khaan Mengut näha, siis oleks ta 
meile siia vastu tulnud. Nüüd me otsustasime, et me teie vürsti juurde ei lähe ja pöördume 
tagasi teisele kaldale. Aga teie oodake meid jälle ja siis näete, mis teiega sünnib.» 

«Niisiis olete te salakuulajad, aga mitte saadikud!» pistsid bojaarid karjuma. «Te käisite 
müüril, et teada saada, kuidas, me kindlustasime Kiievi. Lööge nad maha! Ärge laske 
salakavalaid minema!» 

Rahvahulk jooksis kokku. Mongolid võeti kinni ja heideti koos tõlgiga müürilt alla. 

Mengu, kes ei jõudnud oma saadikute tagasitulekut ära oodata, sai aru, et Kiiev vabatahtlikult 
ei alistu, kuid, täites Batu-khaani käsku — linna mitte piirama hakata —, otsustas tagasi 
pöörduda. 

Peatunud üürikeseks vasakul kaldal ja imetlenud kaugelt Kiievi ülikkonna maalilisi kodasid ja 
arvukate kirikute kuldkuple.id — tatarlased olid veendunud, et need on ehtsast lehtkullast —, 
viis Mengu-khaan oma maleva steppi. 

Teine peatükk KHAAN KOTJANI TELGIS 


Tähtsaim ning vanim polovetsi khaan Kotjan oli oma rändlaagris Saruhanisl vaiunud 
sügavasse ning raskesse mõtiskellu ega leidnud endale milleski lohutust. Asjatult tulid tema 
juurde ta pikad sihvakad pojad, ja kui nad olid rebasenahksed mütsid peast võtnud, silitasid 
nad aupaklikult tema käsi, mida ehtisid sädelevad sõrmused. Kotjan silitas poegadel pead ja 
lubas istet võtta värvilistel patjadel, mis lebasid kirevate vaipadega kaunistatud ümmarguse 
telgi seina ääres. 

Pojad jutustasid järgemööda viimaseid uudiseid. Kõik kaebasid selle üle, et mererannalt ei 
tule siia enam üldse kaupmeeste karavane. Pole kellelegi hobuseid, kariloomi, nähku ja 
karusnahku müüa. 

«Kes sõidab praegu meie steppi? Kõik kardavad tatarlasi. Nende röövlijõugud kihutavad 
kiiresti mööda kogu steppi, otsekui pageksid nad kellegi eest, kuid tegelikult uitavad nad 
saagiotsingutel ja luuravad kõike, mis meil tehakse. Juba mitu korda on neid nähtud üsna 
Saruhani lähedal.» ' 

Kotjan ohkas raskelt, vangutas pead ja vaatas üles sinisele taevatükikeAele; seda võis näha 
katuseavauses, mille kaudu väljus lõkkesuits. 

«Täna sain ma tähtsa teate; ma ei tea, kas rõõmustada või kurvastada.» 

«Batu-khaanilt?» 

«Otsekohe saate kõik teada. Hei, poisid! Tooge siia «jumalamees», keda valvatakse 
naabertelgis!» Kotjan kõpsis paar korda vastu vaskset veepeekrit. «Kiiremini!» 


Kaks noorukit, kes istusid sissepääsu juures, sööstsid kohtadelt ja pistsid jooksu. Peagi tulid 
nad tagasi, toetades küünarnukkidest kuivetut meest, kellel hallid juukse-kahlud langesid 
näole. Tema pea ümber oli mässitud kirev kangatükk. Vööl rippusid vask- ja raudesemed, mis 
kilksu-vad seal tavaliselt arstidel ja loomatohtritel. Tema nägu näis kurnatuna, lohkuvajunud 
põskedega, ent kui ta tõstis oma helesinised silmad, helkis nendes elav tähelepanelikkus. 
Ühes-käes hoidis ta väikest kulunud nahkköites raamatut, teises pikka kõvera otsaga saua, 
millega karjused tavaliselt pagevaid lambaid püüavad. 

1 Saruhan — polovetsi rändlaager tänapäeva Harkovi lähedal. 

«Ela palju aastaid, suure kumaani rahva suurkhaani» tervitas ta Kotjani. 

Kotjan käskis jalamaid: 

«Hei, poisid, andke jumalamehele istet ja tooge siia kakukesi ning kumõssikann!» 

Üks Kotjani poegadest võttis kireva vaippadja ja asetas selle rändaja ette. Too istus padjale ja 
pomises palvet. 

«Nüüd aga ütle meile oma nimi, kes sa oled ja missuguselt maalt. Mispärast rändad sa mööda 
maailma, meile nii äreval kohutaval ajal?» 

«Ma olen vaid jumala teener, nimega Julian. Ma rändan mööda seda patust maailma, ravides 
haigeid ja rahustades surijaid hingepäästmispalvetega. Ma olen pärit madjarite maalt, nende 
kuulsast pealinnast Budast. Issand jumal ja head inimesed aitavad mind kõikjal, haletsevad 
ega lase nälga surra. Praegu tulen ma hirmuäratava tatarlaste kuninga Batu-khaani juurest.» 
«Mida eriti tähtsat sa mulle ütelda tahtsid?» küsis khaan Kotjan. 

«Kui sa kõiki siinolijaid ei usalda, teades nende lobisemishimm, siis käsi liigsetel oma telgist 
lahkuda.» 

«Tehke kõik minekut!» käskis Kotjan kulme kortsutades. «Las jäävad ainult mu kaks vanimat 
poega. Samuti pole mulle tõlki vaja — sa räägid küllaltki hästi kumaani keelt.» 

Kõik istujad tõusid, käed vastu rinda surutud, kummardasid ja väljusid väikeste 
sammukestega telgist. 

Julian alustas summutatud häälel: 

«Ära hooli sellest, et ma kannan kerjuse rõivaid. Minu käes on tatari suurkhaani Batu enese 
kiri madjari kuningale Belale. Ma sain kirja mongoli valitseja enese käest selle jaoks, et seda 
sulle näidata.» 

Kotjan võpatas ja ajas enese kähku sirgu. 

«Ja sa võid selle mulle ette lugeda? Batu-khaani kirja?» 

«Just selleks ma sinu juurde tulingi, vapper khaan Kotjan; läbisin väga raske ning hädaohtliku 
tee.» 

Julian tuhnis põues ja tõmbas välja väikese rulli. Ta trükis selle põlvel siledaks ja vaatas 
küsivalt Kotjanile. 

«Noh, loe!» 

«See kiri,» alustas Julian, «on kirjutatud uiguun tähtedega, kuid mongoli, see tähendab tatari 
keeles. Batu-khaan käskis selle madjari kuningale Belale üle anda. Ent kuna ma teadsin, et 
selle kuninga õukonnas ei leidu tarka, kes suudaks niisugust kirja ette lugeda ning seletada, 
siis palusin 

ma ühel õpetatud paganal selle mõistatusliku kirja kumaani keelde tõlkida.» 

«Mis kiri see siis on?» 

«Batu-khaani kõrk läkitus, mis sarnaneb rohkem käsuga. Selles kõneldakse tema nimel 
nõnda.» Ja vanamees hakkas lugema: «Mina olen suurkhaan, läkitatud taevase valitseja poolt, 
kes andis mulle õiguse ülendada neid, kes mind kummardavad, ja rabada raevuga neid, kes 
mulle vastu panevad. Ma olen hämmastunud, et sina, madjarite väike kuningas, pole seni 


vastanud mitte ühelegi kolmekümnest kirjast, mida ma sulle olen saatnud. Ma sain teada, et 
sina, kuningas Bela, kavatsed enda juurde võtta kogu kumaani rahva, minu orjad. Ja ma annan 
sulle käsu: ära võta neid oma kuningriiki. Nendel, kuna nad elavad telkides, on kerge ning 
võimalik minu eest pageda, ent kuidas putkad minu eest minema sina, kui sul on majad, lossid 
ja terved linnad? Seepärast mina, tatari suurkhaan, kellele taevase kuningriigi sõnumitooja 
andis kõrgeima võimu maailma üle, õiguse armuline olla mulle alistunute vastu ja lämmatada 
oma vastaseid, ma panen sind imeks, madjarite väike kuningas.» 

Julian mõõtis kõiki rahuliku pilguga, keeras kirja hoolikalt rulli ja hakkas uuesti kõnelema: 
«Selleks ma võtsingi ette selle teekonna sinu juurde ja otsisin su stepist üles, et hoiatada. 
Kahtlemata liigub Batu-khaan varsti kogu oma malevaga läänepoolsete maade peale ja ründab 
eelkõige teie kumaani rändlaagreid. Kui sa temaga kord juba kaasa ei läinud, siis ta sulle armu 
ei heida, vaid maksab kätte selle eest, et kaotas sinu rahva näol tugeva liitlase. Seepärast 
annan ma sulle nõu: mine kiiremini madjarite juurde. Kuningas Bela võtab su vastu kui 
venna. Kiirusta!» = Kotjan istus longuspäi. Ta käed värisesid. Siis liigatasul ta laiad õlad, 
otsekui raputaks ta eneselt maha ebameeldiva koorma, ja ta pöördus poegade poole. Nood 
istusid silmanähtavalt vapustatuna, pilgud isasse kiindunud. 

«Mida te mulle selle kirja peale ütlete? Räägi sina, noorem*, Kutšum!» 

«Mida siin ütelda? Batu-khaan räägib, et ta kirjutas kuningas Belale kolmkümmend kirja ega 
saanud temalt vastust. Ta kirjutab veel kolmekümne esimese, et Belat hirmutada, kuid ise ei 
liigu paigalt oma uuest pealinnast, kus tal on rahulik ning hea elu. Ta kaotas ju palju oma 
sõdalasi 

sõjaretke ajal vene vürstkondade peale. Ta ei suutnud isegi kõige rikkama Novgorodi linnani 
minna ja pöördus tagasi. Kus temast nüüd mõni sõjaga Madjari kuningriigi peale mineja! Ta 
hirmutab, selleks et kõik argpüksid talle alistuksid.» 

«Kuid mida sina mulle ütled, mis nõu sina annad, mu vanim poeg Mutšugan?» 

«See kiri erutas mind, väga erutas. Aitäh «jumala-mehele», et ta selle meile tõi ja meid 
hädaohu eest hoiatas. Mulle on selge, et Batu-khaan, kes on alistanud ning laastanud niipalju 
linnu, võib arvata, et tema malev on kõige tugevam maailmas. Ta on juba verd maitsnud ja 
oma edust joobunud. Praegu on ta malev puhanud ja Batu-khaan tahab minna kõiki rahvaid, 
kogu maailma alistama. On ta ju varemgi mitu korda nõudnud, et meie, kumaanid, läheksime 
temaga, tema juhatuse all «õhtupoolsete maade» peale.» 

«Mis nõu sa mulle siis annad? Mida meil teha tuleks?» küsis Kotjan vaikselt. 

«Valik on selge. Kui me Batu-khaanile alistume, siis tähendab see vabatahtlikult, ilma 
võitluseta oma pea asetamist ihutud tatari mõõga alla. Ei saa ühtegi päeva oodata. Me peame 
telgid kokku panema ja Madjari kuningriiki minema. Ahned ning kiskjalikud tatarlased 
kihutavad melle järele, kuid seal, madjari tasandikul, kui meil tuleb tatarlastega tapelda, 
tunneme me juba alati enese kõrval tugevat sõbralikku madjari kätt.» 

Telgis muutus vaikseks. Kõrvu kostis vaid hobuse kauge hirnumine. 

«Sa rääkisid hästi. Sa rääkisid nagu tõeline sõdalane. Õigus, mu poeg, kõhklemist ei saa olla. 
Ma käsin viivitamatult läkitada kullerid kõikidesse meie kumaani ränd-laagritesse ja teatada: 
«Rullige kokku telgid, laadige varad peale ja lahkuge rutakalt meie steppidest Karpaadi 
mägede suunas.» Ära minna tuleb kiiresti, öösel. Kuni tatarlased teada saavad ja taipavad, et 
see pole meil tavaline kolimine, vaid et me lahkume sootuks oma isaisade maalt, — oleme me 
juba kaugel!» 

Kotjan tõusis püsti, haaras peast kinni ja ägas: «Raske! Oh, kui raske! Hüvasti, isaisade 
maa! Nüüdsest peale meie, peavarjuta hulkurid, läheme enesele otsima uut kodumaad! .. .» 

Kolmas = peatükk 

TAMBERDÕ JUTUSTUS 


Selle äärmiselt põuase aasta sügisel otsustas Batu-khaan lõpuks oma paljutuhandelise hordiga 
liikuda läände, «päikeseloojaku poole», et alistada «maailma teist poolt», mida ta ammugi oli 
kavatsenud. 

Enne tähtsaid otsuseid ei pidanud Batu-khaan tavaliselt mitte kellegagi nõu, vaid tegi kohe 
lähimatele abilistele oma käsu teatavaks. Nõnda ka sedapuhku. Kuid algul küsitles ta kaua 
aega oma neid bagature, kes olid hiljuti sõitnud» mööda koptšaki steppi, püüdes seal kinni 
karjuseid või ettevaatamatuid reisimehi. Ta tahtis aegsasti teada saada ja mõista, mis toimub 
suurel stepitasandikul, millest tal varsti tuleb kogu oma malevaga läbi minna. 

Üks sadakonnaülem, kärmas ning julge Tamberdö, oli viibinud Batu-khaani käsul Saruhanis, 
näinud sea! khaan Kotjani, kes teda lahkelt kohtles, ja palju teada saanud. Suure vaevaga 
pääses Tamberdö Saruhanist tulema ja kihutas erutatuna tagasi Batu-khaani juurde. 
Tamberdö jutustas: 

«Kogu kumaani stepis valitseb praegu piiritu segadus. Kõik kumaani hõimud, kes rändasid 
seal varem rahulikult ning vabalt, lähevad paigast paika ja peavad aru: mida neil teha tuleks ja 
kuhu siirduda? Nad kardavad kõike, ei usu kedagi ja räägivad, et tatarlased, kes purustasid 
omal ajal russide ja kumaanide ühendatud väed Kalka lahingus, tahavad nüüd neid, kumaane, 
lõplikult lüüa ja ära võtta kõik nende karjad, varandused ja eriti ratsud, kes on tatarlastele 
vajalikud Batu-khaani poolt kavatsetud sõjaretkeks «õhtupoolsete maade» peale. Nad 
räägivad, et Batu-khaan teeb kõik kumaanid oma hobusepoisteks ja karjusteks.» 

«Õigus!» katkestas ta jutu Batu-khaan. «Ammugi peaks kõik kumaanid minu põlve alla 
painutama ja neil mõõga puudutamine keelata.» 

«Mida sa käsid mul edasi teha?» küsis Tamberdö. 

«Sa pöördud viivitamatult tagasi ja ütled khaan Kotjanile, et ma käsin tal siia tulla, tema 
maleval aga meid oodata ja valmis olla minu vaprale malevale jäig-nema. Ära kaota aega! 
Homme pead sa juba kaugel olema!» 

Kui Tamberdõ mõne aja pärast tagasi jõudis, kutsus Batu-khaan ta enese juurde. 
Sadakonnaülemal oli rõhutud ilme. 

«Noh, mida teeb kõige tugevam ning kahjulikum kumaani peakhaan Kotjan?» küsis Batu- 
khaan. «Mispärast ta seni pole minu juurde sõitnud ega põlvili maas oma ustavusest teatanud? 
Ta kuluks mulle nüüd ära!» 

«Ai! Ai! Ma ei tabanud enam khaan Kotjani Saruhanis! Mustaks tallatud maapinnal vedelesid 
lõkete jahtunud söed, ma nägin telgivaiade auke, mis polnud jõudnud veel mulda täis minna, 
ma nägin näljaseid koeri, kes hulkusid toitu otsides, kuid ma ei näinud ühtegi nendest, kes 
oleksid võinud mulle jutustada, kuhu läks khaan Kotjan oma rännumeestega.» 

Batu-khaan kuulas vahele segamata, kuid ta nägu muutus üha süngemaks ja sõrmed liikusid 
nobedasti. Tamberdõ teadis, et see on Batu-khaani tugeva raevu üks tundemärke. Ta langes 
käpuli, haaras pea käte vahele, Batu-khaan aga lõi kannaga mitu korda kõvasti tema 
allapainutatud pea pihta. 

«Kuidas sa selle maha magasid? Miks sa mulle nii hilja kõike jutustasid?» sisistas Batu- 
khaan. «Ma oleksin jõudnud Kotjani kinni võtta ja lömastada!» 

«Mina nüüd mõni sinuga kõneleja! Sina tead alati kõige varemini ning paremini kui meie 
kõik,» ägas Tamberdõ Batu-khaani raske jala all. «Sina oled suur, kõik- 

teadja!» 

Batu-khaan jäi mõttesse. Tema juurde tuli armastatud, alati heasüdamlik khaan Mengu, võttis 
rahulikult Batu-khaani jala Tamberdõ turjalt, pani selle vaibale. 

Batu-khaan vaikis süngelt ja jätkas kiiresti sõrmede liigutamist. Kuid khaan Mengu teadis 
hästi, kuidas vihaseks läinud mongoli valitsejat kõige paremini rahustada ja talle «lõbusa 
südame» tagasi anda. Vaikselt käskis ta telgi sissepääsu juures seisval turgaudil naaberjur-tast 
viivitamatult kohale kutsuda jutupuhuja ja bõliinade leelutaja — uligertši. 


Vana kühmus hõreda halli habemega uligertši ilmus kiiresti. Ta tegi kummarduse, võttis 
käratult istet vaibal Batu-khaani jalgade juures, tõmbas sõrmedega kergelt üle oma huri 
keelte. 

Batu-khaani pilk kiindus laulikusse. 

«Laula mulle, mu vana ustav kaaslane, sellest, mis mind 

piinab, mis lakkamatult mu südant põletab! Sina suudad mind aidata!» 
Uligertši tõmbas rinna õhku täis ja hakkas venitama niisugust pikka ning monotoonset laulu 
huri saatel, et näis, otsekui laulaks ta hinge tõmbamata. 
Liikus «suur silmipimestav» päikese loojangu poole 
ja suundus läbi lõputu ülikauni stepi, 

mida ei läbista paljude kuude jooksul. 

Rändas ta stepis alati suvelja sügisel, 

kui kolletavad lehed ja tuul neid õhku pillub. 
Rändas ta, nähes, kuidas sajab lund, 

kuidas orkaan ajab kokku hangi. 

Tema aina rändas peatumata, 

kahmas päikese ja hoidis seda vaia otsas, 

kahmas kuu ja kinnitas oma sadula külge. 

Kord suur valitseja kaua puhkas oma jurtas, 
meenutades endisi sõjakäike ... 

Ja äkki hüppas ta jalule ja tõstis kära 

nagu must kuningakotkas, kui ta välja lastakse, 
kui võetakse tal peast müts, mis katab silmi. 

Ta tuikus nagu kollane jahikull, 

kui ta välja lastakse, päästetakse valla jalarihm. 

Ta möirgas nagu julge panter, 

kes hüppab mäetipult kaljule: 

«Vanemad vennad, suurnikud ja alamad! 

Mu rahvas on vägev, loendamatu! 

Kuulake kõik, midagi unustamata! 

Mina aga ütlen teile ladusalt: 

Minu suur kuulus nimi 

kõmises juba kõuena mvailma kümnetes maades. 
Ja minu piiritu vahvus 

täitis Altai, Hangaija kumaani stepi. 

Kuid kogu oma tohutut jõudu 

pole ma veel täielikult kusagil näidanud. 

Nüüd ma hakkasin igatsema ja lähen otsima: 

kas pole kusagil kuulsat vägilast, 

kes röökides mulle kallale tormaks? 

Kas pole relva, mis lähenemisel kõliseks? 

Kas pole mu võistlejal ratsahobust, 

kes hirnumise ning mürinaga mu peale kihutaks? 
Nüüd, mu julged bagaturid, 

kiirelt seadke korda ja tooge mulle ratsu! 

Saduldage ta! Täielik relvastus andke! 

Kui osutun võimsaks kuulsaks vägilaseks, 

siis tulen tagasi loendamatu saagiga, 


ajan veiseid karjakaupa, toon siia rahvast rängasti, 

tulen tagasi paljude uute alamate valdajana. 

Jurta jurta järel rändab mu juurde rahvas.» 

Sõjaretk algas. Ta vapustas sinist taevast, 

pani värisema suure kuldse maa. 

Raske must tolm keerles nende kohal. 

Kuuldus sadade tuhandete ratsanike hobuste kabjamüdin, punane tolm tõusis nende 
kohale, 

ja edasi liikus paljude tuhandete sõdalaste kõnekõma, mida tekitas mu võitmatu malev 
Batu-khaan hüppas troonilt, raputas vägevate kätega mitu korda ehmunud uligertšit, õngitses 
trooni käetoe küljes rippuvast värvilisest kotikesest tükikese kollast india suhkrut, pistis selle 
laulikule suhu ja lausus: 

«Sina rahustasid mu südame, sina ajasid mu mured minema! Homme saad sa tugeva rahuliku 
kaameli, kelle turjal asud koos minuga, uuele sõjaretkele. Algul alistan ma laiahabemeliste 
urussuutide pealinna Kõjuvi, ja seal laulad sa, nagu alati, minu pidudel ja peletad mu nukruse. 
Kuid hiljem suunan ma oma loendamatu maleva kaugemale, «õhtupoolsete maade» peale.» 


Neljas peatükk POLOVETSI STEPP PÕLEB 


Pärast pikki palvetamisi, loitsimisi ning nõiatantse määrasid samaanid kindlaks päeva, mis oli 
sõjakäigu alustamiseks eriti soodne, ja karmi võitmatu valitseja Batu-khaani, kes ei tundnud 
naeratust, viis üksikhordi hakkasid liikuma suure Itili jõe kallastelt, uppudes korraga kõpt-šaki 
steppide piiritute helesiniste avaruste rohumerre. 

Iga tumen, millesse kuulus kümme tuhat ratsanikku, läks oma, ette kindlaks määratud teed 
mööda, ilma üksteise rajale tükkimata, ainult tihedas kokkupuutes tiibadega nagu ajujahil, 
jälgides, et mitte ükski metsloom, mitte ükski teekäija ega kangekaelsete, alistamatute, 
vaenust pulbitsevate kõptšakkide mitte ükski rändlaager ei libiseks tühikutesse mongoli 
sõjasalkade vahel. 

Need sõjasalgad liikusid visalt ning kõrvalekaldumatult Dnepri poole, tehes peatusi vaid 
öösel, kui väsinud ratsude söötmine oli muutunud paratamatuks. 

Õhtuti lõkete ääres ennast soojendades rääkisid kõik sellest, et Batu-khaan, kelle on valinud 
igavesti sinine taevas neile käskijaks, valmistub otsekui laialiaetud käppadega draakon 
korraga ümber haarama vene ja kõptšaki maa seni veel allaheitmata osa ja lömastama ühe 
hoogsa sissetungiga igasuguse jultunud vastupanukatse. 

Teid ning ülepääse otsides luusisid maleva ees iga turneni luuresalgad; nende kannul 
kihutasid peajõud, tagapool aga, katsudes mitte maha jääda, venisid loendamatud kriuksuvad 
kaarikud, mille ette olid rakendatud aeglased härjad, liikusid tolmupilvedes loomakarjad ja 
sammusid tähtsalt kaamelikaravanid, kes olid koormatud lahtivõetud jurtade, viltide, katelde, 
kolmjalgsete keeduraudade, sõjakäiguks vajalike toidukottidega, kõigega, mis võib ära kuluda 
teekonnal alati täitmatule, aplale mongoli malevale. 

Iga tumen pidi ise enese eest hoolt kandma, ja nad kõik erinesid üksteisest oma 
väljanägemise, võitlushüüete, oma vilunud karmide väejuhtide nimede poolest. Väejuhtide 
hulgas oli üksikuid vanu, kes olid juba Temutšin Tšingis-khaani, «püha valitseja» 
sõjakäikudel kuulsaks saanud, oli' sõjas Hörezmi viimase šahhi, taltsutamatu Dželal ed-Diniga 
äraproovitud juhte, oli tumeniülemaid, kes hävitasid kaukaasia hõimude alad, oli mehi, kes 
enesekindla ning alati lõbusa Seibani-khaani ülemjuhatuse all läksid hiljuti läbi bulgarite maa, 
kuhu Seibani oli bulgaritel juba valitsejad-baskaagid määranud. Oli nende keskel hoogne 
Buruntai, kes hävitas lummetuisanud vene metsade rüpes Vladimrri vürsti Gjurga (Juri) 


maleva. Kuid eriti hirmuäratavaks peeti alati võidukat ühesilmalist Subudai-bagaturi koos 
lendulastud noolena pidurdamatu Džebee-noioniga. Ja teisigi tumeniülemaid: Mengut, 
Kadani, Paidari, Narin-Keheni, Kurmišit ja muid — kõiki peeti kohkumatuteks tiigriteks. 
Rõõmsalt läksid sellele sõjaretkele mongolid ja nendega liitunud teiste hõimude sõjasalgad. 
Millele võisid loota, missugust vastupanu võisid nüüd osutada ettejuhtuvad rahvad? Neid oli 
vähe järele jäänud, nende kurva saatuse olid nõiad-šamaanid juba ennustanud. Ja kõik 
sõjaretkele asunud ratsanikud uskusid, et visa ja juba õnneliku või- 

duka vallutuse kuulsusest valgustatud Batu-khaan läheb tulekahjude lõõsas äikesena läbi 
kõikide «õhtupoolsete maade» ja jõuab välja «viimase mereni», mis uhab «maa-kandikut».' 
Seal laidavad tema ustavad nukerid tohutu lõkke, mille tulekeeled noolivad purpurpunaseta 
pilvi maailma alistamise plaani väljamõtelnud «püha valitseja» ja kõikide lahingutes tapetud 
mongoli bagaturide auks ning mälestuseks. Seal sõidab Batu-khaan pantrina täpilisel ratsul 
kurgaani tipule ja torkab oma helkiva oda tema poolt alistatud maasse. Siis ta rõkatab: «Kuula 
meid, pilvedest vaatav «maailma vapustaja»! Sinu tahe on täidetud. Maailm on alistatud!» 
Ja siis Batu-khaan, kes ei tunne naeratust, puhkeb esmakordselt naerma, ja tema naer 
meenutab kotka häälitsust. 


Viies peatükk SADAKONNAÜLEM AZARGA-TAHJA KAARIK 


Kolmest ruskest härjapaarist veetuna roomas suur mongoli kaarik aeglaselt ning 
kõrvalekaldumatult tolmupilvedes mööda kollendavat rohurikast steppi. Läbilõikava vin- 
gumise ning kriginaga, otsekui täis kurbust ning meeleheidet, keerlesid suured, 
inimesekõrgused kodarateta puurattad, jättes stepitasandiku puutumatule pinnale kaks pikka 
sügavat roobast. 

Muide, eesmine vasakpoolne loom selles rakendis polnud ruske. See oli valgete laikudega 
kirju tohutu suur metsik sõnn ja teda kutsuti Arban-tsagiks (kümnes), seepärast et niisugust 
toredat sõnni kasutati tavaliselt juhtloomana mõne suursuguse taidži või noioni2 rakendis, 
kuhu kuulus viis või isegi kümme paari härgi. Esimesel juhtloomal pidi tingimata olema 
mingisugune kaugemalt silmatorkav eraldusmärk, et peremees võiks kergesti leida oma vankri 
sõjakäigule asunud mongoli maleva paljutuhandeliste krigisevate veokite hulgas. 

See vanker kuulus lihtsale, vähetuntud mongoli sada-konnaülem Azarga-Tahjale, kes oli 
sõjakäikudel halliks läinud, sooritanud esiteks pika teekonna mongolite kaugel 

' Mongolid kujutlesid, et maa (maailm) oma väljanägemiselt sar- 


naneb laialilaotatud mantliga (või kandikuga), mida ümbritseb pii- 
ritu meri. 

2Nojon— mongoli aristokraatia tiitel. 

kodumaal õnneliku maheda vooluga Keruleni jõe äärest kuni tsinide, töökate, mitmesugustel 
käsitööaladel osavate hiinlaste kuningriigi tähtsaima pealinnani. Sealt sooritas Azarga-Tahja 
uue teekonna, veelgi pikema, läbi Gobi vee-tute kõrbete Urgentšini, lõbusate, heasüdamlike 
horezm-laste pealinnani; kuni mongolite sissetungini pidasid horezmlased endid kõige 
tugevamaks ning õnnelikumaks rahvaks maailmas. Need esimesed sõjaretked sooritas 
Azarga-Tahja suurima inimese ülemjuhatuse all, kelle nime mongolid praegu ei või 
kuuldavale tuua, tema juhatusel, kes tõi mongolite rahvale määratu kuulsuse, selle vürstidele 
ja väejuhtidele aga määratuid rikkusi. Mõningane osa kokkuröövitud rikkustest langes ka 
lihtsatele mongoli sõdalastele. Ent kas saab siis suuremat endaga kaasa viia küll tugeval, kuid 
ikkagi väikese! ratsul, kellel on vana vilets sadul ja paar hilbendavaid sadulapaunu? Õnnelik 
oli see, kellel oli isiklik vanker, mille ette olid rakendatud väsimatud vastupidavad härjad, ja 


selles vankris pidi istuma veel truu naine, kelle kõrval asus vilgas poisike või tüdrukuke, 
abiline töö juures. Niisugune naine on teekonnal ustav sõber, hoolas perenaine, kes mõistab 
röövretkel kokkuriisütud asju hoida, mida tuhatnelja kihutav Azarga-Tahja vankrisse loopis, 
teades, et ta naine kõigele koha leiab ja kõik ära* peidab. 

Azarga-Tahja leidis selle kaariku omal ajal hüljatuna Urgentši juurest, pani sellesse istuma 
oma naise, kes sõitis seni teenijana-orjatarina tema ülema, tumeniülem Kur-miši vooris. Tollal 
täitis Azarga-Tahja kaariku kuni ääreni mitmesuguste rõivastega ja rakendas esiti selle ette 
kaks kõhna kaamelit, kelle küürud nälja tõttu lotendasid. Hiljem hakkas ta käsi üha paremini 
käima, elu lõi õitsele nagu stepp kevadel. Tänu ta truu naise kannatlikkusele ning 
kokkuhoidlikkusele muutus Azarga-Tahja muretust hulkurist arvestavaks peremeheks, eriti 
pärast seda, kui khaan Kurmiši määras ta kümmekonnaülemaks, kahe aasta pärast aga 
sadakonnaülemaks, ja hakkas talle vastutusrikkaid ülesandeid andma. 

Vanker aga muutus hulgaks ajaks Azarga-Tahja perekonna liikuvaks elamuks. See perekond 
kasvas järk-järgult. Peale kirju sõnni ja viie härja siginesid kaks koera: üks suur tumeda 
karvaga lambakoer, hundijahikoer, oli ustavaks valvuriks, teine — must nobe kiitsakas ning 
äge hurt — oli perekonna peamiseks toitjaks: ta lippas mööda 

steppi, püüdis suslikuid ja jäneseid, mõnikord ka rebaseid, viis oma saagi alati perenaisele, 
kes tõmbas loomakestel naha seljast, küpsetas või keetis kered, andes jäänused truudele 
koertele. 

Kaarikus sõitsid veel kolm last: kolmeaastane tüdrukuke ja kaks viie-kuue aastast poisikest. 
Perenaine korjas need üles Sarais, kus töötasid majade ehitamisel Vladimirist ja Rjazanist 
kohaleaetud laiahabemelised vangivõetud russid. 

Äärmiselt kurnatuna surid vangid nagu kärbsed. Eriti palju suri lapsi. Sarnanedes väikeste 
luukeredega, jalad kui piitsavarred, palusid nad kaeblikult: «Anna leivapalukest! Anna 
koorikukest!» 

Naine küsis vangidelt, kes on laste vanemad, näitas kätega, et tema hoiaks ja kiigutaks neid. 
Üks vang osutas sõrmega maapinnale, siis taeva poole ja lõi käega, teine aga lausus: 

«Võta nad ja toida neid paremini! Siin hukkuvad nad nagunii.» 

Kui kaarik venis mööda steprji, jooksid poisikesed kõrval, tütarlaps aga istus võõrasema süles 
ja kordas samuti nagu kasuemagi: «Khaa-khaa!» — hüüe, millega mongolid härgi ajavad. 
Kui aga tibutas vihma ja keerutas kerget lund, ronisid ka poisikesed kaarikusse ja istusid 
kõrvuti üheskoos kolme kana ja kukega, kellel koivad kokku seotud. Naine kattis nad kõik 
ühe suure vildiga, millesse augud sisse lõigatud. Aukudest vaatasid välja laste uudishimulikud 
peakesed. Uus ema hakkas neid mongoli moodi kammima, lõikas kõik juuksed maha ja jättis 
alles ainult väikese patsikese värvilise riideribaga kukla vasakul küljel. 

Azarga-Tahja külastas kaarikut harva — ta ei saanud oma sadakonnast eemalduda. Seepärast 
lasus kogu hool tema naisel: mõlemate poisikeste abiga rakendas ta lahti härjad, ja nood sõid 
läheduses rohtu truude koerte kaitse all. Koidikul ajas naine koerte abiga härjad jällegi 
kaariku juurde, pani nad ikke alla, ja kaarik veeres edasi, vastu uutele muredele ning 
vaevadele, ent võib-olla ka rikkusele: ees seisis ju suure Kõjuvi linna vallutamine, kus kõik 
rikaste majade katused — nagu räägitakse — on kullaga kaetud. Azarga-Tahja tõotas, et ta 
katsub murda kas või üheainsa väikese tükikese niisuguse kuldkatuse küljest. 


Kuues peatükk RAUDNE VANKER 

Subudai-bagaturi voor oli üsna väike: neli nobejalg-set kaamelit kandsid ta välitelki ja hiina 
nahkkohvreid; nendes hoiti pärgamente joonistustega maadest, milledest mongoli malev läbi 
läks. Sealsamas hoiti ka sõjakäikude reisiraamatuid. 


Peale selle leidus selles suure atalõki väikeses isiklikus vooris tema raudne sõjavanker. See oli 
raudne kast, mis asetatud kahele kõrgele rattale. Kasti nelja seina sisse olid lõigatud kitsad 
pilud, mis olid määratud vaatlemiseks ning mürgitatud noolte laskmiseks. Kes tuleb ilma, 
loata vankri juurde, seda haavatakse noolega ja ta sureb peagi krampides. 

Räägiti, et vankri sisemuses istub vibukütt-tütarlaps, valvates Subudai-bagaturi und, kes 
sageli, isegi päeval, teekondade ajal, selles vankris magas. 

Peale selle asus vankris veel väike karvane hiina tõugu koerake, kes kuulmise järgi oma 
isanda kõikide lähikondlaste sammud ära tundis ja nende lähenemisel vaikis, ent kui ta pistis 
raevuselt klähvima, tähendas see, et läheneb tundmatu inimene. 

Raudvankrit vedasid neli hobust, kes kahekaupa ette rakendatud. Eesmise vasakpoolse hobuse 
seljas istus kutsar. 

Subudai-bagatur veenis kord Batu-khaani, et too enesele samuti niisuguse kindla vankri 
muretseks, selleks et kaitsta end reetliku kallaletungi eest. 

Batu-khaan vastas pahaselt: 

«Mind kaitseb küllaldaselt sinu terav silm!» 


Seitsmes peatükk KIRI ÕIGEUSULISTE KALIIFILE 


«Pühimale, suurimale, õiglaste käskijale kaliif Mus-tansirile — kaitsku teda taevas! — tema 
andunud teener, austaja, tema kaugenägelike ettekirjutuste täitja ja innukas saadik Valge, 
Sinise ja teiste loendamatute mungali hordide võitmatu khaani, džihangir Batu-khaani juures, 
soovib igavest kuulsust ning edu, lootuste täitumist ja 

püsivat tervist ning õnne — eksimatu vibukütt, isekate ratsude taltsutaja Abd er-Rahman 
ütleb: «Rahu sulle, õigete kogukonna kaitsja!» — ja palub, et sa ei pööraks temalt oma 
armulist ning lahket pilku. 

M;a kirjutan sulle keset külmi lõputuid steppe ning künkaid, mis üle puistatud valge lumega; 
sellest tungivad läbi kollase rohu kõrged puhmad. Ainult lambanahkadesse mähkunud 
rännumehed, kõptšakid, suudavad taluda seda piinavat läbilõikavate tuultega külma, paos 
olles nahksetes või villastes telkides, soojendades end lõkete ääres, mida hoitakse leegitsemas 
pillirooparmaste või kuiva hobusesõnnikuga. Niisugusel külmal ajal tardub vesi kõvaks 
läbipaistvaks kiviks, ja üle laiade hangunud jõgede, mis on muutunud mugavateks siledateks 
teedeks, võivad kohkumatult minna otsekui maad mööda ratsanikud hobuste seljas või rasked 
koormavankrid, mida veavad kümned suured härjad. 

Seda külma aega kasutab vapper võitmatu mongoli malev ja võtab talve ajal ette oma 
kohutavaid laastavaid sõjakäike. Hoidku allah sind, õigeusuliste käskija, kohtumisest nende 
loomataoliste sõdalastega, kes ei tunne lüüa-saamisi. Kuid nende ja nendega liitunud teiste 
hõimude hulga kokkuarvamine on võimatu: malev voolab laialt mööda steppi nagu mässav 
meri, ja kes suudab seda siis kokku arvata? 

Kuid siiski katsun ma sulle ligikaudselt teatada sõdalaste arvu. Suurkhaani õukonnas viibib 
lahutamatult umbes nelikümmend tumeniülemat. Iga tumeniülema käsu all on kümme tuhat 
ratsanikku. Kuigi mõned tumeni-ülemad vahel ainult kannavad seda austavat nimetust, 
sõjasalku neil aga pole — siiski võib ligikaudu arvata, et Batu-khaani malevas, mis koosneb 
kaheteistkümnest üksik-hordist, on igas hordis kolm kuni kuus tumenit. Niisiis, kogu tatari 
malevasse kuulub kolmsada kuni nelisada tuhat ratsanikku. Nad kõik on karastatud lahingutes 
ja alluvad vastuvaidlematult oma metsikuseni karmidele ülematele. Sõnakuulmatuse 
juhtumeid nende juures ei esine. Pöörastena sööstavad nad sinna, kuhu osutab nende 


tumeniülema sõrm, ja pole olnud seniajani jõudu, mis oleks suutnud nende raevust lööki kinni 
pidada või hajutada. 

Salakuulajatelt saadud andmetel leidub kõikides «õhtupoolsetes maades» vaevalt nii suurt 
ja võimsat malevat 

kui mongoli oma. «õhtupoolsete maade» saatus on ette otsustatud: nad alistatakse, röövitakse 
paljaks ja heidetakse võimsa metsiku mongoli-tatari ratsaväe  kapjade alla. 

Ma juba saatsin sulle usaldusväärsete inimestega truude araabia kaupmeeste hulgast kaks 
ettekannet, ja nimelt: 

Esimese kirja «Mäevanamehe», kohutavate karmaa-tide-ismaeliitide, salamõrtsukate ühingu 
peamehe «Kotkapesast». Ta ütles mulle, et suur mongoli khaan soosivat teda ja nimetavat 
oma «vennaks». Kuid see on vale. Ma pärisin selle kohta ettevaatlikult Batu-khaani käest 
järele ühe õhtuse pidutsemise ajal. Sain-khaan vastas, et «Mäe-vanameest», kes varjab end 
oma «Kotkapesas», tabab kõikide jahilindude saatus, kui nad langevad küti kätte. Kas õpib 
kotkas kasulikuks lindude püüdjaks ja hakkab oma isandale saaki kätte tooma, või keerab too 
kotkal kaela kahekorra. Maa peal on üksainuke valitseja (selle all mõtles Sain-khaan 
iseennast), ja seniajani, kuni . «Mäevana-mees» ei sõida tema juurde alandlikult truudust 
vanduma ega pane tema jalgade ette kõiki kokkukuhjatud rikkusi, peab Batu-khaan 
«Mäevanameest» sõnakuulmatuks vaenlaseks ja "tema saatus on taevases «saatuste raamatus» 
juba - ette otsustatud. 

Teise kirja lakitasin ma sulle Itili suudmelt, kui olin suur-khaan Batu õukonna juurde jõudnud 
ja temaga isiklikult vestelnud. Ma kuulasin ära tema plaanid «õhtupoolsete maade» 
vallutamiseks, kiitsin neid plaane ja sain loa teda sõjakäigul saata. 

Praegu kirjutan ma kolmandat kirja lõkke ääres, suure Dnepri jõe kaldal. Vastaskaldal minu 
ees laiub russide kuningriigi, suurtest maadest suurima, tähtsaim pealinn. Seda pealinna 
kutsutakse Kõjuviks. Ma näen, missugune suur ning ülikaunis linn see on. Temas on palju 
russide kullatud katustega jumalakodasid. Kõjuv, niisamuti kui teisedki pealinnad, on 
määratud purustamisele ning tuleroaks saamisele. Seni kaitsesid russid end kõikjal mehjselt. 
Ent kui nad praegu isegi teataksid tatarlastele oma alistumisest, ei päästa see neid mongoli 
tavalisest laastamistööst. Tõenäoliselt russid vabatahtlikult ei alistu, vaid hakkavad end 
meeleheitlikult kaitsma. Batu-khaan lausus oma lähikondlaste ringis, kus ta lubab armulikult 
mul viibida, niisugused sõnad: 

«Ma ei salli, et oleks olemas teisi suuri pealinnu. Jääb 

ainult üks «pealinnade pealinn» — minu söjaleer Ketši-Sarai suurel Itili jõel. Ketši-Saraist 
hakkavad välkudena lendama mu käsud, mis sunnivad kõiki maailma rahvaid värisema ning 
sõna kuulma!» 

Kuid allah teab kõike paremini, tema üksi näeb kõike ette, ja meie tulevik on tema kätes. 
Lehvigu tema armulikkus meie kõikide kohal! 

Ma loodan, et sina, õiglaste käskija, pühim kaliif Mustansir, vaatad heatahtliku pilguga minu 
kulleritele, kes sinu juurde on jõudnud, ja katad neid oma helduse hõlmaga. 

Avanegu sinu ees kõigest hingest ihaldatud Kaaba? värav, kuid maa selle ees jääb igavesti 
tolmuseks kõikide nende laupadel, kes kummardavad sinu ees!» 


Seitsmes OSA DNEPRIL 


> 1 Kaaba — tempel Mekas, pühadus, mida muhameedlased eriti austavad. 


Esimene peatükk NOVGORODIST MINEMA! 


Sellel hirmuärataval 1240. aastal, kui tatarlased hakkasid valmistuma sõjakäiguks 
«õhtupoolsete maade» peale, valitses kauges vabas Novgorodis samuti ärevus. Sellele rikkale 
kaubalinnale ihusid hammast kiskjalikud vaenlased. Nad sõitsid siia väikestel laiade keredega 
laevadel, vedasid kohale meretaguseid «väärtuslikke» ja odavaid kaupu, ise aga vahtisid, 
kuidas kahmata Novgorodi- ja Pihkvamaa küljest rasvasemat tükki. Sakslased, rootslased, 
taanlased, soomlased alustasid taplusi mehiste novgorod-lastega. Novgorodi appikutsele 
vastasid alati perejaslavlaste, vladimirlaste, suzdallaste, polovetside «madala päritoluga» 
maakaitseväed, kes tulid Novgorodi vapra 

ning targa vürsti Jaroslav Vsevolodovitši või tema noore poja Aleksandri ülemjuhatuse alla. 
Novgorodlased palusid, et Aleksander Jaroslavitš jääks nende juurde vürstiks ja peagi sõitis 
siia ka tema noor naine Aleksandra, Polotski vürsti Brjatšislavi tütar. 

Noore vürstinna lähikondlaste hulka sattus uuesti tema lapsepõlvekaaslane Vadim, 
ikoonimaalimistöökoja õpilane. 

Omal ajal hukkus jahil kähmluses karuga Vadimi isa, vürst Brjatšislavi armastatud 
püügimeister. Vürst Brjatšislav tahtis orbunud perekonda aidata ja kasvatas Vadimi üles koos 
oma lastega, kellele poisike meeldis eriti selle tõttu, et ta mõistis pärnapuust nikerdada 
hobusekesi, kukekesi või talumeest roovilega. Kõige rohkem katsus Vadim väikese lõbusa 
sinisilmse Sanjuška meele järgi olla ja mõtles alati tema jaoks välja kõige huvitavamaid män- 
guasju. 

Kui Vadim poisikesest noormeheks sirgus, ütles talle kord vürst Brjatšislav: 

«Ma näen, et sul pole kalduvust sõjalisteks mängudeks ega sõjaasjanduseks, vaid sind tõmbab 
rohkem rahulik käsitöö. Seepärast otsustasin ma su läkitada Novgorodi, kus on kuulus 
ikoonimaalimistöökoda, selles aga töötab vilunud isograaf' isa Makari. Just tema juurde ma su 
saadangi. Seal õpid sa maalima nii ikoone kui ka meie pühade kirikute seinu, see aga on õilis 
ning tähtis töö!» 

Kahju oli Vadimil lahkuda vürstiperekonnast ja tuttavast miljööst, kuid õppida ta tahtis ja tuli 
alistuda tõrkumatult. 

Varsti asus Vadim Novgorodi koos oma hoidjaga ja hakkas tööle vana isograafi, range ning 
nõudliku isa Makari juhatusel. 

Kui Aleksander Jaroslavitš, kes oli abiellunud Brjatšis-lavnaga, sõitis koos naisega 
Novgorodi, muutus Vadim sagedaseks külaliseks vürstikojas. Vürsti perekonnas võeti Vadimi 
vastu kui sugulast. Ent iga kord, kas asudes rahvasummas, kes ümbritses vürsti välistreppi 
pidude ajal, või istudes vürsti juures kambris, jälgis Vadim ahnelt noore vürstinna iga sõna, 
iga liigutust. Huuli puredes märkas Vadim, missugune rõõm «pani särama vürstinna näo, kui 
ta heitis pilgu Aleksandrile, kuidas sätendasid 

1 Isograaf ikooniclemaalija. (Tõlkija.) 

170 

vürstinna sinised silmad, kui muretult ta naeris, mängides suure halli kõutsiga. 

Varjates kõikide eest oma lootusetut tunnet, jõudis Vadim aegamööda otsusele minna siit 
ükskõik kuhu, võimalikult kaugele, ainult Novgorodist minema! 

Kord, kui Vadim oli tulnud lõunasöögilt vürst Aleksandri juures oma töökotta tagasi, laskus ta 
rihmtoo-lile vahtrapuust tahvli ees, millele ta maalis ülipüha neitsi Maarja kuju. Jumalaema, 
keda ta kopeeris, oli tõmmu, mustade kurbade silmadega, käharpäine rinnalaps kätel. Vadimil 
oli kästud täpselt edasi anda kuju, mida ta kopeeris Tsargradist toodud haruldaselt ikoonilt. 
Vadim ohkas raskelt? võttis savist värvipoti ja asus tööle. Töö edenes, tuli nähtavale 
mustriline rõivastus, kuid vastu tema tahtmist joonistus tahvlile aegamööda kurva tõmmu 
jumalaema asemel sinisilmalise vürstinna naerusuine kuju, mis kogu aja ta meeli valdas. 


Äkki kuulis Vadim selja taga rasket ohet ja vaatas ringi: tema taga seisis isa Makari, 
puhmaskulmud kurjalt kortsus. 

«Hullumeelne!» sosistas munk. «Jultunud patustaja' Mis sünnib sinu hinges? Missugused 
kuratlikud kired pulbitsevad sinus? Keda sa joonistad? See on ju püha ikooni häbematu 
ümbertegemine! Kui isa kloostriülem näeb su võrgutavat pilti, käsib ta su ahelasse panna, 
pistab sügavasse keldrisse istuma, kui aga — jumal hoi,dku! — kuuleb piiskop ise, siis on su 
elu läbi, tõesõna! Siis mädaned sa keldris kui antikristuse teener! Kraabi oma meisterdus 
viivitamatult maha! Ja selle asemele joonistad sa uuesti teise kuju. Kuna aga neitsipale õhutab 
sinus lõkkele patuseid kirgi, siis maali sellele tahvlile kiilaspäise ning habetunud apostli 
Peetruse või karja kaitsja püha Vlassi kuju. Mina aga, vastavalt oma kohusele, lähen siiski isa 
arhimand-riidi juurde ja küsin temalt: missuguse epitiimia 1 ta sulle määrab, jultunud 
patustaja.» 

Isa Makari lahkus jalgu järele vedades. Hoolikalt pani Vadim pintslid ja värvipotid väikesesse 
kirstukesse, püüdlikult mässis ta äsjajoonistatud pildi oma lõuend-põllesse ja läks 
ettevaatlikult küljeukse kaudu kloostri aeda. 

Tuli rutata. Kasukasse mähkunud tukkuv valvur värava 


Epitiimia kiriklik patukahetsus.  (Tõlkija.) 

juures ei pööranud alati heldele Vadimile erilist tähelepanu. Kiiresti jõudis «jultunud 
patustaja» hurtsikusse linna serval, kus elas tema vana hoidja. Vadim seletas talle, et tema 
läheb palverännakule linna lähedal asuvasse kloostrisse. Tal polnud südant eidekesele tõtt 
ütelda. Vadim valis oma asjadest ainult need, mida oli võimalik kergesti endaga kaasa võtta, 
pani kõik reisipauna ja heitis selle turjale. 

Hoidja hakkas nutma: 

«Mu kallis, kelle hooleks sa siis minu, vana ning väeti, jätad? Ma tunnen: ei sa hea pärast lähe 
niisuguse kurja ilmaga.» 

«Ära hädalda! Ma tulen varsti tagasi; siis kingin sulle lambanahkse kasuka ja uue sõba. Ära 
nuta, parem palveta minu eest!» 

Vadim embas eidekest, tõmbas ta oma rinnale ja eideke suudles ning silitas hellalt ta nägu. 
«Kui sul aga ilma minuta midagi vaja läheb, siis mine vürstiõue noore vürstinna Brjatšislavna 
juurde, tema sind juba aitamata ei jäta.» 

Vadim väljus tarest, murdis põimitud varbtarast tugeva kepi ja hakkas reipalt mööda teed 
astuma. 

«Kiiev! Ma pean Kiievisse jõudma! Nagu räägitakse, asuvad seal, Petšerski kloostris, vilunud 
meistrid-isograafid, kes on varjule läinud ilmakära eest. Seal leian ma endale kogenud 
õpetaja, seal unustan ma oma mure!» 

Mõne päeva pärast ühines Vadim komödiantide trupiga, kes läks mööda sissetallatud teed 
Polotski ja Smolenski poole. Nad hakkasid Vadimi veenma, et too nende truppi astuks: 
«Hakkad lahedalt elama. Kõikjal söödetakse ja joodedakse sind nii simmanitel kui ka 
pulmades. Meie jaoks aga hakkad sa maalima lõbusaid «maske» ja veiderdajarõi-vaid.» 
Kord, kui Vadimil õnnestus komödiantidest maha jääda, tungisid talle üksildases paigas 
kallale kurjad inimesed, peksid ta vaeseomaks, võtsid ära kõik väärtusliku, heites armu ainult 
ikoonile ja värvidele. Jõuetuna lebas Vadim teel kahara kuuse all ja mõtles, et elu lõpp ongi 
juba käes. 

Mööda sõitis vana talumees. Ta korjas haavatud Vadimi üles, viis ta oma majakesse. Tema 
juures elas Vadim tükk 

aega. Vanamees toitis teda, vanaeit jootis kuuma piimaga. Natuke kosunud, jutustas Vadim, 
mis temaga oli juhtunud. 


«Kahju, et sa teel veiderdajatest maha jäid — need on lõbusad ja südamlikud inimesed. 
Niipea kui sa üksipäini minema hakkasid, antigi sulle mats ära! Praegu hulgub teedel 
palju kurje inimesi. . Täna jumalat, kellegi palve päästis sind veel surmast. Tänapäeval 
tuleb reisida ettevaatlikult, valida hoolega teekaaslasi. Kuid sinu ikoon on mulle väga 
meele järgi. Tema näguon sarnane minu tütre Nastja omaga — issand, ülenda tema 
hingekest! Tal olid samasugused sinised silmad ja hele nägu, täis ärarääkimata headust. Oli 
mul väimees — kütt Andrei. Ta võttis Nastjakese naiseks ja elasid — hoidsid teineteist 
nagu meeletud. Neil sündis pojake, panime talle samuti nimeks Andrei. Aga siis jäi mu 
Nastjake palavikku; kõigest viis päeva vaevles, ja andiski oma hinge jumala hoolde. Tütre- 
pojake aga jäi meie juurde. Meie eidega hoolitsesime tema eest, jootsime kitsepiimaga. Näe, 
siin sinu ees ta ongi. Kord ütles väimees Andrei mulle: «Nukrus on mu ära piinanud. Ma 
ei suuda siin elada, lähen mööda maailma hulkuma.» Kuid julge kütt oli teine, läks üksipäini 
Jahiodaga karule kallale, tõi meile koju viis karunahka. Läks ta minema meie juurest 
ja kaua polnud temast kippu ega kõppu kuulda. Mina mõtlesin, et saigi teine otsa teadmata 
kus, seepärast et ta aina surma otsis. Hiljuti aga tuli meie poole mu sugulane ja tõi kingitusi: 
vähe kantud tugevad saapad, naisele aga lõuendit sarafani jaoks ja poisipõrni-kale ilusa 
hamekese. Ja too mees, ta on õigeusklik palverändaja, käib mööda pühi paiku, toidab end 
armuandidest, tõi meile kõik need kingitused puutumatult. Temap siis rääkiski, et mu 
väimehest Andreist on suur mees saanud: ta juhib Dneprit mööda parvi Smolenskist kuni 
Küevini. Ise istub kõige esimesel parvel ja näitab parvemeestele, kuidas hoida end jõel 
«peavoolus» ja kuidas kõikide parvedega ühekorraga käänakuid võtta. Sugulane rääkis, et 
kui järsk käänak maha magada, siis paiskuvad parved kal-dale.ja nende allatirimine on 
peaaegu üle jõu käiv töö.» 

«Aga kas ma ei pääseks tema, sinu väimehe Andrei juurde?» küsis Vadim. 

«Just sellele minagi mõtlen. Jõuad Smolenskisse, seal aga küsid jõekaldal parvemees Andreid, 
vatamani; igaüks näitab teda sulle. Suve jooksul, rääkis meie palverändur, 

parvetamise ajal teeb ta neli otsa, vahel isegi viis, kui välja tuleb. Kiievist kihutab Andrei 
hobusega tagasi Smolenskisse, et seal uusi, juba kokkuköidetud parvi Dneprisse lasta. Sa 
ütled talle minu poolt edasi, et me oleme elus ja terved, pojake aina kasvab ja ootab isakest 
koju külla. Tulgu kiiremini meie juurde tagasi!» 

Hüvastijätt!* kinkis Vadim külalislahkele peremehele Prohhor Stepanovitšile omamaalitud 
ikooni. Kui ta oli tänanud kingitud rõivaste ja soola-leiva eest, asus ta teele. 

Jõudnud õnnelikult Smolenskisse, nägi Vadim jõekaldal suure hulga parvi, mis olid 
parvetamiseks valmis seatud. Ta küsis kõikide vastutulijate käest, kust võib ta leida 
parvemees Andreid, vatamani, kuni kuulis: 

«Just tema ise ja otse sinu ees!» 

Tugev sihvakas talumees. Kullipilk. Külmad hallid uurivad silmad. Nägu tuulest parkunud, 
päikesest põlenud. 

«Kust sa oled ja mispärast siia tulid?» 

«Sinu äi, Prohhor Stepanovitš, koos ämmaga saadavad sulle sügava kummarduse mustast 
kulmust niiske mullani, ja pojake Andrjuša teeb samuti sügava kummarduse.» 

Andrei langetas pea, äigas käega üle silmade, vajus otsekui kössi, ajas end aga sedamaid sirgu 
ja küsis: 

«Noh, kuidas vanad elavad? Kas on terved?» 

«Tänu jumalale, sinu majas edeneb kõik: lõikus oli korralik, rukis jäi lamandumata. Küll 
inimesed kartsid, seepärast et suvi oli vihmane. Sinu ämm peab maja, askeldab, vaatab lehma 
ja kitse järele ning kõnnib tütrepoja kannul — temast kasvab südi, kärsitu poiss.» 

«Aga kuhupoole sina, noormees, oma sammud sead?» 

Vadim jutustas, et ta tahab minna Kiievisse Petšerski kloostrisse isograafide juurde õppima. 


Andrei mõtles natuke aega ja lausus: 

«Silmitse kõige esimest parve. Kas näed seal õlgonni? Selle annan ma sulle. Selles leiad sa 
varju nii vihma kui külma eest. Roni sinna sisse ja maga õlgedel kuni Kiievini välja.» 
Kõikidel parvedel olid madalad pikad õlgedest punutud kuudid, mis ulatusid vöö kõrguseni. 
Nendesse tuli roomates sisse ronida ja seal pikali olla. 

Järgmise päeva hommikul ujusid parved pärivett. Vadim lesis õlgedel kuudis, vaatas sealt 
välja ja talle näis, et parv seisab vee peal liikumatult, sellest aga jooksevad 

mööda nii külad, põllud kui ka tiheda metsaga kaetud kaldad. Mitugi korda nägi ta, kuidas 
karuema poegadega või haruliste sarvedega kaunis hirv tulid jõe äärde, jõid ja läksid aeglaselt 
tagasi tihnikusse, kõõritades ja vahtides mööda ujuvaid parvi. 

Kõige esimese parve külge oli seotud suur vene. Selles hoiti rauast ankrumürakat: seda tõsteti 
mitme mehega. Andrei istus kõige esimesel parvel ja vahtis teraselt ettepoole. Kui jõgi tegi 
järsu käänaku, siis tema, tundes hästi kogu teed, sõudis venega juba aegsasti ette ja andis 
käsu, kus ankur vette heita. Ankru küljes oli jäme kanepiköis. Jõgi kandis parvi edasi, 
otsejoones käänulise kalda poole, kuid jäigalt pinguletõmbunud köis hoidis eesmise parve 
keset jõge, selle taga pani Dnepri hoogne vool keerama ka teised viis parve, ja nad kõik kisti 
keset jõge uues suunas, nõnda et viimane parv osutus esimeseks. 

Siis andis Andrei sõudjatele venes märku, nood tirisid ankru lootsikusse tagasi ja kogu 
parvekaravan kihutas edasi. Vene sõitis parvedest mööda ja Andrei koos sõudjatega läks üle 
viimasele parvele, mis oli nüüd esimeseks saanud. Köis seoti kinnitite külge, mis palke koos 
hoidsid. Andrei võttis jällegi istet parveninal ja ootas järgmist jõekäänakut, kus kõik kordus. 
Nõnda jõudis Vadim 1240. aasta suvel õnnelikult pealinna Kiievisse. 


Teine peatükk VADIM KIIEVIS 


Kiiev hämmastas Vadimi oma maalilise iluga. Küngastel laiuv rikkaliku rohelusega Kiiev oli 
ammust ajast kuulus oma rikaste ehitiste, kirikute majesteetlikkuse, kuld-kuplite, arvukate 
bojaarikodade, kivilosside ja loendamatu hulga kiievlaste majakeste poolest: viimased olid 
madalad, savist ja õlgedest tehtud, valgeks võõbatud seinte ja pilli-rookatustega. 

Vadim ja Andrei läksid läbi Podoli, Kiievi kaldaveerse jao, kus elasid väga paljud osavad 
töömehed — mitmesuguste erialade tublid meistrid — ja kus paiknesid ka kõikvõimalikud 
töökojad. 

Kõlisesid alasid sepikodades, kopsisid puusepad, inimesed kogunesid jõukudena potissepa-, 
valamis-, relvatöökodade 

ette... Kõikjal töötasid Kiievi ja kaugelt siia sõitnud töömehed. 

«Näe, siin elavad ning töötavad paljud mu sõbrad,» lausus Andrei. «Iga! aastal sõidan ma 
parvedega mitu korda siia ja muretsen siinsetele meistermeestele valitud puud: kaski, tammi, 
pärnasid ja vahtraid — mida kellelgi tarvis. Sa võid siin kohata küll oma novgorodlasi, küll 
pihkvalasi, küll polotsklasi. Eriti palju saabus siia suzdallasi javladi-mirlasi pärast tatari 
hävitustööd; nad asusid ümber Kiievisse, et leida endale rahulikku tööd ja vaikset elu, kuid 
vaevalt sa siingi rahu leiad. Tatarlased pole veel taltunud. Asusid teised küll Volga 
alamjooksule elama, kuid kes neid teab? Äkki kavatseb nende täitmatu inimsööja khaan Batu 
kurja ja lendab siia kogu oma loendamatu nordiga?» 

Kiievis kuulis Vadim kohe ka kurvavõitu jutuajamisi. Andrei vana tuttav sepp Grigori, kellel 
oli oma sepapada Podolis, võttis teda vastu sünge ning mureliku näoga. 

«Halval tunnil tulid sa oma parvedega meie juurde Kiievisse, armas sõber Andrei. Kuid sinu 
puid on meil siiski tarvis, ehkki praegu ei maksa uute majade ehitamisele mõeldagi. Kõik jõud 


on praegu koondatud linnamüüridele: on vaja kindlustada Küevit, on vaja ümbritseda end 
palju kõrgemate vallidega. Jõuavad kätte rasked ajad. Kui me ise ainult ellu jääksime!» 

«Mis siis juhtus? Kus sa häda aimad?» küsis imestunud Andrei. 

«Sa vististi juba märkasid, et mitmendat aastat ujuvad üle Dnepri ja lippavad Kiievist mööda 
nii Metsikult väljalt pärinevad polovetsid, nii muidu ringihulkujad kui ka igasugused teised 
stepielanikud-rännumehed. Nad räägivad, et tahavad ugri steppi pustasse üle kolida; sellel 
aastal aga ei põgene nad enam üksikute perekondadena, vaid tervete laagrite ning 
sugukondadena. Põgenevad kui hul- 

lumeelsed. Räägitakse, et nad kardavad tatarlasi, kes peavad neile jahti kogu polovetsi stepis, 
nottides neid armutult maha; kelle aga vangi saavad võtta, neid kihutavad tatarlased tagasi 
Volga alamjooksule ja müüvad seal kui loomi sinnasõitnud buhaara ja pärsia kaupmeestele 
orjadeks.» 

«Meie oleme seni mööda Dneprit sõitnud ega ole häda tunda saanud,» ütles Andrei. 
«Vaata sinnapoole,» jätkas sepp Grigori. «Kas naedinimhulka, nii jalgsi kui ka 
hobustel? Seal kuhjusid 

hunnikusse nii kaamelid kui ka vankrid, mis igasuguse varandusega koormatud. Härjad 
sikutavad terveid voore. Need on polovetsid või teised stepielanikud. Nad üürivad meilt peale 
lotjade ka praame ja parvi, et ainult kiiremini üle jõe meie kaldale jõuda. Ja nad maksavad 
hästi, kariloomade või nahkadega, peaaegu kauplemata, ainult et kiiremini üle jõe meie 
paremale kaldale jõuda.» 

Jutuajamistest sai Vadim teada, et kord suvel tuli juba stepist Kiievi alla suur tatari 
ratsaväesalk, ja siis seisid tatarlased kaua aega vastas asuval vasakul kaldal. Nende juurest 
sõitsid lotjadega siia saadikud, kes teatasid meie bojaaridele, «linnavanematele», et tatari 
valitseja nõuab, et Kiiev annaks end nende täieliku meelevalla alla, ja tõotab, et tatarlased 
Küevit ei puuduta ega tee häda ühelegi elanikule, panevad üksnes linnale iga-aastase maksu 
peale. 

«Kas võib siis tatarlasi uskuda?» rääkis sepp. «Meie nende lõksu ei kukkunud ja saatsime nad 
minema. Tatarlased ootasid kaua aega, et Dnepr kinni külmub, kuid talv oli pehme. Nii nad 
seisid, seisid, kuni plagasid tagasi steppi.» 

«Sõber Grigori,» küsis Andrei, «Aga kui käesoleval aastal tuleb talv vara ja on karm ning siia 
kihutavad halastamatud tatar.lased, Dnepr aga külmub kinni, siis on neil kerge meie kaldale 
tulla ja suure karjaga Kiievi peale tormata. Mida te siis tegema hakkate?» 

«Just seda asja mõtlevad ning arutavad nii meie vürst, tema bojaarid kui ka kõik kiievlased. 
Aga kes see noormees sul kaasas on?» 

«See on novgorodlane Vadim. Ta sõitis minuga koos parvel Smolenskist. Ta tahab õppida 
Kiievi Petšerski kloostris. Seleta, Vadim, kuidas sind su tööala järgi hüüda.» 

«Ja tahad lasta end ka mungaks pühitseda?» päris sepp. 

«Ma õpin pühakujude maalimist. Meil nimetatakse niisuguseid ikoonimaalijaid 
isograafideks,» lausus Vadim. «Kuid ma ei kavatse end lasta mungaks pühitseda, ma tahaksin 
ainult linnas end kusagil sisse seada ja käia ikoo-nimaalimistöökojas õppimas.» 

«Kui sul on vaja end sedamaid kusagil sisse seada, siis saadan ma su oma sõbra, naabrimehe 
potimeister Kondrati juurde. Ta elab ülalinnas, kuid siin, Podolis, asub üsna lähedal ta poeke. 
Läheme tema juurde.» 

Sepp saatis Vadimi ja Andreid oma sõbra Kondrati juurde. Mustahabemeline lahke peremees 
seisis puust katusealuse varjus müügilaua taga; müügilauale olid ritta seatud savist kausid, 
potid ja kannud, mis eredate värvidega kirjuks maalitud; siinsamas pöörduski sepp peremehe 
poole: 


«Mu sõber Kondrat, kas sul pole vaja abilist, kes on kange poiss iga töö peale? Ta on praegu 
ulualuseta, just äsja saabus parvega Smolenskist siia. Kas sa saaksid talle oma tares peavarju 
anda?» 

Potimeister, üks silm pilukil, vahtis Vadimi: 

«Ja mida sa teha oskad?» 

«Mida käsid, seda ka teen!» vastas Vadim. 

«Ta on leplik ning vaikne noormees,» lausus Andrei. «Teel voolis ta meile savist küll 
karupoja, küll hobuse, küll veiderdaja roopilliga.» 

«Viida siin natuke aega, ja ma viin su enese poole koju. Aga see peni, on ta sinu oma või?» 
Vadim vaatas ringi. Tema kõrval seisis karvane koera-näss, kes oli parvel koos temaga siia 
sõitnud. Koerake vaatas heldinult, saba liputades, otsekui mõistes, et jutt on temast. 

«Nagu näha, sai ta nüüd minu omaks!» Ja Vadim silitas koera karvast pead. 

«Noh, tore,» lausus potimeister. «Sest ajast, kui ma kaotasin perenaise, on mind ära tüüdanud 
see üksinda tares elamine. Ma võtan su enda juurde, kahekesi on siiski soojem ja lõbusam, 
muidu aga on mul kodus ainult kõuts ja tuvid katusel. Elan erakuna. Muiduklähvija võta 
kaasa.» 

Sellest päevast peale asus Vadim potimeister Kondrati tarre elama, tema koerake aga elas 
kuudis maja lähedal ja haukus agaralt kõiki möödakäjjaid. 

Vadim läks Petšerski kloostrisse linna lõunaserval. Ta külastas ikoonimaalimistöökoda, leidis 
seal mitu munka-isograafi. Ta leppis kokku, et hakkab nende juures käima armastatud 
maalikunsti õppimas. 

Potimeister Kondrati tare kõrval seisis teine tare; neid lahutas põimitud tara. Siit kostis sageli 
laulu ja tütarlaste naeru. Kord tulid põimitud tara tagant nähtavale kaks lõbusat tütarlast- 
neiukest. Nad hakkasid Vadimiga kõnelema: 

«Tere, naaber! Kas sa oled niisamasugune vaikija nagu su peremees? Või oled sa 
sündimisest saadik tumm?» 

178 

Vadim tuli nende juurder 

«Tere teilegi! Mida te siin teete ja mispärast teil alati ahi suitseb, teid endid aga pole kusagil 
näha?» 

«Sa oled sedagi märganud? Meil on karm vanaema. Tema küpsetab rõngassaiu ja kaupleb 
nendega Podolis leivamüüjate reas, meie aga aitame teda kodus. Tööd on meil palju.» 
«Kuidas teid kutsuda?» küsis Vadim. 

«Mind Sofitsaks, õde aga Smirenkaks.» 

Nad andsid Vadimile paari rõngassaiu ja kadusid, karja-tades: 

«Juba vanaema tulebki!» 


Kolmas peatükk STEPIELANIKE SÕBER 


Dnepri alamjooksul, selle järsul vanade pajudega kaldal randus pikk tugev tõrvatud vene. 
Sõudjad, aerud sisse tõmmanud, hüppasid maale — kõik rässakad mehed, püksisääred 
põlvedest kõrgemale üles kääritud, hamed rinna eest lahti haagitud. Juuksed kausslõikega 
pöetud ja kaelas nöörike väikese puuristikesega; näod päikesest mustaks põlenud. Sõudjad 
kinnitasid vene köiega vana paju külge, mis klammerdus võimsate juurtega kaldanõlva. 
«Venelased!» taipasid hoobilt mõned torkidest ' stepielanikud, kes seisid valvsana tiheda 
pilliroopadriku kõrval, kuhu nad häda korral võisid peitu minna. 

Venesse jäid mõned kaupmehed-kreeklased. Teised reisimehed olid «pühadesse paikadesse» 
palverändajad, kes tulid tagasi Tsargradist. Neid võis ära tunda pikkadest kuivanud 
palmiokstest, suurest puuristist, mida üks istujatest hoolikalt hoidis, ja nende venitatud 
häälega vaimulikest lauludest. 


Mõned saabunuist, kui olid venest väljunud, palvetasid ida poole ja tegid maani kummardusi. 
Kolm naist, seljas pikad rõivad, tumedad rätikud kulmudeni kõvasti pähe seoiud, hoidusid 
lahutamatult kokku ja laulsid kriiskavate peenikeste häältega «vaimulikku värssi»; nad istusid 
sõudjate poolt läidetud lõkke juures. 

1Torkid, samuti nagu edaspidi esinevad berendeidki, keda sageli on tähistatud ühe üldise 
nimega «mustmütsid», olid türgi päritoluga rändhõimud, kes elasid tollal Kiievi riigi 
piirimaadel. 

Stepielanikud hakkasid askeldama ja kadusid pilliroogu. Varsti tulid nad tagasi. Ees sammus 
tähtsalt ning aeglaselt ilmselt nende kõige tähtsam mees, peas karvadest pal-jakskulunud 
rebasenahkne müts. Ta toetus pidulikult pikale kepile, mille käepidemeks oli ülespidi 
pööratud kõver puujuur. See juurikas oli osavalt välja töötatud sar-vekestega koletise pea 
kujuliseks. Silmade asemele oli paigutatud kaks punast kivikest. Vanema vööl rippus lai 
lühike nuga. Pikad hallisegused juuksed, mis patsiks punutud, langesid ühele õlale. 
«Kohalik torkide vürst!» lausus üks sõudjatest, kes oli juba mitu korda mööda Dneprit 
sõitnud. 

«Nõid ja soolapuhuja!» lisas teine. 

Oma vanema taga kandsid kaks torki kätel kurnatud, hõbehalli habemega vanakest, kes kandis 
kehva luitunud vaimulikukuube. Nad asetasid ta hoolikalt liivale lõkke juurde. Naised- 
palverändajad hakkasid vanakese ümber askeldama, pöörasid ta selili. Üks rännumees pistis 
talle nahkpauna pea alla. Naised panid vanakese käed rinnale kokku ja asetasid kuivade 
kahvatute sõrmede vahele kahek-saharulise vaskristi, mis tal kaelas rippus. 

«On minekul!» sosistas üks õhates. 

«Sureb!» kinnitas teine. 

«Mis jutt see on! Elab veel tükk aega!» vaidles veendunult vastu kolmas naine. «Niisugused 
kõhnad on kõige visama hingega! Kuipalju kordi on minu vanaisale isegi süüdatud küünal 
pihku pistetud, kuid tema lamas nõnda selja peal veel kolm aastat, ja tuli isegi üles, kui meil 
tintidega pannkooke küpsetati . . .» 

«Tintidega? Kas sa oled siis Peipsi järve äärest?» küsis surev vanamees ootamatult toibudes. 
«Sealt, vanaisake! Talabski kandist, mis Pihkva lähedal. Kas oled kuulnud, mis?» 

«Sai oldud ka Talabski järvel... Proovisin tintidega pannkooke. Praskovja kostitas mind.» 
«Missuguse visa hingega!» lausus üks naine. «Kes see Praskovja sulle oli, sugulane või 
niisama?» 

«Halastas mu peale, varjas mind. Ma pagesin tookord Pihkvast bojaar Tverdilo Ivankovitši 
juurest. Olin tema pärisori, õel peremees oli.» 

«Nähtavasti oli see Tverdilo tige isahunt?» 

«Aina kiusas, pärisorje peksis surnuks. Mina lasksin end hiljem juba Kiievis mungaks 
pühitseda.» 

«Aga miks sa nüüd siis siin surra kavatsesid, mitte aga kodukandis?» 
«Olen väsinud! ... Hulkurielust olen väsinud. Kõik kondid valutavad. Puhkust paluvad... 


Tahaksin kodukanti jõuda, aga nähtavasti ei saa . .. » 

Vanamees sirutas end jällegi ja jäi vait. Silmad peatusid. Suu avanes pooleldi. Üks naine 

sosistas teiste poole pöördudes: 

«Tuleb meie munk venest siia kutsuda. Las ta loeb suri-palvet.» 

Naine trügis kiiresti venesse ja müksas ahtris lebavat, kasukaga kaetud kerratõmbunud 
keha: 

«Tõuse üles, isa Mefodi! Seal kaldal on ipõdur vanamees hinge heitmas, kui polegi juba 

surnud . .. » 


Silmi hõõrudes ja pikki sassis juukseid korrastades tõusis mustahabemeline kõhetu munk 
istukile ja hakkas hämmastunult vahtima, lastes tumedatel silmadel ringi käia: 

«Kuhu issand meid siis tõi? Kas tõesti jõudsime kodukanti? No küll surm ropsis meid 
merel!» 

«Tõuse üles, ärka, püha isa! Küll pärast imestad. Tule mulle järele.» 

«Mis munk see on? Kust pärit?» 

«Kohalikud stepielanikud tassisid ta kaldale. Vististi on ta üks teie munkadest. Soovis 
sünnimaal oma hinge jumala hoolde anda. Meenutab aina kodukohta, tinte ja Praskovjat. Kuid 
vaevalt ta nende juurde jõuab.» Munk tõusis, pikk, kõhetu, seljas vana luitunud vaimu- 
likukuub, ja langes sedamaid'uuesti pikali, kuna vene kiikuma hakkas. Ta korjas kokku kogu 
oma kasina vara: nahkpauna, «liibanoni puust» (liibanoni seedrist) saua, savikannu ja 
puukausi. Kahmanud vana kasuka, järgnes ta naisele, astudes ettevaatlikult üle lamavate 
kehade. Ta ronis venest välja, läks sureva rauga juurde ja luges poollauldes mõned palved, siis 
langes põlvili ja kallutas oma suure korva lamaja huulte ligi. Ta kuulas kaua aega, tõmbus siis 
tagasi ja võttis sealsamas maapinnal rahulikult istet. Kõik läheduses viibijad jälgisid teda 
tähelepanelikult. 

«Magab!» lausus munk ja ohkas. 

Sõudjad hakkasid vaskkatlas leent keetma. 

Ilmselt asus läheduses stepielanike laager. Hakkas tulema nii täiskasvanuid kui ka lapsi ja 
teatud kaugusel istusid nad jalakandadele, hoidsid põlvede ümbert kinni, 

jälgides säravate silmadega kõike, mis toimus kaldal. Nad rääkisid omavahel vaikselt, 
vägevasti kätega vehkides, ja sõudjate valjuhäälsete hüüatuste puhul hüppasid kõik korraga 
jalule, valmis jooksu pistma. 

Kui sõudjad, veneomanikud, leemele olid lõpu teinud, hakkasid nad reisimeni venesse 
tagasi kutsuma. 

«Hei, palverändurid-piligrimid '! Istuge kiiremini venesse, on karta, et saame vihma. Heitke 
aegsasti pikali ja lebage vaikselt. Sest reisi ajal on mööda venet kõndimine keelatud!» 

Kõik tõttasid venesse. Kaldale jäid ainult haige vanamees ja kõhetu munk, kes tõmbas paunast 
kulunud psaltri ja hakkas seda valjusti poollauldes lugema. Tema juurde tuli üks sõudjatest. 
«Mida's sina viivitad, auväärne isa?» 

«Kas sa ei näe, et munkpreester on suremas?» 

«Las me kanname ta venesse. Kohta talle leidub.» 

«Ärge mind liigutage,» ägas surija. «Matke mind siia selle puu alla.» 

«Me ei saa kuidagi oodata — tee on pikk. Ja sul ei sobi siia jääda: mahajäetud paik, 
ümberringi stepielanikud — röövellik rahvas, kellelt pole head loota.» 

«Ühed inimesed igal pool. Kui issand tahab, siis ei puuduta mind stepielanikudki. Kuid see 
meie hallijuukseline vend on munkpreestri pühast seisusest ja ma ei või teda siia üksi jätta 
nagu metslooma.» 

Sõudjad läksid minema, rääkisid isekeskis ja suundusid vene poole. Üks jäi seisma ning 
lausus: 

«Ükskõik, kuhu me ta matame: kas siia või kärestike juurde! Ma ütlen viimast korda: las me 
kanname ta venesse!» 

«Mina jään haige isa juurde,» vastas munk ja jätkas end liigutamata psaltrisse vahtimist. 
«Kiievisse aga lähen ma jalgsi.» 

«Oi, ei sa lähe! Tee on pikk ja metsikutest orgudest läbi lõigatud, rahvas aga on siin rahutu. 
Parem oota natuke, meio kannul jõuab siia varsti teine vene — sellega jõuadki pärale.» 
«Mina sattusin päris igavesse põrgusse, kui tatarlased Rjazanis kõik õigeusklikud maha 
nottisid, ja ometi pöördusin ma vigastamatult koju tagasi. Kas pean ma nende 

1 Piligrimid — palverändurid. 

stepielanikest vendade ees araks lööma! Sõitke jumala rahuga, olgu teie reis õnnelik!» 
Sõudjad kerisid köie lahti, tõmbasid veonööri üle õla, lipsasid selle külge kinnitatud 
rakmetesse. ja hakkasid rütmilisel sammul piki kallast astuma. Üks sõudjatest pika aeruga 
ahtris ja teine, kes seisis ridvaga vene ninas, suunasid lootsiku «puhtasse vette», tõugates seda 
eemale vee-alustest kividest. 

Kaks munka jäid kaldale. See, kes psaltrit luges, silmitses vahetevahel haige liikumatut nägu 
Ja jäi vait, kuulatades tema hingamist. Kaugusest kostis veel hulk aega kõrvu ühetasast laulu, 
mida lõid venemehed, kes sammusid jonnakalt edasi vastu jõe voolu. 

Vanem, kes oli varjanud end pilliroos, tuli uuesti munkade juurde, laskus nende kõrvale 
maapinnale ja pani oma saua käest. Talle lähenesid mõned teised stepielanikud ja võtsid 
ümberringi istet. 

Noor naine, seljas avar punane riietus, kaela ümber palju mitmevärvilisi helmeid, tõi siia 
savikannu piimaga. Nõid sosistas talle midagi. Naine laskus lebava munga peatsisse põlvili, 
pistis käe kannu sisse, hakkas sõrmega, nagu rinnalapsele, piima surija poolavatud suhu tilgu- 
tama. Vanamehe huuled hakkasid liikuma ja ta neelas suure vaevaga. 

Vanem puudutas psaltrit lugevat munka õlast, osutas käega taeva poole ja lausus: 
«Tengri. .. » 

Siis pigistas ta käe rusikasse ja lisas mungale otsa vahtides mõned arusaamatud sõnad. 
Vanamees sosistas vaevalt kuuldavalt. 

«Ta räägib seda . .. «Tengri» ... on nende keeles taevas ... Ta tahab, et kõik inimesed oleksid 
vennad ... Nagu käel sõrmed ... Ja koonduksid üheks rusikaks, kui vaja . .. Ma elasin nende 
juures kolm aastat, kuulutasin evangeeliumi. See vanamees, nende vanem .. . niisamuti nagu 
teisedki, ristiti minu poolt. . . Kuid ta jäi vanaviisi nõiaks ... et nende jumalad ei vihastuks.» 
Haige jäi vait. Munk pani psaltri ära, kummardus haige ligi: 

«Ütle mulle, isa: kellele sinult sõna viia, kui ma Kiievisse jõuan? Missugusesse kloostrisse 
minna?» 

Vanamees sosistas vaevalt kuuldavalt, hingeldades: 


'3 A Ai 4 

«Kiievis otsi üles tuhatkonnaülem Dmitro .. . Ütle talle, et temale tuntud munkpreester 
Veniamin, too, kes viimased aastad «mustmütse» ja torke valgustas, nüüd aga 
vanadusnõrkusest surma vastu valmistub, — läkitab vojevood Dmitrole oma õnnistuse 


sõjaliseks kangelasteoks, sest juba põgenevad siit päikeseloojaku poole kõik stepi-elanikud 
kurja vaenlase eest, keda hüütakse tatarlasteks, ja pole nende sõdalastel otsa ega äärt... Kuid 
püha tõe ning oma tugevusega meie, Venemaa pojad, saame neist võitu! Tõuske kindlalt 
sünnimaa kaitseks ja taevased väed toovad meile võidu!» 


Kaheksas OSA KIIEVI VIIMANE TUND 


Esimene peatükk HÄIRE KIIEVIS 


Läks mööda 1240. aasta kõrvetav põuane suvi, sai läbi kuldne sügis, ja kogu selle aja venis 
Kiievist mööda pika roduna küll Metsiku välja mitmesuguste rändhõimude ratsanike, küll 
jalgsi minevaid inimesi, küll koormatud vankreid: «mustmütsid», polovetsid ja teised 
stepiasukad läksid Metsikult väljalt minema; lakkamatult sõitsid nad venedes ja parvedel üle 
Dnepri ja liikusid edasi, mööda Kiievist, lootuses leida seal kusagil metsaste Karpaadi 
mägede taga rahulikku töökat elu. 

Kriiksusid rasked vankrid, mille ette olid härjad rakendatud, aeglasel kõnnakul sammusid 
kahe küüruga kaamelid, kelle turjale olid laotud osadeks lahti võetud vilttel-gid, tõstsid 
tolmupilvi lambakarjad, ees alatine sikk, ja kihutasid läbi mitmekarvaliste ratsude parved. 
Nende ümber kappasid nahkadesse mähkunud hobusepoisid, vildist läkiläkid peas, pikkade 
nõtkete ritvadega, «ukrjukki-dega», millel silmus otsas. Nad katsusid hobuseid karjadeks 
kokku ajada, ei lasknud ratsusid mööda vaba ääretut Metsikut steppi laiali minna. 

Erutatult läksid Kiievi elanikud vanadele mullavallidele, laiadele müüridele, mis vöötasid 
iidset Vene pealinna. Teraselt vahtisid kiievlased helesinisesse stepikaugusesse, kus alatasa 
ilmusid nähtavale üha uued ja uued mustad punktid, mis lähemale jõudes muutusid 
stepielanike salkadeks, ja näis, et neil lõppu eitulegi... 

«Mis Metsikul väljal küll sünnib?» ohkasid murelikud kiievlased. «Kust, missuguste pattude 
eest saadab issand jumal õigeusklikele kristlastele uusi hädasid?» 

«Kui nii polovetsid, torkid kui ka «mustmütsid» lähevad oma igipõlistest asulatest ära 
metsaste Karpaatide taha, ugri tasandikele, siis see — oi! — head ei tähenda! Asjatult ei 
hakka stepielanikud iialgi kaugesse võõrasse kanti minema. Mis neid siis taga kihutab? 
Missugune häda?» 

«Tähendab, kihutas keegi, kes on neist tugevam!» 

«Kuid kes on tugevam: ainult tatarlane! Kas tõesti kihutavad meienigi kohutavad tatarlased, 
metsikud halastamatud mungalid, kes põletasid maha ning röövisid paljaks Zalesje 
Venemaa?» 

Podoli jõeäärsetel tänavakestel kasvas ärevus. Kõik osavkäed-relvameistrid, sepad, 
pealelööjad, kõik, kes oskasid rauda taguda ja sellest relvi valmistada, asusid kibekiirelt tööle. 
Siia tulid kiievlased kogu linnast, nii noored kui ka raugad, kes olid ammugi unustanud 
sõjaasjanduse. Nad ühinesid ringideks, tõid kaasa ja ihusid teravaks mõõku, roostetanud 
odasid ja kirveid. Kõik otsisid välja igasuguseid relvi, ostsid kokku kõik, mida võis kasutada 
kaitseks julmade vaenlaste vastu. 

Kiievis olevad polovetsid ja teised stepielanikud uitasid mööda Podolit ja võtsid peaaegu 
kauplemata kõik ära, mis rauapoodidesse oli veel jäänud. 

«Kas siis tatari Batu-khaan ikka päris tõesti meieni jõuab?» arutasid kiievlased. «Kuidas me 
teda vastu võtame? Tema ju ainult ühte asja ootabki, et me ilmal võitluseta alla annaksime. 
Vaenlased ei tunne halastust, ja kõigile, kes nendega võitlevad, teevad nad otsa peale.» 
«Kas neile siis kõptšaki stepp kitsaks muutus?» 


«Kus on kõige tähtsam polovetsi khaan Kotjan? Mispärast ta stepist lahkus ja kõik oma 
ratsamehed ugride juurde kihutas?» 

«Kui ta nõnda kiirustas, tähendab, teda ahistas keegi, kes on temast tugevam ja kes lendab siia 
tormihoona.» 

«Mis sa hirmutad! Kui tuleb pehme talv ja Dnepr ei jäätu, peatuma ei jää, siis tatarlased meie 
kaldale üle ei tule. Siin me nad minema löömegi.» 

«Ent kui hakkab puhuma põhjatuul ja jõgi jäätub? Siis tormavad mungalid silmapilk meie 
kaldale ja ujutavad kogu Kiievi üle, nagu jõgi suurvee ajal. Piiluvad kõikidesse meie 
majadesse ja röövivad kõik paljaks, isegi keldrid.» 

«Kuidas mungalid üle ujutavad? Ja meie hakkame, käed rüpes, ilma vastupanuta neid 
vahtima?» «Ja siis pole meil ka kuhugi minna.» 

«Me ei kavatsegi ära minna! Omal maal tuleb nii elada kui ka surra!» 

Sellel kohutaval aastal oli sügis pikk. Mööda Dneprit, kusagilt ülaltpoolt, Smolenskimaa 
kandist, ujusid siia viimased parved ja randusid vasakul, stepipoolsel kaldal. Sealt tulid 
parvemehed lotjadel üle jõe linna, käisid mööda kaubitsejate ridu, pakkudes orava-, rebase- ja 
jänesenaha kimpusid, mis neil vööl rippusid. Varem oleksid niisugused nahad haaratud 
jalamaid, nüüd aga ei võtnud neid keegi: 

«Mida me nahkadega peale hakkame? Katsu oma nahka hoida!» 

«Ah, vara hakkasite hingepalvet leelutama,» vastas üks parvemees. «Kas lõite tatarlasi 
kartma? Perejaslavli all me.nägime neid ja ajasime taga. Nad on vaprad, kui viiekesi ühe 
kallale tormavad. Kui ühiselt tatarlastele vastu astuda ja kõikidel müürina Kiievi kaitsel seista, 
siis nad meist kuidagimoodi jagu ei saa.» 

Äärmiselt rahutuks muutunud inimesed läksid majadesse tagasi. 


Teine peatükk VÜRSTI ELUMAJAS 


Pealinna Kiievi «detinetsis» (kindluses), vürstilossi värava juures, seisis pikakasvuline 
družinnik, peas terava tipuga kiiver. Ta tõkestas odaga sissepääsu õue, tõugates 'eemale 
jonnakalt sissetükkivat pikka kõhetut munka. Too kõpsis vihaselt sauaga: 

«Lase mind sisse, juhm!» 

«Sai sulle öeldud: suurvürst andis range käsu — mitte kedagi tema juurde vürstiõue lasta, ei 
ratsanikku ega jalameest.» 

«Kuid vaimuliku mehe, jumalateenri kohta vürst juba midagi niisugust ei ütelnud?» 

«Ei mööduvat usurändajat ega pikas vaimulikukuues munka sisse lasta ei lubatud!» 

«Saa aru, mu laps, et ma tulin kaugelt, Dnepri alamjooksult, mere lähedalt, 'kärestikest veelgi 
kaugemalt. Ja ma nägin, missugune segadus seal stepielanike keskel valitseb — kõik ujuvad 
üle Dnepri. Ja ma nägin veel muudki, paljut ning kohutavat, millest pean vürstile teatama. 
Kuid sina, upsakas torupea, seisad mul ees, kivi-puuslik.» 

«Ei lase!» vastas družinnik jonnakalt. «Vürst Danilal on tegemist: ta valmistub rutakalt 
kuhugi minema ja võtab družiina kaasa!» 

«Mina, pojake, pean teda tingimata nägema. Ma tõin ju kirja isa Veniaminilt, 
tuhatkonnaülema vojevoodi Dmttri endiselt pihiisalt.» 

«Ütlen: parem hoidu patust!» vastas družinnik teravalt. «Ikkagi sisse ei lase!» 

Samal ajal lendas värava juurde võimas vahus ratsu ja peatus, kinnihoituna ratsaniku tugevast 
käest. Soomusrüüde klirinal kihutas tema kannul sinna veel kümmekond ratsasõdalast. 
«Olgu terve, vojevood Dmitro!» tervitas ratsanikku värava juures seisev družinnik. 
«Aitäh, Stepan!» vastas vojevood kõmiseval häälel. «Kas vürst Danila on kodus?» 

«Vürst on gridnitsas' valmistub nobedasti reisiks. Otsekohe avan sulle värava.» 

1 Nooremale ihukaitseväele määratud ruum vürstilossis. (Tõlkija.) 

«Valmistub teeleminekuks?» imestas saabunu. «Küllap sõjakäiguks?» 

«Vürst ise ütleb sulle, meie ei tea.» 

Ratsanik hüppas hobuse seljast maha ja nägi enese ees kõhetut munka. Too astus ta teele, 
kummardas maani: «Luba sõna lausuda.» 

«Mis palve sul on, püha isa, keda sul tarvis läheb?» 

«Kuna vürst Danilal enne teeleasumist pole aega, siis pöördun palves ka sinu eest issanda 
poole, kui sa mind kuulad.» 

«Räägu ainult kiiremini, ka minul pole palju aega.» 

«Ma' jõudsin siia kaugelt, Tsargradist, kuid enne seda olin ma veel pühas Jeruusalemma 
linnas. Tulin venega Dnepri alamjooksu kaudu ja nägin tundmatus kohas, kuidas 
stepielanikud kandsid kaldale sureva munkpreestri Veniamini.» 

«Isa Veniamini? Ega siis ometi tolle, keda mina tundsin?» 

«Räägin tõtt: just tema. Rahulikud rännumehed, tema vaimulikud lapsed, kes püha ristimise 
olid vastu võtnud, kandsid ta sinna. Isa Veniamin ristis nad.» 

«Millest sa Dnepri-äärsete stepielanikega rääkisid? Mida nad kavatsevad? On nad meie poolt 
või vastu?» 

«Sellest ma just juttu puhuda tahangi. Stepielanikud ise paluvad meilt abi. Räägivad, et nägid 
juba tatari ratsaluurkondi Dnepri teisel kaldal. Nad jutustavad, et sõitsid sinna kohutavad 
karvased ratsamehed, võtsid kinni mõne kaluri ja kihutasid koos nendega steppi tagasi. Dnepri 
stepielanikud muutusid nüüd meie sõpradeks, ja nad paluvad meid: «Sina, ütlevad nad, päri 
Kiievi vürstilt järele, mida meil teha tuleks: kas jääda oma rännualadele või minna kaugemale 
ugride juurde? Kas hakkab Kiiev tatarlastega taplema või jätavad kiievlased linna maha ja 
poevad peitu metsastesse Karpaatidesse?»» 

Tuhatkonnaülem hüüatas raevus: 

«Seda ma arvasingi, et siin juba õnnetust sepitseti! Pole kindlat kätt! Aina vahetatakse vürste! 
Kas võib siis praegu Küevit maha jätta? Niisugust kindlust! Lähme vürsti juurde, isa. Kuidas 
su nimi on?» 

«Mefodi. Munkpreester Mefodi, pärit olen ma Zalesje Perejaslavlist.» 

«Kas isa Veniamin samuti koos sinuga siia tuli?» 

«Ei, kõrgeauline vojevood! Ta andis issandale oma õiglase hinge Dnepri kaldal, ja sinna ma 
matsingi tema kõhetu kaduva keha. Tema ise palus surres mind, et ma seda teeksin. See 
pidaski mind teel kinni. Ma sõitsin siia hobusekronuga. Selle andis mulle stepielanike ristitud 
vanem koos isa Veniamini missaraamatuga. Kuid tema püha evangeeliumi palus vanem jätta 
neile mälestuseks oma esimesest õpetajast.» 

«Ülendagu issand õiglase isa Veniamini hinge paradiisis!» lausus vojevood ja lõi risti ette. 
«Sina aga mine Desjatina kiriku eestseisja juurde ja ütle, et mina, vojevood Dmitro, saatsin 
su. Küll eestseisja sulle seal koha leiab.» 

Värav oli juba avatud. Andnud družinnikule üle oma koguka hobuse ratsutid, läks 
tuhatkonnaülem edasi. 

Tuhatkonnaülem Dmitro läks lund täis tuisanud astmeid pidi üles avarasse eeskotta, kus 
istusid mõned družinni-kud. Kui need nägid oma vojevoodi, hüppasid nad püsti ja ajasid end 
SITGU. 

Pikki rippuvaid vuntse siludes astus tuhatkonnaülem uhkena, karmina gridnitsasse. Tuttav 
ruum — avar, tam-mepuupingid seinte ääres. Ukse vastas, tagumise seina juures, häilitud 
jalgadega pikk laud, mis sametlinaga kaetud. Nagu oleks kõik endist viisi. . . 

Kui Dmitro oli pöördunud esinurga poole, lõi ta enesele risti ette hõbekatteis ikoonide ees. 
Laest rippusid kolm kullatud lampi ketikeste otsas; nendes ripplampides vilkusid vaikselt 
kustumatud tulukesed, mis olid juba varakevadel, «kannatusnädalal» põlema pandud. Varem 
oli mitmes madalas laudkapis üles seatud kallihinnalised vaagnad, hõbedast ja kullast 


karikad.peekrid, kapakesed, — paljusid neist, mis sõjakäikudel voetud, pärandati põlvest 
põlve. Nüüd oli suur osa kallihinnalistest esemetest ära koristatud. 

Alati oli seintel rippumas jahi- ja sõjarelvi. Ja nendest võis palju jutustada: millal, missugustes 
lahingutes ja missugustelt stepivägilastelt need olid ära võetud. Mispärast pole nüüd siis 
neidki enam? 

Gridnitsasse hakkas tulema vürsti poolt kutsutud bojaare ja nimekaid kiievlasi, — väärikad, 
seljas kallid kaftanid, mis vastavalt talvisele aastaajale karusnahaga vooderdatud. Nad lõid 
risti ette ikoonide ees, silitasid habet, 

tegid kummarduse tuhatkonnaülemale, võtsid istet seina-äärsetel pinkidel ja vestlesid vaikselt 
isekeskis. 

Siseruumidest väljus noor teener, seljas sinine kaftan, mille varrukad ja kaelus punase kandiga 
palistatud. Ta läks tuhatkonnaülema juurde ja sosistas: 

«Vürst on praegu suures mures. Käskis ütelda, et ta ei saa välja tulla!» 

«Mül pole aega sinuga seletada. Lippa otsekohe vürsti juurde tagasi ja ütle, et tuhatkonnaülem 
Dmitro eesvallidelt Metsikul väljal kihutas rutuga siia ja peab vürstiga pakiliselt nou 
pidama!» 

«Kuidagi ei lähe korda! Vürstil on praegu süda täis: käskis kõvasti, et teda enam ei tülitataks.» 
«Ära aja mind vihale!» kähistas Dmitro. «Lippa jalamaid ja seleta vürstile, et ma ootan teda 
ega lahku siit!» Jai ta tõukas teenrit niisuguse jõuga, et too prantsatas vastu ust, miile taha ta 
otsekohe kadus. 

Hämmastunult tõusid bojaarid kohtadelt ja läksid tuhat-konnaülema juurde. Too seisis akna 
all, käed seljale pandud. 

«Mille peale sa vihastusid, vojevood Dmitro? Räägi meile!» 

«Oodake natuke. Ärge lahkuge! Kohe saate kõik teada. Ootame ainult Vürst Danila ära.» 
«Ütle kõigest üks sõna! .. .» 

«Üks sõna?» Tuhatkonnaülem mõõtis bojaare range pilguga. «Sõda! See lendab meie 
kallale nagu raju!» Rabatud bojaarid vahetasid pilke: 

«Jumal hoidku! Missugune õnnetus meile küll kaela langes!» 

Uks paiskus valla ja kiiresti tuli gridnitsasse sihvakas kaunis vürst Danila Romanovitš. 
Dmitro seisis sirge seljaga, mõõgapära pigistades, ja silmitses vürsti. Too aga küsis vaikselt: 
«Mispärast sa siia kihutasid? Rahvast hirmutama? Kas sedasi siis võib? Kui häda ka tõesti 
ähvardab, siis tuleb maleva vojevoodidel salaja kokku koguneda ja arutada, kuidas rahvast 
üles kihutada ... Kuidas koguda vabatahtlikest sõjasalku ja anda neile julgeid pealikuid... Miks 
sa vaikid? Nüüd jooksevad linnaelanikud veetšele kokku, kõik hakkavad asjatult lärmi lööma, 
ja mida võime me neile vastuseks anda?» 

«Jah,» lausus Dmitro aeglaselt ning süngelt, «tuleb 

veetše kokku kutsuda ... Ja kes teab: kas pole see.veetše Kiievi viimaseks veetšeks?» 
«Mispärast viimaseks?» ütles rabatud vürst taandudes. «Milleks rahvast hirmutada? Kiiev 
valmistub kaitseks ja paneb vastu igale vaenlasele, kuni abi kohale jõuab. Ma hoolitsesin juba 
selle eest, läkitasin kullerid kirjadega meie sõprade juurde: Poola kuninga ja Ugri kuninga 
Bela poole, et nad meile viivitamatult sõjalist abi saadaksid.» 

«Küll nad sulle saadavad!» hüüatasid koosolijad. «Tuleb loota ainult enesele!» 

Uks avanes. Lävel seisis vürstinna, Danila naine, tõmmu ja mustasilmaline. Lahkelt kõlas 
tema laulev hääl: 

«Millest see kära siin? Millest tüli? Mispärast sa vihastud, vürst? Vaigista oma südant!» 
Tuhatkonnaülem Dmittro läks vürstinna juurde ja tegi sügava kummarduse: 

«Jumal hoidku sind, kõrgeauline vürstinna! Andesta, et su rahu häirisin. Ma tõin Metsikult 
väljalt ebameeldivaid sõnumeid ja pean vürst Danila Romanovitšile selgeks tegema, et kaitset 


ei tohi mitte päevagi, mitte tundigi edasi lükata. Tuleb teritada mõõku, kindlustada müüre, 
valmistada rahvast linna kaitsma.» 

«Mine tagasi oma kambrisse, Anna!» lausus vürst karmilt. «Sinu koht pole siin.» 

«Luba mul siia sinu juurde jääda. Mina tahan samuti kõike teada saada. Kui häda ähvardab ja 
vaenlane peale tungib, tahab meie linna ära võtta, siis asuvad vene naised kõrvuti oma 
meestega kaitsele ja hakkavad üheskoos kodukolde eest võitlema. Vene maa on mu püha 
kodumaa! Rahune, vürst Danila!» Ta läks mehe juurde ja surus end tema õla vastu. 

Siis pöördus vürst Danila juba rahulikumana tuhatkonnaülema poole: 

«Ütle mulle, vojevood Dmitro: kas on tõsi, et möödapääsmatu häda Küevit ähvardab?» 
«Peatusi tegemata kihutab hundihüpetega Kiievi poole tatari tsaar Batõiga ise koos kogu oma 
loendamatu malevaga.» 

Vürstinna haaras pea käte vahele. Hiljem, kui ta oli enesevalitsuse tagasi saanud, ajas ta end 
sirgu ja lausus: 

«Vürst Danila! Mispärast sa laua taga istet ei võta? Mispärast ei pane sa vojevood Dmitrot 
enese kõrvale ijtuma 

ega kutsu bojaare lähemal istet võtma, et rahulikult kuulata, mida meile kõrgeauline vojevood 
jutustab?» 

Vürst istus laua taha pühakujude nurka '. Ühel küljel võttis aset vürstinna Anna, teisel 
tuhatkonnaülem. Bojaarid ja ülejäänud nimekad kiievlased võtsid istet gridnitsa seinu 
ääristavatel pinkidel. Täis ärevust vestlesid nad vaikselt isekeskis: 

«Kas maksab Poola ja Ugri kuningatelt head ning mingit abi oodata? Ja kas nad hakkavadki 
õlg õla kõrval koos meiega tatarlaste vastu võitlema?» 

«Just seepärast ma tõttangi kuningas Bela juurde,» sele-las vürst. «Sest kui me hakkame 
killustatuna tatarlas-tega võitlema, suudavad nad meist ühekaupa kergemini jagu saada, kui 
siis, kui me seisaksime nende vastu ühtse müürina.» 

«Aga mida me siis Kiievis peale hakkame?» küsis üks bojaaridest kortsus kulmul. «Kuni 
ugrid ja poolakad siia jõuavad, tuleb meil vastu pidada tatarlaste esimesele, ent võib-olla ka 
viimasele rünnakule.» 

«Peate vastu, kuni jõuan koos abiväega tagasi. Küevil on tugevad müürid, vaenlane neist jagu 
ei saa. Peate vastu kõigest jõust, tõrjute vaenlased eemale. Röövlid hakkavad kõikidele 
väravatele peale rõhuma, teie aga paiskate neile müüridelt kive-kaela, kupatate neid tulise 
tõrvaga, ei lase linna sisse tungida. Kiiev on ju kindlate müüridega vöötatud. Need kaitsevad 
linna ja tatarlased ei saa meist võitu. Meie neilt juba armu ei palu: noh, tatarlased seisavad siin 
natuke aega ja lähevad ära.» 

«Seda me teame isegi ja toimime nii nagu vaja. Kuid tatarlased on ju jonnakad ega jäta 
ronimist enne, kui on müüridest jagu saanud. Räägitakse/ et khaan Batõil on sõdalasi 
loendamatult, ja tema neid säästma ei hakka.» 

«Kui aga tatarlased kusagil müüri läbi murravad ja sinna avausse paiskuvad?» 

Vürst Danila sõnas: 

«Ma jätan vojevood Dmitro ülempealikuks. Tema asendab mind. Suurte kogemustega 
sõdalasena oskab ta Kiievi kaitsmisega toime tulla. Praegu aga tõttan ma kiiresti ugride 
kuninga Bela juurde, et panna teda kõikide tema sõjavägedega ning khaan Kotjani polovetsi 
ratsameestega nobedasti Küevile appi ruttama.» 

1 Seda toanurka, kus asusid pühakujud, peeti kõige tähtsamaks kohaks kogu 
kambris. (Tõlkija.) 

Ta pöördus bojaaride poole: 

«Ma pean teist nüüd lahkuma. Ratsud ootavad. Asu minekule, Anna.» 

Vürstinna kattis näo kätega ja sosistas: 


«Jumal küll, missugune kohutav aeg on kätte jõudnud!» 

Sõnatult embas vürst«Danila seisvat vojevoodi Dmitrot, suudles teda, kuid too jäi liikumatuks 
ning süngeks. 

«Kas tuleb tagasi?» rääkisid bojaarid. «Tee on pikk.» 

õuest kostsid hõiked: 

«Ratsudele! Teele! Edasi!» 

Kõik gridnitsas viibijad jäid vait ja laskusid otsekui jõuetuna jällegi pingile. 

Dmitro seisis akna juures ja nägi, kuidas Danila ja tema družinnikud istusid ratsude selga ja 
üksteise järel väravast välja sõitsid. 

Ta pöördus istujate poole ja lausus vaikselt: 

«Ei jäta me Küevit kaitseta, kuigi meil tuleks anda ka oma elu linnamüüridel.» 

«õigus! Õigus!» kõlasid hääled. «Meie oma armsat Kiievit maha ei jäta, võitleme surmani 
tema pühakodade eest.» 


Kolmas peatükk KIIEVI VIIMANE VEETSE 


Ja sünnimaa nii rasket kurba saatust 
Meil teavad lapsed õigeusklike. 
(A. — Puškin) 
Selle kohutava aasta novembrikuu lõpul, varajasel hommikul hakkas veetšekell ärevalt 
paukuma. Ta lõi tihedasti, visalt, pealekäivalt, ajades oma kuminaga unised kiievlased jalule, 
kutsudes neid aegaviitmata tulema «veetšepidami-sele» püha Sofia kiriku esisele väljakule, 
kuulama ning otsustama edasilükkamatuid asju. Kõik tundsid ära kergelt mõranenud 
veetšekella puhta rahutu helina ja eristasid selle jalamaid Kiievi teiste kirikute kaunikõlaliste 
kellade helinast. Kõik tundsid tihedate kellalöökide järgi, et eelseisev veetše on ebatavaline. 
Nagu alati, nii oli Vadim ka sellel hommikul juba oma ikoonimaalimistöökojas. Eelmisel 
päeval käskis õpetaja teda rangelt: 
«Kuju tuleb täpselt maha joonistada, ilma omaalgatusliku 

volitsemiseta, mis paneb kõikuma põlise jumalakartlikkuse!» 

Seepärast silmitses Vadim hoolikalt kreeka stiilis ikooni ja kopeeris hoolikalt range usumehe 
iga kortsukest; «raius puusse» suurkannataja Vlassi iga juuksekihara, iga rõiva-voldi. 

«Ja ma isegi muutun juba suurkannatajaks,» mõtles Vadim. «Mind põletab kustumatu kurbus, 
rõhub veelgi enam kui raudsed ahelad .. .» 

Töökotta jooksis tema seltsimees, kaasõpilane ikooni-maalimise töös, noor noviits Kasjan, ja 
hakkas kiirustama: 

«Viska töö käest! Veetšekell, nagu räägitakse, kuulutab üldist kokkutulekut. Kutsub suurele 
veetšele kogu Küevit. Lippame üheskoos sinna! Ma viin su otseteed sellisele kohale, kus kõik 
on hästi näha.» 

Kui noormehed olid oma õpetajalt loa nõutanud, hakkasid mõlemad minema piki kitsast lund 
täis tuisanud tänavat. Mõlemal ipool venisid varbtarad ja plangud, millede tagant paistsid 
raagus puude ladvad ja valgendatud onni-keste pillirookatused. Katuste kohal lendasid 
sinkjashal-lid ja kirjud tuvid, savikorstnaist tõusis keereldes suitsu-jugasid — perenaised 
küpsetasid vististi leiba. Kõik näis nii rahulikuna ning õndsalikuna. Ühe avatud jalgvärava 
kaudu nägid nad, kuidas kaks karvast koera sööstsid haukudes turris kassi kallale, kes hüppas 
varbtara otsa. Kõik on nii nagu alati! 

Ent kui noormehed pöördusid järgmisesse tänavasse, märkasid nad, et kiievlased olid juba 
haaratud ärevusest: valjult paukusid jalgväravad, kasukahõlmu vaheliti seades väljusid 


peremehed, ronisid lagedale vanataadid, läksid üksteise juurde, peopesa kõrva taha pandud, ja 
küsisid: mis on juhtunud? Kiirendatud sammudega suundusid kõik ülalinna Sofia väljakule. 
«Hei, Vadim, tule meie juurde! Kohtad semlakuid!» 

Need olid sepp Grigori ja Andrei, Dnepri parvemees, rahulik ning kindel nagu alati. Üle õla 
rippus tal nahk-paun, vöö vahele selja taha oli pistetud pika varrega kirves, missuguseid 
kannavad puuraiujad. 

«Kas tatarlasi nägid?» 

«Missuguseid tatarlasi? Kas tõesti aeti siia vange?» küsis Vadim. 

«Etskae, mida ütles! Ole poiss ja võta nad kõigepealt vangi! Tule minu järel, otsekohe 
näitan.» 

Andrei viis noormehe pöiktänava kaudu vanadest pärnadest täiskasvanud künkale, kuhu suvel 
tavaliselt kogunesid noored ja kus korraldati ringmänge. Nüüd oli siin tühi ja kõik lumme 
tuisanud. Sellelt künkalt avanes vaade Dnepri-taguste steppide kaugetele avarustele. 

«Vaata sinna, hommiku poole. Kas näed palju musti suitsujugasid?» 

«Seal põleb vist pilliroog?» 

«Ei! Need on tatarlased, kes soojendavad endid lõkete ääres.» 

Kaugel päikesekiirtes sätendaval lumisel ääretul tasandikul paistis palju musti suitsujoakesi, 
mida tuulepuhangud eemale kandsid. Mööda steppi laialipaiskunud loendamatud mustad 
punktid suundusid aeglaselt, kuid kõrvalekaldumatult Kiievi poole. 

«Kuid need mustad täpid nagu mooniseemned, mis kauguses laiali puistatud? Mis need on?» 
küsis Kasjan. 

«Need just ongi tatarlased! Eile tulid tatari ratsaluur-konnad juba peaaegu Kiievi enese alla.» 
Vadim silmitses hämmastunult Andreid. Parvemehe näol polnud mingit ärevust näha. Ta jäi 
samasuguseks rahulikuks, nagu ta oli tormi ja halva ilmaga, kui istus eesmisel parvel ja jälgis 
hallide külmade silmadega Dnepri mässavaid laineid. 

«On näha, et tee koju, minu Andrjuška juurde on juba suletud!» lausus parvemees raskelt 
õhates. «Ja kas saangi teda veel kord näha — seda teab ainult jumal! Lähme veetšele. 
Kuulame, mida seal öeldakse.» 

Andrei ja mõlemad noorukid rühkisid kiiresti Sofia väljakule. 

Väljakul asus kõikteadva jumala püha Sofia kuulus kirik, mille ehitas vürst Jaroslav Tark 
kahesaja aasta eest. Omal ajal oli kirik rikkalikult kaunistatud. Ta oli kuulus meisterlikult 
tehtud bütsantsi maalide poolest, mis ehtisid kõiki kirikuseinu. Sofia väljakul toimusid 
tavaliselt üldrahvalikud veetšekokkutulekud. Peale selle peeti siin peaaegu alati, terve aasta 
läbi turgu. Vene ja võõramaised kaupmehed tõid siia oma parimad kaubad. Bulgari 
kaupmehed (Ulem-Volgalt) vedasid siia kalleid karusnahku, sakslased merivaigust ehteid, 
mitmevärvilist kalevit. Madjarid par-seldasid oma kalleid valitud ratsusid, poolmetsikud polo- 
vetsid aga müüsid kariloomi ja nähku. Krimmi kaupmehed 

vedasid siia soola, odavaid puuvillakangaid, veine ja hea-lõhnalisi rohtusid. 

Väljakul juhtus tuttavaid olema. 

«Hei, sõber Andrei, tule meie juurde!» karjuti inimrühmast, kes oli end mahutanud väljaku 
servale kõrge palgi-virna otsa. Sealt võis mugavamalt vaadelda, kuidas toimub see kiievlaste 
veetše, mis oli kokku kutsutud, et otsustada pealinna saatust, otsustada ka oma isiklikku 
saatust. 

Juba nädala eest nägid kiievlased kõrvetatud, nõest määrdunud põgenikke, kes tormasid siia 
Tšernigovist ja Perejaslavl-Russkist. Needuste ning pisarate saatel jutustasid nad, kuidas 
hulgana tulid nende peale tatarlased, kes kandsid hundinahkseid läkiläkisid ja pikahõlmalisi 
kasukaid, piirasid tohutu suurte jõukudega linna ümber, viskusid metsloomadena müüridele ja 
ronisid lakkamatu laviinina mööda piiramisredeleid üles, tungisid läbimurru-kohtadest sisse ja 


nottisid siis maha kõik ettejuhtunud inimesed, nii suured kui väikesed, nottisid maha 
halastamatult, tarbetult nii rauku kui ka emasid koos rinnalastega. 

Sõnumittest ärevusse aetud kiievlased ei tahtnud algul süngeid kuulujutte uskuda: 

«Küllap issand jumal nuhtleb kurjategijaid! Küllap leidub ka õigust maa peal! Olid meil Ilja 
Muromets, Dob-rõnja Nikititš,"Svjatogor-vägilane! Ka nüüd ilmuvad meil sünnimaad kaitsma 
uued vägilased, kes löövad tagasi ning peksavad laiali jumalavallatud tatarlastest jõhkardid.» 
Sofia väljak hakkas rahvast juba mustendama. Inimesed asusid laia poolringina, jättes vabaks 
väljaku keskkoha ja Sofia kiriku esise kivitrepi. Sellel pidid esinema nimekad bojaarid, 
tuhatkonnaülemad ja vojevoodid. 

Kõik vahtisid kõrgeid kirikuuksi, mille taga käis hommi-kupalvus: sealt pidid väljuma 
kirikuesisele trepile kõik suursugused inimesed eesotsas vürstiga. 

Lõpuks hakkas kuulduma valju laulmist ja avatud uksest hakkasid väljuma lauljad, seljas 
pikad, maaniula-tuvad stihhaarionid, mis kuldpoortidega palistatud. Nende taAga käisid kaks 
valju häälega diakoni, vibutades hõbedasi viirukipanne, preestrid, kes kandsid brokaatriisasid, 
ja lõpuks pikale sauale toetudes kuldmitrat kandev metropoliit, keda toetasid kaks poissi. 
Kogu vaimulikkond asetus kirikuustest paremale poole, vasemale aga jäid seisma nimekad 
bojaarid ja sõjamehed. 

Rahva seas hakati sosistama: 

«Kuid kus on siis vürst?» 

Tavaliselt käis vürst otse vaimulikkonna taga, ümbritsetuna bojaaridest ja družinnikutest, 
kelle hõbetatud relvad sätendasid. Kuid vürsti polnud näha. 

Lauljad hakkasid uuesti pidulikku palvust laulma, kuid see näis kurvana ning südant 
ängistavana. Kui laulmine vaikis, röökisid kaks kuulutajat kirikutrepi mõlemal küljel 
torudesse: 

«Seisa vaikselt, aulik rahvas! Kohe võtab sõna meie kuulus Kiievi vojevood tuhatkonnaülem 
Dmitro.» 

Rahvahulk jäi kiiresti vait. Ette astus kõigile tuntud ning lugupeetud vojevood, pikk, tugev 
mees, pikkade hallide sorakil polovetsivuntsidega. Valjusti ning kindlalt alustas ta: 

«Täna on raske päev, valmistage end ette, sõbrad! Meil seisab ees vihane võitlus väga tugeva 
vaenlase vastu ... » 

Pikk väärika välimusega vanamees esimesest reast hüüdis äreval häälel: 

«Kus on siis vürst Danila? Kuidas saab siis ilma vürstita otsustada? Saatke tema järele!» 
«Kuhu vürst kadus?» kaikusid hääled. 

Vahelehüüetele tähelepanu pööramata rääkis tuhatkon-naülem rahulikult edasi: 

«Vürst Danila Romanovitš sõitis Kiievist ära. Lahkumisel ütles ta mulle: «Tatari peakhaan 
Batõi on tugev ning õel vaenlane. Temaga me üksi toime ei tule, tugevat abi on vaja. Ma 
sõidan viivitamatult oma sõbra, ugride kuninga Bela juurde ja jutustan, et tatari malevad 
ähvardavad mitte ainult meid, vaid ka kogu kristlikku maailma. Ma palun ugride kuningat, et 
ta meile terve oma malevaga appi tõttaks.» Ja kui vürst Danila Romanovitš oli seda ütelnud, 
sõitis ta rutakalt minema, minul aga käskis kõigest jõust vastu pidada ja vaenlast tagasi 
tõrjuda, kuni ugri ja poola malevad appi tulevad. Kuid peale vürsti on Kiievil veel palju 
kõrgem isand — Kiievi veetše. Ja isaisade vana kombe kohaselt küsingi ma teilt: kas on 
veetše nõus mind Kiievi kõikide sõjajõudude etteotsa panema, ülemvojevoodiks tegema, ja 
kas te usaldate mulle kõikide võitlusvõimeliste meeste kokkukutsumise, nende družiinasse 
kogumise? Kui veetše käsib mul seda teha, siis võtan ma meie linna kaitsmise enda kätte. 
Jumala abiga katsume me tatarlased eemale paisata, meenutades, kuidas meie 

isad ja vanaisad lõid mitu korda tagasi küll petšeneege, küll mustmütse, küll torke, küll 
polovetse ja kuidas meie isaisad neid kõiki nüpeldasid ning Metsikule väljale tagasi: 
kihutasid.» 

Kogu veetše jäi silmapilguks vait, otsekui mõttesse, siis kaikusid üksmeelsed hüüded: 
«Nõus! Nõus! Ole meie vojevoodiks ning kaitsjaks, Dmitro. Me tunneme sind! Usaldame 
sind! Sina tagasi ei tõmbu! Meie aga aitame sind! ... » 

Korraga väljus rahva hulgast ja suundus vojevoodi poole mees, kes polnud sugugi tavaliselt 
rõivastatud, kummardas sügavalt ja sosistas vaikselt midagi. Dmitro noo-gutas*pead ja ütles: 
«Räägi pealegi.» Ja vojevood ütles kuulutajatele edasi, mida neil on vaja teatada. 

Kuulutajad pistsid karjuma: 

«Kiievi inimesed! Kohe hakkab kõnet pidama võõramame ladina piiskop Joakim. Kuulake 
kikkis kõrvaga ja andke talle vastus nagu ühest suust!» 

Kuuldus kellukese mahedat kõlinat ja kirikuesisele trepile hakkasid aeglaselt ronima üksteise 
järel kaksteistkümmend katoliku munka. Kogu veetše silmitses neid uudishimuga. Nad olid 
kentsakalt, võõramaiselt riides, kandsid pikki valgeid vaimulikukuubi ja olid lihtsate kane- 
pinööridega vöötatud. Valged kapuutsid olid seljale heidetud. Pealaed paljaks pöetud. Valgete 
vaimulikukuubede peale olid tõmmatud veel mustad mantlid. 

Kõik kaksteist võõramaalast asusid ühte ritta. Pidulikult astus nende ette ja jäi seisma, silmad 
taeva poole tõstetud, nende eestseisja, käte vahel suur hõberist. Tema kõrval seisid kaks 
poisikest, seljas põlvedeni ulatuvad valged stihhaarionid. Üks helistas hõbekellukest. 
Eestseisja hakkas kõnelema poollaulval, mesimagusal häälel. Hääldamise järgi võis temas 
võõramaalast ära tunda. 

«On möödunud juba kakskümmend aastat ajast, kui mina ja teised ülipüha neitsi Maarja 
kloostri dominikaanlased asusime kuulsasse Kiievi linna elama. Paljud linnaelanikud 
tunnevad meid ja on veendunud tegelikus elus, et me kanname.endas kõige tulisemat sõprust 
vene inimeste, meie kalli Kiievi elanike vastu. Me oleme alati aidanud vaeseid, arstisime 
haigeid, andsime vaevatutele ulualust, toitsime näljaseid. Ja nüüd on teie vene mure ka meie 
mure, kõikide 

kristlaste mure. Seepärast, kui me kuulsime, et Kiievit ähvardab kohutav vaenlane — tatari 
paganate kuningas khaan Batõi — ja et ta tuleb siia vägeva malevaga, pidasime me isekeskis 
aru ja tulime teile ütlema, mida me nõuks võtsime.» 

Läbi rahvahulga käis kahin ja kõlas mitu häält: «Ajab mingit segast juttu. Kuhu ta tüürib?» 
«Tema pühim Rooma paavst käskis meil, dominikaanlas-tel, valgustada paganaid 
jumalasõnaga, imepärase valgusega, mille on toonud inimestele meie issand Jeesus Kristus ja 
tema jüngrid, pühad apostlid. Selle kuulutamiseks õppisime me kõik, meie kasin vennaskond, 
kumaani keelt kõnelema. Ja praegu, hirmuärataval päeval, mis on kogu kristlikule maailmale 
kätte jõudnud, tahame me teenida meile peavarju andnud suurt Kiievi linna oma teadmiste 
ning oma innukusega. Meie otsustasime nõnda: õpetab ju jumalasõna kõiki üksteist 
armastama. Ja meie arvame: milleks tatarlastega sõdida, süütut inimverd valada? Kas poleks 
parem tatarlastega kokku leppida, teha neile ettepanek kogu vaenu lõpetamiseks rahulikult, 
heaga, vastastikuses sõpruses? Ja meie, dominikaanlastest vennad, pakume endid saadikuteks 
tatari valitseja Batõi juurde. Me ajame temaga juttu, küsime järele, mida ta Kiievilt tahab ja 
millega teda lepitada võib.» 

Läbi rahvahulga käis otsekui tormihoog: «Ärge kuulake tatarlaste lipitsevat teenrit! 
Lase siit jalga, ladinlasest äraandjal» 

«Seda ei tule!» rõkatas valjult tuhatkonnaülem Dmittro ja pöördus ladinlasest munga-eestseisja 
poole. «Missugusest tatari sõprusest sa räägid, kavala mõistusega isa? Kas pole tatarlased 
meile palju kordi nii rahu kui ka sõprust tõotanud, kuid me nägime seda sõprust küll Rjazani 


varemetel ja mahapõletatud Suzdalis, küll purustatud Vladimiri müüridel. Oleksime me 
teadnud, millest sa meiega rääkida kavatsed, siis poleks me sind siia veetše lähedussegi. 
lasknud. Mine ära isa! Meie räägime vaenlasega omal kombel, põlisel moel, mõõgaga käes!» 
«Lase jalga, ladinlane! Mine ära meie juurest!» karjusid hääled rahva hulgast. Kisa ja kära 
paisusid. 

«Kupatage ta minema! Kust ta välja tuli, tatari sabarakk?» huilgas veetše. 

Vojevood Dmitro ootas natuke aega, kuni katoliku mungad 

üha samme kiirendades trepilt maha kobisid. Seepeale pöördus Dmitro uuesti vaikseks 
muutunud veetše poole: 

«Kiievi inimesed! Kuidas on meil sünnis meie peale tulevaid vaenlasi vastu võtta: kas tõstetud 
mõõgaga või alandlikult langetatud peaga?» 

Pikk musta habemega noormees, väljanägemiselt sepp, nõekriimud näol, kes seisis 
palgivirnal, karjus võimsal häälel üle kogu väljaku: 

«Lubage sõna ütelda! Ei meie isad ega isaisad tõmmanud küüru selga polovetside, 
mustmütside ja teiste vaenlaste ees, vaid lõid need mõõkade ning kirvestega tagasi. Kas võime 
meie siis alandlikult tatarlastest jõhkardeid vastu võtta? Nemad trambivad hobustega sodiks 
meie külvid, raiuvad maha aiad, põletavad ära meie tared ja lohistavad vangipõlve meie 
naised ja lapsed. Meil on ainult üks väljapääs: julgelt võidelda oma priiuse, kodumaa ja 
õigeusu eest! Võtame siis vaenlased vastu nõndaviisi, magu võtsid meie isad ja isaisad. 
Ärgem andkem Kiievit käest! Võitleme viimase veretilgani, ja meie naised ning lapsed 
võitlevad samuti meie kõrval. Ärgem loovutagem sünnimaad!» 

Kogu veetše tõstis tormiliselt kära, igast kandist kuuldus hüüdeid: 

«Seisame Vene maa eest! Võtke mõõgad ja kirved!» 

Vojevood tõstis käe. Kuulutajad karjusid: 

«Seisa vaikselt, Kiievi veetše! Kuula!» 

«Kiievi inimesed, pange lukku oma kojad ja minge kõik müüridele. Las iga tänav kogub 
kokku oma družiina ja asugu selle etteotsa tänavavanemad.» 

Võimsal häälel lõpetas Dmitro tuliselt oma kõne: 

«Kiievi inimesed! Nii meie lapselapsed kuj ka lapselap-selapsed meenutavad, kuidas Kiievis 
nende vanaisad ja vanavanaisad ei nõtkutanud põlvi julma vaenlase ees, vaid võitlesid viimase 
veretilgani. Ja meie järglased meenutavad meid armastusega ja õpivad, kuidas tuleb kaitsta 
kodumaad, andes elu tema eest.» 

Kõikjalt kostsid hüüded: 

«Seisame sünnimaa eest! Kaitseme oma naisi ja lapsi! Sureme, kuid ei anna Kiievit käest!» 
Sellest tunnist peale jätkasid kõik kiievlased väsimatult ettevalmis-tusi oma linna kaitsmiseks: 
nii päeval kui ööl kindlustasid nad vanu müüre, tegid tänavatele palkidest ja kividest 
põiktõkkeid. Müüride juurde veeti suured katlad, et vett ja tõrva keema ajada. 

Kiievi müüride kaitse alla valgus kokku inimesi ka ümberkaudsetest asulatest ja nad 
suurendasid vabatahtlike võitlejate arvu. Relvastuti, kuidas keegi sai. Relvameistrid ja sepad 
valmistasid soomusrüüsid, tagusid kilpe ja mõõku, jahiodasid, tapreid, nooli, aga 
tänavavanemad jagasid relvad laiali kõikidele kodanikele. 


Neljas peatükk BATU-KHAANI TELGI JUURES 


Batu-khaan, kes oli püstitanud oma välitelgi Dnepri vasakule, idapoolsele kaldale, ootas algul, 
kuni tugev jää veerikka jõe kütkesse paneb. 

Ühel hommikul istus Batu-khaan, kes oli end tiigrinahk-sesse kasukasse mässinud, 
karusnahksel vaibat oma telgi ees. Temast kahel pool olid tardunud liikumatuks tähtsaimad 


bagaturid. Nad nägid, kuidas mongoli ratsanikud, kes olid mähkinud hobuste kapjade ümber 
vilti, lähenesid vastaskaldale ja lasksid seal nooli müüridele kuhjunud linnakaitsjate pihta. 
Märganud tatarlaste eelsalga lähenemist, hakkasid liikuma jalasõdalased ja vene ratsanikud 
tormasid vaenlastele julgelt Vastu. Jääl algasid raevukad kähmlused. Küevlased võitlesid 
vapralt, rabades nende kallale sööstnud tatari ratsanikke lühikeste odadega, sirgete helkivate 
mõõkadega või pikavarreliste kirvestega. 

Batu-khaan küsis Subudai-bagaturilt, orna kõige vilunumalt nõunikult sõjaasjanduses, kuidas 
on vaja tema arvates linna edasist piiramist juhtida. 

«Ma näen, et ka Kõjuvis ei saa russe kergesti alla heita!» vastas ühesilmaline, alati sünge 
vanamees, «Tuleta meelde, et ka Rjazani ja Ultemiri' kaitsesid russid raevukalt. Tuleb saata 
sõjasalgad linna ümber haarama, et rünnata Kõjuvit ühekorraga igast küljest. Kuid esiteks 
peame me murdma suure augu kusagile linnamüüri.» 

«Ära kiirusta! Varsti näed sa lõdisevaid saadikuid siinsamas põlvili armu palumas! Kas nad 
siis tõesti ei näe, kui palju meid on? Kas siis meie malev isegi kaugelt ei peaks neile 
surmahirmu nahka ajama?» lausus pilkavalt Gujuk-khaan, kes asus Batu-khaaniga alati 
vaenujalal. 

"'Ultemir— Vladimir. 

«Selleks pole vaja kasutult püha mongoli verd valada. Tuleb oodata ja linn näljutamisega ära 
võtta.» 

«Sina pole kunagi olnud väejuht ega saagi selleks!» vastas Batu-khaan süngelt, põlgusega. 
«Subudai-bagatur, mispärast viibivad meie müüripurustaimismasinad?» 

«Nad peavad varsti siia jõudma,» lausus ligi astunud hiina ehitaja Li Tung-po. «Kuid praegu 
ei saa taraane jääle lasta, esiteks tuleb nende jaoks tugev üleminekukoht ette valmistada, 
muidu purustavad nad oma raskusega jää ja vajuvad jõepõhja.» 

Subudai-bagatur andis nukeritele käsu, ja peagi tuli kaldale jõuk vangivõetud kõptšakke, keda 
mongolid odadega tprkides tagant kihutasid. Vangid hakkasid parvel lebavaid palke 
sorteerima, neid jääle kandma ja nendega teed sillutama teisele kaldale. Hiljuti veel nägusaid 
rõivaid, nüüd aga armetuid kaltse kandvad kõptšakid olid äärmiselt kurnatud 
väljanägemisega. Nende jalgade ümber olid mähitud naharäbalad. Nad kõik töötasid vaikides, 
kõõritasid kurjalt oma uusi metsikuid isandaid, teades, et kõige väiksemagi sõnakuulmatuse 
eest ähvardab neid viivitamatu surm. Palgid asetati jääle põiki jõge, nii et järk-järgult loodi 
puust tee vastasasuva kaldani. 

Batu-khaan näis olevat täiesti ükskõikne kõige toimuva vastu ja tundis rohkem muret oma 
pantrina täpilise täku pärast. Džihangir tõusis jalule, läks jurta kõrvale vaia külge seotud ratsu 
juurde ja hakkas hobust söötma kuivade kakukeste tükkidega, valla päästma ning uuesti pal- 
mitsema tiheda siidise laka paljusid patsikesi. Kuid samal ajal jälgis Batu-khaan teraselt 
kõike, katsudes oma ärevust ümberolijate eest varjata. 

Veel üks tatarlaste ratsasalk saadeti teisele kaldale. Alguses väljusid lähimast metsast 
venelased suure jõuguna ja astusid julgelt taplusesse tatarlastega, kes tormasid kord venelaste 
kallale, kord kihutasid kiiresti minema. Oli selgesti näha, kuidas sähvisid vene sirged ja 
mongoli kergelt kõverad mõõgad, välkudes ereda hommikupäikese kiirtes. 

Kogu linn, kivimüüridel, lumega kaetud puu- ja pilli-rookatustel, mustendas tuhandetest 
relvastatud kiievlastest, kes jälgisid lahingu algust. Linna alandlikust alistumisest Gujuk- 
khaan enam ei kõnelnud. Kõigil oli selge, et ees seisab meeleheitlik võitlus. 

Varsti hakkasid roomama üle jõe, mööda jääle asetatud 

palke, kaks kiviheitemasinat ja purustav taraan. Iga ehitist tirisid kümned sõnnid. Loomi 
sundides käisid kõrval vangide jõugud ja pistsid hädaohtlikes kohtades kaikaid ning laudu 
rataste alla. 

Batu-khaan soovis näha vangistatud kiievlasi, kes teisel kaldal kinni võetud. Nukerid 
kihutasid taipluspaigale, viskasid võitlevatele vene sõdalastele arkaanid kaela ja lohistasid 
neid mööda jääd oima käskija telgi juurde. 

Uudishimuga silmitses Batu-khaan enese ees lebavaid venelasi. Nuudihoopide all ajasid nood 
end suure vaevaga jalule. Esimene oli sihvakas sõdalane, kes kandis lambanahkset 
poolkasukat. Ta tuikus kergelt ja hoidis kinni teise vangi õlast. Jultunult ning kurjalt vahtis ta 
kõiki ja vastas tõlgi küsimustele vastumeelselt. 

«Kust sa pärit oled? Millega tegeled?» 

«Smolenski lähedalt. Parvetan mööda Dneprit palke.» 

«Kui sa oled smolensklane, mispärast sa siin Kõjuvi eest sõdid?» 

«Kuidas siis sõdimata jätta? Linn on ikkagi samuti meie, vene linn!» 

Tõlk andis vangi vastuse Batu-khaanile edasi. 

«Küsi sellelt põikpealt, kas ta Novgorodis on olnud? Kas ta tunneb Novgorodi vürsti 
Iskendrit?» 

«Olin Novgorodis ja elasin seal pikemat aega, kuidas siis vürst Aleksandrit mitte tunda! 
Kuulsus temast lendab kaugele!» 

«Räägi tõtt, või sul raiutakse pea maha: kui palju on siin Kõjuvis sõjaväge?» 

«Kuipalju inimesi, niipalju ka sõdalasi. Nüüd kahmas igaüks kirve või jahioda järele.» 

Vastus ajas Batu-khaani vihale. 

«See häbematu on kangekaelne, kuid võib-olla oskab ta midagi teha. Anda ta ahelasse 
needituna üle Li Tung-pole. Niisugune põgeneb ilma kettideta minema.» 

Järgmiseks vangiks osutus noor naine. Ta oli raskesti haavatud, palju verd kaotanud. Ta lamas 
selili ega jõudnud end üles ajada. Nõnda ei õnnestunudki teda jalule saada. Naise suured ning 
pärani silmad vahtisid taevasse. Ta pures alumist huult, katsudes oigeid maha suruda. 
«Mispärast naine siia tassiti?» küsis Batu-khaan vihaselt. «Ma käskisin tuua neid, kes 
võitlevad meiega.» 

«Nendel sõdivad ka kõik naised kõrvuti oma vendade ning meestega,» seletas tõlk. 

«Missugune rahvas!» torises Batu-khaan ja lisas: «Et tal poleks enam poegi — kättemaksjaid 
meie lastele ning lastelastele, — tehke talle ots peale!» 

Niidul, Dnepri kaldal, Batu-khaani suure telgi läheduses seisis teine telk, tema sugulase, 
samuti tšingisiidi, khaan Gujuki oma. 

Guyjuk istus kaamelikandamil, mis nahkrihmadega kinni seotud, ja vahtis Dnepri teisele 
kaldale, kus laius avarana rahvarikas Kiiev, mis näis tatarlastele veel hiljuti kerge saagina ja 
muinasjutulise rikastumise allikana. 

Juba mitu päeva käis taplus selle kuulsa linna pärast, kuid võitu polnud veel näha. Pärast 
metsase künka ümberhaaramist ning värava mahamurdmist tungisid sinna esimestena sisse 
khaan Nohai «mürgeldajad», mille järel seal kandis hakkasid tõusma suitsupilved põlema 
pistetud majadest. Kuid teise müürivöö ees pidasid meeleheitlikult võidelnud kiievlased 
«mürgeldajad» kinni ja Batu-khaa-nil tuli oma eelsalgale teine tumen apipi saata. 

Gujuki tähelepanu tõmbas endale vene vangide rühm, keda nuudihoopidega tagant sundides 
ajasid mongoli tur-gaudid. Khaan andis neile märku lähenemiseks. 

Väsinud, sünged näod. Rebenenud rõivad. Vangid seisid vaikides. Tõlk kummardus khaan 
Gujuki ligi, hakkas kiiresti sosistama, puistates midagi tema ette vaibale. 

«Te olete meistrid? Kas need ehted on teie tehtud?» küsis Gujuk. 

«Ütle oma isandale — meie keskel nupumehi ei ole,» vastas kindlalt vanem, halliseguste 
juuste ning täishabemega mees. 


«Ärge varjake midagi, rääkige tõtt! Khaan Gujuk kingib teile elu. Teid läkitatakse Itili kaldale 
Saraisse, ja seal hakkate te rahulikult töötama Batu-khaani heaks, või saadetakse veelgi 
kaugemale, Kara-Korumisse, suurkagaani pealinna. Seal vajatakse samuti meistreid- 
osavkäpipi. Khaan mõistab hinnata teie agarust ning tööd ja autasustab heldelt teenete järgi.» 
«Pole meie osavkäpad! Kiievi kaitsjad, ja kõik!» hüüdis noor sinisilmaline poiss. 

«Pole meistrid? Kas teie kõik pole meistrid? Teie käest küsitakse viimast korda. Kes on 
meister, astugu ette! Teisi pärib surm jalamaid, siinsamas!» sisistas Gujuk vihaselt. 

Ta silmitses ootavalt enese ees seisvaid venelasi. Vaikides lõid nood hardalt risti ette, kuid 
mitte ükski ei väljunud ridadest. 

«Tapa! Täna on sinul meelevald! Kuid oma oskusi me vaenlasele ei müü!» lausus kindlalt üks 
vangidest, kellele täisrelvastuses mongol juba arkaani oli kaela heitnud. 


Viies peatükk VADIMI OTS 


Otse veetšelt läks Vadim Petšerski kloostrisse, et oma õpetaja-isograafiga hüvasti jätta. 

«Anna mulle andeks, isa, et ma sinuga aina sõnelesin ja vähe su eest hoolitsesin: isegi 
küttepuid ei muretsenud talveks tagavaraks!» Ja ta kummardus, puudutas käega maad. 

«Ja sinagi anna mulle andeks, kui ma sind millegagi solvasin ega jõudnud õpetada nagu 
kord ja kohus,» lausus vanamees ja pühkis vaimulikukuue varrukaga silmi. «Küttepuude 
pärast aga ära kurda. Mis seal veel küttepuudest! Kui nüüd ainult pea otsa jääks! Kuhu sa siis 
siit lähed?» 

«Kõigepealt lähen koju, sealt aga koos oma peremehe-potimeistriga lähen müürile oma 
kohta otsima.» 

«Kas tõesti on meie viimane tund kätte jõudnud?» kohkus munk. «Kas tõesti lubab issand, 
et tatarlastest jõhkardid siia sisse tungiksid? On ju Kiiev seniajani püsinud mitusada aastat ja 
kes küll pole siia tulnud, kes pole kallale tunginud: küll petšeneegid, küll berendeid, küll 
torkid, küll polovetsid! Kuid meie vanaisad ja esiisad loid nad kõik tagasi. Annab jumal ja 
lööme tagasi nüüdki!» 

Vanamees õnnistas Vadimi, soovis talle edu sõjapidamises ja laskis tal minna. 

Pillirooga kaetud tare, kus elas Vadim Kondratiga, oli poolenisti maa sisse kaevatud. 
Tares oli kaks tuba: üks avar, kahe aknakesega, teine väiksem, ühega. Suure nurga toast võttis 
enese alla ümmargune ahi. 

Suuremas toas, piki seinu, lauakestel lamedates kastides paiknesid eeskujulikult 
korrastatuina kentsakad esemed. Need näitasid, et Vadimist oli saanud osav meister, kes võttis 
Kondratilt üle viimase poolt hüljatud raskening teravmeelse käsitöö. Ühel laual 
lebasid mitmekesise 

kujuga kiltkivist vormid ristikeste, ripatsite, sõrmuste ja teiste metallehete valamiseks. 
Siinsamas leidus ka suur hulk väikesi savimapakesi värvidega. 

Vadim tabas Kondrati täies tööhoos. Suure erutusega kuulas too Vadimi jutustust kõigest, 
mis juhtus veetšel. 

«Kuidas siis nii? Elasime, häda ei tundnud, ja korraga läks kõik segamini! Tuleb välja — 
viska töö nurka, kui kõiki kutsutakse: «Asuge müüridele!». No mis siis ikka, peitu pugema 
me ei hakka! Lähme meiegi koos kõikidega, kodus aga jätame peremehe ameti peale vana 
kõutsi Lju-bomudrõi.» 

Meister kustutas ahjus tule. Kattis nartsudega vormid kinni. Läks välja inaabritega aru 
pidama. Vadim istus kaua aega laua taga, ja mõte tööst ei mahtunud tal enam pähe. 

Öösel ei saanud kumbki kaua aega sõba silmale, nad aina vähkresid. Kondirat hädaldas 
ning ägas raskelt. 


Järgmise päeva hommikul tõmbas meister endale selga puhta hame, võttis pauna 
leivakäntsakaga, pistis vöö vahele kirve, teise andis Vadimile, j ai mad väljusid. Kond-rat 
riputas taba ukse ette, mille tagant kuuldus kõutsi küünekrabinat ning haledat näugumist. 

Naabermajakese jalgvärava juures seisid Smirenka ja Sofitsa. 

«Tulge teiegi meiega kaasa! Käsk on kõigile ühine. Võtke ainult ligi kann veega ja 
puhtaid lappe, et haavu kinni siduda.» 

«Me juba isegi otsustasime nõnda. Ootame ainult vanaema ära ja tuleme.» 

Tatarlased piirasid linna juba igast küljest. Kogu Kiievi elu kandus tänavatele. Podoli 
elanikud tulid ülalinna. Üles müüridele kogunes suur hulk inimesi. Kõik jälgisid ahnelt, mis 
toimus all. 

Niipea kui Vadim ja Kondrat üles müürile said, tungisid nende kõrvale lumme mõned 
pikad tatari nooled. Tagapool kõlasid hõiked: 

«Peitke end! Peitke end!» 

Keegi aga oigas juba: 

«Neetud, õlga tabas!» 

Vadim jätkas ahnelt kaugusesse vahtimist. Ta asus sise-müüril, mis ümbritses linna 
künklikku osa. Kõikjal mustendas inimestest, neid oli tuhandeid mehi, naisi, noorukeid. 

All aga laius jäätunud Dnepr, mis lund täis tuisanud. 

«Vaata sinna, jõe taiha!» hakkas Kondrat sosistama. «Need on tatarlased, neid on terve 
pilv!» 

Tõepoolest, vastasasuvale kaldale oli jube pilku heita, seal kogunesid tatarlased võimsaks 
väeks. Loendamatud lõkked suitsesid, kõrvu kostis kaamelite röökimist, ratsude hirnumist ja 
kohutava hordi tohutu kriiksuvate veokitehulga edasiliikumisest tekkivat kumedat kära, sega- 
mini igas suunas kihutavate ratsanike huikamise, vilistamise ning kurguhäälsete hõigetega. 

Neid oli palju, mitu korda rohkem kui kaitsjaid, ja kauged mustad punktid silmapiiril 
rääkisid sellest, et mongoli vägesid tuleb üha juurde ja sellele pole seni lõppu näha. 

Vadim lippas koju. Näljane, kõhnunud peni tormas talle rõõmsalt vastu. 

«Pole nüüd kedagi sind toitmas!» lausus Vadim tema karvast pead silitades. 

Läbi tara nägi ta naabreid. Tütarlapsed hakkasid teineteise võidu temalt pärima, mis 
sünnib müüridel. Hirmunuma kõikidest juttudest, mida tatarlaste kohta räägiti, kärast, 
askeldustest ning ärevusest, mis linnas valitses, ei tahtnud nad ise mitte mingi hinna eest 
kodust kaugele minna, ja ka vanaema polnud veel ikka tagasi jõudnud. 

«Kui ta järsku tuleb meie äraoleku ajal! Pistab sõimama, et kodu on valveta jäetud!» 

Vadim ei ütelnud naabritele midagi, kuigi ta juba eelmisel päeval teada sai, et nende 
vanaema hukkus: eideke ei viinud oma viimaseid rõngassaiu turule nagu tavaliselt, vaid 
müürile, kus jagas neid kaitsjatele. Seal tabas teda tatari tabav nool. 

Vadim läks oma koju muldonni. Seni oli siin kõik veel kodune ning vaikne. Siin on laud, 
mille taga ta harilikult töötas, täis valmis valatud ristikesi, ripatseid, käevõrusid. Kuhjake 
läbipaistvat merevaiku, millest ta ehteid valmistas. Väikestes napakestes iga liiki eredaid 
värve. Kui palju rõõmu nad talle tegid omal ajal... 

Ta murdis kõvaks kuivanud leivakannika kaheks, andis poole koerale, teise poole mähkis 
puhta nartsu sisse ja peitis põue. Leivaraasud pani ta suurde savikaussi, mis seisis põrandal. 
Ta kutsus kõutsi, kuid too ei teinud häält vastu: nähtavasti oli õue pääsenud. Nukralt vaatas 
Vadim viimast korda oma elupaika, väljus majast ja pani ukse 

208 

väljastpoolt lukku. Viibanud käega jalgvärava juures seisvatele tütarlastele hüvastijätuks, 
hakkas ta nobedasti astuma sinnapoole, kust ulatus kõrvu paljude häälte kära ning hõikeid. 
Korraga rabas Vadimi mingisugune ebatavaline kõla: võrdsete vaheaegadega üksteisele 


järgnevad rasked tümpsuvad hoobid. Need olid mongoli taraanid, mis alustasid oma 
hävitustööd. 

Kiievlased, kes vojevood Dmitro näpunäidete järgi olid paigutatud kõikidele linna 
ümbritsevatele müüridele, ei saanud ette näha, kuhu suunab vaenlane oma pealöögi. 

Kellegi ahastav hääl pistis karjuma: 

«Tatarlased tungisid linna!» 

Tõepoeclest, pärast tohutuid jõupingutusi õnnestus mongolitel võimsate taraanide abil 
Ljadi väravast läbi murda, ja vaenlase ratsavägi tormas pidurdamatu laviinina piki peatänavat, 
kattes tee nii oma kui ka vene sõdalaste surnukehadega. Kõikidel tänavatel käis täie hooga 
meeleheitlik taplus. Vadim sööstis kõige tihedamasse lahingumöllu, kus silmas vaenlastest 
ümbritsetud Kondrati. Viimane lõi kirvega tagasi mongoleid, kes talle peale rõhusid. Vaikne 
Vadim, kes selle päevani ei kujutlenud enesele, et ta võib kedagi tappa, tormas sõpra kaitsma, 
lõhkus tugeva hoobiga pea vaenlase ratsul, kes koos ratsanikuga maha langes. Ootamatu 
tõkke otsa põrkunud teise mongoli hobune käis samuti uppi, ja Kondratil õnnestus 
vaenulikust rõngast välja rabelda. Ta karjus midagi Vadimile, kuid kära tõttu ei saanud too 
midagi aru. 

Ootamatult lendas lähimast põiktänavast otse Vadimi peale uus mongoli sõjasalk 
huikamise ning ulgumisega, dim nägi enese ees karvaseid hobusepäid, välkuvaid 
õõku, tõmmusid pilusilmalisi nägusid. Ta jõudis kõrvale hüpata ja seisis nüüd, selg vastu 
puud surutud. Ta nägi, kuidas üks ratsanikest, kes kandis päikese käes helkivat kiivrit, 
libises järsku sadulast, kellegi odast tabatuna. Ta jäi jalgapidi jalusesse rippuma, 
lohises mööda lund, pikalakalisest ratsust veetuna. Vadim hüppas ligi, tõstis mõõga ja 
tundis korraga, et kellegi tugevad käed haaravad teda selja tagant. Kuum katkendlik hingeõhk 
kõrvetas kaela. Vadim keeras end ümber, libises välja raudsest embusest ja virutas 
mongolile mõõgapäraga vastu pead. Kukkudes kiskus mongol Vadimi kaasa, kuid too 
kargas püsti, valmis uuesti vaenlase kallale tormama. Sellel hetkel tungis pikk vaenlase 
nool talle rinda. Vadim kukkus 

maha. Mõned ratsanikud kihutasid temast üle ja sööstsid edasi. Vadimile näis, et saabus 
täielik vaikus. Teadvus hakkas pikkamisi tuhmuma. Ta mägi enese kohal vaid taevast, sinist, 
silmipimestavalt eredat. Taevas? Ei! Need on üha lähemal, lähemal tema üle kallutuvad nii 
tuttavad, nii kallid sinised silmad. 

Ümberringi lõõmas juba tulekahju. 

Kui mongolid jõudsid tänavale, kus elas Vadim, sulgesid end tema surmani ärahirmutatud 
naabrid Sofitsa ja Smi-renka majja. 

Väljast ulatus kõrvu hüüdeid ja võitluskära. Korraga hakkas keegi metsikult ust 
lõhkuma. «Oi, peame peitu pugema, ent kuhu?» 

«Ronime ahju, Smirenka, see on ju täna kütmata. Peidame end sinna. Sealt ei tule 
kellelgi pähe meid otsida.» 

Tütarlapsed ronisid ahju, ja kõvasti teineteise vastu liibununa lebasid seal, oodates, mis 
juhtub. 

Nad ei pööranud tähelepanu väljas üha kasvavale kärale ning kärsahaisule; kui ainult tatari 
koletised neid ei leiaks! 

Sellal märkasid mõned mongoli ratsanikud, kes kihutasid piki tänavat, et ühe muldonni 
ukse ette pole taba riputatud. Kaks mongolit hüppasid ratsude turjalt, sidusid hobused varbtara 
külge ja tormasid ukse juurde. See osutus seestpoolt suletuks. Ühiste jõupingutustega 
õnnestus neil lõpuks uks hingedelt maha murda. 

Sisse astudes avastasid mongolid üllatusega, et muldonn on tühi. Seina ääres akende vahel 
seisis suur kirst. Mongolid lõid sellel luku eest, hakkasid rutates kirstu sisu põrandale 
pilduma. Seal oli naiste rõivaid, kasukaid, linast riiet ja mitmesuguseid muid esemeid. 


Mõlemaid metslasi haaras ahnus. Nad hakkasid teineteise käest ära kiskuma esemeid, mis 
neile meeldisid, ega märganudki tülitsemise ning jaotamise ägeduses, kuidas õlgkatusele 
langenud tuliste laastude ning laudade lasust lõi järsku kogu tare igast küljest leegitsema. 

Kui lõpuks mongolid, röövitud vara kompsudesse seotud, juba ukse poole läksid, langes 
põlev katus sisse, mattes oma rusude alla nii stepikiskjad kui ka ahjus varju otsinud 
tütarlapsed. 

Kõrvus oleks otsekui kõlanud kirikukoor, kaeblikult ägavad õrnad naisehääled... Ei! See 
on lumetormi ulgumine. Vaevaga, aeglaselt tuleb Kondrat meelemärkusele. Oimukohtades 
tuikab. Või raputab ning müksib teda keegi? 

«Onu Kondrat! Onu Kondrat! Kas kuuled mind? Ärka üles, tõuse püsti! Oh issand! Mida 
ma pean sinuga tegema? Kui jätan su maha' ja lähen minema, siis löövad tatarlased su 
surnuks.» — ' 

Kondrat tuli meelemärkusele. Tema üle kallutus noor nägu. 

«Mis sa nüüd, ei tunne mind ära või? Ma olen ju sinu õetütar,, Ljubaša. Ma tõin sulle 
hobuse.» 

Kondratil valutavad käed ja pea hullupööra, nii et ei jõua ära kannatada. Kuid tuleb tõusta 
ja sinna hiilida, kuhu läksid ellujäänud kiievlased. Suure vaevaga tunneb ta ära oma õetütre, 
kes kannab mehekaftanit ja karusnahk-set mütsi. 

«Tulid mõistusele? See on hea! Tähendab, elad kaua. Ma tõin sulle hea hobuse. Tiheda 
jõuguna kihutasid meist mööda tatarlased, ilmselt sinna väljakule Desjatina kiriku vastas. 
Kuid üks nende hobustest oli kusagil ratsaniku kaotanud ja teistest maha jäänud. Näen, et on 
teine ratsuteidpidi puu külge kinni hakanud. Siin ma ta kätte saingi.» 

«Sulle endalegi kulub hobune ära. Istu talle selga ja sõida kiiremini minema, kuni oled 
veel terve. Näed ju, mis siin sünnib!» 

«Võta, onu Kondrat! Ma muretsen endale teise. Praegu on palju peremeesteta hobuseid 
mööda Küevit laiali jooksnud. Mina enne lõppu linnast ei lahku. Nagu kõik, nii hakkan 
minagi võitlema sellega,» ja ta näitas Kondratile väikest vöö vahele pistetud kirvest. 

Tütarlaps aitas Kondratil sadulasse ronida. Oli aeg sellest paigast lahkuda. Ümberringi 
lõõmasid majad ja tulekeeled lendasid taeva poole, purpurpunaste, otsekui tuliseks 
kuumutatud pilvede poole. Oli näha, kuidas leegitsevad tukid ning lauad õhus kukerpalle 
tehes koos suitsupilvedega ülespoole lendasid. 

Ratsu, kelle Ljubaša kohale tõi, oli kuidagi ebatavaliselt karvane, ja sadulgi tema turjal oli 
samuti võõras, mitte venelik. Ratsu norskas, tõmbas kõrvad peadligi ja katsus hammustada. 

«Rutemini! Rutemini!» kiirustas tütarlaps. «Jõhkardid võivad ju ootamatult jällegi siia 
sattuda. Hüvasti, onu Kondrat!» Ja Ljubaša kadus hägusesse videvikku. 

Kondrat kappas kiiresti piki põiktänavat, oodates iga hetk uut kokkusattumist 
tatarlastega. 

Tõuske üles nüüd, vene inimesed! 

öösel magage — ärge magage Kiievis, 

vaid terasest mõõku te ihuge 

ja karastatud nooli teritage! 

Lähenevad õelad tatarlased 

ja tahavad, vaenlased vihased, 

luudest tarekese ehitada, 

kollastest ribidest toa püstitada, 

kuid vene kätest, valgest ihust 

tahab vaenlane, ettalle pink valmistataks . .. 


Kõlas laul, kaeblik kui oie. Seda laulis Ljubaša, Kond-rati õetütar linnamüüril töötades. 
Tema ja teised Kiievi naised punusid vitstest suuri korve, mis siinsamas täideti liiva ning 
saviga: nendega pandi kinni läbimurtud kohti müüris. 

Nendel rasketel päevadel polnud Kiievis ühtegi inimest, ' kelle jaoks poleks leidunud tööd, 
ja kõige pakilisemat, hädavajalikumat tööd. Lapsed kandsid kohale kive, paju-oksi, 
vanamehed keetsid tõrva ja ajasid vett tuliseks, ning kes suutis käes hoida mõõka, oda või 
vibu nooletupega, milles karastatud nooled, kuid aitas ka lihtsalt' kirvest — sellele näidati 
kätte koht, ja sellelt kohalt suutis teda ainult surm lahkuma sundida. 

Kuid päevast päeva hõrenesid silmatorkavalt mehiste kaitsjate read, asendada aga polnud 
neid enam kellegagi. Tatarlased lasksid piiratute pihta noolepilvi, ja kui vaenlased lõpuks 
linna tungisid, oli neid nii palju, et nad oma ratsaväega pühkisid minema kõik, mis teele 
sattus. Vaenlased ei saavutanud võitu üksikute bagaturide vapruse, rammu ning mehisuse 
tõttu, vaid oma loendamatu hulgaga, kus iga venelase kohta, ja sageli üldse mitte sõdalase, 
vaid lihtsa käsitöölise või linnaelaniku kohta, kes polnud varem mõõka käes hoidnud, tuli 
kolm-neli hästi relvastatud, taplustes vilunud tatari sõdalast. 

Kuid mitte keegi ei palunud armu, paluti ainult jumalalt 

jõudu, et lõpuni vastu pidada, et surra, ilma oma head nime nõrkusega häbistamata. Teati, 
et vaenlane nad lämmatab — kuid alla ei antud. 

Juba oli mitu tänavat ummistunud surnukehadest, mis läksid segi viimases kähmluses, 
juba pigistas üha tihedamalt vaenulik rõngas ja minna polnud mitte kuhugi, kuid inimesed 
tundsid veel rõõmu, nähes, kui palju jõudu kaotab vaenlane, märgates, et sissetunginud 
mongolitele appi-saadetud uutest salkadest ei pöördu ükski tagasi. Piiratud andsid kallilt oma 
elu, pidasid vastu viimse veretilgani, hävitades vaenlast, millega ja kuidas aga said. 


Kuues peatükk KIIEVI VIIMANE TUND 


Kõige meeleheitlikuma tapluse ajal asus Batu-khaan kaua aega ühe kiriku kellatornis, kust 
jälgis kõike toimuvat ja andis kulleritele käske. 

Järk-järgult, suure vaevaga õnnestus mongolitel tungida läbi kividest ning palkidest tõkete 
väljakuni, kus iidse templi ees toimus viimane meelehettlik lahing. 

Kui Batu-khaan kappas sellele väljakule, siis nägi ta kõikjal tapetud-ja haavatud sõdalaste 
ja raskelt kähisevate, hingevaakuvate hobuste virnu. Taplus lõppes Desjatina kiriku kõrgete 
uste juures. Isegi kirikukatusel leidus suur hulk inimesi, kes heitsid tatarlaste pihta nooli ning 
kive. 

Batu-khaanile näidati elatanud rühikat sõdalast, kes kandis helkivat soomusrüüd. 
Lõhkilöödud kiivri alt voolas mööda nägu verd. Ta seisis, nõjatudes vastu kirikuseina, ja suu 
laialt pärani, hingas raskelt, suure vaevaga. 

«See on kõrge bagatur, siinsete vägede ülemjuhataja Dmitro,» seletas tõlk Batu-khaanile. 
«Kui käsid, teevad sinu nukerid talle otsa peale.» 

«Surnuna pole mul teda vaja. Võtta ta kinni elusalt ja tuua vigastamatult minu telki. Ma 
tahan temaga kõnelda.» 

Osavalt visatud arkaan põimus haavatud vojevoodi ümber ja paiskas ta maha. Tatarlased 
sidusid Dmitro kinni, asetasid ta põiki hobuse turjale, kinnitasid nööridega ja viisid minema. 

Kaunis kullatud kuplitega kivikirik oli täis kiilutud linna kõige suursugusemate 
inimeste naisija lapsi, kes olid 

leidnud seal oma viimase varjupaiga. Sinna olid kokku kantud ka nende väärisasjad, 
karusnahad ja rõivad, mida nii väga lootsid ära võtta kiskjalikud ning ahned mongoli 
sõdalased, kellest igaüks oli hellitanud unistust muinasjutulisest rikastumisest Kiievi 
vallutamisel. 


Poolpimedas-kirikus oli umbne, ümberringi kuuldus itku ning oigeid, mõned palvetasid 
valju häälega, lootes mingile imepärasele pääsemisele. Lapsed nutsid. 

Mõned inimesed olid juba eelmisel päeval hakanud maaalust käiku kaevama, et pääseda 
kirikust vastasasuva künka nõlvale, ja öösel pimedust kasutades lähimasse metsa peitu minna. 

Maa-alusest käigust tõmmati muld välja puuämbritega, pikkade nööride abil. Maa-alune 
käik oli juba küllalt sügav. Inimestel tekkis pääsemislootus. Nad otsustasid kindlalt: 
piirajatele uksi mitte avada. 

Kuid mongolid ei võinud kauem oodata, sest ümberringi möllas üha tugevamini tulekahju 
ja oli juba raske jääda keset suitsu, tuld ja kõikjalt sadavaid leegitsevaid laudu ning puutükke, 
mida tuulepööris kaasa kandis. 

Siis ,andis Batu-khaan raevuselt käsu: 

««Palvete maja» kivisein läbi murda!» 

Varsti tassiti kohale müürilõhkumistaraan. Vilunud nukerid asetasid selle ühe kirikuseina 
vastu ja hakkasid kiigutama rasket raudotsaga palki, rammides sellega kangekaelselt seina, 
kuni see läbi murti ja ülikaunis ehitus kokku varises, mattes oma rusude alla kõik, kes sees 
end varjasid, koos nende rikkustega. Nõnda mongolitel ei õnnestunudki midagi endale saada. 

Polnud enam võimalik väljakule jääda: ümberringi lõõmasid majad. Batu-khaan oma 
lähikondlastega kihutas minema, murdis suure vaevaga tulerõngast välja. 

Tatari valitseja käsk täideti: nukerid tõid kinniseotud vojevood Dmitro tema välitelgi 
juurde Dnepri vasakul kaldal. 

Õukonna kroonikakirjutaja Hadži Rahim koos arst Duda õiglasega pesid haavatu puhtaks 
ja sidusid ta haavad, katsudes arstirohtudega verejooksu seisma panna. Dmitro käitus mehiselt 
ega toonud kuuldavale ainustki oiet. Tema juurde tuli Batu-khaan. Kaua aega silmitses 
džihangir teraselt haavatud sõdalast, otsekui uurides teda ja millegi üle aru pidades, siis lausus 
ta aeglaselt: 

«Sa oled tõeline bagatur. Ma võtan su meeleldi oma malevasse, et sa mind teeniksid.» 

Vojevood - vaikis. 

«Mida sa mulle soovitad: kas jääda oma malevaga siia, russide maale, või liikuda jalamaid 
edasi «õhtupoolseid maid» alistama? Tõe rääkimise eest ma ei karista, vaid annan autasu. 
Vasta mulle õiglaselt.» 

Vaevaga hakkas Dmitro kõnelema: 

«Siiajäämine pole tatarlastele kasulik. Vene maa on 

sinu poolt juba alla heidetud. Kiievi linn põletatud. Sellesse pole jäänud ühtegi tervet 
maja, mitte ühtegi haavadeta kaitsjat. Kuid sina armastad sõda, otsid uusi võite ja uute rikaste 
linnade vallutamisi. Mine kiiresti edasi tftisi maid vallutama. Ega sa isegi ometi siia jää.» 

Dmitro rääkis aeglaselt, ühtesoodu kuivi, pakatanud huuli noolides. 

Batu-khaan silmitses teda kahtlustavalt ja lausus vaikselt Subudai-bagaturile: 

«Ma arvan, et ta seepärast soovitab mul viivitamatult edasi liikuda, et tahab kiiremini 
vabastada oma maad minu sõdalaste rüüsteretkedest.» 

Seepeale pöördus ta uuesti vojevoodi poole ja küsis: 

«Ent kus, missugusel maal leian ma kõige paremat toitu meie ratsudele?» 

«Muidugi avarates ugri steppides.» 

«Sa sõidad minuga kaasa,» lausus Batu-khaan, «ja oled teel mu nõuandjaks.» 

«Mina olen sulle halb nõuandja: mul on jäänud üsna vähe aega elada,» vastas Dmitro 
ükskõikselt. «Ma suren varsti ja soovin sulle sedasama!» 

Batu-khaan võpatas. Ümberolijad vahetasid pilke. Sel hetkel jooksid hingeldades ligi kaks 
tatari sadakonnaüle-mat, haarasid Batu-khaani kaenalde alt kinni ja panid ta kiiresti ratsu 
turjale istuma: 


«Suur džihangir! Siin on neetud koht! Kõjuvis pole meil enam midagi teha. On aeg siit 
ära minna.» 

Eemaldudes Kiievist Batu-khaani kannul rääkis Gujuk-khaan vaikselt ühele oma 
lähikondlasele: 

«Igavesti sinine taevas oli siin armutu mitte üksnes Batu-khaani, vaid ka minu vastu: kui 
džihangir läkitas oma maleva Kõjuvit piirama ja tumen tumeni järele sinna läks, tagasi aga ei 
pöördunud mitte ühtegi, ütlesin ma Sain-khaanile: «Suur džihangir! Sõjajumal Suldee annab 
võidu ainult kõige vapramale. Kas ei tuleks sul enesel juhtida oma võitmatute tumenitt selle 
sõnakuulmatu linna peale? Üksnes sinu lähenemisega lendavad väravad valla, meie sõdalased 
aga saavad muinasjutuliste bagaturide uue jõu.» Ta silmitses mind ja torises, kuid ei järginud 
mu nõuannet. Kahju! Taeva tahtel oleks võinud temagi jääda tagasi tulemata, kui ta oleks 
sööstnud lahingumöllu, ja siis oleks olnud sellel arutul sõjakäigul lõpp.» 

«Ent kui malev oleks tahtnud siiski edasi minna, mitte tagasi?» küsis vestluskaaslane. 

«Siis oleks võinud keegi teine, niisama vapper, Batu-khaani asendada, meie maleva 
etteotsa asuda .. » 

«Ja see oleksid olnud sina!» 

«Tss! Tss! Vaiki! Sageli on puudelgi kõrvad!» 


Seitsmes peatükk KIRI BAGDADI KALIIFILE 


Jäätunud, lummetuisanud laia Dnepri kaldal, Kiievi vastas, Abd er-Rahmani vildist 
välijurtas, hõõguva lõkke kõrval istus jalakandadel Duda Õiglane ja kribis pillirookalamusega 
viimaseid konkse pikale kitsale lehele. Ta ohkas, sosistas vaikselt palvet ja silmitses küsivalt 
oma noort isandat, kes mõttesse vajununa ta kõrval istus. 

«Kas lõpetasid kirja?» küsis Abd er-Rahman, mähkides end avarasse kõptšaki 
lambanahast kasukasse. 

«Panin kirja kõik, mida sa tahtsid,» vastas Duda. «Kas loen sulle ette?» 

«Loe, mu tark õpetaja.» 

Aeglaselt, poollauldes, nagu tavaliselt loetakse pühasid raamatuid, alustas Duda: 

«Allahi nimel! Targale, kõrgeima tõe kaitsjale, kes on heasoovlik kõikide tulijate vastu, 
kes on vastuvõtlik heale, õigeusuliste kogukonna juhile, kõige õiglasemale õiglaste keskel, 
Mustansirile, Bagdadi kaliifile — ülistagu teda allah oma õnnistusega, lehvigu tema 
loendamatud lipud, mis ehivad tema vapraid malevaid, suurenegu tema juurde saabuvate 
saadikute arv! Kõige tulisemaid, südamest tulevaid soove läkitab kaugest, lund täis tuisanud 
piiritust stepist tema truu, ustav teener, kes on saadikuks tatari taevase Sinise Hordi ähvardava 
valitseja Batu-khaani juures, Abd er-Rahman, hüüdnimega Metsikute Ratsude Taltsutaja. 

Läkitan järjekordse kirja ja palun nobejalgset õiglast Hõzri, et ta kaitseks kõikidel 
pikkadel ning hädaohtlikel teedel läbi orgude, üle jõgede ning mägede neid kullereid, kelle 
kindlate käte hoole alla jääb see kirjarull, see minu südame kurb oie. 

Ma jälgisin katkestamatu tähelepanuga, kuidas toimus russide kõige rikkama ülikauni 
Kõjuvi linna piiramine, ja sellest ma nüüd jutustangi sulle, kõrgeima tõe kaitsjale. 

See linn, mis asub mitmel künkal, oli kolme müürivööga ümbritsetud. Üksnes tänu 
kiviheitemasinatele ja kahele raskele taraanile õnnestus tatarlastel linnavä;rav pihuks lüüa, 
mille järel tatari ratsavägi tungis vastupandamatu vooluna Kõjuvisse. Esimene pealöök anti 
selle värava pihta, kust viib sirge tee künka tipule, millel asuvad bojaaride eluhooned, kõige 
lugupeetumad «palvete majad» ja Kõjuvi-maa suurvürsti loss. Piki seda teed, murdes endale 
tee läbi meeletult võitlevate linnakodanike jõugu, kihutasidki teistest eespool Jessun Nohai 
«mürgeldavad» ratsamehed. 


Ma sõitsin mongolite kannul, tungisin suure vaevaga läbi maaslebavate laibavirnade. Siin 
oli irusse ja tatarlasi, tardunuid viimases surmaeelses võitluses. Ja siin ma mõistsin, mispärast 
tatarlased sellest mehisest rahvast jagu saavad: neid oli kaks-kolm korda rohkem kui russe. 
Kõigil majadel kahel pool tänavat rippusid tabad väljaspool ees: tähendab, kogu elanikkond 
kuni viimase inimeseni jättis oma elamud maha ja tuli välja Kojuvit kaitsma — ühed 
kindlusemüüridele, teised linnatänavatele. 

Ma pean sulle tunnistama, mu suur kaitsja, et ma ei tõmmanud kordagi tupest oma 
helkivat vanaisa mõõka, kuna need russid, kes nii mehiselt surid oma pealinna eest, tekitasid 
armastusega oma maa vastu ning täieliku kartmatusega minus ainult hämmastust ja 
kaastunnet. 

Kuid hoolimata sellest mehisest kaitsest — Kojuv langes. 

Arvatavasti tead sa, et mongolitelon komme otsekohe pärast lahingut kõikide oma tapetud 
sõdalaste kehad kokku vedada ja laduda need ridadena palkidele, laudadele, hagudele ja 
õlgedele matuse-tuleriidaks. Mongolid pistavad niisuguse tuleriida põlema ja kõnnivad kaua 
aega selle ümber, leelutades pühi laule, kuni tuleriit on maani maha põlenud. Jätta oma 
langenud sõdalase keha ilma tuleriit-matuseta — seda peetakse neil kuriteoks ning häbiasjaks. 
Kuid Kõjuvis tuli Batu-khaanil see komme ära muuta: kogu linn lõõmas, meenutades ise 
tohutu suurt matuse-tuleriita. 

Mongolid olid sunnitud kiiresti põgenema tulelõõsast haaratud Kõjuvist. Russide poolt 
kõikjale talveks paigale pandud heinakuhjad ning viljalaod põlesid samuti ära, nii 

et ei linnas ega selle ümbruskonnas jäänud alles mingit toitu ratsudele. Tatari valitseja 
käskis maleval edasi liikuda, «õhtupoolsete maade» peale, kuhu suundun ka mina. 

Siin ma lõpetan kirja. Minu poolt surmast päästetud araabia kaupmees vandus, et viib kirja 
Bagdadi ja annab selle sinu pühadesse kätesse. 

Vabaks ning kiireks sõiduks läbi mongolite poolt vallutatud maa hankisin ma talle kaela 
riputamiseks lendava jahikulli kujutusega vaskpaitsaa. See paitsaa annab kullerile erakordsed 
õigused. 

Hoidku allah su kuningriiki ja tehku ta selle surematuks! Hõlbustagu kõiki su tegusid edu 
ning kuulsusega! Palun s,ind veel kord selle pärast, millest juba kirjutasin: hoia end mongolite 
võitmatu valitseja eest! Tema verine kõva käsi ähvardab üle Kurdistani ja Armeenia mägede 
Bagdadi eneseni sirutuda. Kogu kiiremini islami vägev malev prohveti rohelise lipu alla, 
valmistu meie suure püha linna kaitseks! Mongolid on võimelised Bagdadile ootamatut hoopi 
andma. Juba praegu räägivad nad sellest. Vastavalt sinu käsule saadan ma Batu-khaani ka 
edaspidi tema sõjakäigul ja katsun sulle võimalikult kiiremini saata järgmise ettekande uutest 
lahingutest ja kahtlemata tatarlaste uutest võitudest. 

Pean ütlema .sulle, et russide pealinna Kõjuvi äravõtmine läks tatarlastele liiga kalliks 
maksma: pannud selle küngastele magama parima osa oma tohutu suurest malevast, ei saanud 
Batu-khaan siit mitte midagi peale suitsevate varemete. Tatarlased, kes lootsid rikkalikku 
saaki, hakkasid nurisema. See kõik ajas Batu-khaani raevu. Seniajani pole ma iialgi näinud 
tatari valitsejat niisuguses vihahullustuses. 

Olgu õnnistatud tund, millal näen sind jällegi õitsvana ning kaugelviibivana kõikidest 
õudustest ning hädaohtudest, mida toob kaasa sõda.» 


Kaheksas peatükk PÄRAST TATARLASTE ÄRAMINEKUT 


Tatarlastel ei õnnestunud süüdata matuse-tuleriita oma bagaturide auks, kes langesid 
Kiievi vallutamisel. Puhkenud lumetorm takistas inimestel liikumist. Age külm tuul kõrvetas 
nägu, peksis suud-silmad lund täis. 

Batu-khaan otsis varju oma välijurtas. Mitte keegi polnud iialgi näinud teda niisuguses 
raevus. Isegi kõige lähedasemad inimesed kartsid sellel päeval džihangiri üksiolekut häirida. 
Kaks nukerit, kes seisid sissepääsu juures nagu kivikujud, nägid hämmastusega, kuidas nende 
alati nii majesteetlik valitseja märatses mööda telki, rebis räbalateks mustrilise siidhalati, 
virutas vastu maad kalleid hõbekarikaid ja sõtkus neid jalgadega, siis aga, pea käte vahel, 
hakkas venivalt ulguma, kukkus äkki keset pehmeid vaibariidest patju maha, tõmbus kerra 
ning jäi vait. ; -Naaberjurtasse kogunesid tšingisiidid, kelle hulka ilmus isegi alati urisev 
õel Gujuk-khaan. Mongolid rääkisid: 

«On näha, selle linna elanikud kutsusid kohale kõik oma kurjad vaimud-mangussid, ja 
nood otsustasid lume alla matta meie vapra maleva, et see ei saaks leida ning ära viia kõiki 
aardeid, mida on siin sajandite kestel kokku aetud. Meie käskija sarnaneb praegu tulivihase 
tiigriga, kellel lipsas minema saak, mis oli juba käppade vahel. Kas me võisime arvata, et selle 
linna müüride all paneb Batu-khaan magama poole oma võitmatust malevast, ja parema 
poole?» 

Gujuki lähikondlased sosistasid isekeskis: 

«Sellel sõjakäigul Batu-khaanil õnne ei ole. Ta tõmbab enese ja meie peale «püha 
valitseja» viha, kuna ta ei täitnud kindlakskujunenud matusekommet ega sooritanud 
kindlaksmääratud  palvetusi.» 

Järgmise päeva hommikul käskis Batu-khaam kogu maleval edasi liikuda. Ta ütles: 

«Auväärse matuse-tuleriida meie langenud bagraturide auks tegid meie asemel igavesti 
sinine taevas ja sõjajumal Suldee, kes hävitasid jäädavaks ajaks selle kangekaelse linna.» 

Äraminekul seadsid mongolid mahapõlenud Kiievi servale sisse «jaama» — sõjalise ning 
postiga tegeleva kindlustatud punkti; sinna asusid ratsamehed, kes valvasid kullerite jaoks 
ettenähtud hobusekarja. Need kullerid saabusid siia Saraist ja mongolite tähtsaimast 
pealinnast, Kara-Korumist, või kihutasid sinna tagasi, et ei katkeks side mongolite kauge 
kodumaa ja üha kaugemale lääne poole minevate Batu-khaani vägede vahel. Mongolid ümb- 
ritsesid oma jaama valli ning taraga ja olid valvsad igaühe suhtes, kes lähenes asulale. Kuid 
mõnikord kadusid jaamast lahkunud kullerid jäljetult, ja selles twndsid 

tatarlased kusagil end varjavate julgete tasujate kätt. Niisamuti juhtus ka luurajatega, kes 
sõitsid mööda ümberkaudseid hüljatud külasid, otsisid toitu ning heina. 

Tulekahjud linnas kestsid veel mitu päeva pärast seda, kui mongoli malev oli läinud lääne 
poole ja viimased kriiksuvad arbaad, mille ette olid rakendatud kaamelid ja. härjad, keda 
naised tagant sundisid, kadusid Karpaatide poole minevatele teedele. 

Ülikaunis, rikas Kiiev muutus suitsunud söestunud tuleasemeks, mis oli loendamatuid 
surnukehi täis kuhjatud. Pikkamisi kattis valge lumi oma külma mantliga enneolematu 
taplusvälja. 

Siit-äealt keldritest ja varemetest hakkasid nähtavale tulema vähesed ellujäänud elanikud, 
kurnatud, nõrgaks-jäänud, sarnanedes rohkem varjudega kui elavate inimestega. 

Mungad, keda polnud palju, pöördusid kindlusemüüridelt tagasi Petšerski kloostri maa- 
alustesse käikudesse, pidasid hingepalveid, palvetades surmatud vene sõdalaste eest, kes 
langesid vapralt oma iidse pealinna kaitsel. 

Siiasamasse kloostri koobastesse toodi haavatud. Vaevatud, näljased, nende kohutavate 
päevade sündmustest vapustatud inimesed uskusid siiski endist viisi kindlalt, et saabub 
aeg,"millal tõde ning armulikkus võidule pääsevad, tatarlased lähevad tagasi oma kaugetesse 
steppidesse ja ehitatakse üles, lööb õitsele uus Kiiev — ülikau-nis, vaba ning võimas. 

Kaua oli Kiievimaa täiesti maha jäetud. Nii kirjutas selle kohta Plano Carpini, tuntud 
frantsiskaani munk, kes sõitis Kiievist mööda viis aastat pärast kirjeldatud sündmusi, 1246. 
aastal. Carpini viis suurkagaani peakorterisse Kara-Korumisse Rooma paavsti kirja. 


«Nemad (mongolid) piirasid Küevit, mis oli Russia pealinnaks, ja pärast pikka piiramist 
võtsid selle ära ja tapsid linnaelanikud maha. Kui me sõitsime siit läbi nende maA, leidsime 
me loendamatul hulgal surnud inimeste kol-pas.id ning luid, mis väljal lebasid,, sest see linn 
oli üsna suur ning väga rahvarikas, nüüd aga on tehtud peaaegu mitte millekski. Seal on 
vaevalt kakssada maja, nende elanikke aga peavad mongolid kõige raskemas orjuses. Siit 
edasi minnes laastasid nad lahingutega kogu Russia.» 


Üheksas = peatükk «EDASI! KIIREMINI EDASI!» 


Kiiev lõõmas igast kandist nagu tohutu suur tuleriit. Tatarlased, kaasa kistuina rikka linna 
röövimisest, rabelesid linnast suure vaevaga välja ja kihutasid tuhatnelja minema. 

Esimesel päeval jäi Batu-khaan öölaagrisse väikese kirikukese lähedal. Mongoli valitseja 
välijurta püstitati keset kirikuõue. Jurta kõrval seisid vaiade külge seotuna Batu-khaani ratsud; 
nende seas lumivalge lemmiktäkk Seter, mähituna paksu hobusetekki, mis punaste villaste 
nööridega pingule tõmmatud. Ratsud sõid vastumeelselt nende ette kuhjatud karedat heina. 
Batu-khaan väljus mitu korda jurtast, toites oma käega ratsusid Rakukestega ja sõimas 
nukereid selle eest, et nood ei mõistnud paremat toitu leida: 

«See pole hein, vaid armetu rämps, ja sarnaneb rohkem karedate õlgedega, millega 
kangekaelsed russid oma elamuid katavad.» 

Nukerid õigustasid ennast: 

«Russid põletasid maha kõik läheduses asunud heinakuhjad, et need meile osaks ei 
langeks. Peaksime siit kiiremini minema sinna, kus lumi ei kata maad ja kus me leiame 
karjamaid oma ratsude jaoks. Siin muutuvad meie ratsud kõhnaks: neil pole enam midagi 
süüa.» 

Teised nukerid rääkisid omavahel: 

«Kui koha peal olla, siis tähendab see, et me kaotame oma toredad ratsud ja pöördume ise 
tagasi jalameestena. Ei me näe siis enam kodujurtat, meie näljast ning ootamisest kõhnaks 
muutunud naisi, ega näeme enam meie uut pealinna «kuldse majakese» lähedal veerohke lItili 
jõe kallastel.» 

Luurele saadetud nukerid ilmusid tagasi jõudes kõigepealt Subudai-bagaturi ette, kes asus 
kiriku sisemuses koos oma vana teldriga. Nad jutustasid, et russidesse on läinud õelad 
mangussid: mitte ükski ei anna alla, vaid koik võitlevad viimase hingetõmbeni. 

Õhtul kutsus Batu-khaan kohale tähtsaimad tumeni-ülemad. Meeleolu oli ärev. Kõnelema 
hakkas vana mongol, luureülem: 

«Vene maa kohal märatseb rajuilm, kuid veelgi rohkem 

märatseb meie teel vene rahvas. Russid ei alistunud. Nad pugesid peitu, ja seda vaikust ei 
saa usaldada. Russid varitsevad meid kõikjal: teede ristumiskohtadel, jäärakute sügavikus või 
ootamatult kusagilt välja ilmudes. Nad notivad maha meie sõdalasi ja võtavad ära nende rat- 
susid.» 

Tumeniülemad rääkisid: 

«Kogu russide rahvas võitleb meiega. Kui me lõimegi osa nende maast puruks, siis 
taltusid russid 1!:kagi ajutiselt ja ähvardavad meid igasuguste õnnetustega.» 

Batu-khaan kuulas ära tumeni- ja tuhatkonnaülemad, kes rääkisid seda, mida kõik juba 
teadsid. Džihangir oli sõnakehv, ja tema tõmmu nägu näis kivistununa. Kaks mõtet jälitasid 
teda lahutamatult: tohutu suured kaotused maleva parimates väeosades, kes hukkusid Kiievi 
vallutamisel, ja tume nurin, mis oli mongolite seas alanud. Lootsid nad ju suurt sõjasaaki 
rikkuse poolest kuulsas irusside pealinnas, mis põles maha koos kõikide oma aaretega. 

Mõõtes järgemööda karmi pilguga istuvaid väejuhte, liigutas Batu-khaan männioksaga 
lõkkesüsi ja küsis vaid harva: 


«Ja mida kasulikku sina meile ütled?» 

Mõned rääkisid, et siin, Küevimaal, osutus võitlus rus-sidega jällegi ä-ärmiselt raskeks. 

Khaan Nohai, lõbus ning muretu nagu alati, hüüatas: 

«Meie kohkumatu Sain-khaan sai juba jagu oma vaenlastest, käies võidukalt läbi kõik 
maad Rjazanist Kõjuvini! Praegu peatusime me piiril, kus algavad galiitslaste maad, nende 
taga aga asuvad «õhtupoolsete maade» kuningriigid. On vaja, et see peatumine siin pikale ei 
veniks.» 

Alati sapine, kõigega rahulolematu Gujuk-khaan lausus: 

«Meie jätame seljataha võimalike ülestõusude hõõguvad ning kustutamatud lõkked. Ent 
kas ei kohta me eespool teisi vastaseid, kes on veelgi kangekaelsemad kui russid? Kui me 
jätame hõõguvad lõkked seljataga kustutamata, kas ei tee me uut viga, kui liigume edasi?» 

«Viga? Sa nimetasid mu sõjakäiku veaks? Missugust nõu tatrad sa meile siis anda?» 
venitas Batu-khaan vaikselt, otsekui ükskõikselt, ent kõik istujad tundsid tema sõnades 
varjatud ähvardust: selles Gujuki väljenduses peitus ju otsekui kogu «õhtupoolsete maade» 
vastu plaanitsetud sõjakäigu hukkamõistmine, sõjakäigu, mille alustas teatavasti Batu-khaan 
«pilvedest vaatava ainsa, kõiketeadva 

püha valitseja» soovi põhjal. Kuid tema tahte hukkamõistmisele pidi järgnema kombe 
kohaselt viivitamatu karistus: kaks vägevat pelvani' murravad pooleks süüdlase selgroo. 

Läbi koosolijate ridade jooksis ärev sosin. Kõik ootasid erutusega, kuidas toimib nüüd 
Batu-khaan suurkagaani troonipärijaga? 

Kuid Gujuk-khaan ei sattunud segadusse ja jätkas sama enesekindlalt ning jultunult: 

«Kas ei tuleks meil pärast rohkearvulisi tarbetuid ohvreid Kõjuvi piiramise ning 
vallutamise ajal natuke hinge tõmmata? Kas mitte puhata Galitšis ja Krementsis või rikka 
Volõõniamaa teistes linnades, kuhu kogunes tõenäoliselt hea hulk suursuguseid elanikke ja 
rikkaid kaupmehi, kes otsisid seal varju kogu oma varandusega. Nendes linnades võivad meie 
sõdalased priske noosi kokku ajada, näljaseks muutunud ratsud aga söödetakse siledaks. Alles 
pärast seda võib liikuda «õhtupoolsete maade» peale.» 

«Ilmselt igatsesid sa eriti just seda,» lausus Batu-khaan. «Seepärast antaksegi sulle 
korraldus Volõõniamaa linnad kiiresti alla heita. Kuid selleks, et sa ise viga ei teeks, nagu sa 
nimetasid Kõjuvi vallutamist ning purustamist, määran ma sind abistama khaan Buruntaid 
tema väega. Teil tuleb viivitamatult sinna suunduda.» 

See oli juba kindel käsk. Raevu varjates tegi Gujuk-khaan kummarduse, käed rinnal 
ristamisi, ja tahtis püsti tõusta, kuid Batu-khaan peatas teda: 

«Oota natuke! Kuula ära, mida ütlevad teised tumeni-ülemad ja mida me sedamaid 
otsustame.» 

Kõik tule ümber istujad teritasid kõrvu, et mitte ühtegi sõna maha magada. 

Batu-khaan jätkas: 

«Meie suurkagaani poeg Gujuk-khaan, keda on õnnistatud üheksakümne üheksa 
väärtusliku omaduse ning oskusega, rääkis hingetõmbamisest. Mida mõtlevad «õhtupoolsete 
maade» valitsejad, kui kuulevad meie otsusest: seisma panna hoogne sõjaretk? Tõenäoliselt 
olete te kuulnud voi tunnete seda kirja, seda vapustavat läkitust, mille saatis meie kõrge 
käskija suurkagaan frankide kuningas Louis'le, keda hüütakse «pühaks»?» 

'Pelvan— jõumees. 

Tumeniülemad liigatasid, kõlasid hüüded: 

«Meie ainult kuulsime niisugusest kirjast, kuid teda ei loetud meile! Palume, loe see ette!» 

«Te kuulete seda jalamaid! Innukas Hadži Rahim! Sinu; käes on see kiri, mille sa minu 
jaoks ära kirjutasid. Loe meile ette.» 

«Otsekohe loen, minu käskija!» vastas suure sõjakäigu kroonikakirjutaja. 


Ta hakkas tuhnima oma kulunud nahkpaunas, koukis sealt pärgamendtrulli ja silus selle 
põlvel sirgeks. Siis hakkas ta poollauldes lugema: 

«Kõikväelise jumala nimel käsin sind, frankide kuningas Louis,«mulle kuulekas olla ja 
pidulikult teatada, kumba sa ihkad: rahu või soda? Kui taeva tahe täide läheb ja kogu maailm 
mind oma valitsejaks tunnistab, siis valitseb maa peal ondsalik vaikus ja rahvad näevad, mida 
me nende heaks oleme teinud. Ent kui sul on jultumust- jumalikku käsku tagasi lükata ja 
ütelda, et sinu maa on väga kaugel, mäed ligipääsmatud, mered sügavad ja et sa meid ei 
karda, küllap siis koikväeline kergendab meie raskusi, toob kauge lähedale ja näitab sulle, 
mida me sinuga teha mõistame.» 

Hadži-Rahim heitis Batu-khaanile küsiva pilgu ja, nähes tolle jaatavat käeliigutust, rullis 
kirja kokku ning peitis stlle jälle hoolikalt oma pauna. 

Batu-khaan pöördus Subudai-bagaturi poole: 

«Mida sa selle läkituse kohta ütled? Anna tarka nõu.» 

Varrukaga higist laupa pühkides lausus Subudai-bagatur: 

«See suurkagaani läkitus frankide kuningale on samal ajal ka meile käsuks. Meie peame 
kõikide; ettejuhtuvate rahvaste vastupanu puruks sõtkuma ja tungima võitjatena frankide 
maale, kus valitseb kuningas, keda hüütakse «pühaks», kuigi ta tegelikult on jultunud 
valetaja-ning parandamatu kurjategija. Ta pole meile senini oma vastust saatnud, ja kuita ei 
taha meid alandlikult vastu võtta, siis peame me oma odaga täide viima suurkagaani tahte, 
sundima frankide kuninga põlvili langema, maad suudlema ja meile täielikku 
sõnakuulmist'avaldama.» 

Batu-khaani lähedal istunud araabia saadik Abd er-Rah-man võpatas frankide mainimise 
puhul ja sööstis ettepoole. Viimaks ometi hakati rääkima maast, mis oli talle kogu ettevõetud 
sõjakäigu eesmärgiks! Kui ainult jõuaks sinna tervena ning vigastamatuna! Tõmmata oma 
mõõk rahva 

vastu, kes oli võidelnud omal ajal tema kuulsate esivanematega ... 

«Džihangir!» hüüatas ta ja tema hääl lõi ebatavaliselt helisema. «Ma palun sinult au 
astuda üle piiri frankide maale, sinu vaprate sõdalaste eesotsas! Anna mulle tuhat ratsanikku, 
ja ma toon upsaka kuningas Louis arkaani otsas sinu telgi juurde!» 

Kõik pöörasid end Abd er-Rahmani poole. Batu-khaan kergitas kulmu, siis naeratas: 

«Tubli! Tõotan, et täidan su soovi, sina aga too mulle võit.» 

«Tubli! Tubli!» kordasid kõik juuresolijad. Gujuk-khaan päris: 

«Missuguse tee sa siis valisid, selleks et meie vaprat malevat frankide maale juhtida?» 

«Las kõigepealt avaldab oma mõtted meie vapper Subudai-bagatur. Pärast räägin mina.» 

Vana ühe silmaga väejuht võpatas, üle ta keha käis värin ja ta hakkas rääkima aeglaselt, 
otsekui kogeldes silitades vasaku terve käega huuli: 

«Meie peamiseks vaenlaseks ning vastaseks sellel suurel sõjakäigul on toidupuudus nii 
ratsude kui ka maleva jaoks. Neetud laiahabemelised urussuudid teavad seda hästi ja 
põletavad meie lähenemisel kõik tagavarad. Seepärast peitub meie jõud üksnes meie kiiruses. 
Meie peame tormama rahulike rahvaste kallale varem, kui nad jõuavad valmistuda tapluseks, 
varem, kui nad jõuavad peita või maha põletada tagavarad, mis peavad meid toitma. Meie 
peame lendama nende rahvaste kallale nagu kana- või jahikullide parv, kes sööstab rahulikult 
sööva hane-või pardi-karja kallale, varem, kui need jõuavad laiali lennata. Missugust teed 
mööda aga läheb meie malev, seda teatab, kui ta vaid soovib,, meie suur džihangir.» 

Batu-khaan mõõtis kõiki istujaid sünge pilguga ja lausus: 

««Õhtupoolsete maade» rahvad ootavad juba ammu meie tulekut, ent samal ajal värisevad 
ning paluvad oma jumalaid, et me ei tuleks. Minu salakuulajad teatavad, et nende maade 
valitsejad läkitavad praegu üksteise juurde saadikuid, korraldavad nõupidamisi, paigutavad 


valvureid mäekurudele, kus nad tõkestavad läbipääsud tohutu suurte kivide ning puudega. Ja 
samal ajal nad tülitsevad ning nägelevad isekeskis, kes nendest saab ühendatud 

sõjavägede ülemjuhatajaks. Nad kõik räägivad sõjast ja kaotavad kasutult aega, meie aga 
liigume nende peale kui pilv, ja praeguseni ei näe ma mitte kedagi, kes koguks nende maleva 
üheks ähvardavaks jõuks, et esimesena mind rünnata.» 

«õigus! Õigus!» pistsid istujad karjuma. «Pole neil kedagi, kes julgeks esimesena meie 
džihangiri võitmatuid vägesid rünnata.» 

«Seepärast me jätkamegi edasiminekut, aina edasi, kuni «viimase mereni» välja!» 

Kiievist, kus tatarlased kandsid tohutu suuri ohvreid, liikusid nad päikeseloojaku poole, 
suundudes läbi Galiit-sia-Volõõniamaa. Mongolite eelsalgad tulul ettejuhtuvate linnade 
müüride alla, nõudsid alandlikku alistumist, ja kui elanikud avasid väravad ning mongolid 
sisse lasksid, valgusid nood jalamaid mööda kõiki tänavaid laiali, tungisid eluhoonetesse, 
võtsid ära kõik, mida leidsid, ja kui olid rohutirtsude moodi hävitanud kõik oma teel, ladusid 
saagi väikestele, kuid vastupidavatele mongoli ratsudele ja not-tisid maha kõik need elanikud, 
kes julgesid vastu panna. Nõndaviisi, kus äkkrünnakuga, kus valelike lubadustega, võtsid 
tatarlased ära Kolodjažini, Kamenetsi ja teisi linnu, kuid Danilovi linn ei avanud neile oma 
väravaid. Linlased koos ümbruskonna asulatest siia pagenud talupoegadega kaitsesid end 
mehiselt ning kangelaslikult, paisates müürile roninud tatarlasi kividega alla ja nottides neid 
maha kirveste ning jahiodadega. 

Meeles pidades Batu-khaani käsku «peatumata päikeseloojaku poole edasi minna», 
lõpetasid mongolid Danilovi piiramise ja liikusid kaugemale läände. 

Krementsi alla jõudes arvas Gujuk-khaan, et saab linnast kiiresti jagu. Talle meenus Batu- 
khaani käsk, mis öeldi põlgliku naeratusega, ja ta tahtis Krementsiga kiiremini toime tulla, 
selle nagu muna sodiks pigistada. Kuid siin juhtus ootamatu asi. 

Osutus, et linn tema ees on ligipääsmatu kindlus mäe otsas. Tee keerles mööda järsku 
kivist nõlva. Ülal tugevatel müüridel oli näha elanikke kaitsevalmitena. Gujuk-khaan istus 
punakaspruuni täku seljas ja vahtis süngelt suletud linnaväravaid mäel. Nii tee kui ka 
külgmised nõlvakud mäel, mille otsas linn paiknes, helkisid nagu klaas. Mis see võis küll 
olla? Gujuk-khaan käskis tõlgil koos kahe 

ratsanikuga üles väravate juurde minna ja nõuda, et linn viivitamatult alistuks, tõotades 
sõnakuulelikele elanikele Halastada ja nende varanduse puutumata jätta. Kuid üles väravate 
juurde minek osutus võimatuks: kui elanikud, kuulsid mongolite lähenemisest, kastsid nad 
mäge veega, ja praegu oli see üleni jäätunud. Ratsanikud libisesid ja kukkusid. Müürilt kaikus 
hõikeid ning naeru, lendas kive. 

Raevunud Gujuk-khaan käskis ära oodata müüripurustamismasinad, mis malevale 
järgnesid. Kahe päeva pärast jõudis kohale üks kiviheitemasin. Seda vedasid kaksteist sõnni, 
kuid masina tirimine mäe otsa mööda jäätunud teed osutus võimatuks, mistõttu see tuli alla 
jätta. Mürinal hakkas see raskeid kive virutama, sihtides neid linnavärava pihta. Kuid kivid — 
ühed ei lennanud pärale, teised, mis lendasidki, ei suutnud suure vahemaa tõttu tugevaid vära- 
vaid purustada. Kõik mongoli sõdalaste katsed Kremenetsi vallutada lõppesid nurjumisega. 

Gujuk-khaani juurde toodi mõned vangid, kes olid varem kinni võetud. Üheskoos nendega 
tuli tõlk, keda tatarlased ammugi endaga kaasa vedasid. Räbalais, seljas armetud närud, raske 
ahel jala ümber, oli ta mongolitele siiski suureks väärtuseks, kuna oskas kõnelda nii kumaani, 
tatari kui ka vene keelt. 

«Kes kaitseb seda neetud linna?» küsis Gujuk. 

«Vangid räägivad, et.Galiitsia vürst Daniil andis Krementsi kaitsmise tuhatkonnaülem 
Nikodimi hooleks, too aga käskis elanikel veega seda mäge kasta, kõigest jõust vastu pidada, 
tatarlasi mitte uskuda ega neile väravaid avada.» 


Kui mongolid olid mõne päeva edutult Krementsi all seisnud, käskis Gujuk-khaan oma 
maleval edasi liikuda, kinnivõetud vangid aga maha nottida. 


Üheksas OSA MONGOLI ARKAAN EUROOPA KOHAL 


Esimene = peatükk LÄÄNE-EUROOPA MONGOLITE LÖÖGI ALL 


Kaasaegsete kroonikate teateil, haaratuna õudsest sõnumist, et metsikute mongolite 
sõjaväed on sisse tungimas, hakkasid Euroopa riigid tarvitusele võtma pakilisi abinõusid, 
vägesid koguma ja elanikkonda relvastama. 

Kõik ootasid, et Euroopa ühendatud sõjavägede etteotsa asiib Saksa keiser Friedrich II 
Hochenstaufen ja viib need Batu-khaani kohutavate hordide vastu. 

Kuid keiser jäi Itaaliasse, kus käis pingeline võitlus tema partei ja kõikide katoliiklaste 
pea, üheksakümneaastase Rooma paavst Gregorius IX partei vahel. Paavst käskis kolmel 
korral kõikides kirikutes keiser Friedrich 11 kirikuvande 

alla panemist kuulutada ja saatis läkitusi Saksa valitsejatele, kutsudes neid üles uut keisrit 
valima. Paavst ise asus sellal Prantsusmaal, Lyoni linnas. See kauakestev riid paavsti ja keisri 
ning nende pooldajate vahel takistas igasugust edukat algatust Euroopa päästmiseks. Nähes 
Euroopa riikide täielikku ettevalmistamatust, hakkas paavst Euroopa kõiki valitsejaid üles 
kutsuma ühise risti-sõja organiseerimiseks mongolite vastu, nõustus koguni sellega, et kõikide 
vägede etteotsa asuks tema poolt vihatud keiser Friedrich II. 

Kuni Friedrich oma villast Sitsiilia saarel saatis laiali käske ning ohtrasõmalisi läkitusi 
oma vasallidele, tungisid Batu-khaani väed mitme hoovusena Euroopa maadesse. Kõik meieni 
jõudnud teated mongolivägede liikumisest on äärmiselt segase iseloomuga ja neid on väga 
vähe. Olgu siin esitatud mõned neist, mis on ammutatud erinevatest kroonikalistest allikatest: 

«Pärast Kiievi langemist 1240. aasta detsembris asus Tšingis-khaani vanim pojapoeg, 
Batu-khaan, viiesaja tuhande mongoli ratsaniku eesotsas läänepoolset kristlikku maailma alla 
heitma. 

Esimene tema teel oli Poola. 1241. aasta talvel tungisid mongolid Väike-Poolasse, 
vallutasid ning põletasid maha Sandomrri ja Krakovi. 

Seepeale jagas Batu oma maleva kaheks. Üks, rohkearvulisem osa läks läbi Tatra 
(Karpaatide) Ungari kuningriigi peale. See oli raske teekond, kuna kõik peamised mäekurud 
olid õigeaegselt tohutu suurte põlispuudega tõkestatud. Batu-khaan käskis nendele puudele 
tule otsa pista ja hiiglaslikest lõketest tõusvad mustad suitsu-sambad teatasid elanikkonnale 
mongoli maleva liikumisest. 

Kuni üks osa mongoleid tungis Ungari piiridesse, suun- , dus teine osa põhja poole 
Suur-Poolasse, siit aga otse Tšehhia piiride juurde. Hirm selle metsiku vaenlase ees 
levis kaugele üle kõikide Lääne maade. 

Kuid Saksamaal hakkasid relvastuma ainult mõned piirkonnad, seal, kus hädaoht oli 
lähemal. Mõned vürstid saatsid abi Poola kuningale, Heinrich Vagale, kes valmistus 
võitluseks Alam-Sileesias. 

Teised abiväed tõttasid Tšehhiasse, kus kuningas Väclav, visanud kõik toimetused varna, 
hakkas tegema ettevalmistusi kaitseks. Tema lippude alla kogunes ligi nelikümmend 

tuhat jalaväelast ja ligi kuus tuhat ratsanikku, kelledega ta asus rutakalt Prahast teele 
Sileesia piiri poole, kavatsedes ühineda Heinrich Vaga vägedega. Samal ajal liikusid 
mongolid khaan Paidari (Peta) ülemjuhatuse all kiiresti Liegnitzi suunas. 

Kuningas Väclaviga nõu pidamata ja vastu tema ootusi asus kuningas Heinrich Liegnitzi 
lähedal 1241. aasta 9. aprillil õnnetusse lahingusse mongolitega. Kümme tuhat kristlast 


langesid selles kangelaslikus lahingus, mis lõppes nende kohutava lüüasaamisega. Langenute 
hulgas oli ka Heinrich ise. 

Kuningas Väclav oli juba järgmisel päeval oma vägedega Liegnitzis, kuna ta asus riigi 
piirides, Zetovi ringkonnas, ja kui Heinrich oleks ta ära oodanud, võib-olla oleks see lahing 
teisiti lõppenud. 

Kui mongolid kuningas Väclavi lähenemisest teada said, ei julgenud nad uude lahingusse 
astuda ja suundusid kiirustades tagasi Ülem-Sileesiasse, laastates kõik tule ja mõõgaga. 

Kuningas Väeclavi saksa liitlased, nähes, et hädaoht nende maade kohalt kõrvale keeras, 
läksid laiali, kuningas Väclav aga pidi piirduma Tšehhi- ja Määrimaa piiride kaitsmisega. 

Asjatult katsusid mongolid Tšehhiasse tungida läbi Glatzi ala: mäekurud olid kõikjal kive 
täis kuhjatud, neid kaitsti. Kuid kolme nädala möödumisel vallutasid mongolid Opava 
piirkonna ja avasid siit endale tee Määrimaale. Nad võtsid ära Opava, Pferovi, Litovli, Jevicka 
ja muid linnu üksteise järel. Põletasid ja purustasid kuulsad iidsed kloostrid Hradištes, 
Rajhradis ja teistes paikades. Viljakas Gana laastati lõplikult, mongolite teel langes kõik tule 
ja riisumise ohvriks. 

Rahvas jättis vara maha ja pages mägedesse ning metsa, et vaenlasele mitte alistuda. 

Ainult kolme linna — Olomouci, Brnod ja Unicovi — piirasid mongolid edutult. Üksikud 
kindlused ning lossid, kaitstes ennast vapralt, lõid samuti vaenlase rünnaku tagasi. Nõnda said 
kuulsaks Vneslav ja Bratislav Hosty-nil. Sellal kogus kuningas Väclav tatarlaste vastu uusi 
vägesid ja läks nendega Määrimaale vaenlase vastu. Teda aitas ka Austria Friedrich Julge. 

Tatarlastest piiratud Olomouci juures toimus verine kokkupõrge: siin andis tšehhi 
maleva eestvedaja Jaroslav 

tatarlastele valusa löögi, ja tema vapra käe läbi langes khaan Paidar. 

Seejärel lahkusid mongolid Määrimaalt ja suundusid rutates Ungarisse, kus ühinesid Batu- 
kihaani peamale-vaga.» 


Teine peatükk LAHING LIEGNITZI JUURES 


(Hadži Rahlmi - «Reisiraamatust») 

«Ma palun kõikenägevat ning kõiketeadvat allahit anda mulle küllaldaselt jõudu ning 
oskust, et kirjeldada tõepäraselt julma Batu-khaani seda ebatavalist sõjakäiku «õhtupoolsete 
maade» rahvaste aladele, selgitada tema sissetungi hiilgava edu ning hämmeldunud vastaste 
lüüasaamise põhjusi. 

Veel nendel päevadel, kui Batu-khaan ipiiras KõjuvU, läkitas ta parema tiiva lähimaid 
alasid alla heitma, samuti ka luurama, et kindlaks teha, missuguseid vaenulikke jõude võib ta 
eespool kohata. 

Üks tatari salkadest läks Ljublini linnani ja, laastanud kõik oma teel, pöördus suure 
saagiga peamaleva juurde» tagasi. 

Teised tatari sõjasalgad läksid üle kinnikülmunud Visla jõe ja võtsid suuna suure rikka 
Krakovi linna peale. Seal purustati üks mongoli sõjasalku Krakovi vojevoodi Vladimiri 
maleva poolt. Vojevood tungis öösel vaenlastest piiratud kindlusest välja, tormas magavate 
tatarlaste kallale, peksis need laiali ja vabastas vangist suure osa oma kaasmaalasi. Lahingu 
ajal pagesid vangid laiali ja peitsid end metsadesse. Siiski jättis elanikkond Krakovi maha, ja 
linn lõi korraga igast kandist leegitsema — lahkuvad elanikud olid selle põlema pistnud.» 

Pärast seda, kui Batu-khaan jagas viieks osaks oma tohutu suure maleva, tormas 
see Lääne-Euroopa kallale. 

. Arvesse võttes mongoli hordide rohkust oli raske neile väärilist vastulööki anda. 1241. 
aasta 9. aprillil toimus Liegnitzi all otsustav lahing, kus «õhtupoolsete maade» sõjaväed 
katsusid mõõta oma jõudu kokkupõrkes «.maailma vapustaja» Tšingis-khaani metsikute 
järeltulijatega. 


Esimestena läksid mongolite peale sirgetes ridades 

tšehhi kaevuritest jalaväelased, kes olid õmmelnud oma rinnale suured valged ristid selle 
märgiks, et nad on valmis surema kodumaa eest, kuid mitte taganema. Nad läksid 
korrapärastes tihedates ridades ja laulsid sõjakaid laule. Oma tavalisi riukaid korrates 
hakkasid mongolid; silmakirjaks taganema, otsekui korratuses, ja sellega vastast enese kannul 
tüma soo poole meelitama. Kui julged jalaväelased, kes ennast juba võitjateks pidasid, 
mongolitele järele tormasid, ja kaotanud rivikorra, ülejäänud malevast eraldusid, pöördusid 
mongolid ootamatult ümber, tagusid vastu vaskkilpe ja hakkasid karjudes ümber jalaväelaste 
kappama, vältides käsikähmlusesse astumist. Tatarlased püüdsid neid» hävitada eemalt, 
salvates tabavalt pikkade nooltega. Tšehhi kaevurid kaitsesid end meeleheitlikult ja langesid 
viimseni mehiselt lahingus. 

Tšehhide Ja poolakate teised kaks sõjasalka, kes kaevuritele appi tõttasid, sattusid samuti 
mongolite ägeda rünnaku alla ja hukkusid meeleheitlikus tapluses. Preisi Saksa Ordu rüütlid, 
kes rivistusid oma tavalisse lahingü-korda, mida nimetati «kiiluks», näisid purustamatu lavii- 
nina mongolite kallale sööstvat. Kuid hoolimata oma suurepärasest relvastusest, ei suutnud 
rauda rõivastatud rüütlid midagi ära teha nende eest kiirelt minemalipsavatele kergetele 
mongoli ratsanikele, kes pöördusid ootamatult tagasi, tiirutasid rüütlite ümber, tegid 
raevuseid äkkrünnakuid ja purustasid lõppude lõpuks noolte ning mõõkadega saksa rüütlite 
kuulsa ratsaväe; tollal peeti saksa rüütleid «õhtupoolsete maade» parimateks sõdalasteks. 

Selles lahingus ilmnes tatarlaste kergete ratsude paremus. Rauda rõivastatud rüütlitel 
oli küll ähvardav väljanägemine, kuid nende palju raskemad ratsud kappasid aeglasemalt kui 
mongolite omad. Peale selle ei õnnestunud neil vältida tümasid kohti, kus nad sisse 
vajusid ega suutnud end püsti ajada, kuna tatari vibukütid neid eemalt tabasid. Sellel 
päeval leidis kangelassurma ühendatud vägede vapper, pealik, julge, kuid lahingus 
õnnetu Sileesia hertsog Heinrich. 

Pärast Liegnitzi ümbruskonna laastamist, kuid puudutamata linna, kus rahvas end varjas 
tugevate müüride taga, võtsid mongolid suuna Ratiborile ja, täites Batu-khaani karmi 
käsku, tungisid Määrimaale. Laastanud kõik tule ja mõõgaga, liikusid nad seepeale 
Böömimaale. 

Böömi kuningas Väclav saatis mongolitega võitlema 

kogenud tšehhi väejuhi Jaroslavi, andes talle käsu: välilahingusse mitte astuda, ainult Brno 
linna kaitsta. Jaroslav leidis Brnos vähe sõjaväge. Jätnud osa linna kaitseks, kiikus ta ise koos 
viie tuhande jalgasõdalase ning viie- 


saja ratsanikuga Olomouci poole, millele lähenesid juba ka mongolid. Vaevalt jõudis 
Jaroslav linna, kui tatarlaste eelsalgad hakkasid seda piirama. 

Kuid Jaroslav, oodanud ära öö saabumise, otsustas ise mongoleid rünnata ja pimeduse 
katte all ootamatult nende magava laagri kallale tormata, enne kui mongolid jõuaksid kaitset 
organiseerida. 

Kuigi julgest väljatungimisest osavõtnutest üksnes väike osa linna tagasi pöördus, oli see 
ikkagi võit, millest teade levis üle maa ja näitas, et mongolitestki on võimalik jagu saada. 

Raevuse öise tapluse ajal tapeti üks silmapaistvamaid mongofi väejuhte tšingisiid khaan 
Paidar ja viimast sõjakäigul saatnud Mussuk, Batu-khaani noorima naise Julduz-hatuni 
kasuvend. 

Järgmisel päeval pärast taplust asetasid mongolid khaan Paidari, Mussuki ja teiste 
langenud sõdalaste laibad matuse-tuleriidale, pistsid selle põlema ja käisid halamiste ning 
sõjalaulude saatel kaua aega ümber tuleriida. Hukkunud mongoli sõdalaste «õilsate varjude» 
auks, kes said surma kauge] kodumaast, tapeti tuleriida jaoks puid kokku kandnud 


kinnivõetud vangid, selleks et need hiljem, pilvetaguses elus, muutuksid mongoli surnute 
ustavateks orjadeks. 

Tuleriida leek ning suits tõusid pilvedeni, mis muutusid veretavateks. 

Kolm päeva pärast oma juhi ja tema bagaturide kurbi peiesid lõpetasid mongolid 
Olomouci piiramise ja, täites Batu-khaani karmi käsku — koguneda neile varem kind- 
laksmääratud päevaks Ungari pinnale, liikusid sinna. 

Kuid võib arvata, et nendel juhtumitel, kui mongolitel ei õnnestunud kiiresti ühest või 
teisest linnast jagu saada, lõpetasid nad piiramise, põhjendades seda just nagu Batu-khaanilt 
saadud käsuga. 


Kolmas peatükk JULGE LAULIK 


Juba mitu päeva jooksid tatarlased tormi Sandomirile. Pikkade nooltega lõid nad 
kivimüüridelt alla kangekaelseid linnakaitsjaid, nuudi- ja malgahoopidega sundisid mongolid 
tagant kurnatud räbalais vange, käskides neil mööda 

vankuvaid tormiredeleid linna kindlustusele ronida, kust ulatus kõrvu needmisi, karjeid ja 
kallati piirajatele pähe keeva vett ning tulist tõrva. 

Suitsevate lõkete tulerõngasse oli tõmmatud kunagine lõbus Sandomir, mis oli kuulus 
laulude, ülikaunite naiste, sammaldunud kannudes magusa joobnustava mõdu poolest. Nüüd 
oli see nutu, talumatute piinade ning häda linn. 

Kõik linnaelanikud, nii noored kui ka hallide vurrudega vanaisad ja isad, lennutasid 
väsimatult kive, nottisid. mõõkade, kaigaste, kirvestega, virutades müürilt alla järjest 
ülesjõudvaid ulguvaid tatarlasi. 

Hirmu tundmata kandsid kurnatud naised kohale kive, söötsid ja jootsid kaitsjaid, sidusid 
haavu. 

Mõnikord vaibus mongolite pealerõhumine pimeduse või lumetormi tõttu, ja siis kuuldi 
linnas üksnes nuttu, halamist ning halastamatute kõõrdsilmaliste tulnukate venitatud laulujoru, 
mis sarnanes hundi ulgumisega. 

Pimedatel öödel kükitasid mongolid kaua lõõmavate lõkete ümber, tõmmudena, 
liikumatuina vahtisid nad üksisilmi terava pilguga tulipunaseid hõõguvaid süsi, mõnede selja 
taga aga köss'tasid nende sõnakuulelikud naised, niisama liikumatud, pilusilmalised, otsekui 
kivistunud nuki-liste nägudega, kuulatades, mida sõdalased ütlevad: kas lõpeb varsti selle 
kangekaelse linna piiramine ja saabub päev, millal lendavad jällegi nende vankritele veriste 
rõivaste sületäied, üksikud saapad, vahel aga ka soe kasukas või hõbepeeker . .. Aga vankrite 
taha köidetakse jällegi valust ning alandusest ägavaid vange, kellel käed selja taha seotud. 
Hea, kui satub katteilus tütarlaps, noor tugev naine või kergelt haavatud mees, neid on 
orjaturul kerge maha müüa või vahetada kas või paari uute kottpükste vastu. 

Sandomrri piiramine hakkas kohe edukamalt minema, kui linna müüride alla jõudis 
džihangir Batu-khaan ise oma «pööraste» ratsanike tuumeniga. Koos temaga roomasid kohale 
neli kummalist müüripurustamismasinat. 

Ühel sombusel hommikul hakkasid masinad mürisema ja müüri pihta lendasid kivid. Iga 
kivi oli nii raske, et neli meest suure, vaevaga selle maast lahti said ja .palgi otsas asuvasse 
määratusse koppa paigutasid. Need kopad lennutasid lakkgniatult kive müüri ja raudsete 
linnaväravate 

pihta, ajades hirmu peale sitketele kaitsjatele, kes. mõistsid, et tugeva vaenlase kavala 
võtte vastu ei aita enam mingisugune mehisus. 


Vastupanu murti peagi. Läbimurtud müüri laiades! avadest tungisid linna röökivad ning 
ulguvad tatarlased rässakate korskavate ratsude turjal. Vaevaga ronisid nad üle kokkukuhjatud 
kivivirnade ja voolasid pidurdamatute hoovustena mööda linna kitsaid tänavaid laiali. 

Sandomir oli võetud. Õudusega ootasid elanikud oma saatust. Mongolid tungisid 
majadesse, kahmasid kaasa kõik, mis neile meeldis, ja sundisid haavatud linnaelanikke endid 
nfcilt äravõetud asju väljakule kandma, kus mongoli sadakonnaülemad jaotasid saagi 
sõdalaste vahel, jättes kokkuröövitud varast ühe viiendiku Batu-khaanile ja teise viiendiku 
veel kaugesse Mongooliasse kõikide tatarlaste suurkagaanile saatmiseks. 

Linn lõõmas paljudes kohtades. Meeleheitele viidud elanikud pistsid ise mõnedele 
puumajadele tule otsa, kuna nad ei soovinud, et vägivallatsejad mõnitusega rüvetaksid kalleid 
kodusid. Kes sai, see puges keldrisse peitu, loote? veel mingisugusele pääsemisele. 

Mongolid sundisid vange linna peaväravat palkidest ja kividest puhtaks tegema ning 
keskpäeval sõitis Sandomiri Batu-khaan oma nägusalt rõivastatud, metallist sõjarüüdes 
kiiskava kaaskonnaga. Ta ise kandis haigrusulgedega ehitud hõbekiivrit ja kullatud raudrüüd. 
Õlgadele oli tõmmatud vaarikavärvi, kullaga tikitud, tõmmu sooblinahaga vooderdatud 
kasukas. Ta istus täku seljas, kes oli täpiline kui panter, tantsiskles käigul, oli ehitud 
kuldrakmetega. 

Kui Batu-khaan oli sõitnud linna peaväljakule, mis oli täis ümbruskonnast siia pagenud 
külaelanike voore, tõmbas endale ta tähelepanu kahe kõrge torniga majesteetlik kivist 
jumalakoda: 

«Kas see on ljahhi jumala eluhoone?» 

«Sa arvasid õigesti,» kinnitas tõlk. «See on ladinlaste kirik ja pikk kiviehitis selle kõrval 
on klooster, kus elavad ladina mungad, kes on pühendanud end palvetele ja pühade 
raamatute ümberkirjutamisele.» 

«Ma tahan näha, kuidas siinsed ladina samaanid palvetavad. Las nad laulavad mulle oma 
laule!» — Ja Batu-khaan suunas ratsu kirikuuste poole. 

Kõrged mustad tammepuust uksed olid pärani. Kumbagi uksepoolt ehtisid nikerdatud 
pühakujud. Eeskojas peatas Batu-khaan mõneks silmapilguks ratsu suure seinale joonistatud 
pildi ees: 

«Mis inimesi siin on kujutatud?» 

«See on «Viimsepäevakohus»,» seletas tõlk. «Siin on näidatud, kuidas kõik surnud 
maailma viimsel päeval haudadest üles tõusevad. Nad ilmuvad jumala ette ja kõik-väeline 
käskija mõistab nende üle kohut kuritegude põhjal, mida igaüks elus on korda saatnud... » 

«Kuid kes on see alla kukkuv, õelusest moonutatud näo, saba ja sarvedega mees?» 

«See on kurjuse jumal, kes tõukab inimesi kuritegudele. Niisuguseid vaime kutsuvad 
ljahhid «diabolusteks» .. .» 

«Kas ljahhid nende diaboluste poole samuti palves pöörduvad?» 

«Ei, neid nad ei palu, neid nad kardavad.» 

«Kartku parem meid!» lausus ligiastunud khaan Ordu. «Orjad peavad oma isandat 
kartma.» 

Kirikus sõitis Batu-khaan kahe puupinkide rea vahelt läbi. Mongoli ratsude kabjad 
plagisesid kõlavalt kiviplaatidel. Batu-khaan peatus aitad ees ja soovis teada, mida on 
joonistatud ikoonidele, mis värvitud naisekuju seisab seal postamendil altari kõrval ja 
mispärast on see lilli, kaelavõrusid ning linte täis riputatud? Kui ta teada sai, et see on 
«jumalaema», küsis ta uuesti: 

«Kus on siis lauljad? Ja mungad, selle maja teenijad? Mispärast pole nad seniajani mind 
vastu võtnud ega laula mulle midagi? Tooge nad siia.» 


Batu-khaan tuli hobuse seljast maha ja võttis istet, jalad enese alla tõmmatud, laias 
nikerdatud tugitoolis, mis rohelise sametiga polsterdatud. Jumalateenistuse ajal istus selles 
tavaliselt Sandomiri vojevood. 

Nukerid tormasid Batu-khaani käsku täitma, ja peagi tassiti kohale vana jumalasulane, 
kellel oli seljas pikk must sutaan ja käte vahel luised palvehelmed. Vanamees ei väljendanud 
hirmu. Vaevaga tuli ta Batu-khaani juurde, jäi seisma, vahtis lühinägelike silmadega 
ähvardavale tatari valitsejale näkku. 

«Ütle mulle, vanamees, kus on kõik su samaanid? Mispärast nad peitu pugesid?» 

Rooma-katoliku preester, silmad taeva poole tõstetud, 
lõi endale aeglaselt risti ette 

«Issand jumal kutsus meie püha kloostri kõikide vendade hinged enese juurde. Nad 
võitlesid kohkumatult Kristuse usu vaenlaste vastu ja langesid meie õnnetu linna müüridel, 
tapetuina sinu julmade sõdalaste poolt. Mina üksi jäin ellu, et valvata seda pühakoda ja 
palvetada oma hukkunud vendade eest.» 

«Ma hindan niisuguseid vapraid vastaseid. Hadži Rahim! Kus on Hadži Rahim?» 

Batu-khaani lähikondlaste rühmast, kes seisis tugitooli taga, väljus kroonikakirjutaja ning 
tark Hadži Rahim, valge turban peas, seljas pikk tume riietus, mis triibulise kangatükiga 
vöötatud. Ta torkas silma Batu-khaani rel-vadest helkivate võitluskaaslaste hulgas oma 
tagasihoidliku, peaaegu kehva välimusega. 

«Mu lugupeetud õpetaja! Kanna hoolt vanamehe eest ja päri temalt selle ladina jumala 
koja ning viimase samaanide kohta, kes hukkusid linnamüüridel. Minu sõjakäikude raamatus 
ei tohi midagi kahe silma vahele ning unarusse jätta.» 

«Kuulen ja kuulan sõna, suur khaan! Luba ainult, et teen sulle ettepaneku selles suhtes, 
mis väärib tähelepanu: sa soovisid, et sulle lauldaks siin palveid, mida lauldakse ljahhi 
jumalate. Kuid pole kedagi laulmas! Siin kõrval, väljakul, nägin ma laulikut, kes käib linnast 
linna ja laulab laule. Ta on läbi pekstud ja mööda ta nägu voolab verd. Kuid ta jätkab uhkelt 
seismist kivihunniku otsas ja lööb julgelt laulu. Sõdalased ähvardavad teda tappa, kuid tema 
on kohkumatu ... » 

Batu-khaan pöördus ühe ihukaitseväelase poole: «Too laulik väljakult siia!» 

Turgaud tuli tagasi peagi, vedades kättpidi kehvalt rõivastatud noorukit, kellel blondid 
kiharad ulatusid õlgadeni. Ühe käega hoidis nooruk lautot, teisega surus rätikut vastu pead. 
Mööda nägu voolas helepunast verd. Tal olid jalas laiad kottpüksid, kuid saapaid ei olnud: 
tatarlased olid jõudnud need juba maha tirida. Laulik pomises ormaette needusi, mõõtes kõiki 
altkulmu hallide silmadega. 

Batu-khaan käskis läheduses seisvat Dudat —laulikut küsitleda. 

Duda küsis: 

«Meile öeldi edasi, et sa laulsid väljakul kuritegelikke 

laule, kutsudes üles Sandomiri elanikke kangekaelselt vastu panema. Kas see on 
õige?» 

«Jah, ma tegin seda, ja kui jään ellu, hakkan lauludega jällegi oma rahvast üles kutsuma 
võitlusele oma vabaduse eest. Kuid ma ei karda laulda niisugust laulu isegi tatarlaste käskija 
ees, kes on tulnud meie ülikaunist kodumaad hukutama.» 

«Just selleks meie vapper Sain-khaan su siia kutsuski.» 

Laulik ajas end sirgu ja silmitses umbusklikult sõnatuna istuvat Batu-khaani. Viimase 
nägu oli kivistunud ja keegi poleks suutnud tungida piludena kitsaste kõõrd-sIlmadega 
kõikväelise juhi mõtetesse. 

«Ma ei karda seda teha, kuigi mind ootab julm hukkamine!» 


Tõlk seletas, et mitte keegi ei suuda ära arvata valitseja viimast sõna. Võib-olla hukkamist 
ei tulegi ja ta saab koguni autasu. 

«Las laulab!» lausus Batu-khaan. 

Siis viskas laulik verise rätiku kõrvale ja timmis lauto-keeli. Ta hakkas laulma häälel, mis 
oli kähisev, kuid täis sügavat tunnet, Duda õiglane aga tõlkis vaikselt: 

Külades halasid kõikide suud: 

01, häda meile, häda! — Tuhk ja luud! 

Ei korja tüdrukud metsades marju, 

ei aja karjased väljale karju. 

Oi, häda melle, tiäda! 

Tatarlased hävitasid viljad ja kojad, 

vangi viisid tütred ja maha tapsid pojad. 

Oi, häda meile, häda! 

«See on paras sõnakuulmatule rahvale!» lausus Batu-khaan. «Selleks sõda ongi!» 

Paganast Batõgale öö und ei saa tuua... 

Duda hakkas kogelema, kuid Batu-khaani ähvardava pilgu all jätkas 
areldi.tõlkimist: 

Miks saei maga, Batu, miks vähkred nii kaua? 

«Inimverd, seda tahan ma juua ... » 

Oi, häda meile, häda! 

Neetud paganale... Rahva piinajale... 

Duda peatus, kuid vastu ootusi jäi Batu-khaan ilmselt rahule ja tähendas: 

«Suur valitseja peabki julm olema!» 

Hundid järavad inimliha ja -konte, 

inimveri, seejoodab nüüd tonte. 

Selga haavapuust vai — see tondile paras palk, 

tasu metsahundile mõõdab vägev malk! 


Batu-khaan kuulatas tähelepanelikumalt ja jälgis lauliku liigutusi, nõudes kärsitult tõlget. 

Oi, häda, häda — kuid vaenlastele! 

Külad ehitame, põllud künname! Küll me teiega sillad sillutame, khaanidel pead 
otsast virutame. Vedelete hauas kui kitsas nõus! Tõuse, isamaa, kuulsuses ja jõus! Tõuse, 
me ema, peksa laiali need, välja löö jultunud vaenlased.. 

Batu-khaan kuulas, häirimatuna, läbitungimatuna. Jõuetuks muutunud laulik katkestas 
järsku laulu ja lõi tuikuma. Tema põlved hakkasid nõtkuma. Suust nirises lõuale verejoake. 
Käest libisenud lauto helises kaeblikult. 

Duda, kes laulikut toetas, asetas nooruki kiviplaatidele. 

Batu-khaan suunas aeglaselt oma pilgu mõtlikult kõrvalseisvale Hadži Rahimile. 

«Mida sa ütled selle kohta, mu tark õpetaja?» 

Hadži Rahim läks kiiresti Batu-khaani juurde, tegi kummarduse ja sosistas talle midagi 
kõrva sisse. 

Batu-khaan lausus rämedal häälel: 

«Sa olid ja jääd igavesti dervišiks, keda kihutab tagant rahutuse tuul. Minu mongoli 
uligertšid laulavad niisama ilusasti ning julgelt, kuid see kollanokk mõistis jultunult hukka 
suure «maailma vapustaja» pojad ja solvas neid ... Kas selle eest siis autasustatakse? Tooge 
ratsu! .. .» 

Selle päeva õhtul, kloostris kiriku lähedal, kitsas mun-gakongis kummardus Hadži Rahim 
sügavale oma «Reisiraamatu» kohale, kirjutas pragiseva rasvalambi valgusel: 


«Ähvardavate tatarlaste poolt vallutatud ljahhide linnas Sandomiris ilmutas võidukas 
Sain-khaan nagu tavaliselt oma suuremeelsust, kuulates jumalakojas noort kart- 

matut laulikut, kes džihangiri ees kutsus üles julgelt ljahhe oma kodumaad kaitsma. 

Džihangir küsis minult, millega laulikut autasustada. 

«Toimi nõnda, nagu oli kombeks teha suurel Iskender Kahesarvelisel. Sa vallutasid 
ljahhide maa, nüüd katsu vallutada oma uute alamate südamed: kingi laulikule kallihinnaline 
kasukas oma õlgadelt. Siis meenutavad ljahhide lapselapsed ja lapselapselapsed nii 
muinasjuttudes kui ka lauludes hämmastusega sinu suurt heldust.» 

Ja ma mõtlesin siis: «Mida loeb üks kasukas Batu-khaani rikkustest, kui ta lisas uue 
smaragdi kaelakeesse, mis on koostatud tema poolt vallutatud allaheidetud rahvaste 
pealinnadest?» 

Võib-olla ennustas laulik tõtt?... Võib-olla, et mööduvad sajandid ja maailma kandikult 
pühitakse minema paljud rahvad nagu suits tuulehoost. Kes teab tulevikku? Kuid igavesti 
oleks jäänud kestma laul sellest, kuidas suur vallutaja Batu-khaan autasustas kartmatut 
laulikut, kes armastas oma maad elust rohkem, kuidas ta heitis laulikule kallihinnalise kasuka 
oma õlgadelt. Ent Batu-khaan ei teinud seda, vaid käskis lauliku tappa, ja too jäi üksipäini 
hingetuna lebama ljahhi kiriku kiviplaatidele.» 


(Hadži Ralümi «Reisiraamatust») 

«Vastavalt Batu-khaani käsule võimalikult üksikasjaliselt kirjeldada tema ebatavalist 
sõjakäiku «õhtupoolsete maade» purustamiseks, küsitlen ma pidevalt minu juurde toodud 
vange, kes jutustavad oma maast, selle elust, asukate kommetest, ja ma saan hämmastusega 
teada sellest, kui muretult nad jätsid ette valmistumata tatarlaste sissetungi võimaluse puhuks. 
Ükski madjar ei uskunud, et asiaatlikud hordid võivad nii kaugele veereda ja et nad on nii 
tugevad. Nendes vestlustes vangidega aitab mind tublisti araabia saadiku kirjutaja Duda, 
hüüdnimega «Õiglane». Tema suure hulga keelte tundmine on hämmastav: ta saab jalamaid 
aru kohale toodud vangide jutust ja paneb mulle selle ümber. Nendest vestlustest sain ma 
teada palju, mida püüan jutustada oma «Reisiraamatus» 

Sellal, kui tapetud khaan Paidari malev laastas Ljahhi kuningriiki, Sileesiat ja Määrimaad, 
liikus Batu-khaan ise oma hordiga läbi metsaste Karpaatide. et tungida madjarite maale. 

Samal ajal saabus madjarite pealinna Budasse Galiitsia vürst Daniil, kes oli Kõjuvist 
lahkunud. Budas leidis ta eest madjarite kuninga Bela. Daniil anus kuningat võimalikult 
kiiresti ühineda Tusside sõjajõududega ühiseks võitluseks tatarlaste vastu ja saata oma malev 
viivitamatult nõrkevale Vene maale appi. 

Kuigi kuningas Bela oli äärmiselt erutatud vägeva vaenlase lähenemisest, ei tahtnud ta 
siiski veel uskuda, et mongolid viivad tõepoolest täide oma ähvarduse, ja ilmuvad peagi 
Madjari riigi aladele. Seetõttu piirdus ta sellega, et saatis kõigest mõned madjarite ning 
kumaanide sõjasalgad Karpaatidesse mäekurusid valvama, ja käskis need maharaiutud 
puudega ummistada. 

Suure hädaohu eest, mis liigub madjarite maa peale, hoiatas õhinal üksnes khaan Kotjan, 
kuid Bela lähikondlased ei uskunud teda ja kinnitasid, et ta püüab «kuninga südame juurde 
roomata» ja «tema paremaks käeks saada». Ometi on Kotjan kõikidest kaugemale nägev 
mees.» 


Neljas peatükk MADJARITE MAAL 


1240. aasta lõpul jõudsid madjarite maale esimesed kohutavad teated Kiievi 
purustamisest, paljude vene vürstiriikide õudsest olukorrast; metsikud tatari hordid olid need 


laostanud. Need teated sundisid Madjari, Poola, Böömi kuningriikide ja Kesk-Euroopa teiste 
riikide valitsejaid mõtteid mõlgutama selle üle, et võib-olla tuleb neil tulevikus tunda 
niisamasuguseid või veelgi kohutavamaid murepäevi. Käisid kuulujutud, et Aasia 
tundmatutest sügavustest esile kerkinud pool miljonit ratsutavat metslast olevat juba 
lähenenud madjarite maa piiridele, et neid tiivustavad nende lakkamatud võidud ja et nad on 
äärmiselt hädaohtlikud oskuse tõttu oma sõdalaste määratuid hulki kiiresti ümber paigutada; 
nende sõdalased ei karda mingeid raskusi ega takistusi ja võivad purustada igasuguse euroopa 
maleva, kes nende teele astub. 

Muretud rahustasid ennast: 

«Tatarlased, alistanud vene vürstiriigid, on juba vallutanud nii palju maid, et neil on isu 
täis ja kaugemale nad ei liigu.» 

Tolleaegne katoliiklik kroonikakirjutaja munk Thomas Spalato linnast Dalmaatsias, kartes 
Madjari kuningriigi saatuse pärast, kirjutas: «Hüvang ning heaolu, mis valitsesid maal 
viimaste aastate jooksul, muutsid madjarid hooletuks. Nad ei muretsenud üldse oma tuleviku 
pärast ega võtnud tarvitusele mingeid abinõusid oma kodumaa kindlustamiseks ja kaitseks.» 
Kroonikakirjutaja süüdistas karmilt madjari aristokraatiat hellitatuses: «Kõrgematest 
seisustest noormehed magasidkella üheteistkümneni, ja siis, luksuslikud rõivad selga 
tõmmatud, mis oleksid rohkem naistele sobinud, pühendasid nad oma aja üksnes tühistele 
meelelahutustele. Nad irvitasid ähvardavate ennustuste üle saabuvast hädast ega tahtnud 
kergemeelselt uskuda vaenulike malevate mingite sissetungide võimalust. Nad rääkisid, et 
need kõik on munkade ja preestrite tühjad väljamõeldised, kes hirmutavad koguduseliikmeid 
eesmärgil: sundida neid innukamalt kirikus käima ja kirikule heldemaid annetusi tegema.» 
Üks madjari preestritest läkitas 1240. aasta lõpul Pariisi piiskopile üksikasjalised teated 
ähvardavast «jumala vitsast», mis asub seni veel vene joel Dnepril, kuid mille sõjasalgad on 
lähenenud juba Madjari kuningriigi piirile. 
Kuid sellal polnud looduse poolest rikkal madjarite maal hästi organiseeritud armeed ega 
vajalikku korda: mitmes kohas tekkisid elanikkonna seas sisetülid ja kokkupõrked. Maa 
peamised toitjad, tagasihoidlikud töömehed, madjari talupojad, keda rõhus ülikkond; polnud 
mitte ainult rahulolematud, vaid koguni äärmiselt vihased oma orjastajate-maavaldajate vastu. 
Nad ei suutnud unustada seda, et nende isad ja vanaisad olid millalgi vabad mehed olnud ja 
need põllud olid tollal nende omad olnud ja alles XIII sajandi algul kuulutati kuninga käsuga 
kõik talupojad-põlluharijad pärisorjadeks, nende poolt haritav maa aga tunnistati suursuguste 
tituleeritud mõisnike omandiks; mõisnikud olid suuremalt osalt sakslased, kes tulnud siia 
Saksimaalt. Kogu maa oli killustatud paljudeks väikesteks feodaalvaldusteks. Rõhutud 
talupoegade viha tõttu muutsid uued kõrgid isandad oma maa kaitsetuks igasuguse vaenlase 
rünnaku vastu. Peale selle pidasid mõisnikest aristokraadid end maa peamisteks valitsejateks, 
piirasid igati kuningas Bela võimu, astudes tema vastu välja nõupidamistel ja keelates ära 
igasugused järeleandmised ning soodustused viletsate maata talupoegade kasuks. 


Viies peatükk PUSTA 


Uks möödunud sajandi ungari poeete kirjeldas nõnda pustat, stepitasandikku, millel toimus 
tatari ratsaväe esimene kokkupõrge madjari sõjaväega: 

«Pustas, selles tühjas avaras stepis, märatsevad kohutavad orkaanid, mis talvel mätsivad näo 
lund täis, suvel aga puistavad liiva silmi, nii tugevad orkaanid, et need mõnikord paiskavad 
isegi teekäija kummuli. Karjased ja rännumehed armastavad pustat üle kõige, linnaelanikele 
aga näib see rõõmutuna. Kogu pustas kasutab kari loen-damakiid kaevusid. Tavaliselt 
koosneb kaev sügavatest raketest, mis on kaevatud liivasesse pinnasesse ja ümbritsetud 
madala seinaga. Veepinnal ujuv puuämber seotakse pika peenikese ridva ühte otsa, ridva teine 


ots on kinnitatud kaevukoogu külge, kuid nõnda, et see vabalt liikuda võiks. Kaevukook 
omakorda on kinnitatud maasse kaevatud tulba tipule. Kaevu kõrval asuvad kaks pikka Joogi- 
küna, üks on teisest madalamal. Ülemisest joodetakse hobuseid, teisest pudulojuseid, valades 
kaevust ammutatud vett künadesse. 

Läheduses seisab katusega kuur «istallo», kõrval on koplid — «akoi» — karja jaoks. 
Ümberringi asuvad piiritud väljad. Paiguti paistavad kõrge päevalille peenrad. Sageli esineb 
soid ja kõrkjaid, milles peidavad end hundikarjad. Siin-seal on üksik majapidamine — 
tagasihoidlik talu, mida valvavad salkus karvaga õuekoerad. See koosneb vaid mõnest 
väikesest hoonest, mis ümbritsetud tohutu suurtest heina- ja õlekuhja-dest. 

Pärast seda, kui tungisid sisse tatarlased ja hiljem, XV sajandil, türklased-osmanid, kes 
hävitasid ning põletasid kõik ehitused, kujutasid madjari külad enesest veel kaua suurt hulka 
maa-alustest urgudest ja lagune nud nuttidest, kust ilmusid nähtavale vaimupimeduses ning 
viletsuses elavad räbalais, õnnetud talupojad.» 

Ja veel pilt pustast, mille visandas teine madjari poeet: «Ma näen jälle oma kodupaiku. Ma 
läbisin stepi, mida embavad õrnalt Tissa ja Doonau käed, otsekui ema käed, kes kiigutab ning 
hellitab oma sülelast. Avarat tasandikku läbib tee. Kohutav kuumus. Seepärast ei söö kari 
värskel 

rohul, vaid puhkab laisalt. Koplite lähedal tukub karjus, seljas villane mantel. Kuumuse tõttu 
on koerad samuti laisad ega vahi isegi mööduvat teekäijat. 

Just siin, kitsas lohus, niriseb ojake. Tema vool on koguni märkamatu. Üksnes siis paiskuvad 
õhku veepiisad, kui siit lendab üle lind-kalakütt ja puudutab tiibadega veepinda. Ojakäär on 
kaunis, selle kollasel liival on näha kirevate kaanide parve ja kiiresti jooksvaid veemardikaid. 
Seal kaugel seisab kõrge kaevukook. Ta seisab kurvalt: millalgi oli seal kaev, kuid too on 
ammugi kokku varisenud. Nüüd on tema juures üksnes auk, mis rohtu kasvanud. 

Näib, nagu vahiks üksik kaevukook kauget fantastilist miraaži. Mida ta seal näeb? 
Missuguseid unenägusid näeb küll siin selles vaikseksjäänud, unnesuikunud, inimeste poolt 
hüljatud tühjuses üksik teekäija, kes on heitnud puhkama pika mahajäetud kaevukoogu 
juurde!» 


Kuues peatükk LINNAD-KAKSIKUD 


Läbi madjarite maa sõitnud teekäija annab oma rnärk-metes nõnda edasi muljeid sellest, mida 
tal õnnestus näha. Siin on tema kirjeldus madjari pealinnast Budast ja selle kaksikvennast 
Pestist. 

«lidsest ajast peale asusid kaks linna teineteise vastas, eraldatuna teineteisest Doonau laisa 
vooluga. Jäämineku või kevadise üleujutuse ajal osutusid nad teineteisest lõplikult 
äralõigatuks. Muul ajal ühendas neid talvel jää jõel, suvel aga sild, mis asetatud suurtele 
lotjadele; viimased olid köitega kinni seotud ja kummalgi kaldal maasse kaevatud postide 
külge kinnitatud. Sild on nii lai, et seda mööda võivad sõita üheaegselt, ilma teineteist 
puudutamata, kaks vastupidises suunas minevat veokit, isegi kaks vankrit heinakoormaga. 
Mõlemat linna, nii Pesti kui ka Buda, vöötavad hambuline kivimüür ja sügav kraav. Sissesõit 
linna toimub ainult kahe tõstesilla kaudu, mis ööseks raudkettidega üles tõmmatakse. Raskeid 
kindlaid rautatud väravaid valvab teras-rüüsid kandev relvastatud vahisalk. Pealinn näib 
olevat igasuguse sissetungi vastu kindlustatud. 

246 

Buda asub Doonau läänekaldal, Pest aga idakaldal. Siit algab stepp, niinimetatud pusta. See 
kujutab enesest liivast künklikku tasandikku, mis läheb hiljem üle avaraks stepiks; viimane on 
kasvanud täis kõrget rohtu, kõrkjaid ja väikesi põõsakesi. 


Pustas söövad karjadena rohtu kuulsad, kiirelt galopeerivad madjari ratsud, kelle turjal, 
madjarite esivanemad (hunnid), nagu leelutaitakse nende lauludes «vanast heast ajast», 
kihutasid tulise tagasitõrjumatu hoovusena läbi Euroopa kuningriikide, hertsogkondade ja 
teiste feodaal-valduste, külvates kõikjal õudust ning hukatust, kuni «jumala tahe» nad saatis 
tagasi kodustesse rahulikesse stepiavarustesse. 

Budat ümbritseb aukartust äratav hambuline laskelävedega müür. Linna keskel kõrgub 
kaljune küngas, mida katavad üleni lossihooned. Kuningaloss meenutab samuti kindlust, 
keskel kõrge torn, kus kõnnivad alati ümbrust tähelepanelikult silmitsevad tunnimehed. 
Üksikmajad Budas sarnanevad samuti väikeste kindlustega. Kitsad käänulised tänavad 
suletakse ööseks ahelatega. Sõiduteele ulatuvate majade kitsad aknad meenutavad 
laskelävesid.» 

Kõik need ettevaatusabinõud rääkisid lakkamatust häireolukorrast, salajaste vandenõude 
võimalikkusest ja ootamatute kallaletungide kartusest. Hädaohud ähvardasid kuningat 
kõikjalt: nii linnamüüride vahel kui ka väljaspool linna, Budat ümbritsevate kõrkide 
aristokraatide feodaallosside kandist, kus iga parun, krahv või hertsog uhkeldas sellega, et 
tema on suguluses Saksa kuningate ja välismaise kõrgaadliga. Nad anastasid erakordse võimu 
ning asendi Madjari kuningriigis, ja igaüks pidas ennast meheks, kellel on õigus 
kuningatroonile. 

Ainult madjari talupojad olid ilma jäetud kõigest, igasugustest õigustest, isegi õigusest oma 
maatükkidele. Nad eMohtinud ka relvi kanda ega neid omada. See polnud alati nõndaviisi: 
poole sajandi eest olid talupojad veel vabad. Nüüd aga olid maad anastatud aristokraatide 
poolt, kes olid tulnud siia Saksamaalt, Sileesiast, Sernigradist ja teistest paikadest justkui 
tugeva riigivõimu loomiseks maal ja kuningatrooni kaitseks. Sellises olukorras oli kuninga 
võim äärmiselt piiratud ning kitsendatud ja sõltus maa kõige suursugusemate meeste 
nõukogust. 

Kui kuningas Bela sai kirja khaan Kotjanilt, kes tänas 

loa eest, et kumaanid võivad Madjari kuningriiki ümber asuda, kutsus Bela kokku kuningliku 
kõrgema nõukogu liikmed. Sellel nõupidamisel viibis õukonna kroonikakirjutaja, kes on 
tuntud ajaloos «Notariuse» nime all. Ta pidas «kroonikat» ja kirjeldas tolle aja tähtsamaid 
sündmusi. Tema tõeline nimi on jäänud teadmatuks, kuid tema kroonika, mis on saanud 
nimetuse «Anonymuse kroonika», säilis meie ajani. Selles võib leida mõningate edasiste 
sündmuste kirjeldamist. 

Bela teatas kõrgemale nõukogule, et varsti tulevad siia kumaani khaan Kotjan ja tema hordid. 
Kõik nõukogu liikmed, eesotsas austria hertsog Friedrichiga, hakkasid kuningas Belale 
raevukalt etteheiteid tegema selle pärast, et ta nõustus maale sisse laskma tohutu suurt hordi 
kumaane, keda aristokraadid pidasid madjari rahva vaenlasteks. 


Seitsmes peatükk KHAAN KOTJANI SURM 


Khaan Kotjan, kes oli üle elanud palju kordi raskeid viletsusi ning õnnetusi oma rahva elus, 
sai veel kord tunda kohutavat saatuselööki. Pärast lahingut Kalka jõel, mis oli olnud 
hukatuslik talle ja venelastele, pärast hilisemaid lakkamatuid kokkupõrkeid tatarlastega 
Metsikul väljal seitsmeteistkümne aasta kestel, lootis khaan Kotjan madjarite maal enesele ja 
oma rahvale rahulikku elu leida. Aegsasti läkitas ta saatkonna Bela juurde, paludes, et 
kuningas võtaks oma alamate hulka ning lubaks pustasse ümber asuda kogu kumaani rahva, 
kelle hulk küünib neljakümne tuhande telgini. 

Kui kuningas Bela sai selle teate, oli ta väga rõõmus, seda enam, et khaan Kotjan palus luba 
igaveseks Madjari kuningriiki ümber asuda, tõotades kuninga ja oma uue kodumaa ustavaks 
kaitsjaks olla. 


Sellisel moel saabus polovetsi rahvas «kumaanid» Kar-paadi- mägede Transilvaania 
lõunapoolse haru kaudu madjari tasandikule. Oma hobuse- ja veisekarjadega valgusid nad 
mööda lahedaid steppe laiali. 

Kuningas, kes nõustus meelsasti vastu võtma kumaane tingimusel, et nood täielikult alistuvad 
ja ristiusu vastu võtavad, taotles sellega kolme eesmärki: esiteks — soetada Rooma paavstile 
uusi usklikke, katoliiklasi, teiseks — 

saada oma kuningriigile tugev malev mehistest vilunud ratsanikest, kolmandaks — isiklikult 
enese jaoks lootis ta luua kumaanidest kaardiväe, ihukaitseväelaste usaldusväärse družiina 
oma kuningatrooni kaitseks. 

Peale selle lootis kuningas Bela kumaanide näol saada endale püsivaid väärtuslikke liitlasi 
eelseisvas võitluses tatarlastega, kuna kumaanidel olid tatarlaste sõjalised võtted Hing riukad 
juba hästi teada. 

Oma madjari talupoegades ei näinud Bela ustavaid sõdalast peamiselt seetõttu, et vägevatest 
maavaldajatest rõhutud madjari talupojad, kes olid tollal õigusetuiks pärisorjadeks muudetud, 
vihkasid niivõrd oma isandatest rõhujaid, et kuninga arvates oleksid nad relvade saamise 
korral pööranud need kõigepealt just oma isandate vastu. 

Kuid muide see, et kuningas Bela nõustus khaan Kotjani oma kodakondsusesse võtma, oli 
üheks põhjuseks, mispärast Batu-khaan talle sõja kuulutas: Bela võttis endale liitlaseks 
tatarlaste hõimurahva, ja Batu-khaan nõudis oma läkitatud saadikute kaudu, et Kotjan ja 
viimase kõik hõimlased temale viivitamatuks hukkamiseks välja antaks. 

Sellal jõudis khaan Kotjan koos poegadega pealinn Budasse, kus ta Bela poolt väga 
südamlikult vastu võeti. Kotjan hoiatas "kuningat vältimatu hädaohu eest: kumaa-nide kannul 
liikus juba tatari hord Batu-khaani enese ülemjuhatuse all. 

Kotjan kinnitas uuesti, et kõik kumaanid annavad end täielikult kuninga kaitse ning võimu 
alla ja hakkavad kõrvuti tema vägedega võitlema. 

Kuid Madjari kuningriigi rüpes võeti kumaane vastu umbusuga ja isegi vaenulikult 
suursuguste maavaldajate poolt, kes katsusid kumaanide Vastu ässitada samuti ka lihtrahvast. 
«See hõim,» rääkisid nad, «sarnaneb oma tooreste kommete, oma rändava eluviisi poolest 
rohkem meie vaenlaste eelsalgaga kui rahulike elanikega. Ärge uskuge neid! Need on tatari 
maakuulajad! Nendest ei saa meie kaitsjaid, vaid nad reedavad meid!» 

Hakkasid tekkima sagedased arusaamatused üle kogu maa laialivalgunud uustulnukate ja 
pärisrahvastiku vahel. Levisid isegi kuuldused, et kuningas ja tema lähikondlased kõikide 
arusaamatuste puhul õigustasid üksnes kumaane ja asusid nende poolele. 

Need lahkhelid muutusid hukatuslikeks äreval saatuslikul aastal, millal iga päevaga üha 
rohkem lähenes kohutav tatari hord, millal riigi kõik jõud oleksid tulnud ühendada ja julgeks 
vastulöögiks ette valmistada. 

Kõrgest soost suurnikud nõudsid endiselt, et khaan Kotjan tatarlastele tingimusteta välja 
antaks ja kõik kumaanid madjarite maalt pagendataks. Neil polnud veer kurja aimdustki, et 
hoogsalt pealetungiv Batu-khaan on nii tugev ja nii lähedal, et võib ootamatult nähtavale tulla. 
Nad kujutlesid kergemeelselt, et Rooma paavsti läkitusel kristliku maailma kõikidele 
usklikele koos üleskutsega ühineda võitluseks paganate vastu ja abil, mida tõotasid kuningas 
Belalemõned Euroopa valitsejad, kes soovisid — nende oma sõnade järgi — luua tugeva 
armee tatarlaste vastu, on niisugune jõud, et .see peab kinni ähvardava khaan Batu sissetungi 
Ungarisse. Ja õukonnafeodaalid tapsid järelemõtlematult tatari saadikud, kes olid sõitnud 
kuningas Bela juurde läbirääkimisi pidama, kutsudes selle teoga esile Batu-khaani piiritu viha. 
Kuningas Bela poolt kokkukutsutud nõupidamise ajal (nõupidamisele ilmus ka khaan Kotjan 
poegadega) rääkisid maavaldajad ja madjari mõjukas ülikkond avalikult: 


«Las nüüd kuningas Bela ise sõdib tatarlastega, kui ta meie hukatuseks kumaanid-reeturid siia 
kutsus! Las nad aitavad nüüd teda, kui ta andis neile madjari -maid, mis kuuluvad üksnes 
meile.» 

Asjatult katsus kuningas päästa khaan Kotjani, oma külalist ning sugulast (Bela ema oli 
kõptšaki vürstitar). Ta tegi koosolekul ettepaneku kõigepealt järele uurida, kas on khaan 
Kotjan tõesti reetur ning Batu-khaani salakuulaja. Kotjan vandus kuningale, et kõik tema 
sõdalased hakkavad võitlema kõrvuti madjari sõdalastega ja surevad, kaitstes oma uut 
kodumaad. Kuid relvastatud suurnikud tormasid ootamatult khaan Kotjani kallale hüüetega: 
«Äraandjal Tatari khaani salakuulaja! Surm talle!» 

Oma kõrgest east hoolimata oli khaan Kotjani? ebatavaline jõud, ta kaitses end meeleheitlikult 
pingiga ja tappis mitu meest, kuni langes feodaalide mõõkadest surnuks-raiutuna. Koos 
temaga tapeti ka ta pojad. Aristokraadid raiusid neil pead cxtsast ja viskasid need läbi akna 
tänavale rahvahulgale näitamiseks. Nad karjusid: 

«Kõik kumaanid on reeturid! Kõik hukatakse süisama-sugusel kombel!» 

Kui kumaanid said teada oma armastatud juhi hukkumisest, lammutasid nad viivitamatult 
oma ajutised asulad, laadisid telgid vankritele ja läksid koos kõikide oma loomakarjadega 
Doonau alamjooksule, Dobrudžasse, Bulgaaria tsaar Kolomani juurde, hülgasid Madjari 
kuningriigi kõige raskemal ajal, millal oleks tulnud maal koik jõud ühendada kaitseks 
enneolematu ähvardava vaenlase pealetungi vastu, millal iga sõdalane oli eriti kallis. 
Bulgaaria tsaar võttis kumaanid meelsasti oma kodakondsusesse, andis nende käsutusse 
stepialad, mis on sobivad karjamaadeks, ja teatas, et moodustab nendest erilise ratsamaleva, 
mis koosneb neljakümnest tuhandest ratsanikust. 

Kuni Budas mitmesugustel nõupidamistel kulus aeg kasututes sõnelustes, purustas Batu- 
khaan mäekurusid valvavad madjari vahisalgad Karpaatides ja tungis Munkäcsi ja Ungvari 
mäekurude kaudu ootamatult maale. 

Kui kuningas Belani jõudsid need ähvardavad teated, nõudis ta kõikidelt Budasse saabunud 
feodaalidelt, et nood nii kiiresti kui võimalik koguneksid kokku ja tooksid tema juurde oma 
sõjasalgad tugeva ühendatud madjari maleva loomiseks. 

Kutsunud kokku oma väed, kes asusid Alba ja Strigonia linnades, läks Bela üle Doonau ja 
hakkas kindlustama soja-leeri, püstitades selle ümber muldvallid. Ta saatis üle kogu maa laiali 
kullerid, kutsudes rahvast kodumaa kaitseks välja astuma. Oma perekonna ja riigikassa läkitas 
ta põhja poole, Austria piirile, kuid seal anastati ning omastati see kassa viivitamatult Austria 
hertsogi poolt. 


Kaheksas peatükk LAHING SAJO JÕEL 


Tatarlaste parem tiib, Poolast ja Saksamaalt tagasi pöördunud, suundus käsule vastavalt 
kiiresti Madjari kuningriiki, et ühineda peahordiga. Tormakas Batu-khaan lõi kergesti puruks 
madjarite väikesed eelväed, tungis Ungari piiridese ja võttis suuna Buda peale. Kui Batu- 
khaan oli jõudnud linna lähedale, püstitas ta tohutu suure laagri ja saatis osa vägedest 
ümbruskonda laastama. Üksikud ratsanikud sõitsid linna müürideni, katsudes piiratuid 
tasandikule meelitada. 

Kuningas Bela ei julgenud välja tungida, kuid Kolõcsi peapiiskop Ugolan, kes oli oma 
sõjasalgaga kohale jõudnud, hakkas tegema kuningale etteheiteid arguse pärast, ja kuninga 
käsu vastaselt tungis ta ise linnast välja oma serbia sõdalastest väikese salgaga, kes pärines 
talle alluvalt alalt. 

Mongolid hakkasid, nagu alati, silmakirjaks tasandiku soise paiga poole taganema ja läksid 
sellest üle, meelitades oma vastast järgnema. Peapiiskop Ugolan tormas tatarlasi jälitama, 
kuid tema raskelt relvastatud ratsanikud vajusid tümas paigas sisse ega suutnud vabalt mööda 


sood liikuda. Siis pöördusid mongolid kiiresti tagasi, piirasid need igast küljest ümber ja 
surmasid eemalt pikkade nooltega. Ugolan ise koos kolme ratsanikuga rabeles suure vaevaga 
sellest lõksust välja. Hoolimata lüüasaamisest jätkas ta kuningas Bela veenmist uuesti 
rünnakule minna, tormata kõikide oma vägedega tatari maleva kallale, pidades seda 
väikesearvuliseks. Kuid Bela ei julgenud kindlustatud leerist väljuda. 

Batu-khaan jätkas maa rüüstamist ning laastamist, läkitades väikesi sõjasalku igasse kanti. 
Kui Vardeini piiskop, kes tuli oma kogutud sõjaväega Pesti poole, teada sai, et läheduses 
möödub üks mongoli sõjasalk 'kokkuröövitud varaga, ründas ta seda. Tatarlased pistsid 
silmakirjaks põgenema. Madjarid, kes neile järele kihutasid ja varitsuspaiga peale sattusid, 
kus oli peidus teine mongoli sõjasalk, löödi puruks, ja piiskop ise pääses hädavaevalt, kapates 
kurva sõnumiga kuninga juurde. 

Mongoli malev, kes oli kaks kuud Buda all seisnud, hakkas ootamatult liikuma trummide 
põrina, väikeste kilpide kõmina ja pikkade pasunate ulguvate signaalide saatel. Malev liikus 
mööda samu teid, mille kaudu ta hiljuti siia oli tulnud, otsekui pöörduks ta tagasi oma 
kodüsteppidesse. 

Kuningas Bela väljus oma vägedega Budast, liikudes läbematult mongolite kannul. 
Ettevaatusest peatus ta Sajö (Sõlena) läänekaldal silla lähedal, mis oli ehitatud aegsasti 
köitega kokkuseotud lotjadele. Selle silla kaitseks oli paigutatud siia tuhandest madjari 
sõdalasest valvesalk. Kuid osa tatarlasi, kes olid ületanud jõe ujudes, asusid juba selle teisel 
kaldal, oodates sobivat juhust kallaletungiks. 

Miadjarid hakkasid viivitamatult looma sõjaleeri, ümbritsedes selle muldvallidega. Mõne 
päeva pärast, mis olid 

möödunud täielikus vaikuses, hakkasid mongolid ootamatult silda pommitama hiina 
katapultidest. Nood loopisid lakkamatult kive, mis lendasid suure vahemaa taha. Nõnda 
kihutasid mongolid madjari kaitsjad minema ja hakkasid siis ise nii silla kaudu kui ka ujudes 
joe teisele kaldale minema. Peagi oli arvurikas tatari malev madjarite kindlustatud laagri 
ümber piiranud, surmates selle kaitsjaid nooltega. 

Saksa feodaalid, kes olid üksikute madjari sõjasalkade ülemateks, nägid, et nad on igast 
küljest tatarlaste poolt ümber piiratud. Laagris puhkes paaniline kabuhirm. Lahin-gukord 
lagunes. 

Kuningas Bela vend hertsog Kalman, peapiiskop Ugolan ja saksa rüütlite kõrgmeister olid 
ainukesed, kes julgesid vaenlase kallale tormata, kuid nende julge rünnak löödi tatarlaste 
poolt tagasi ja madjarid kandsid suuri kaotusi. Siis ei suutnud enam ei kuningas Bela 
veenmispüüded ega Ugolani ja Kalmani mehine visadus sundida saksa feodaale, et nood oma 
sõjasalkadega laagrist välja läheksid uut lahingut pidama. Ähmi täis peitsid nood end 
muldval-lide taha. 

Ainult hertsog Kalman otsustas uuesti mongoleid rünnata ja väljus laagrist oma sõjasalgaga. 
Kuni madjarid mehiselt taplesid, lahkusid laagrist mõned suurnikud oma ihukaitseväelastega, 
lootes end põgenemise teel päästa. Meelega lasksid mongolid nad vabalt läbi, ei puudutanud 
neid. Siis järgnesid lahkunud sõjasalkadele ka lihtsad sõdalased, kes märkasid seda ning 
arvasid, et ainsaks pää-semisvõimaluseks jääb nüüd põgenemine. Kuningas Bela, nähes, et 
tema sõdalased laiali jooksevad, sõitis samuti rutakal! laagrist välja. 

Kui madjarid olid laagri maha jätnud, jälitasid mongolid neid algul tüki maa tagant; kallale 
nad ei tunginud, kuid ei võimaldanud madjaritel ka laiali valguda. Lõppude lõpuks sööstsid 
nad äkitselt igast küljest madjarite peale ja nottisid nood maha. Nii kasutult ning kuulsusetult 
hukkus suur osa mehistest madjarite sõdalastest suurnike süü läbi, kes asusid vaenujalal 
kuningaga ja üksteisega, ja kuningas Bela saamatuse tõttu, kes ei suutnud suurnikke oma tahte 
alla heita. 


Kuningas Bela koos väga väheste teekaaslastega pääses üksnes tänu oma ratsude väledusele 
ning vastupidavusele. 

Varahommikul sõitsid mongoli laagrist välja mõned ratsanikud ja suundusid itta. 
Veohobustele olid suured kotid selga seotud: nendes läkitas Batu-khaan ammugi kehtestatud 
mongoli kombe kohaselt saavutatud võidu tun- 

nusmärgiks Kara-Korumisse oma kohutava kingituse — tuhandeid vasakuid kõrvu, mis 
lahingutes tapetud vastastelt maha lõigatud. 

Kui mongolid olid hüljatud laagri oma võimusesse võtnud, leidsid nad selles kuningliku telgi 
ja viimasesse juhuslikult unustatud kuningliku kuldpitsati. Mongolid lasksid käiku kavaluse. 
Batu-khaan käskis oma tõlkidel kirjutada otsekui kuningas Bela nimel kõikidele madjaritele, 
nii mõisaomanikele kui ka lihtrahvale taolist laadi läkituse: 

«Ärge kartke nende peninukkide-mongolite ehk tatarlaste raevu ning julmust. Hoiduge oma 
eluasemete hülgamisest. Kuigi me olime mongolite ootamatu rünnaku tagajärjel sunnitud oma 
laagrist lahkuma, loodame me siiski jumala abiga varsti jälle relvad kätte võtta. Paluge aina 
jumalat, et ta aitaks meie vaenlased puruks lüüa. 

Kuningas Bela.» 

Selle üleskutse koostamisest võtsid osa mõned saksa suurnikud, kes olid end vangi andnud, ja 
just nemad näitasidki mongolitele, kuidas tuleb vajutada pitsat üleskutsele, mida suurel 
hulgal ümberkirjutatuna levitati kogu maal. 

Väga paljusid madjareid, kes tahtsid metsa ning mägedesse põgeneda, pettis see kiri. Nad ei 
võtnud tarvitusele abinõusid enesekaitseks, jäid rahulikult oma elamutesse ja langesid sellisel 
moel kõik ohvriks metsikutele mongolitele, kes ei halastanud mitte kellelegi. 

Mongolid piirasid sisse mõlemad pealinnad, Pesti ja Buda, milledes sõjaväge peaaegu 
polnudki, võtsid need tormijooksuga ära, röövisid paljaks ja põletasid maha, elanikud aga 
surmasid. 

Nõnda muutus mongoli käskija Batu-khaan 1241. aastal Madjari kuningriigi ajutiseks 
valitsejaks. 


Üheksas peatükk TEE «VIIMASE MERE» POOLE 


(Hadzi Rahimi «Reisiraamatust») 

«Tõenäoliselt juubeldas püha valitseja, jälgides pilvedest, kuidas tema julge pojapoeg 

purustas Sajö jõel kogu madjari maleva. 

Pärast seda lahingut kuulutas Batu-khaan Šeibani Madjari kuningriigi valitsejaks. Kõikidesse 
ringkondadesse saadeti tatari «knezid», kes olid ka ülemkohtunikeks. Neile anti käsk tatarlaste 
jaoks hobuseid, kariloomi, kingitusi, relvi ja rõivaid koguda. 

Mõned suursugused maavaldajad astusid vabatahtlikult mongolite teenistusse «knezidena», ja 
just nemad levitasid kuningas Bela võltsitud kirja, otsekui kutsuks kuningas rahvast üles, et 
see tatarlastele vastu ei paneks, vaid saadaks neile andameid ja jääks ise rahulikult oma kodu- 
desse. 

Algul elasid madjarid tatarlaste võimu all üsna rahulikult, kuid mongolite hulgast määratud 
«knezid» hakkasid varsti nõudma, et elanikkond saadaks neile ilusaid naisi ja maksaks 

andamit kariloomadega. Seepeale nõudsid nad, et kõikidest asulatest tuleksid mehed, naised ja 
lapsed uute väärtuslike kingitustega, ent kui mongolid olid need kingitused vastu võtnud, 
nottisid nad kõik kohaletulnud halastamatult maha. 

Kas oli see koik Batu-khaanil teada? Kui oligi, siis talle oli see ükskõik. Tema põles ainsast 
ihast: minna edasi ning jõuda järele tema käest äralipsanud kuningas Belale, kes tõotas 
madjaritele, et ta tuleb tagasi ja taastab sõltumatu kuningriigi. Edasiliikumine aga oli üsna 


raske, sest kõikidel hordidel tuli tungida piki mägiradasid, kus oli äärmiselt vähe toitu ratsude 
jaoks ja kus nende rautamata kabjad kivisel pinnal murdusid. 

Salakuulajaid läkitades tungis Batu-khaan kangekaelselt edasi, ületades järske mäenõlvu, ja 
vallutas Zagrebi linna. Kõikjalt sai ta teateid, et just äsja sõitis siit läbi kuningas Bela oma 
kaaskonnaga. Batu-khaan liikus edasi läände, mere poole. Vümaks paistis ühelt mäetipult 
sinine mere-lagendik, ja kõik küsisid üksteiselt: «Kas see on viimane meri?» Kui mongolid 
olid alla mere äärde jõudnud, lähenesid nad väikesele linnakesele, mida ümbritses kõrge kivi- 
müür. See osutus iidseks Spalato* linnaks. Selle väikeses sadamas polnud mitte ühtegi laeva. 
Ainult mõned valged purjed kadusid aeglaselt udusesse kaugusesse. 

Batu-khaani nõudmise peale: reetur ning äraandja kuningas Bela välja anda, avasid 
linnaelanikud alandlikult vära- 


1 Sellest teatab kroonikakirjutaja preester Rogerius, kes oli Ungaris mongoli võimu all 
Ja jättis järele väärtuslikke ajaloolisi märkmeid. 

pa Spatato ehk Split — piirkonna administratiivne keskus. 

vad ja tulid tatarlastele vastu eesotsas linnavalitseja ning mõningate vaimulikega. Nad 
langesid põlvili ja vandusid, et kuigi kuningas Bela viibis tükk aega nende juures, kuid 
karte>s enese kannul kihutavate mongolite kättemaksu, läks laevale ja purjetas varahommikul 
koos kõikide oma lähikondlastega merele. Veel kaua aega oli näha laevade ruu-dulisi purjeid 
kauguses. 

Raevus käskis Batu-khaan oma sõdalastel kogu linna läbi otsida ja elanikele armu heitmata 
võtta viimastelt ära kõik toidutagavarad, mida oli linna ladudes küllaltki palju, sest need olid 
soetatud sinna veneetsia kaupmeeste poolt laevadega toodud varadest. Pärast vaevarikast 
näljatee-konda üle mägede õgisid aasia sõdalased end täis, joid veini ja tegid sigadusi. 
Batu-khaan sõitis kivisele rannale, millele veeresid ning paiskusid vahutades läbipaistvad 
lained. Batu-khaan pidas kinni ratsu, kes nuusutas soolast vett, kuid ei soovinud seda juua. 
Sain-khaan lausus: 

«Seniajani pole olnud ühtegi jõge, millest meie oivalised mongoli ratsud poleks üle ujunud. 
Nüüd jõudsid ratsud piirini, siin on minu tahe juba jõuetu. Suur «maailma vapustaja» tegi 
testamendiga korralduse mu isale, kõrgeaulisele Džutši-khaanile, minrta läbi kõikide maade 
päikeseloojaku poole tolle paigani, kuhu saab astuda mongoli ratsu kabi. Kas ma jõudsin selle 
piirini — eitea! Edasi minna mu ratsu ei soovi. Nüüd tuleks vett mööda ujuda. Kuid vaprale 
bagaturile on kindla sadula vahetamine kärsiku vene vastu ebaväärikas. Ja siiski jätkan ma 
oma teekonda piki rannikut Trigestumi ' linnani. Seal ma otsustan, kas tuleb mu võidukal 
maleval edasi minna, et ropsida põgenevate värisevate itaallaste, frankide ja germaanlaste 
jõuke, või torgata oda maasse ja sõjakäik seisma panna!» 

Trigestum — Triest. 


KÜMNES OSA BATU-KHAAN AADRIA MERE KALDAL 


Esimene peatükk SEGADUS JA KABUHIRM EUROOPAS 


Kui kergetiivuline ajaloogeenius oleks suutnud lennata inimmõtte kiirusega 1241. aastal 
«õhtupoolsete maade» üle, siis oleks ta.näinud suurimat kabuhirmu ning segadust mis haaras 
Euroopa rahvaid ja nende valitsejaid teadete puhul, et loomanahkadesse mähkunud kohutavad 
mõistatuslikud tatarlased ilmusid idapiiridele, et nad uskumatult hoogsate päevateekondadega 
läbisid Poola, Saksamaa, Böömimaa, Ungari ja et nad purustasid ülistatud saksa rüütliväed 
ning teised malevad lahingutes Liegnitzi, Ljublini, Sandomiri, Krakovi, Breslau all ja teistes 


paikades, ja lõpuks, et nad lõid täielikult puruks madjari maleva -Sajö, Buda ja Pesti 
lahingutes. 

Tatarlaste edasine sissetung Itaaliasse ja Prantsusmaale näis vältimatuna. Mis suudaks 
ähvardavaid vallutajaid kinni pidada? Saksa impeeriumi keiser Friedrich II Hohenstaufen 
kirjutas ilukõnelisi üleskutseid kõikidele kuningatele, hertsogitele ja parunitele, kutsudes neid 
ühinema üheks tugevaks koondarmeeks ja osutama mehist vastupanu Batu-khaani asiaatlikele 
metslastele, kuid keiser ise ei näidanud ennast ega lasknud kedagi enda juurde, varjates end 
Sitsiilia saarel oma linnalähedases lossis. 

«On aeg unest ärgata,» kirjutas keiser, «teha lahti ihulikud ning vaimusilmad. Tatari 
kirvesasub juba puu jalami juures ja üle kogu maailma levib sõnum vaenlasest, kes ähvardab 
hukatusega tervet kristlikku maailma. Me kuulsime juba ammugi tatari hädaohust, kuid 
pidasime seda hädaohtu kaugelasuvaks, kuna meie vahel leidus nii palju vapraid rahvaid ning 
kuningaid. Ent nüüd, kui ühed nendest monarhidest on hukkunud, teised aga orjusesse heide- 
tud, nüüd tuli kätte meie kord muutuda kristluse kantsiks ning kaitseks metsiku vaenlase 
vastu.» 

Rooma paavst, kes oli põgenenud Roomast Prantsusmaale ja varjas end Lyonis, kirjutas sealt 
samuti sõnaohtraid läkitusi, kutsudes usklikke «pühasse sõtta», küll bul-garite vastu, küll vene 
lahkusuliste vastu, tõotades igaühele, kes haarab relva ning kuulutab end ristisodijaks, pattude 
ja kõige kohutavamate kuritegude andeksandmist nii minevikus, olevikus kui ka tulevikus. 
Samal ajal needis paavst keiser Friedrich II, süüdistades teda reetmises, selles, et just keiser 
kui kuradi teener kutsus tatarlased röövretkele Euroopasse. 

Rahva hulgas aga kõneldi: mispärast siis pühim isa ise ei sõida Madjari kuningriigi piiride 
äärde ega innusta sinna kogunevaid kristlikke sõjavägesid? 

Kuuldused, üks õudsem kui teine, levisid rahva seas: räägiti, et loendamatu tatari malev võtab 
enda alla maaala, mille pikkus on kakskümmend päevateekonda ja laius viisteist. Neile 
järgnevat tohutud metshobuste karjad. Tatarlased ise tulid otseteed põrgust' ega sarnane see- 
tõttu välimuselt teiste inimestega. 

Haritud ülemdiakon munk Thomas Splitist, kes nägi oma 


Nimetus «tatarlased» («tatares» ladina keeles) on lähedane kreeka sõnale «tartarus» 
(põrgu), ja seetõttu peeti tatarlasi põrgusigidikeks. 

silmaga mongolite sissetungi Balkani poolsaarele, pani kirja oma «Kroonikasse»: 

«Need inimesed on väikest kasvu, kuid laiarinnalised. Nende välimus on õudne: lame, habetu 
nägu, tömp nina, väikesed silmad asuvad teineteisest kaugel. 

Külm ja niiskus ei tungi läbi nende rõivastuse, mis on kahest kokkupandud nahast õmmeldud, 
vill välj-aspool, nii et see sarnaneb soomusega. Kiivrid on neil rauast või nahast. Nende 
relvastus koosneb kõverast mõõgast, noole-tupest ja vibust. Nende nooled on teravate rauast 
ja luust nooleotstega. Tatari nooled on meie omadest neli vaksa pikemad. Mustadel lippudel 
on neil hobusejõhvide pikad tutid. 

Tatari ratsud, kelle turjal nad sõidavad sageli ka ilma sadulata, on väikest kasvu, kuid 
tugevad, harjunud pingutavate päevateekondadega ja näljaga. Ratsud, kuigi nad pole rautatud, 
ronivad kergesti mägede otsa ja kappavad mööda mäekülgi nagu metskitsed, ja pärast 
kolmepäevalist kiiret kihutamist lepivad nad lühikese puhkuse ning vähese toiduga. 

Need inimesed ei kanna erilist hoolt ka oma toidu eest, otsekui elatuksid nad kasvatuse 
karmusest enesest: nad ei söö leiba, nende toiduks on liha, joogiks aga märapiim ja veri. 
Tatarlased veavad kaasa palju vange, eriti palju relvastatud kumaane, keda nad ajavad enese 
ees ja tapavad, kui näevad, et nood ei torma pimesi lahingusse. Tatarlased ise lähevad 
vastumeelselt esimestena lahingusse. 


Pole olemas vist ühtegi jõge, millest nad ei suudaks oma. ratsudega üle ujuda. Suuri jõgesid 
tuleb neil siiski ületada nahkburdjukkidel, mis ohku täis puhutud, või pillirooparvedel. 
Nende välitelgid on tehtud riidest või nahast. Kuigi tatarlaste malev on tohutu suur, pole 
nende leerjdes ei nurisemist ega tülisid, — vapralt taluvad nad puudusi ning kannatusi ja 
võitlevad visalt.» 

Euroopas ootasid kõik usklikud, et tatarlaste vastu väljakuulutatud «püha ristisõja» etteotsa 
astub äärmiselt vaga Prantsuse kuningas Louis IX, kes juba eluajal «pühaks» kuulutati. 
Kuidas talle mõjus teade tatari khaani Batu sissetungist Euroopasse, sellest kirjutas oma 
«Kroonikas» munk Mathiez Paris, kuninglik õukonnavaimulik: «Kui meie kohal puhkes see 
jumala kohutav vihahoog, 

siis kõrgeauline Blanche, Prantsusmaa kuninga ema karjatas, kui oli kuulnud neid uudiseid: 
«Kuningas Louis, mu poeg, kus te olete?» 

Kuningas küsis ligi astudes: 

«Minu ema, mida teie soovite?» 

Siis kuninganna, tuues kuuldavale sügavaid ohkeid ja uppudes pisaratesse, ütles talle oma 
arvamuse selle hädaohu kohta nagu naine, kuid väljapaistva daami otsustavusega: 

«Mida siis teha, mu poeg, selles õudses olukorras, millest talumatu kära ulatub meie kõrvu? 
Meie kõik, niisamuti nagu püha õnnis kirikki, peame ühiselt hukkuma tatarlaste läbi!» 
Nende sõnade peale vastas kuningas kurvalt, kuid siiski jumaliku vaimustusega: 

«Taevane trööst toetab meid! Sest kui need tatarlased, nagu nad endid nimetavad, jõuavad 
meie juurde või läheme meie nende kannul paikadesse, kus nad elavad, siis satume me ikkagi 
ühtmoodi taevasesse paradiisi!» 

Sellisel kombel lausus kuningas: «Kas lööme meie tatarlasi või löövad nemad meid endid, 
ikkagi läheme me ühtmoodi jumala juurde kas usklikena või siis märtritena.»» 

Üheks niisuguseks, kes hirmunud, segadusse sattunud Euroopa monarhide seas ei kaotanud 
visadust ega usku parematesse päevadesse, oli madjari kuningas Bela TV. Tatarlastest 
tagaaetuna varjas ta end algul Zagrebi linnas, siis viibis väikeses mereäärses Trogiri 
kindluses, hiljem lahkus siit ja ootas tükk aega koos oma pere- ning kaaskonnaga Veneetsia 
kaubalaevadel, peites end väikeste rannaveersete saarte vahel. Tema juurde saabunud kaluri- 
telt sai ta teada, mis toimub Aadria mere rannikul. Kuningas Bela läkitas üleskutseid madjari 
rahvale, veendes oma alamaid, et nood ei kaotaks mehisust ega lootust — peagi vabastatakse 
maa sissetunginud kiskjate käest. Vene vürstid Tšernigovi Mihhail ja Galiitsia Daniil lootsid 
samuti varsti oma linnadesse tagasi pöörduda ja uskusid tatarlaste poolt paljaks röövitud 
kodumaa uuestisündi. 

Kuningas Bela läkitas oma saadikuid abipalvega küll Rooma paavsti, küll Saksa keisri 
Friedrich 11, küll Prantsuse kuninga Louis IX juurde, kuid sai vastuse ainuli Rooma paavstilt; 
viimane piirdus oma «õnnistuse» lubamisega kõikidele, kes tõstavad relvad tatarlaste vastu. 


Teine peatükk KAS SEE ON VIIMANE MERI? 

Nagu tormab märatsev orkaan üle mägede ja orgude, kõike oma teel uppi lüües ja minema 
pühkides, nõnda kihutas mongoli hord läbi Madjari kuningriigi, suundudes kõr- 
valekaldumatult lääne poole. Harjumuse kohaselt tugevasti tuhat-, sada- ja kümmekondadesse 
hoidudes tungisid metsikud ratsanikud, kes kandsid pikahõlmalisi kasukaid, madalakasvuliste 
hatuste hobuste turjal igasuguse ilmaga igasse linna ja asulasse, ajasid taga metsa ja sohu 
pagenud hirmunud elanikke, ronisid üles mäeharjadele, kuhu madjarid ja slaavlased ajasid 
ammuvad näljased veisekarjad ja kaeblikult määgivad lambakarjad. Saaki oli nii palju, et 
mongolid ei teadnud enam, mida sellega peale hakata. 

Nad korraldasid sagedasti pidusid, kus jõid senitundmatuid veine, mis leiti madjari parunite 
keldritest hallitusega kaetud kannudest ja tugevatest sammaldunud vaatidest. Pidude ajal 


laulsid mongolid metsikuid laule, meenutasid Gobi ääretuid kullakarvalist avarusi, 
helesiniseid jõgesid ja pilvedes tukkuvate Sajaani ja Hjngaani koduste mäeharjade lumiseid 
tippe, karude, pantrite, hirvede ja metskitsede varjupaiku. 

Kui mongolid purju jäid, kinnitasid nad unne suikudes, et millalgi õnnestub neil siiski 
«viimase mereni» jõuda. Siis ratsutab Batu-khaan kaljule, mis ripub mässavate lainete kohal, 
ja toob joogiohvri airani 1 kallamisega oma vanaisa iidsest kadakasest kausist taevaste 
vaimude, mongoli hõimude kaitsjate auks, võitmatute kohkumatute baga-turide auks, kes 
alistasid oma terava odaga kogu maailma. Ja siis ... — Mongolid ei suutnud veel ette näha, 
mis sünnib siis ja kuidas nad vallutatud maailma valitsema hakkavad ... — Siis, kes tahab, 
jääb «õhtupoolsete maade» argade elanike juurde, et nüpeldada nuutidega nende 
küürutõmmatud selgi, õpetada neile sõnakuulmist mongoli buntšuki vastu. Kellel aga igav 
hakkab, too võib kaugetesse kodusteppidesse tagasi pöörduda. 

Mongolid laulsid kriiskavate, venitatud, huntide ulgumist meenutavate häältega: 


Airan— teatav hapupiimajook. 


Kui palju aastaid viibin juba sõjaretkel! 

Mina, kohkumatu uljaspea, juba vanaks jäin 

jav hallid juuksekahlud katavad mu pead. 

Varem olin muretu naljahammas, 

võisin juua airani öö läbi, purju jäämata, 

nüüd aga olen nõnda vanaks jäänud, 

et pärast kolmeteistkümnendat kannu madjari veini, 

kui tõmban vinna oma musta võimsa vibu, 

mis on tehtud hingaani kitse sarvedest, 

ei ma enam näe oma pika pilliroost noole, 

mis pole iialgi mööda lennanud, salvavat teravikku. 

Oo hall vanadus! Miks sa neelasid mu kuldse nooruse! 

Ja äkki lendas põuavälgu sähvatusena-läbi kõikide mongoli peatuspaikade teade, et kuni 
mongolid sõdisid, lähenesid nad juba tõotatud merele, et see on lähedal, tormine ja sügav, 
kord türkiissinine vaikse ilmaga, kord must ning vahutav äikese ajal, ja kõik rõõmustasid, et 
sõjakäigu lõpp näis juba lähedal olevat... 

Kuid saabusid teised teated ja lükkasid ümber mongolite rõõmsad lootused. Tõlgid, kes vange 
küsitlesid, seletasid: 

«Eesseisev türkiissinine meri on väga lähedal, kuid see pole hoopiski see «viimane meri», 
millesse igal õhtul sulab ning hääbub kuldne päike. See on kitsas meri, õigemini laht, kuid 
tema taga on õitsev Itaaliamaa, kus asub rikkaim pealinn kõikide «õhtupoolsete maade» 
pealinnade hulgas — kuulus Rumi linn.» 

«Ent kuidas me siis pääseme sellesse ahvatlevalt rikkasse Rumi pealinna?» arutasid mongolid. 
«Vallutada me teda oskame, kogu maailmas pole niisugust tugevat malevat, kes lööks tagasi 
mongolite võimsa rünnaku. Ent kuidas sellest türkiissinisest merest üle ujuda? Meie ratsud on 
harjunud minema ainult järeleproovitud koolmete kaudu või ujuma üle jõgede 
nahkburdjukkide abil. Kuid siin tuleb tõenäoliselt üle sõita väikestel laevadel? Aga meil on nii 
palju võetud sõjasaaki, et kui me laadime laevadele selle ja lisaks veel ratsud ning sõdalased, 
siis lähevad laevad põhja, ja me oleme korraga õelate mangusside valitseja, salakavala jumala 
Erliki veealuses kuningriigis. Kas poleks lihtsam mööda kallast ümber selle mere sõita?» 
«Oma sõjasaak tuleb meil ajutiselt sellele kaldale jätta,» vaidlesid vastu teised mongolid. 

«Kas ikka võib jätta? Mägedest tulevad alla jultunud slaavlased ja tassivad laiali meie saagi, 
mille me vallutasime nii suure vaevaga.» 


Siiski tundsid mongolid rõõmu, et mingi meri on lähedal ja nende sõjakäigus tekib muudatus: 
võib-olla tulevad mere taga jällegi nähtavale stepid ja lahedad niidud. 

Varsti jõudsid mongoli ratsasalkade üksikud eelosad Aadria mereni, läksid piki rannikut laiali 
ja peatusid rannikulinnade ees. Linnu ümbritsesid kõrged kivimüürid, mille taga varjasid end 
hirmunud elanikud. 

Nomaadide ees loksusid läbipaistvad lained ja veeresid kaldale, uhtes mitmevärvilisi 
rannakive ja väikesi teokarpe. Salkus karvaga pikalakalised ratsud läksid vette, nuusutasid 
umbusklikult rulluvaid laineid, tagusid kannatamatult kapjadega, korskasid, kuid soolast 
merevett ei joonud. 

Mongolile on ratsu ustav sõber, alandlik teener kui ka tark õpetaja. Ja mongolid ütlesid: 

«Ei! Mulle ja mu ratsule pole merd vaja! Meie vahutavad mägiojakesed ja helesinised 
stepijõed on palju etemad. Nende magedat vett joovad meie ratsud meeleldi. Aga mida me 
siin tegema hakkame? Meie ähvardav valitseja Sain-khaan ise näeb, et siin pole küllaldaselt 
toitu meie ratsudele, — nad sõid lagedaks juba kõik mägipõõsastikud ja järavad nälja tõttu, 
otsekui kaamelid, umbrohtu ja puukoort. Muidugi, Sain-khaan ja tark Subudai-bagatur teavad 
kõike paremini, ja varsti kuuleme me uut käsku, mis otsustab, kas me lähme edasi või 
peatume siin.» 


Kolmas peatükk PARATAMATU 


Sõites väljaku poole, mis oli sõjalise nõupidamise jaoks valitud, rääkis Batu-khaan araabia 
saadikule: 

«On olemas kõigest üks sõjajumal — meie suurim jumal Suldee. Ta on nähtamatu ja mingeid 
puuslikke pole talle vaja püstitada. Kui ma : peataksin siin oma sõjakäigu «õhtupoolsete 
maade» peale, siis tuleks sellel künkal kivist välja raiuda mitte jumal, vaid lumivalge ratsu, 

see ratsu, tänu kellele ainult suutiski mongoli malev niisuguseid suuri sõjakäike sooritada. 
Sellest saab tempel mongoli ratsule, ja ma sunnin kõiki rahvaid tema ees kõhuli roomama 
ning tema kapja suudlema.» 

Väljaku lähedal kõrgus üksik vana mänd, latv murdunud ning söestunud — jälg välgust, mille 
heitis taevast sõjauimal. Siinsamas olid mõned noored puud inimkõrgu-selt läbi raiutud, nende 
otsad peenikeste odateravikena teravaks tehtud. Kõik möödasõitvad mongolid kõõritasid neid 
teravikke, taibates, et nende käskija Batu-khaan ilmselt vihastas kellegi peale ja valmistab siin 
süüdlasele julma hukkamise. 

Teenrid laotasid laiali välivaibad. Siia ipidid sõitma kõik malevas leiduvad tšingisiidid ja 
üksikute salkade peaülemad. 

Batu-khaan, jalad enese alla tõmmatud, võttis istet oma välitroonil — üheksast vildisest 
sadulavaibast koosneval virnal. Džihangirist paremal pool asus ta vend khaan Ordu, suur ning 
tüse mehemürakas, kes sõitis tavaliselt kahe vahetushobusega, kuna ükski ratsu lihavat isandat 
kaua aega kanda ei suutnud. Tema kõrval istus ta lellepoeg khaan Mengu, alati elav ja lõbus, 
kõikidest tšingisiididest kõige lähedasem ning ustavam Batu-khaanile. Kaugemal paiknes 
tavaliselt kõikide tatarlaste suurkagaani poja Gujuk-khaani kaaskond, kuid praegu ei olnud 
neist seal mitte kedagi. 

Batu-khaanist vasakul asusid vaibal sõnakehv ning sünge suur atalõk Subudai-bagatur ja 
teised kuulsad väejuhid: Kurmiši, Buruntai, Kadan, kes olid tagasi jõudnud sõjakäikudelt 
Saksamaale, Poolasse ja Tšehhiasse, — päikesest põlenud, tuultest parkunud, karmid, 
läbitungimatud mehed, mongoli valitseja ustavad sõjakaaslased. Araabia saadik Abd er- 
Rahman istus mustrilise vaiba serval, Batu-khaani vastas; saadiku kõrval istus 
kroonikakirjutaja Hadži Rahim, nende taga aga tõlk Duda õiglane. 


Kõik vaikisid. Aeg-ajalt kostis vaid sosinat. Oodati Batu-khaani otsust ja plaani arutamist, 
mille järgi tungida Itaaliasse rikaste rannikulinnade Trigestumi ja Veneetsia kaudu, et sealt 
kaugemale minna. 

«Kuller kaugelt!» lausus keegi. 

Kaks kappavat ratsanikku lähenesid kiiresti ja peatasid ratsud künka jalamil. Relvade tärinal 
läks üles künkale kaitsesadakonna ülem Arslan-mergen, kes asendas Krakovi lahingus 
hukkunud Mussukki. Kollase siidrätikuga nägu pühkides ajas ta end sirgu, peatus vaibaserval 
ja vaatas ringi. Tema taga sammus aeglaselt rässakas mongol, üleni 

valge tolmuga kaetud. Tema suunurkadest allarippuvad hõredad vuntsid näisid tolmust 
hallidena. 

«Seisa siin, kõrval!» käskis Arslan-mergen. 

Mongol tõmbas põuest nahkvutlari, ja seda hoolikalt väljasirutatud kätel hoides tõi kuuldavale 
sõnad, mis olid kindlalt ning selgelt pähe õpitud: 

«Läkitus Džutši ulussi valitsejale, Sinise Hordi ja «õhtupoolsete maade» käskijale, Batu- 
khaanile Turakinalt, mongoli maade suurelt valitsejannalt... » 

Batu-khaan tõusis ja istujad tõusid. Keegi sosistas erutatult. 

«Juhtus paratamatu!» 

Batu-khaan lausus eriti pidulikul häälel: «Tule minu juurde!» 

Mongoli kuller lähenes väikeste sammukestega, langes põlvili, laotas käed laiali ja suudles 
vaipa. Põlvili jäädes päästis ta seepeale valla rihma, mis oli nahkvutlari ümber seotud, ja 
tõmbas viimase seest välja rullikeeratud pärgamendi. Selle külge oli kinnitatud punase 
nöörikesega sinisest vahast tehtud suurkagaani ümmargune pitser. Batu-khaan võttis kahe 
käega pärgamendi, surus selle laubale, huultele ja rinnale, siis keeras rulli lahti. Vaikides 
luges ta läkituse läbi, kattis silmad var-rukaga ja jäi mõneks ajaks liikumatuks. Toibudes ja 
pärgamenti enese ees hoides andis Batu-khaan selle oma pitsatihoidja Ak-Hassani kätte: 
«Loe ette,' mida kirjutab suure trooni kaitsjanna, minu kõrgeauline tädi Turakina.» 
Ak-Hassan võttis hoolikalt kahe käega pärgamendirulli, surus selle laubale ja luges siis 
valjusti, poollauldes ette: 

«Püha Valitseja, kes jälgib taevast hoolsalt oma armastatud mongoli rahva elu, kutsus enese 
juurde pilvetaguse maleva loendamatutesse polkudesse oma poja, minu kalli mehe, vapruse 
poolest särava Ugedei-kagaani. Kuulake kõik, kelle soontes voolab Püha Valitseja tuline õilts 
veri: sõitke viivitamatult Kara-Korumisse, kurultaile ', et valida suurkagaani järglane, piiritu 
Mongoli kuningriigi uus valitseja.» 

Mõned väejuhid, käed. üles tõstetud, pistsid ulguma, kuid nähes, et Batu-khaan jääb külmaks 
ning läbitungimatuks, vaikisid nad. 


1 Kurultai — Tšingis-khaani sugukonnaliikmete ja mongoli kõrgaadli nõupidamine. 

Endiselt häirimatu Batu-khaan, pilk kaugusesse suunatud, lausus: 

«Täna ja homme ja kõik üheksa päeva täidame me här-dameelseid kombetalitusi suurkagaani 
mälestuseks, nuttes taga seda meest, kes läks ära meie juurest pilvetaguste varjude helgesse 
kuningriiki. Kuid ärgu söandagu keegi ilma minu käsuta siit Kara-Korumisse sõita. Minu 
poolt alustatud sõda nõuab lõpuleviimist ja «õhtupoolsete maade» täielikku purustamist. 
Suurkurultai toimub siis, kui mina selle kindlaks määran.» 

Batu-khaan istus ja kõik laskusid käratult maapinnale. Põlvedel taandudes roomas kuller 
vaibalt minema, ajas end jalule ja jäi seisma Arslan-mergeni taga. Batu-khaan saatis teda 
terase pilguga. 

«Luba ette kanda,» lausus Arslan-mergen. 

«Kõnele.» 


«Gujuk-khaan ja koos temaga kogu ta kaaskond ning ihukaitsesalk lahkusid täna koidu ajal 
ootamatult meis laagrist. Gujuk-khaanil oli nii kiire, et ta jättis maha por> led oma ratsudest, 
kariloomadest ja koormatest. Ta sõdalased ütlesid, et Gujuk-khaan juba teatas neile oma rutu- 
lisest tagasipöördumisest Kara-Korumisse. Siiski õnnestus mul Gujuk-khaanile järele jõuda. 
Ta lõi ratsut nuudiga ja karjus mulle: «Las Sain-khaan tegeleb «viimase mere» otsingutega, 
minul seisab ees teine, palju kõrgem ning tähtsam ülesanne: tõsta ähvardavalt kõrgele Püha 
Valitseja üheksasabaline lipp maailma kõikide rahvaste kohal.»» 

Kõik ootasid, mida ütleb Batu-khaan. Too osutas käe$a teritatud vaiadele: 

«See on see kõrge koht, mille Gujuk-khaan on ära teeninud! Sõjakäigul viibiv sõdalane, kes 
jätab ilma loata maha oma maleva juhi, muutub oma rahva reeturiks. Kuidas hakkab siis 
Guyuk-khaan täitma «palju kõrgemat ning tähtsamat ülesannet», nagu ta räägib, kui ta 
esimesena annab eeskuju sõnakuulmatuses? Gujuk-khaan ise tõi lähemale oma elu viimase 
päeva. Sõjajumal Suldee mõistab ta hukka.» 

«Luba sõna lausuda!» katkestas saabunud vaikuse araabia kaliifi saadik Abd er-Rahman. 
«Sinu selge mõistus tähendas õigesti: «Meie suur sõda nõuab lõpuleviimist.» Kuni sa ise ei 
pööra saatuse ratast uude suunda, pärast seda, kui sõtkud põrmu üksteisega vaenujalal 
olevate 

«õhtupoolsete maade» kuningate ülbuse ning õeluse, ei Aaa sõda lõppeda. Selle aja jooksul 
võib kuningriigi valitsus-asju ajada suurkagaani trooni kaitsjanna Turakina ise oma tarkade 
ning vilunud nõunike abiga. Alles siis, kui sinu hõbevalge ratsu kapju uhavad «viimase mere» 
lained, mis meie maad ümbritseb, pöörad sa tagasiteele oma võitmatu maleva, ja siis 
tunnistavad maailma rahvad su ainsaks, suurimaks valitsejaks, kagaaniks, kuid üksnes sinu, 
mitte aga plehkupistnud Gujuk-khaani.» 

«Elagu palju aastaid meie armastatud vägev Sain-khaan!» hüüatas khaan Mengu. 

«Elagu meie karm, võitmatu Sain-khaan, maailma rahvaste alistaja!» kordasid kõik kooris. 


Neljas peatükk KANGEKAELSED MÄGILASED 


Laisad lained rullusid kivisele rannale ja veeresid tegasi, viies endaga kaasa kivikesi ja 
roosasid kahe poolega teokarpe. Tatari sadakond madalavõitu, pikalakalistel ratsudel paiskus 
mööda rannikut laiali. Ratsud sörkisid vee äärde, ent kui nad olid vett maitsnud, puristasid nad 
ja pöörasid pea kõrvale. Kostsid valjud käsklused. Kaks pool-sadakonda sõitsid erinevatesse 
suundadesse. Kummagi ees õõtsus khaani must kolmnurkne lipuke nõtke bambusoda otsas. 
Künka tagant tuli nähtavale uus ratsanike rühm. Lipukandja kirju hobuse turjal hoidis Batu- 
khaani enese bunt-šukki, viisnurkset, kollasest siidist, musta varest küünte vahel hoidva valge 
Jahipistriku kujutisega. Lipu külge kinnitatud üheksa tihedat saba õõtsusid värske tuule 
hoogsates iilides. 

Hoobilt tõmbas endale tähelepanu silmipimestava iluga elavate mustade silmadega piimvalge 
täkk, kes pikast teekonnast kõhnunud, kuid kelle liigutused olid endiselt kärmed ja kelle 
peened sihvakad jalad tantsisklesid rahutult. Tema seljas ratsutav Batu-khaan peatus päris vee 
ääres märjal rannal, mis väikeste teokarpidega üle külvatud. Džihangir tõmbas ratsutid 
pingule, vahtis tükk aega teraselt pärlendavasse kaugusesse. 

«Mis laevad need on?» küsis ta, käsi välja sirutatud. 

Tema juurde kappas nägusa ruske madjari ratsu turjal Abd er-Rahman. Päikesest peaaegu 
mustaks põlenud noor saadik, kelle terasest sõjarüü ning hõbetatud kiiver sädelesid/kissitas 
silmi, varjates neid käega päikese eest: 

«Mina arvan... » 


«Nüüd pole arvamise aeg,» katkestas teda kuivalt Batu-khaan. «Nüüd on vaja juba kõike 
täpselt teada.» 

Teisest küljest lähenes laiakondilisel põdravõigul Subudai-bagatur. Vigastatud käega ratsuteid 
pingule tõmmates patsutas vana väejuht teise käega oma hobuse kaelale ja lausus: 

«Näed, Sain-khaan, minu vanapoiss ei taha seda mere-vett juua. Kuid see pole ju veel 
kaugeltki viimane meri. See on ainult laht, kus loodab ennast laevadel meie eest varjata 
madjari kuningas Bela, kes põgenes koos oma purustatud maleva riismetega sinu eest. Ära 
püüagi, reetur Bela! Meie oda eest sa end ei peida!» 

«Kes sulle ütles, et ühel nendest laevadest asub kuningas Bela?» 

«Kinnivõetud vangid; nad vannuvad, et Bela ja tema kaaskond ootavad nendel laevadel 
pärituult.» 

«Ma tahan ise vangidega kõnelda.» 

«Otsekohe, mu käskija, tuuakse nad siia.» 

Subudai pööras ratsu ümber ja nähvas nuudiga. Põdra-võik hakkas ühtlase teldrikäiguga 
tagasi tiperdama. 

Batu-khaani kaaskond asetus künka nõlvale, heites nalja ja vahtides kaugusesse. Valgete 
luikede parvena oli türkiissinise mere pinnale laiali paiskunud loendamatu hulk laevu 
tuulevaikusest lotendavate purjedega. Vaevalt virvendaval merepeeglil - sillerdasid 
eredad päikeselaigud. 

Selles kaaskonnas asusid Batu-khaani põdur poeg Sartak, vennad Ordu ja Berke, 
kroonikakirjutaja Hadži Rahim ja mõned tumeniülemad. Teenrid tagavarahobuste ning 
koormatud muuladega peatusid piki teed. Kohale jõudsid uued tatari ratsarühmad. Kõik 
kippusid ahnelt tõotatud türkiissinise mere äärde, mille kallastel oodati mingit uut muutust, 
õnnelikumat aega «õhtupoolsete maade» ründamisel ja uute riisutud varanduste jaotamist. 
Kuuldus karjatusi ning valukisa. Mõned tatari ratsanikud ajasid paarikümmet vangi. Nood 
olid vaeseomaks pekstud ja paljaks röövitud. Kõik vangid kandsid lambanahkseid käisteta 
vammuseid, millele värvilised mustrid tikitud, ja laiu kottpükse, mis pahkluude kohalt 
rihmadega 

kinni seotud. Pikad tumedad õlgadeni ulatuvad käharjuuk-sed olid võitluse ajal sassi läinud. 
Selja taha seotud käed, lõhkikistud hamed, mis olid kunagi valget värvi, jalas nahksussid — 
kõik kandis meeleheitliku võitluse jälgi, ja värsketest haavadest immitses veel ikka verd. 
Mõned käisid komberdades, ilmselt alistununa vältimatu hukkumise ootel, teised punnisid 
endiselt vastu, ja kirudes 'peksid mongolid neid halastamatult nuutidega. 

Taga sõitis Subudai ja kiirustas sõdalasi. Suurele väejuhile järgnes vana halli hiirekarvalise 
eesli turjal Duda Õiglane. Ta tagus jalakandadega innukalt eesli külgi, püüdes looma laiska 
kõnnakut kiirendada. 

Kaldal rivistasid mongolid vangid üles; pooled vangidest istusid jalamaid maha, vahtides 
süngelt kahele poole, otsekui tagaaetud metsloomad. 

Batu-khaan märkas saabunud vange ja suundus nende poole. Keegi mongolitest hakkas 
istujaid uuesti nüpeldama: 

«Kas sa näed, sänikael, kes on valgel täkul sinu ees? See on maailma valitseja.» 

Istujad väänlesid, katsudes hoopide eest kõrvale põi-gelda. Batu-khaan tõstis käe ja 
peatas sõdalase: «Aitab!» 

«Kes te, sõnakuulmatud, õige olete, et söandate sõdida maailma valitsejaga?» kähistas 
Subudai-bagatur. 

Siis tõestas ligi jõudnud ruske Duda, et ta oskab tõepoolest maailma kahekümne kahe erineva 
rahva keelt. Ta hakkas arusaamatut murrakut kõnelema. Vangid elavnesid kohe. Istujad 
hakkasid karjuma sõnu, mis sarnanesid needustega. 


«Aamen!» katkestas nende jutu Duda ja pöördus Subudai-bagaturi poole: «Need inimesed on 
slaavi mägihõimust. Nad elavad mäetippudel asulates, mis sarnanevad kindlustega, ja uhked 
on nad, ei anna end tialgi elusalt IVangi, vaid võitlevad viimse hingetõmbeni.» 

«Kuidas te need põikpead - siis kätte saite?» küsis Batu-khaan. 

Üks konvoeerijatest vastas: 

«Mell kästi vange tuua. Me heitsime neile arkaanid kaela ja lohistasime üle kivide, 

hiljem aga sidusime kinni.» 

«Küsi neilt, mispärast nad vastu panevad, kui neid on vähe, minu malevas aga on mehi 
loendamatult, nagu tähti taevas?» 

Eeslilt maha tulnud Duda hakkas uuesti vangidega rääkima. 

Algul karjusid vangid kõik korraga, siis veenis Duda neid, et vastaks üksainuke mees. Ja 
paistetanud vigastatud näoga sihvakas nooruk, noolides lõhkiselt huulelt verd, hakkas tuliselt 
midagi tõendama. 

«Mida ta tahab?» küsis Batu-khaan. 

«See karjane pärineb asulast, mis on seal kõrgel, mäekurul. Seal kestab veel taplus ja on näha 
leegitsevatest osmikutest kerkivaid suitsusambaid. Ta räägib, et nad elavad kaljudevahelise 
maatükikese harimisest. Et nemad lasevad kõikidel rahus elada. Et nemad asusid suurest teest 
kaugele elama. Et peale nende ei oska keegi nii kõrgel järsakute veerudel kesva ja nisu 
külvata. Et neil pole teist kodumaad ega õnne peale nende mägikaljude ja oma viletsate 
hüttide.» 

«Ütle neile, et ma kiidan vapraid töömehi ja luban neil vabalt elada, kui nad alistuvad ja 
mongoli ratsu kapja suudlevad.» 

Duda selgitas vangidele mongoli valitseja sõnu, kuulas ära nende vastuse, silitas mõtlikult 
oma rusket habet ja lausus: 

«Nad on nõus su ratsu kapja suudlema ja hakkavad sind ustavalt teenima, kuid paluvad, et 
neile lapsed tagasi antaks. Sinu sõdalased võtsid need kinni ja vedasid oma laagrisse.» 

«See on hea!» lausus Batu-khaan. «Nendest lastest võrsuvad meil julged vilunud sõdalased. 
Subudai-bagatur, näita mulle maade kaarti. Ma tahan teada, kas Trigestumi linn on kaugel.» 
«Otsekohe näitan, vägev džihangir!» lausus ühesilmaline väejuht, pistis vasaku käe sõrmed 
suhu ja vilistas nii läbilõikavalt, et kaja näis mägedes vastu kõlavat. Tegelikult vastas eemalt 
tema teener, kes tundis ära peremehe vilistamise. Ratsanike ridade vahelt läbi tungides kihutas 
varsti kohale metsiku väljanägemisega võigu ratsu turjal vana mongol, hoides ohelikkupidi 
veel teist hobust reisipauna-dega. 

Ta tõi lagedale nahkkoti ja andis selle Subudai-bagaturile. Too tõmbas välja pärgamendi, 
millele oli jämedates joontes visandatud Madjari kuningriik ja Aadria rannikuala. 

Vangid vabastati köidikuist, suure vaevaga liigutasid 

nad käsi, mis jäigalt kinnikistud rihmade tõttu ära surnud. Nad kummardusid ägades, 
suudlesid kordamööda ükskõikselt seisva ratsu kapja. 

Batu-khaan osutas nuudiga kaugusesse: 

«Kuidas hüütakse asulat ja kindlust seal udusel kaldal?» 

Üks vangidest hakkas seletama: 

«See on Spalato linn. Selles valvatakse Rooma keisrilossi.» 

«Ma tahan seda näha. Kas seal on veel linnu?» 

«Mitmesuguseid väikesi sadamaid ning kindlusi. Siis tuleb üks rikas linn sadamaga, mis on 
täis Veneetsia laevu, Trigestum. Seal kindluses elab tähtis ülemus ja tal on palju sõdalasi.» 
«Ja mis tuleb edasi?» 

«Tuleb Paduse jõesuue, kus asub väga rikas kaubalinn Veneetsia. Kõik need laevad merel on 
veneetsia kaupmeeste omad.» 


«Mitme päevaga võib sõita Veneetsiast edasi «õhtupoolsete maade» pealinna Rumisse?» 
«Lihtinimesed praegu sinna ei jõuagi: kõikjal on vahi-salgad. Seal oodatakse sinu 
kallaletungi. Kuid sina ju kelleltki luba küsima ei hakka ja sõidad Rumisse nii mitme päevaga, 
kui sa ise just tahad.» 

«On seal palju vägesid kogutud?» 

«Mis vägesid seal on! Keegi ei taha sõdida. Kõik põgenevad. Räägitakse, et koguni keiser ise 
olevat Rumist Sitsiilia saarele põgenenud.» 

«Pole mõtet õuna maha lõigata. See on juba küps ja kukub ise sulle pihku!» hüüatas kõiki 
franke vihkav Abd er-Rahman. 

«Mida käsid teha nende vangistatud mägilastega?» küsis Subudai. 

Batu-khaan ei vastanud, ja äkki, vastu ootusi, tõmbas ta sõrmega joone ülalt alla, — seda žesti 
kartsid kõik: sellega mõistis ta surma. 

Väljak, kus toimus Batu-khaani nõupidamine, tühjenes. Teritatud vaiad jäid hirmutuseks 
teistele hädavarestele. Teenrid koristasid ära vaibad, mis khaanide nõupidamiseks laiali 
laotatud. 

Üsna lähedal mäenõlval takjapuhmaste keskel lebasid kangekaelsed mägilased. Nad lebasid 
siruli, otsekui magaksid nad tugevasti. Kuid nägude asemel olid neil vereklompidest ning 
kontidest mustad veristatud tombud. 

212 

Kui mägilased taipasid, et nad tapetakse, hakkasid nad meeleheitlikult võitlema, tormasid ise 
mongolite kallale, kuni langesid ebavõrdses tapluses. 

Õukonna timukas, võimas mongol, purustas neil kõigil üksteise järel pead raske pahkliku 
nuiaga. Timukas jalutas veel praegugi tapetud vangide juures ja lohistas enese taga oma 
kohutavat relva. Ta ootas, kuni araabia saadiku kirjutaja, ruskehabemeline Duda lõpetab 
pikaleveninud vestluse viimase vangiga, vana räbaldunud vaimuliku-kuube kandva 
kerjusmungaga. Munk kogu aja kord kummardus, katsudes sõrmedega maad puudutada, kord 
tõstis kõrgele pea kohale peenikese puust risti ja sosistas kiiresti palveid, tuul aga sakutas ta 
sassis habet. Mongol kähistas vihaselt: 

«Batu-khaan ise käskis mul kõikidele jultunud vangidele eranditult otsa peale teha. Kas võib 
siis Sain-khaani korraldusest üle astuda?» 

Duda võttis kaelast ovaalse vasest paitsaaplaadikese ja raputas seda mongoli nina all. 
«Igasugune järgnev korraldus muudab ära eelnenu!» kinnitas ta. «Kohe sõidab siia suur atalõk 
Subudai-bagatur, ja tema annab mulle elusalt selle vangistatud šamaani. Ta on mulle vajalik 
tähtsa asja jaoks. Lase jalga!» 

«Andku mulle meie ühesilmaline Subudai-bagatur mis tahes käsk, mina teda ikkagi ei kuula, 
kui mind käskis midagi teha Batu-khaan ise — elagu ning valitsegu ta tuhat üks aastat!» 
«Otsekohe vaatame!» lausus Duda, katsudes mongolit eemale tõugata. Too kõõritas süngelt, 
tõstis lohiseva nuia üles ja asetas selle enese ette. 

Subudai-bagatur lähenes kiiresti hallikal ratsul, kelle tihe saba ulatus maani. 

Duda sööstis Subudai juurde ja karjus: «Suur võrratu väejuht, jää seisma! Räägin tähtsa 
asja pärast.» 

Subudai tõmbas ratsutid pingule. Hobune peatus puristades. 

«Räägi kiiresti ja lühidalt!» 

«Anna see mees mulle!». 

«Milleks?» 

«Ta teab tähtsat asja. Ta on kõik «õhtupoolsete maade» alad läbi käinud, kõiki kuningaid ning 
nende malevaid näinud. Ta jutustab mulle kõik, mina aga...» 

«Valetab!» katkestas Subudai ratsut virgutades. 

«Ma katsusin järele. Ta ei valeta!» 


«Siis teda mitte puudutada!» pöördus Subudai mongoli poole, seejärel ütles Dudale: «Kuid 
sina paned minu jaoks kõik kirja, mida ta jutustab. Kõik! Kiiresti! Täna õhtuks! Anna talle see 
šamaan!» kähistas ta metsikult timukale ja nähvas oma täkku nuudiga. Too kargas edasi, - 
timukas aga jooksis kätega pead varjates kohkununa kõrvale, ja tema taga lohises põrinal ta 
pahklik nui. 


Viies peatükk VERINE KÄSI 


(Hadži Rahuni — «Reisiraamatust») 

«See juhtus nõnda. Selle aasta safari kuus (märtsis) ilmus üks mongoli ratsasalk väikese 
linnakese alla, missuguseid on Aadria mere kaldal palju. Linnaväravad olid suletud. Elanikud 
peitu pugenud. Linn näis olevat välja surnud. 

Selles salgas asus Batu-khaan ise koos oma lähimate tumeniülematega. Ilm tõotas tormi ja 
Sain-khaan lausus, et ta tahab veeta ööpäeva selles linnakeses ja seal puhata. 

Džihangiri sõnad — see on allahi tahe! Nukerid hakkasid kividega iidseid linnaväravaid 
pommima. Mingid ehmunud inimesed tulid müüril nähtavale ja kadusid jalamaid. 
Batu-khaan käskis süütenooli lasta. Mõned suured suitsevad nooled lendasid linna, kust 
hakkas tõusma tihedat suitsu. Jälle tulid müüril nähtavale inimesed, ilmselt suursugused 
linnaelanikud ning mungad, kes vehkisid ristidega ja karjusid midagi. 

Pärast seda, kui uuesti lastud nooled tekitasid veel ühe tulekahju, muutus halamine ning kisa 
tugevamaks, ja väravad paiskusid valla. Sealt väljus uhketes värvilistes riietes rongkäik. Ees 
kandsid kaks vanameest hõbeliuda võõrus-roaga ja sametpatja, millel lebasid suured 
linnavõtmed. 

Sain-khaan küsis: 

«Kes on linna valitseja?» 

«Tema ongi!» laususid kõik, osutades' vanamehele, kellel oli seljas pikk sinine rüü, 
millele kuldsed lilled tikitud. 

Linna valitseja vahetas pilgu oma kaaslastega, ja kõik langesid põlvili ning kummardasid 
maani, tema aga asetas padja võtmetega Batu-khaani jalgade ette. 

«Kuidas teie linna hüütakse?» 

«Salono! Spalato! Split!» vastasid kooris valitseja ja tema kaaslased, jäädes endiselt põlvili. 
«Liiga palju nimesid sellise väikese linna jaoks!» tähendas Subudai-bagatur süngelt. 

«Mis varemed need on?» päris Sain-khaan, osutades nuudiga tohutu suurtele kivimüüridele ja 
poollagunenud võlvkaartele naaberkünkal. 

«Need on Diocletianuse ' lossi varemed.» 

«Ja kes too Diocletianus oli?» 

«Oo!» lausus linna valitseja. «See oli kõige võimsam Rooma keiser. Ta valitses kogu 
maailma.» 

«Ma pole iialgi kuulnud niisugusest valitsejast, kes valitses kogu maailma. Üksnes Püha 
Valitseja valitses seda, ja enne teda oli maailma alistajaks Iskender Suur, Kahesarveline. Oma 
valitseja te aga mõtlesite välja.» 

«Ei! Ära vihasta meie peale, me ütlesime sulatõtt.» 

«Millal ta elas?» 

«See oli väga ammu. Tuhat aastat tagasi. Tollal käskis .keiser Diocletianus endale lossi 
ehitada, vedades siia Egiptusest, mida ta valitses, osavaid meistreid.» 

«Miks ta valis siis lossi jaoks sellise halva koha?» 

«Seepärast et ta oli siit pärit, slaavlane Diocleiast, ja siin tahtis ta veeta oma elu lõpu. Ta 
jaotas oma võimu kolme väljavalitud kaasvalitseja vahel, ise aga asus siia, suurepärasesse 


lossi, loobus keisririigi valitsemisest ja tegeles üksnes kapsaste ning teiste keeduviljade 
kasvatamisega oma lossiaias. Ainult nendest keeduviljadest ta toituski.» 

«Mispärast on siis see suurepärane loss varemetes? Mispärast te halvasti selle järele 
vaatate?» 

«Me saime juba oma vanaisadelt imetlusväärse lossi asemel üksnes tema varemed.» 

«Midagi muud pole te ära teeninudki.» 

Sain-khaan soovis varemeid vaadata. Mõningate kaaslastega suundus ta varemete poole, andis 
käsu mulle, linna valitsejale ja teistele suurnikele teda saata. 

Diocletianus — Rooma keiser valitses 284. — 305. m. a. j.; suri313.a. — % 

Varemed olid suurel määral säilitanud veel lossi üldpildi. Hoone on ehitatud hiiglasuurtest 
kiviplaatidest. Missugust vaeva maksis töölistele nende kivimürakate siiatoi-metamine! 
Ehitis sarnanes pigem kindlusega: nelinurkne, kõrgete müüridega, mõningate saalidega, 
kuplikujuliste lagedega. Osa lagesid oli sisse varisenud, teised aga säilinud. 

Ühes saalis leidsime me midagi suure trooni taolist. Kõrval asus muinasjutulise koletise 
kivikuju — rahulikult lebav inimpeaga lõvi. Nagu meile öeldi, oli see kuju samuti Egiptusest 
siia veetud; seda hüütakse «sfinksiks», peetakse jumaluseks, ja seal Egiptuses austavad seda 
kõik. 

Me tulime ratsude seljast maha. Teenrid laotasid vaiba kõrgendikule, Rooma keisri endisele 
troonile. Kaks lõket süüdati kahel pool trooni, millel võttis istet Batu-khaan. 

Linna valitseja asus Batu-khaani ees põlvili, hoides liuda mitmekesise toiduga. Läbi 
sissevarisenud katuse augu oli näha halle kihutavaid pilvi, tormi ettekuulutajaid. 

«Selle kõik pistad sa ise kinni!» lausus Batu-khaan linna valitsejale, osutades liuale. «Ja kui sa 
pärast seda ellu jääd, siis heidan ma sulle armu. Ent kui sa sured või haigestud, siis 
põletatakse kogu su linn maha.» 

Hirmust värisedes läks linna valitseja koos oma kaaslastega kõrvale, nad istusid sambatükile 
ja nakkasid rutakalt kaasatoodud võõrusrooga sööma, veini peale, rüübates. Nende kõrval 
seisid nukerid ja jälgisid neid, torkides aeg-ajalt odadega. 

Algul jälgis ka Sain-khaan, hiljem käskis oma ratsu kohale tuua. Kaks nukerit tõid hõbevalge 
ratsu ja too peatus trooni ees, kõlistades hõberakmeid. Ta mustades säravates silmades 
peegeldusid lõkete sädemed. 

Batu-khaan koukis vöö vahele pistetud nahkkotikesest kollase suhkrutüki ja andis ratsule. Siis 
haaras ta väikese noa, tegi ratsu valgesse siidisesse kaela täkke, surus huuled haavale ja 
hakkas verd imema. Ratsu pistis lõhkuma, katsudes lahti rabelda ja end tagajalgadele ajada, 
kuid kaks nukerit rippusid ta küljes, klammerdusid valjastesse ja -hoidsid kätega kinni ta 
pead. 

Batu-khaan jõi hobuse verest isu täis; veri määris kokku ta näo ja voolas mööda ratsu 
lumivalget kaela. 

«See on ainuke jook, mida võib kartmatult juua! Kas linna valitseja on veel elus?» 

«Elus! Elus!» hüüdis mitu häält. 

«Ootame ööni. Kuita ei sure, siis võib talle armu heita. Kuid linna luban ma oma sõdalastel 
siiski paljaks röövida.» 

Batu-khaan surus kämbla sisselõikele, mille ta ise oli hobuse kaelale teinud, ja asetas oma 
verise käe heledale lihvitud seinale trooni taga. Seinale jäi jälg Batu-khaani käest viie 
haraliaetud sõrmega. 

«See jääb mälestuseks minust ja minu külaskäigust lossi, mis kuulus «õhtupoolsete maade» 
kunagisele vägevale valitsejale. Ent kui ma olen tagasi jõudnud Itili kallastele, ei hakka ma 


enesele lossi ehitama ega hakka selle läheduses kasutuid keeduvilju istutama. Rahvaste käski- 
jale on palju suuremad asjad ette kirjutatud. Ja mina eelistan surra sõdalasena sadulas 
sõjaretke ajal.»» 


Üheistkümnes OSA LAHKHELIDE ALGUS 


Esimene peatükk BATU-KHAAN TRIESTI ALL 


Kiiresti liikus mongolite ratsasalk piki taevassinise Aadria mere kivist randa põhja 
poole. Ratsanikud venisid ahelikena mööda kitsaid radasid, tõustes kaljustele mäes 
tikuharudele, mis tungisid merre nagu tukkuva koletise hiiglaslikud käpad. Tundmatud 
sõdalased, seljas kummalised pikahõlmalised rüüd, laskusid orgudesse, kus iga tükike 
maad oli hoolikalt üles haritud, ja kappasid otse üle oraste, kui nägid kusagil kõrval väikest 
ojakest. Nad jootsid ratsusid ja ronisid jällegi edasi järsakust üles või laskusid alla, 
tungides tundmatu tuleviku poole, aina edasi ja edasi, täites oma ähvardava valitseja täpset 
käsku. 

Ületanud üht kaljust järsakut, mis merre tungis, peatusid ratsanikud tahtmatult, rahatuna 
sellest, mida nägid; 

278 

Rõõmsailmeline suurepärane pilt avanes nende ees. All lebas merelaht kui suur helesinine 
liud. Seda ümbritsesid gigantse amfiteatrina igasse külge kerkivad madalad mäeharjad, mida 
katsid haljendavad orased, metsasalud ning aiad. Kalda lähedal üksikul künkal kõrgusid 
väikese kindluse kivimüürid. 

Kõikjal mägede veerjatel nõlvadel oli näha asulaid, loendamatuid majakesi, lihtsaid onnikesi 
ja teravatipuliste kellatornidega kivikirikuid, mis peitusid aedade tihedas roheluses. Asulad 
vaheldusid väikeste nelinurksete niitude ja põldudega, kus töötasid sipelgatena tundmatud 
inimesed. Piki teid venisid roduna vankrid, mille ette härjad rakendatud, ja tõstsid tolmu 
lehmade ning lammaste ja koormakandjate eeslite karjad. 

Helesinised suitsujoakesed tõusid rahuliku pilvitu sinise taeva poole. Kõik rääkis 
õnnistusrikkast maakohast, mis loodud keset heledat ning helget loodust töötajate paljude 
põlvkondade poolt. 

Väljasirutatud kätena ulatusid mäeharjad helesinise lahe poole, kus avaras sadamas 
virvendasid arvukate laevade mitmevärvilised purjed. 

«Ongi sinu ees kuulus kiidetud rikas Trigestum. Missugune ilu! Missugune jõukas maakoht! 
Sellest saab parim pärl sinu poolt vallutatud linnade kees. Ära põlga seda, ära lase oma kätest 
Trigestumi: see on sätendav teemant, missugust sul veel pole olnud. Selles võimsas rahulikus 
sadamas võivad tuhat laeva ruumi leida.» 

Nõnda rääkis Abd er-Rahman, kelle terasrüü hõbedane damastseering helkis ja kes sätendas 
üleni metsaste mäeharjade kohale kerkinud lõunamaise lõõmava päikese hommikukiirtes. 
Ratsanik oli niisama tuline kui tema täkkki, kes tantsiskles suuraudu puredes, tagasi hoituna 
vilunud sõitja tugevast käest. 

«Milleks mulle see kõik!» vastas Batu-khaan otsekui vastu tahtmist. Ta istus rahulikult 
liikumatuks tardunud hõbevalge ratsu turjal ega avaldanud mingit rõõmu. 

«Kuidas milleks? Mispärast sa nii ükskõikne oled?» hüüatas Abd er-Rahman. «Vaata alla 
sellele laevadehulgale, mis seisab kalda ääres nagu luigeparv lennuks tõstetud valgete 
tiibadega. Nad kõik on põgenemisvalmis. Õudus sinu nime ees kihutab orkaanihoona, jõudes 
ette sinu võitmatust malevast ja pühkides sinu teelt kõik arad rahvad. Sulle on määratud 
vallutada kogu maailm. Kõik 

laiskusest ning orjalikust kuulekusest hukkaläinud «õhtupoolsed maad» on määratud sinu ette 
langema. Kuid ära-loobu ise sellest, mida sulle pärandas testamendiga «maailma vapustaja». 
Sest peale sulle alistunud maismaa on olemas veel piiritu meri, mis uhab igast küljest 
maailma. Sa pead alistama enesele samuti ka selle vaba türkiissinise mere. Just siin, selles 
suurepärases sadamas, võid sa alustada merede vallutamist: anastada tuhat valgepurjelist 
laeva; need kannavad kõikidesse maadesse laiali.su tahte ja toovad sulle asemele teiste 
rahvaste rikkusi. Sest see on ju kogu selle mere parim sadam ... Siin ta ongi, sinu ees, ja ootab 
ainult, et sa sirutaksid temani oma võimsa vägeva käe ja seoksid ta arkaaniga oma sadula 
külge.» 

Pronkstõmmu mongoli käskija, peas kerge kiiver, mis sedapuhku oli kaunistatud mustade 
kotkasulgede kimbuga, pöördus rahulikult ümber. Tema pilk otsekui otsis kedagi sõnatuna 
ootava kaaskonna keskel ja peatus viimaks ühel ratsanikul: 

«Jessun-Nohai! Lubame läheneda.» 

Trotsliku ning lõbusa näoga noor ratsanik seisis sedamaid rääkija ees. 

«Kas sulle meeldib see linn, see sadam laevadega ja need loendamatud aiad? Abd er-Rahman 
ülistab seda kõike, nimetab muinasjutumaaks, millest paremat pole.» 

«Kuni see maa on täis meie vaenlasi, on ta mulle vastikum kui mangusside või vinguvate 
šaakalite urgas. Kuid sa alistad selle ja liigud edasi, kui oled muutnud kõik elanikud oma 
orjadeks. Siis hakkan ka mina seda maad armastama.» 

«Täna õhtul kutsun ma kokku sõjalise nõupidamise: on vaja arutada, mida meil tuleb teha 
homme ja ülehomme.» 


Teine peatükk ULIGERTSI LAUL 


Alati murelik Subudai-bagatur lausus: 

«Tuleb luurajad ette saata. Las selgitavad, kas Triges-tumis on palju sõjaväge. Kuid kas siis 
tõesti sobib sinul, Sain-khaanil, meie käskijal endal koos käputäie ratsanikega niisugusele 
hädaohtlikule luurekäigule minna? Küllap ootab seal meie sissetungi keiser Fredericus ise. 
Võibolla 

kogusid need mangüssid seal vägeva maleva, kes varjab end küngaste taga, ja valmistusid 
otsustavaks lahinguks, niilles loodavad ühe päevaga põrmu sõtkuda ning hävitada sinu 
seniajani võitmatuks jäänud musttuhat sõdalast. Sest kui saksa, itaalia ja franki väejuhid pole 
seda veel teinud ega lahinguks ette valmistunud — siis on nad lollpead ning ogarad oinad ... 
Muidugi, nad tegid rutakalt kõik mis vaja: kutsusid sõtta kõik, kes suudavad mõõka ja oda 
hoida ja nooli lasta. Vannun igavesti sinise taeva nimel, et küllap kusagil meie ees on juba 
kogutud hiiglasuur malev ja see tormab meie kallale, kui me linna läheme, rõõmustades 
muretult kujuteldava võidu üle. Ega nad siis hullumeelsed ole, et ammuli sui meie tulekut 
oodata ja otsustavaks tapluseks mitte valmistuda.» 

Kõik tumeniülemad vaikisid või kiitsid takka, sest nad . olid harjunud vana kogenud 
Subudai-bagaturi tarkuse, ettevaatlikkuse ja ettenägelikkusega. 

Üksnes noor khaan Nohai hakkas nagu tavaliselt vaid-, lema ja ootamatuid nõuandeid jagama, 
mis tekitasid üldist hämmastust ja isegi lõbusust: 

«Kõik, mida ütles praegu kuulus Subudai-bagatur, on õige ja selge. Minul pole meie kõigi 
poolt austatud suurele atalõkile mingit nõu anda. Kuid ma palun nagu armu, et mul lubataks 
avaldada oma häbematut soovi: käskige mul sadakonna või isegi kõigest kümmekonna minu 
«mürgeldajaga», hulljulgete kõrilõikajatega otse Triges-tumisse kihutada. Ma jutustan teile 
jalamaid, mida me seal näeme ja kuidas meid seal vastu võetakse.» 

«No jutusta, meie aga kuulame ja toimime nõnda, nagu vajalikuks peame!» lausus Batu-khaan 
paremat kulmu kergitades. 


«Me ei hakka ettevaatlikult luurama ega elanikelt midagi pärima: kui palju vägesid on 
Trigestumis ja kes on nende ülemjuhataja? Ei, me tungime linna metsiku huil-gamisega, 
mõõkadega vehkides ning karjudes: «Andke alla! Suur maailmavallutaja ise, ähvardav Batu- 
khaan tuleb teie linna alla! Laotage laiali vaibad, seadke' valmis võõrusroog ja vein — täna 
läheb lahti meie ühine pidu!» 

Naeratust maha surudes vahetasid kõik tumeniülemad pilke. 

Nohai heitis pilgu Batu-khaanile. Too vaatas kaugusesse, avarale merele, kus hakkasid 
vaikselt liikuma loendamatud laevad, ja kus purjed tuhiseva tuule iilidest kord lotendasid, 
kord paisusid. 

Khaan Mengu küsis: 

«Kui sa tead, mis toimub Trigestumis, siis vahest sa jutustad meile, kas tema elanikud 
valmistuvad linna kaitsma.» 

«Oo, ei! Elanikud võtavad endaga kaasa perekonnad, ja väärtasjad ja põgenevad linnast, 
lootes end metsadesse peita. Väljakule kogunevad rikkad ja suurnikud, kõik uhkelt riides, 
helkivad raudrüüd seljas, kukesuled kiivritel, ja kuldkannuseid kõlistades hooplevad nad, 
ajavad end kohevile, ise aga kaagutavad kui haned. Nad karjuvad, et nende jumal ei luba 
mongoli hordidel sisse tungida. On ju igal suurnikul poolteist või kaks kümmekonda uhkeid 
sõdalasi, kes suurepäraselt relvastatud. Kuid nad kõik tülitsevad ega ole seniajani suutnud 
üheks tugevaks malevaks ühineda, sest nad ei jõua kokkuleppele, keda ülemjuhatajaks valida 
— igaüks neist tahab peamees olla.» 

«Aga kuidas nad sind vastu võtavad, khaan Nohai? Kas seavad samuti võõrusroa valmis?» 
«Ei! Kui väepealikud kuulevad meie lähenemisest, siis kihutavad nad kõik oma kivilossidesse 
ja sulgevad end sinna, lootes, et meie ei jaksa nende hambulisi müüre läbi murda.» 

Mida siis Batu-khaan vaikis? Kõik ootasid tema otsust. Näis väljaspool kahtlust olevat, et 
pärast Nohai sõnu käsib Sain-khaan kogu oma maleval viivitamatult Triges-tumi peale minna. 
Kuid tema ei heitnud kellelegi pilkugi, ja üle ta näo jooksis aeg-ajalt vari, otsekui poleks ta 
millegagi rahul. 

Lõpuks lausus Batu-khaan: 

«Hulljulge Jessun-Nohai sõnad soojendasid mu südant. Tema ei võinudki teisiti rääkida. Kuid 
meie peaülesanne seisneb mitte ainult selles, et võtta linn linna järel, vaid selles, et kõvasti 
kindlustada suurt Mongoli kuningriiki, mis on nihutanud oma piirid juba ebatavaliselt kaugele 
ja hakkab toetuma kahele äärmisele merele: hiinlaste merele, millest päike iga päev tõuseb 
ning tiivad laiali laotab, ja «viimasele merele», kus päike iga päev sulab ning hääbub. 

Kuidas tuleb meil nüüd siis toimida? Minu 

käsust sõltub meie sõjakäigu kogu edasine edu. Iga otsustava lahingu ee! tuleb oletada, et 
vastane on väga tark ja teeb ära tähtsaima ning kasulikeima, et võitu saavutada.» 

Vaikides vahetasid kõik pilke. 

«Mõteldes nõnda, peame me Trigestumi alla minnes tegutsema äärmise ettevaatusega,» jätkas 
Batu. «Ja ma ootan veel natuke: eelkõige on mul tähtis taeva tahet teada saada. Las 
kõiketeadvad samaanid jooksevad siia, palvetavad ja teatavad mulle sõjajumal Suldee ning 
teiste taevajumalate tahte.» 

«Sa võid sedamaid meie parima, kõige vilunuma samaani loitsimist kuulata,» lausus Subudai- 
bagatur. «Ta sõitis siia meie kaugelt kodumaalt, Hangai mägedest, ja asub juba üsna lähedal, 
minu vooris. M,a saadan nukeri tema järele ja veel täna õhtul lõkete valgusel palvetab ta ning 
laulab sinu ees meie armsaid stepilaule.» 

õhtul läideti lõke avaras koopas rippuva kaljupanga all. Mongoli khaanid võtsid aset piki 
seinu. Lihtsõdalased jäid välja ratsude juurde. 


Algas torm. Välgusähvatused ja kõueraksatused järgnesid üksteisele vahetpidamatult. Iga 
välgu puhul lõi koopa sisemus silmapilguks valgeks ja selgesti olid näha mongolid, kes 
tihedalt üksteise ligi surusid. 

Mingile edasiliikumisele järgmisel päeval ei maksnud mõeldagi: hoogsalt tormasid mägedest 
alla veeoiad, paisusid mäelõhedes, panid liikuma kivimürakaid. Niisugusel ajal katsusid kõik 
mongolid end kalju kaitse alla peita ja kadestasid õnneseeni, kes olid koopas Batu-khaani 
kõrvale kogunenud. 

Sisseastunud turgaud kandis ette, et ta tõi kohale kuulsa uligertši — mongoli sõjabõliinade 
lauliku Buru-Džihuri, kes tahab vägevale Sain-khaanile üle anda tervituse džihangiri kõikidelt 
stepihõimlastelt. Batu lausus armulikult: 

«Las ta laulab meile, kuni torm märatseb, võib-olla vaibub see koidikul ja me liigume 
edasi.» 

Nuker heitis tulle sületäie rohtu. Niiskeks tõmbunud oksad praksusid ja põlesid halvasti. Tihe 
suits laotus istujate peade kohale ja ujus aeglaselt välja. 

«Ongi tema!» hakkasid koik sosistama. «Uligertši ja šamaan Buru-Džihur!» 

Koopasse tuli vana mongol, seljas läbimärjad rõivad, meelekohtadelt langesid õlgadele kaks 
pikka halli juuksesalku. Ta hoidis käes lamedat nahkkotti keelpilliga, tur-gaud aga tassis õlal 
tema sadulapaunu. 

Istujad nihkusid kahele poole ja Buru-Džihur trügis tihedasti nende vahele. Rippuvate 
puhmaskulmude alt vaatasid otsekui ainiti hämmastunud ning lahked s-ilmad, mis näisid eriti 
heledatena pronkstõmmu näo ja hallide juukse-kahlude tõttu. 

Ta tiris kotist välja muusikariista ja tema konksulised sõrmed jooksid kiiresti mööda keeli, 
täites koopa soiguvate helide kaunite trilleritega. Ta hakkas ringi vahtima, silmitses 
kordamööda kõiki istujaid, ja üks neist tõmbas endale ta tähelepanu. Too erines teistest 
enesekindla pilgu ja asjaolu poolest, et tema kiivri kohal kõrgus pikkade mustade 
kotkasulgede kimp. Uligertši vaatas küsivalt ümberolijaid, siis sulgedega mongolit, ja kõik 
istujad noogutasid kinnitavalt pead. Buru-Džihur hakkas venitama raugalikul, natuke 
kähiseval, kuid südamlikul häälel pikka nooti. See noot väreles, kord tõusis, kord langes, kuid 
uligertši aina venitas hinge tõmbamata, ja kuulajad imestasid, kuskohalt võtab ta niisuguse jõu 
Ja nii palju õhku rinda. Viimaks katkestas ta selle oigega. Siis päris.sulgedega mongol, mitte 
käskude teraval häälel, vaid kergelt poollauldes, nii nagu jutustavad tavaliselt laulikud 
muinaslugusid bagaturide vägitegudest: 

«Ütle meile, lugupeetud külaline, imetlusväärne halli-juukseline uligertši, kus on su kauge 
kodumaa? Kuidas kõlab su kuulus nimi? Keda on sul vaja, kellele on pühendatud kauged, 
võõramaised mõtisklused? Räägi kõik varjamatult, jutusta.» 

Uligertši hakkas uuesti leelutama, niisama pikalt, pillikeelte tinistamise saatel: 

«Tervist, mu kallis laps! Tunnen su ära võimsatest õlgadest, sinu laiadest tiibadest. Sa oled 
kõikide inimeste rõõm! Sa oled mustakirju panter, kes uitab ähvardavalt möirates mööda 
Hangai mustade mägede harju! Sa oled kogu rahva süda, mu kallis poeg! Sa oled üksik 
sinkjashall harksabakull, kes lendab häälitsedes mäetipu kohal! Sinu ülikaunis khaanilik 
suurriik muutus tugevaks kui jaspisest kalju. Kõik sinu rohkearvulised alamad hakkasid 
kõrgeimast õnnest mõnu tundma. Minagi hakkan kolm korda aastas sinu juurde sõitma.» 

«Sõida ja laula meile iga kord sellest, kuidas eiab suur mongoli rahvas, missugused on tema 
mured, missugused on tjma rõõmud.» 

Vanamehest laulik vastas: 

«Mis rõõme meil ka olla võib? Ei saa mõnuleda, kui meid ähvardab raevutsev vaenlane- 
vastane. Ei saa mõnuleda, kui kõrval kerkivad üles hukatuslikud takistused. Kõik on ärevil: 
kuidas sa vaenlasega toime tuled? Räägitakse, et just siin, päikeseloojaku pool elavad õelad 


mangussid. Kõike on neil külluses, kuid välimuselt on nad vastikud. Sa läksid võitma nende 
veisekarju, hobusekarju ja rahvaid — alamaid. Räägitakse ju sinust iidsetes muistendites, et 
sul seisab ees seitsmekümne kaheksa maa vallutamine . .. » 

«Seitsekümmend kaheksa maad! Oige! Niipalju maid tuleb mul vallutada!» lausus sõdalane, 
kelle kiivril olid kotkasuled. 

«Rõõmule — rõõm, jahile — jaht!» rõkatasid istujad kooris tavalise mongoli tervituse. «Sa 
oled sündinud selleks, et su vilkad rahutud vaenlased väriseksid! Jõudis kätte aeg, millal 
võõramaiste kuningate ülikaunid valdused muutuvad kuulsa bagaturi labakinnasteks, tema 
sadu-lapaunadeks .. .» 

Kogu õhtu leelutas uligertši Buru-Džihur laule-bõliinasid mongoli steppide laiadest 
avarustest, kus söövad rohtu loendamatud metsikud kulaanid, kerged ning kiired nagu tuul, 
või ülikaunid mongoli ratsude karjad, leelutas Han-gai tihedatest metsadest, Sajaanidest, mis 
on täis hinnalisi imetlusväärseid metsloomi. Ta ülistas mongoli bagatu-ride Bum-Erdeni, 
Sarh-Bodeni ja Dain-Kürüli vägitegusid, kes ei kartnud vaenlasi ja heitsid alla kõige 
kohutavamad koletised ... 

Kõik kuulajad vangutasid pead, ohkasid raskelt ja kordasid poollauldes ägavalt: 

«Oo, meie kauge ülikena kodumaa! Oo, helesinine Keru-len, kuldne Onon! Raske on võõral 
maal, kõik võõrad inimesed on upsakad! Võõral maal hoia ustavat vägilasrat-sut: tema toob 
sulle õnne ja rikkustki, tema päästab hädast ja viib su vigastamatuna koju!» 


Kolmas peatükk SÕNUMITOOJA KAUGELT 


Torm vaibus järgmise päeva hommikuks. Viimased vee-ojad voolasid veel piki mäeveerusid. 
Taevas oli selge, sinine. 

Subudai-bagatur sõitis aeglaselt mööda rannateerada, heites aeg-ajalt pilgu taeva poole: ega 
kõuepilved uuesti nähtavale tule? 

«Vaadake, vaadake! Need on ju kuningakotkad!» pistis ta röökima, osutades nuudiga taeva 
poole. «Võib-olla meie omad? Dolibho, jookse kiiresti voori juurde ja too siia mõlemad 
kotkatalitajad koos emakotkastega. Ja et nad linde lahti ei lase! Kui kotkad minema lendavad 
— võibolla ei pöördu nad tagasi.» 

Subudai kappas minema, kuid tuli peagi tagasi koos oma vana teenri Saklabiga, kes jooksis 
tema taga, hoides kätel nülitud lambakeret. Suur atalõk peatus ja vahtis sinisesse avarasse 
rahulikku taevasse. Seal, kõrgel, nii kõrgel, et nad näisid kahe musta hilbukesena, lendlesid 
kaks kotkast. Nad tiirlesid, lendasid teineteise otsa, klammerdusid teineteise külge, langesid 
kivina allapoole, lendasid uuesti laiali ja hakkasid jällegi suuri ringe joonistades õhus 
liuglema. 

Hallihabemeline Saklab laotas lambakere suurele lamedale kivile, kui oli musta naha alla 
pannud. Noaga, mis vööl rippus, lõikas ta lambakere kiiresti väikesteks tükkideks. 

Äkki puhkes vana Saklabi kohal otsekui torm. Kivina kukkus taevast otse tükeldatud lambale 
hiiglaslik kolla-kaspruun kotkas, haaras suure lihatüki ja sööstis hüpetega kõrvale, vehkides 
laiade tiibadega ja keksides, kavatsedes uuesti lendu tõusta. Tema kallale tormasid igast kül- 
jest läheduses asunud mongoli sõdalased. 

Ilmselt oli see taltsutatud jahikotkas. Ta lakkas võitlemast. Mongolid kandsid linnu 
lambakerele, kus kotkas klammerdus lihasse, hakkas küünte ning nokaga tükke välja rebima. 
«On! On!» hakkas karjuma üks mongolitest, kes oli kotkal kaelast kinni saanud. Ta haakis 
lahti peopesasuuruse nahkkotikese, mis oli tiiva alla kinnitatud, ja viis selle kummargil olles 
Subudai-bagaturile. Kotikesele pilku heitmata pistis too selle põue, nähvas ratsut nuudiga ja 
kihutas minema. 

Neljas peatükk VIIMANE SÕJALINE NÕUPIDAMINE 


(Hadži Rahimi — «Reisiraamatust») 

«Anna mulle jõudu, 00 targim ning kõigeteadja, et ma suudaksin tõepäraselt kirjeldada seda 
salajast nõupidamist, millel otsustati küsimus: kas «õhtupoolsed maad» mongoli rusikasse 
pigistada või mitte? Kas söösta edasi «õhtupoolsete maade» kahvatunäoliste poegade jõugu 
kallale või ettevaatlikult ning läbimõeldult ratsud tagasi pöörata, et peita end ajutiselt kõptšaki 
steppidesse, puhates ning jõudu kogudes, siis aga uuesti edasi tormata, kui taevas sädelev 
muutumatu mongoli hõimude, kaitsja sirutab käe päikeseloojaku poole ja karjub: 

«Sinna! Hakake peale!» 

Nõupidamisel olid ainult tšingisiidid (peale omavoliliselt minemakihutanud Gujuki) ja mõned 
sõjasalkade ülemad. Noortest viibis kohal Batu-khaani lemmikuks muutunud alatine lõbus 
naljahammas, jultunud tuhatkonnaülem Jes-sun-Nohai ja loomulikult ka asendamatu nõuandja 
Subudai-bagatur. 

Me kõik istusime kaua aega vaikides, sõrmeotsad kokku pandud ja silmad maha löödud, 
oodates meie käskija esimest sõna või käsku. Viimaks katkestas Batu-khaan vaikuse: 
«Sõnumitoojad ei petnud meid. Kuller-kotkas tõi teise tähtsa läkituse, mis tekitas minus 
ärevust. Kindlasti hakkate teiegi samuti mõtlema, mida see läkitus peab tähendama ja kuidas 
meil tuleb toimida.» 

Kõik istujad hakkasid end liigutama: 

«Teata meile, Sain-khaan, mis on juhtunud?» 

«Te teate, et juba ammu läkitasin ma kauge Vene Novgorodi külmadele lumistele aladele oma 
ustava tumeni-ülema Arapša, käskisin tal teraselt jälgida rahutu vürsti Iskendri iga sammu. 
Täna sain ma ühelt meie lähimalt postilt teate, et Arapša pöördub tagasi ja on varsti siin. Ta 
teatab ka, et just äsja saavutas Iskender hiilgava võidu vaenlaste üle, kes tema maale tungisid, 
ja et vürsti malev selles lahingus aina karastus.» 

«Üks on selge,» lausus Subudai süngelt, «see Iskender muutub hädaohtlikuks!» 

«Mispärast? Ta asub meist ju nii kaugel.» 

«Seleta neile, mille poolest muutus russide vürst Iskender hädaohtlikuks,» ütles Batu-khaan ja 
tema mustad kitsad silmad vaatasid uurivalt iga istujat. 

«Kui te seda ei taipa ja kui meie Sain-khaan käsib, siis ma seletan teile!» hakkas Subudai 
aeglaselt rääkima, kellelegi pilku heitmata. 

Valitses niisugune vaikus, et selgesti kostis kõrvu kaljust allavoolava veenirekese vulin. 
Subudai jätkas: 

«Meie asume kahe kuu pikkuse teekonna kaugusel Batu-khaani peakorterist Itili alamjooksul 
ja mitme kuu pikkuse vahetushobustega teekonna kaugusel kõikide mongolite pealinnast 
Kara-Korumist...» Subudai tõstis käe pea kohale ja kummardus maani suurkagaani surma 
nukra mälestuse märgiks. «Meie peame hoidma hädaohutuna ning puutumatuna selle oma 
suure tee, meeles pidades, et see on mitte üksnes Püha Valitseja tee, kes esimesena rajas selle 
läbi piiritute Gobi ja Kõzõl-Kumi kõrbete, vaid et üksnes seda teed mööda saabuvad meie 
juurde nüüd ja tulevikus kallite ja ainukestena meile alati ustavate mongolite, võitmatute 
bagaturide uued sõjasalgad meie toetuseks.» 

«Oo, kui õige see on!» ägas keegi. 

«Kes on praegu meie kõige peamised vastased?» jätkas Subudai. «Kes võib läbi lõigata selle 
tee, selle soone, mis seob meid armsa Mongoli kuningriigiga? Ega ometi keiser Fredericus? 
Ei! See keiser on praegu õlgedest puuslik, kellega sakslased ja frankid ei suuda hirmutada 
isegi neid karvaajanud koeri, kes meie mongoli laagrite ümber jooksevad.» 

«Õige, õige!» hüüatasid tuhatkonnaülemad. 

«Ja kuhu ta end küll on peitnud, see kuulus keiser?» 


«Kuhu ta end on peitnud? Sinna, kust on kõige kergem põgeneda!» muigas Jessun-Nohai 
põlglikult. 

«Tõenäoline! Kuid praegu on meile hädaohtlikud siiski kaks meest. Abeskuni merest lõunas, 
Täbrises, hakkas midagi sepitsema meie hädaohtlik vaenlane, tšingisiid khaan Hulagu. Ta 
vihkab meie käskijat Sain-khaani, kadestab teda ja kogub sõjaväge, et meid rünnata ja Ketši- 
Saraid vallutada. Varem või hiljem tuleb meil temaga siiski võitlusse astuda ja ta puruks 
lüüa.» 

«Hulaguga tuleme toime!» kõlasid hääled. 

«Kes onsiis teine vastane? Seleta meile, kuulus ning ülitark Subudai-bagatur.» 

«Te ise peate ära arvama. Panter pole hädaohtlik, kuni ta on väike ja emarinda imeb. Kuid 
piimaga imeb ta enesesse uut jõudu, talle kasvavad hambad, ja ta muutub hädaohtlikuks, kui 
ta võimsana ning vabana Hangani mäetippudele tuleb. Nõnda ka praegu . ..» 

Subudai jäi vait. Kõik pidasid hinge kinni, katsudes iga sõna tabada. Suur atalõk tõmbas 
põuest väikese nahkkoti-kese, mille soppidest rippusid kitsad rihmakesed. 

«Anna üle Hadži Rahimile!» käskis Batu-khaan. «Las ta loeb meile ette! See on sõnum 
Arapšalt, mille tõi siia kotkas-kirjakandja. Selle kotka jätsin ma ühele sõjalisele valvepostile, 
siin aga hoiti tema emakotkast. Arapša ise ruttab kotka kannul siia.» 

Ma avasin ettevaatlikult kotikese ja tõmbasin välja õhukese pärgamenditüki, mis oli 
mitmekordselt kokku murtud. Kui olin täiskirjutatud lehe põlvel siledaks triikinud, lugesin ma 
esiteks ise läbi kõik, mis seal oli kirja pandud, siis tõstsin silmad Sain-khaanile. 

«Loe!» käskis ta. 

Ma hakkasin aeglaselt lugema peene kirjaga ridu, ja mul värisesid käed. 

«Kirjutab Kohkumatu Arapša .. . «Püha Valitseja ähvardava mõõga suurele hoidjale, taevase 
Sinise Hordi maade vägevale valitsejale ning «õhtupoolsete maade» vallutajale läkitab 
kiirsõnumi tema ustav turgaud ja soovib õnnelikku ning võidurikast elu veel tuhat üheks 
aastaks .. .»» 

«Edasi! Edasi!» 

««Kannan sulle ette, et saksa ratsanikud, kes ajasid kokku suure hulga metsades elavaid 
põlluharijaid neile alistatud elanikkonnast, kohtusid Novgorodi vürsti Iskendri malevaga 
suure järve jääl. Vürst Iskender võitles sakslastega talle omase hulljulgusega .. .»» 

«Edasi! Edasi! Kes keda lõi?» hüüatasid mongoli khaanid. 

«Otsekohe loen. Siin on kiri ebaselge. Saingi aru: «Iskender purustas sakslased ja ajas neid 
taga nagu lambaid ...»» 

«Küll on julge bagatur!» rõkatasid istuvad mongolid naerdes, ent kõik jäid" vait, kui 
märkasid, et Batu-khaan langetas pilgu ja kortsutas kulmu otsekui raevus... 

«Mida Arapša veel kirjutas?» küsis ta. 

«Ta kirjutab: «Nüüd on Novgorodi vürstil Iskendril kogenud malev, täis usku oma jõusse, 
valmis mis tahes sõjaretkeks, ja russid hakkasid kõnelema, et Iskender kavatseb kõik Vene 
maad vabastada. Selle tiivulise sõnumitooja kannul sõidan ma ise ja jutustan isiklikult kõik, 
mida nägin.»» 

Batu-khaan hakkas rääkima kiiresti, ägeda raevuga, noolides kuivanud huuli: 

«Ma tahan seda Iskendrit näha. Ta tuleb viivitamatult siia, minu telgi juurde kutsuda, ja siin 
ma otsustan, mida temaga teha.» 

«Ent kui Iskender keeldub siia sõitmast?» küsis khaan Mengu. 

«Siis viin ma oma sõjasalgad Novgorodi peale ja mitte mingisugused pakased või sood või 
jõgede suurveed ei hoia mu malevat enam kinni. Ma muudan kogu põhjapoolse Venemaa 
surnud tasandikuks, samasuguseks, nagu on praegu Kõjuvi ja paljude teiste linnade ümbrus.» 


Kõik vahetasid pilke. Kõigile tuli üks ning sama erutav mõte. Nohai, kõige taltsutamatum, 
pillas mõne sõna: 

«Aga kuidas jääb siis Trigestumiga? Kas tõesti... » 

Batu-khaan mõistis, mis kõiki rahutuks tegi, ja lausus: 

«Ettevaatus on väejuhile niisama vajalik nagu julgus ja jultumuski. Jah, ma arvan nüüd, et 
kõige ettevaatlikum on pöörata oma malev tagasi kõptšaki steppidesse-ratsudele puhkuse 
andmiseks, ja kõige tähtsama — minu peakorteri Ketši-Sarai kaitseks ... ja hiljem uue 
sõjakäigu ettevalmistamiseks . .. » 

«Ära tee seda!» hüüatas Jessun-Nohai ja viskus põlvili Batu-khaani ette. «Ära tee! See on 
saatuslik parandamatu viga!» 

«Anun sind, ära pööra ratsusid tagasi!» toetas Nohaid araabia saadik Abd er-Rahman. «Käsi 
maleval viivitamatult edasi liikuda. Päeva pärast oled sa Trigestumi isand. Seitsme päeva 
pärast tungib su eelvägi Veneetsiasse, kuu aja pärast on sul käes suur pealinn Rum ja koos 
sellega võim kogu maailma üle!» 

«Pole vaja kõhelda! Edasi, mine edasi «viimase mereni» nagu käskis meid Püha Valitseja!» 
pistis möirgama Subu-dai-bagatur ainukest silma välgutades. 

Batu-khaan silitas Jessun-Nohai' põske ja näitas käega, et too oma kohale istuks. Siis pöördus 
ta Subudai-baga-turi poole: 

«Minu tark õpetaja, kuidas sa arvad: kas ei kavatse alati rahutu Iskender nüüd, kui tal kogu ta 
malev tervena alles jäi, mina aga asun nõnda kaugel — liikuda minu peakorteri Ketši-Sarai 
peale, et seda vallutada ja mul ära lõigata tagasitee meie kaugele kodumaale? Kuid ära sa siin 
puhu mulle mahedaid trööstijutte, vaid lausu kõige kibedamat tõtt, kõike, mida ütleb sulle ette 
su ustav süda.» 

«Ma räägin sinuga kui Püha Valitseja pojapojaga, ja ütlen seda, mida mõtlen. Novgorodi 
Iskendri malev on praegu võitmatu seetõttu, et ta usub oma juhisse ja viimase uutesse 
võitudesse. Ja kui Iskender juhib seda malevat, lähevad russid tema kannul kuhu tahes, isegi 
tule-mangusside maa-alusesse kuningriiki. Vürst Iskender võib ilmuda sinu peakorterisse 
Ketši-Saraisse varem, kui sina sinna tagasi jõuad, isegi siis, kui sa tahaksid tagasi pöörduda. 
Osa tema malevast ujub kohale parvedel ja lotja-del, ratsanikud aga kihutavad sinna mööda 
suure Itili jõe kallast. Ketši-Sarais võtab Iskender ära kõik, mida ta tahab: praegu on ratsaväe 
edasiliikumine kerge, kõikjal on ohtralt toitu ratsudele .. .» 

Batu-khaan kägardas käte vahel kokku siidrätiku ja rebis selle kärinal lõhki. Ta langetas pea ja 
kellelegi pilku heitmata lausus vaikselt: 

«Ütle veel, mu tark õpetaja, mis sa arvad: kas läheb Iskender Ketši-Sarai peale või ei lähe?» 
Subudai-bagatur vastas kõhklemata: 

«Siiski olen ma kindlasti veendunud, et Iskender seda ei tee, vaid jääb põhja.» 
«Mispärast?» 

«Seepärast et, esiteks, sa oled sündinud õnneliku tähe all ja edu saadab sind alati. Teiseks aga 
mäletan ma Püha Valitseja testamenti, ja!tema ei eksinud iialgi. Seda testamenti kuulsin ma 
oma kõrvadega tema suust: «Mongol; malev peab minema «viimase mereni», ja ta läbib 
kergesti selle teekonna sõjajumal Suldee kaitse all, kehtestades kõikjal Püha Valitseja jas-sa .. 
» Ja täna näen ma selgesti ette, et sa võtad mängides ära nii Trigestumi, nii Veneetsia kui ka 
itaallaste pealinna Rumi, «õhtupoolsete maade» kuningad ja parunid aga kappavad siia 
üksteisest mööda kihutades, et sulle truudust vanduda ja sinult kamalutäis su armuande välja 
nuiata. Ja ma annan sulle kindlalt veel kord nõu: ära loobu oma õnnelikult kavatsetud 
edasisest 

sõjakäigust «õhtupoolsete maade» peale. Jätka seda. Alista ning purusta need germaanlaste ja 
frankide neetud maad. Nii palju on juba tehtud. Ära peatu! Käsi juba homme edasi liikuda!» 


«Kuid mina käsin juba homme ratsud Ketši-Saraisse tagasi pöörata!» lausus Batu-khaan 
võimukalt. 

«Mina sinuga kaasa ei tule! Nüüd lähevad meie teed lahku!» kähistas Subudai. 

Kõik silmitsesid hämmastunult mongolite käskijat. Seniajani olid Sain-khaan ja Subudai- 
bagatur alati üks mõte ning üks tahe. Mis nad lahku viis? 

Batu-khaan hüppas püsti. Ta käed värisesid. Ta karjus: 

«Kas seda ütled sina, minu kasvataja? Kas sina, suur atalõk, söandad keelduda minu tahte 
täitmisest? Sa pead toetama mu otsust ja kiitma mu ettevaatlikkust. Meil on vaja hoida seda 
suurt, mis minu poolt juba loodud: taevase Sinise Hordi kuningriiki. Sest kui ka sina hakkad 
mind hukka mõistma, siis ei peatu ma enam millegi ees:' ma käsin isegi sinu hukata .. .» 
«Hukka ühtlasi mindki!» hüüatas Jessun-Nohai. «Mina ei jää sinu juurde, kui sa ratsud tagasi 
pöörad. Sinu ees on tunduvalt suurem tulevik kui Itili pilliroogudesse peitunud Sinine Hord ja 
Ketši-Sarai. Lase muLminna koos mu «mürgeldajate» tuhatkonnaga: Bulgaaria tsaar kutsus 
mind juba oma teenistusse, et vallutada Rum-Bütsantsi, kreeka kuningate iidset pealinna. 
Kuid mitte tema, vaid sina, suur Sain-khaan pead Bütsantsi isandaks saama. Lase mul. 
minna!» 

«Ja mina tulen sinuga kaasa, vapper Jessun-Nohai,» kähistas Subudai-bagatur. Ta raputas 
kurjalt pead ja tagus endale vastu rinda. «Siin põues on mul käsk palju kõrgemalt valitsejalt 
kui sina, kelle sõna ma pean kuulama. Jah! Jah! Sinu vanaisa, maailma suurima väejuhi käsk 
on põletatud mu südamesse. Temalt pärineb sae käsk! Ja seal on öeldud: «Meie peame 
minema edasi, üha edasi, kuni "jõuame «viimase mereni». Ja seal peame me uhtma lainevoos 
mongoli ratsu kapja. Ja kõikides alistatud maades muutub seaduseks jassa.» Nõnda õpetas 
meid targim, vapraim ning ainus. Ja sina, tema pojapoeg, võitmatu Sain-khaan, ära söanda 
tema tahet täitmata jätta!» 

«Võta kuulda Subudai-bagaturi!» hakkas tuliselt anuma Jessun-Nohai. ««Õhtupoolsed maad» 
lebavad juba sinu ees, nad on valmis su jalatalda lakkuma ja liputavad sõnakuulelikult 

karvaajanud sabasid. Sa said juba kõige raskemast üle: purustasid russid ja nende pealinna 
Kõjuvi. Sest niisugust pöörast vastupanu, mida osutasid Kõjuvi elanikud, pole sulle keegi 
enam kusagil osutanud ega osutagi. Kas sa mäletad, kui palju me Kõjuvi vallutamisel oma 
võitmatuid bagature kaotasime? Ja nüüd tahad sa tagasi pöörduda? Ära tee seda! Sa kahetsed 
hiljem. Sind ootavad uued võidud; kuidas võid sa nendest kõrvale pöörduda? Oma elu lõpuni 
kahetsed sa oma otsust, ja tuhande aasta jooksul hakkavad su järeltulijad sulle etteheiteid 
tegema, et sa ei täitnud Püha Valitseja testamenti. Ja kõik «õhtupoolsete maade» parunitest 
ning hertsogitest kiidukuked hakkavad nüüd veel hooplema, et me lõime kartma nende 
kukesulgi kiivritel, et meid purustati kõikjal mitmesugustes paikades, mis nende poolt välja 
mõeldud, ja et meie, Püha Valitseja võrratud võitmatud bagaturid vantsisime tagasi oma 
kaugetesse steppidesse jalgsi, ilma ratsudeta, nagu peksasaanud penid.. .» 

«Nad ei julge seda ütelda!» 

«Kuid nad räägivadki juba!» 

«Aitab! Suu kinni!» pistis karjuma Batu-khaan. «Hei, turgaudid! Siia, minu juurde!» 

Kaks mongoli sõdalast jooksid sisse ja peatusid, kämblad mõõgapidemetele asetatud. 
«Tähelepanu ja sõnakuulmine!» karjusid nad. 

Vihast värisedes kähistas Batu-khaan Jessun-Nohaile osutades: 

«Võtta ta kinni! Murda pooleks ta selgroog ja heita ta koertele õgimiseks!» 

Turgaudid lõid kõhklema ja taandusid. 

«Mis käsu ma teile andsin? Võtke kinni see jultunud kurjategija Jessun-Nohai ja hukake ta 
iidse kombe kohaselt, meie seaduste käsu kohaselt — murda pooleks ta selgroog.» 


Mõlemad turgaudid läksid kõhklevalt Jessun-Nohai juurde ja hakkasid siduma ta käsi, kui olid 
need selja taha väänanud. Kõik istujad roomasid põlvedel Batu-khaani poole ja hakkasid teda 
meelitama, et ta süüdlasele andestaks. 

Jalgujäänuid eemale tõugates läks Batu-khaan kiiresti välja ja hüppas ettetoodud ratsu turjale. 
Tema taga talutasid turgaudid välja kinniseotud Nohai. Nooruk läks julgelt, uhkelt, püstipäi. 
293 

«Mul on määratud surra!» hüüdis ta. «Kuid rna ei karda surma. Igas lahingus ootasin ma 
kohtumist temaga. Ent palun sinult, Sain-khaan, ühte asja, kuni mu selgroog pole veel murtud: 
luba mul hüvastijätuks laulda võitluskaaslaste ees mongoli sõdalase viimast surmaeelset 
laulu 

«Luban! Laula!» lausus Batu-khaan, hoides tagasi valget tantsisklevat täkku. Batu-khaani 
nägu moonutasid raevu-grimassid. 

«Hei, vana uligertši Džihur!» karjus Nohai. «Tule süa, vota istet ja saada mind huril vastavalt 
meie stepiseadus-tele-kommetele!» 

Vana uligertši komberdas ligi, laskus maapinnale, tõmbas kotist huri ja hoides seda enese ees 
rihma otsas, mis kaela tagant läbi jooksis, hakkas ta konksuliste sõrmedega nobedasti pilli 
tinistamä. Kõik Batu-khaani juures olnud tšingisiidid ja tumeniülemad ümbritsesid laulikut ja 
laskusid maapinnale. 

Jessun-Nohai hakkas laulma: 

Oo, sinitaevas, kuula mu halamist-palvet, kuula raudse südamega mongoli sõdalast! 

Ma köitsin terava mõõga ning nõtke oda külge kogu oma elu ja tormasin karmidele 
sõjakäikudele näljase pantrina. 

Palun, ära raugana surra mul lase, 

ümber halavad naised ja ulguvad samaanid! 

Ära tee, et on põõsa all mul suriase, 

stepis, kus liiguvad tontlikud karavanid! Lase mul uuesti kuulda rõõmsat sõttakutset! 
Lase mul osaks saada õnn: söösta teiste julgete seas kaitsma oma kodumaad, vaenlase vastu, 
uuesti sooritama karme sõjakäike! 

Virgu, suikunud bagatur, kiiresti sadulda ratsu! 

Nõtke kenuskaela hõbekütke kauniks teeb! 

Ega mõõk ole roostes? Kas oda on terav? Need järele J<atsu, 

tõtta sinna, kus ärevil sipelgapesana 

sõjalaager kihab ja keeb. Kõikidel teedel tõstavad tolmu ratsasalgad, nende kohal lehvivad 
võimsate khaanide buntšukid tuules. Virgutab kõiki sõjapasuna kähisev huile, kõikjal kõmin 
ja lõbusate trummide põrin — vaid kuule! 

1 Mongolitel ja hiinlastel on olemas iidne komme, mille järgi surmamõistetu läheb 
hukkamiskohale lauluga; viimases ülistab ta oma kangelastegusid. 

Oo, sinitaevas, lase surra mind mõõkade möllu seas, kehas teravad nooled ja surmahaav peas, 
langeda mustale mullale täielt traavilt - 

ja enda kohal välkumas näha tuhandeid kapju reas! 

Kui siis kihutavad mööda, minust üle hüpates, uhked ratsud 

ja taovad kapjadega pihuks mu haavatud keha, 

truud sõbrad aga kappavad kaugusesse, taga ajades arga vaenlast, ja surres kuulen ma 
rõõmuga nende vaibuyaid hõikeid. 

Tulevad siis tagasi mu sõbrad ja sõidavad sammu, 

otsides lahinguväljal langenud bagaturide laipu. 

Nad leiavad mu juba tükkideks rebituna 


ega tunne ära mu alatist trotslikku nägu. Kuid nad tunnevad ära mu käe, mis surmaski pigistab 
mõõgapära, ja hoolikalt tõstavad nad üles verised kehatükid, kannavad need ristatud odadel 
minema ja asetavad viimasele peietuleriidale. 

Sinna tuuakse ka mu sõjakäikude ustav sõber, 

pantrina täpiline kohkumatu ratsu 

ja torgatakse ta südamesse mu terasmõõk, 

et seoks meid veri hauataguses elus. Ja džihangir tuleb maha ratsult, piimvalgelt Seterilt, 
süütab ise meie tuleriida 

Ja hüüab langenutele: «Baatir dzoriggei! Bai-uralla! Hüvasti, sangarid, nägemiseni varjude 
maailmas!» 

Siis suitsu ja leekide metsikus keerises, 

tulisest möirgavast orkaanist haaratuna, 

tõusevad tuleriidalt jahikullidena õhku kõik bagaturide varjud ja lendavad pilvetagusesse 
kuningriiki. 

Batu-khaan kattis mitmel korral varrukaga silmad. Aeglaselt tuli ta ratsu turjalt maha ja 
lähenes Jessun-Nohaile. Ta tõmbas vöö vahelt luupidemega noa, lõikas ise kiiresti läbi nöörid, 
millega turgaudid olid Jessun-Nohai kinni sidunud. Džihangir silitas peoga noormehe nägu: 
«Sa sulataksid mu südame pehmeks nagu või! Sa oled tõeline imetlusväärne sõdalane! Sinu 
osaks on määratud suured võidud, ja surm põgeneb sinu eest! Ma unustasin kõik su jultunud 
sõnad. Räägi, missugune palve, missugune mure sul on?» 

Nohai, kahvatu, silmad suletud, sosistas: 

«Kui sa siiski edasi ei lähe «õhtupoolsete maade» peale, vaid pöörad ratsud steppi tagasi — 
luba mul «mürgeldajate» tumeniga Bulgaaria tsaari juurde minna. Ma tõotan 

sulle, et tapan ta või teen ta sinu ustavaks teenriks-liitlaseks. Ja me alistame sulle Rum- 
Bütsantsi, et see muutuks su suure taevase Sinise Hordi mereväravaks.» «Luban!» lausus 
Batu-khaan. 

«Siis luba ka minul sõita koos Jessun-Nohaiga!» kähistas süngelt Subudai-bagatur. «Võib-olla 
jõuame meie temaga «viimase mereni». Mina olen harjunud sõjakäikudega ega taha Ketši- 
Sarais vaibal lebada ja õhata, meenutades möödunud sõdalase-elu.» 

Batu-khaan peatus, silmitses umbusklikult oma vana kasvatajat ja lausus pahaselt: 

«Minu tiivad on küllaldaselt kasvanud ning tugevnenud, ja ma suudan sinu abita lennata. 
Luban ka sinul mind hüljata.» 

Batu-khaan suundus ratsu poote, kuid pööras end järsku Subudai-bagaturi suunas, kes seisis 
noruspäi, vanana ja kuidagi hoobilt raugastununa. Nende pilgud kohtusid. Nad ootasid mõne 
hetke, siis tormasid mõlemad teineteise poole ja sülelesid, pead teineteise õlale asetatud.» 
Sellest päevast peale liikus mongoli malev sadade mägi-teekeste kaudu tagasi itta, et jõuda 
Dešt-i-Kõptšakki Itili jõe alamjooksul. 

Subudai-bagatur, sünge ning seltsimatu, sõitis oma raudvankris ja väljus sellest väga harva. 
Varsti tuli tal lahkuda Batu-khaani ja oma vanade ustavate võitluskaaslaste juurest. 

Seljataha jäid häiritud, ehmunud «õhtupoolsed maad», kus kaua aega pärast mongolite 
äraminekut ei suudetud rahulikku olukorda jalule seada, ent kus siiski õuelaulikud ülistasid 
oma kuningate, hertsogite ja parunite (need olid oma lossidesse tagasi pöördunud) 
väljamõeldud kangelastegusid. 

Kuid ükski neist ei laulnud tuhandetest nimetutelt kangelastest, kes mehiselt oma kodumaad 
kaitstes langesid Euroopa tasandikel. 


Kaheteistkümnes OSA TAEVASSINISE MERE ÄÄRES 


Esimene peatükk KEISRI VILLAS 


Saksa-Rooma keiser Friedrich II Hohenstaufeni marmorvilla, mida ümbritses puuviljaaed, kus 
tuul õotsutas mone sihvaka palmi lopsakaid latvu, asetses Palermo linna lähedal, Sitsiilia 
saare põhjarannikul. Tormi ajal paiskusid rahutud lained vahutades ning pritsides laiadele 
kivi-astmetele. 

Villa lähedal väikeses lahes seisid ankrus kaks suurepäraselt taglastatud felukki '. Nendega 
võis keiser hädaohu puhul alati purjetada Aleksandriasse või Beirutisse, oma araabia sõprade 
juurde. 

1 Felukk — purjelaev, mis liikus ka aerude abil. 

Siia tõid kullerid, kes olid pika teekonna seljataha jätnud, üksikasjalisi ettekandeid küll saksi, 
tšehhi ja saksa ühendatud vägede, nende hulgas teutooni rüütlite purustamisest, kes langesid 
Liegnitzi linna all meeleheitlikus tapluses tatari ratsasõdalastega, küll Buda piiramisest, küll 
Batu-khaani sõjasalkade lähenemisest Aadria merele. 

Kiiresti kustus purpurpunane eha, ja viimastekiirte valgusel luges keiser viimast ettekannet 
oma villa ühel terrassil. Ta hüppas tugitoolist jalule, kõndis närviliselt edesi-tagasi, vajudes 
mõttesse. Tõmmanud tupest jahinoa, vestis ta oma keppi ja heitis laastud tumesinistesse 
lainetesse, mis lakkamatult kiviastmeid lakkusid. 

Suurkantsler tuli ettekandega. Keiser vastas, et tal ei ole tahtmist täna riigiasjadega tegelda. 
Tähtsate küsimuste otsustamine lükati edasi järgmisele hommikule, mille järel keiser — tema 
oma sõnade põhjal — kavatses sõita põhja poole, Napolisse või Oenuasse. 

«Kuid võib-olla kaugemalegi?» päris kantsler ettevaatlikult, kuid ei saanud vastust. 

Kantsler kõõritas lahtitõmmatud papüüroserulli musta vahapitseriga, mis kollase nöörikese 
külge kinnitatud, kuid ei julgenud enam küsida, missugused uudised kaugest põhjast tekitasid 
tema isandas nii ilmse rahutuse. 

«Teie majesteet, siia sõitis veel üks kuller! Ta tõi kirja Trigestumi asehaldurilt. Ma ei 
julgenud seda avada. Vahest leiate te võimaliku olevat tema läkituse ära kuulata?» 

Kantsler silmitses Friedrichi närvilist nägu. Keiser seisis kivist balustraadi juures ja jätkas 
masinlikult kallihinnalise kepi lõikumist. Friedrich pöördus liikumatult ootava kantsleri poole, 
kurjad hallid silmad kissis, ja surus läbi hammaste: 

«Kuller Aadria rannikult? Mida võib ta tuua? Jällegi soigumist ehmunud asevalitseja käest, 
kes palub luba «isiklikult kohale ilmuda, et ette kanda edasilükkamatutest asjadest. . .» 
Edasilükkamatutest!... Ja kokkuvõttes seisnevad kõik need asjad selles, et asehaldur lõdiseb 
hirmust, kuuldes läheneva tatari ratsaväe kauget kabjaplaginat, ja tahab maha jätta tema 
hoolde usaldatud linna ning kogu piirkonna tähtsa isikliku ettekande maski all... Õigemini 
ütelda: tahab põgeneda!» 

«Täiesti usutav. Kiri ainult kinnitab teie majesteedi läbinägelikkust.» 

«Lugege!» 

Kantsler läks kolme koolutatud jalakesega väikese laua juurde ja asetas sellele nahkpauna. 
Hõbevõtmekesega tegi ta luku lahti ja võttis sealt punase nöörigal kinniseotud kirjärulli. Ta 
hakkas lugema tasa, katsudes sõnu võimalikult selgelt ning ilmekalt hääldada. Kui ta lõpetas 
pika läkituse, virutas keiser kepijupi merre ja lausus põlglikult huuli kõverdades: 

«Mida siis kirjutas mulle asehäldur niisugusel äreval tunnil, kui iga teade on kallis? Et ta 
midagi ei tea, et talle räägitakse, nagu olevat tatarlasi palju, liiga palju, et nende valitseja 
khaan Batu jõudis juba Spalatosse ja võib varsti Trigestumi tulla, et kogutud vabatahtlike 
salgad põgenevad metsa ja mägedesse, et kõige suursuguseimatel hertsogitel ja parunitel koos 
oma ihukaitseväelastega on väga vapper väljanägemine, kui nad mõõku täristavad, ent siis 
põgenevad nad samuti oma kivilossidesse, kuhu end sulge-vadki. Ja kus on siis armee, kes 


tõuseb ähvardava müürina tatarlaste vastu? Nad tungivad vabalt nii Rooma kui ka Lyoni. 
Nõnda ei sepistata võite!. . .» 

«Tuleb sõita Egiptusesse,» mõtles Friedrich. «Hakkan seal uuesti araabia filosoofiaga 
tegelema.» 

Keiser pöördus järsult ümber ja läks kiiresti lossi siseruumidesse. 


Teine peatükk OOTAMATU SÕNUMITOOJA 


Õhtul asus keiser oma raamatukogus laua ääres, mida kattis tikitud hõbemustriga must araabia 
rätik. Tema ees oli lahti löödud suur raamat nahkköites vasksete raa-matulukkudega. «Suur» 
ja «kordumatu», nagu teda nimel . tasid aupaklikud lähikondlased, istus suures tumelillas 
samettugitoolis. Kõrgele seljatoele oli kinnitatud taidurli-kult nikerdatud tammepuust kilp 
Hohenstaufenite põlise valitsejasoo kullatud vapiga. Kaks hõbetatud lõvi, lõuad laiali, toetasid 
seda kilpi tõstetud käppadel. 

Saksa keisririigi valitseja Friedrich II mitmekülgset mõistust huvitasid paljud asjad: küll 
sõjakunst, küll Hellase ja Rooma antiikkirjandus, küll meditsiin, kuid kõige rohkem veetles 
teda Idamaade minevik, selle sajanditevanune tarkus, idamaiste õpetlaste ja poeetide looming. 
Juba nooruses õppis ta selgeks araabia keele. Selles keeles kõneles ta vabalt oma araablastest 
teenijatega, Sitsiilia 

vallutajate järeltulijatega samuti ka araabia õpetlastega, kes olid kutsutud Bagdadist ja Kairost 
keisri asutatud Palermo ülikooli. Kõik üheksa kreeka muusat ja veel kümneski — idamaine — 
oleksid võinud teda oma truuks austajaks pidada. 

Sellel õhtul, jätnud kõrvale riigiasjad, süvenes keiser lemmiktöhe: ta tegeles traktaadi 
«Küttimine taltsutatud jahikullide ja jahipistrikkudega» koostamisega. Selle kõrval lebas laual 
Friedrichi teine, filosoofiline teos «Kolm valeprohvetit: Mooses, Kristus ja Muhamed»2, mille 
eest Rooma paavst pani keisri veel kord, sedapuhku juba kolmandat korda, katoliikliku 
kirikuvande alla. 

Käratult tuli ligi noor pronksnäoline araablane, seljas tumesinine lai mantel, peas kirev turban. 
Käed rinnal ristamisi asetatud, jäi ta lauast kahe sammu kaugusel seisma. 

Friedrich tõstis pea ja lükkas kuklasse sametmütsikese, mis asus lopsakatel blondidel, vaevalt 
märgatavate hõbe-niitidega kiharatel. 

«Mis on juhtunud?» küsis ta araabia keeles. 

Silmavalgeid pööritades kummardas teener ja sosistas salapäraselt: 

«Tunnimees kutsus välja sadakonnaülema, sadakonna-ülem kutsus välja kammerhärra, 
kammerhärra käskis minul, sinu ustaval Osmanil ette kanda sulle, majesteet, et tormist 
hoolimata jõudis siia kalur ja tõi kohale käskjala, vaese dervišina närusid kandva munga, 
kellel on sulle midagi tähtsat edasi anda.» 

«Las kammerhärra Joachim toob selle kulleri siia minu juurde.» 

Araablane, libisedes paljajalu mööda kirsspunast bagdadi vaipa, kadus käratult. 

Keiser tõmbas istmiku alla vasaku jala, milles sireli- - karva siidsukk oli põlve kohalt 
helesinise paelaga kinni seotud, pani kokku teemantsõrmustes siravad käed ja vahtis rahutult 
rasket tumedat nikerdatud ust. 

«Missugune tähtis sõnum?» mõtles ta. «Praegu on kõik sõnumid tähtsad... Rahutu araabia 
sultani röövretk? ... Kuratlik vaenuline väljaastumine raevutsevate piiskoppide poolt, kes 
ässitavad Prantsuse kuningat minu vastu sõtta?... Saksa hertsogite uued mässud?... Ei! 
Seda 

1 Araablased valitsesid Sitsiiliat kaks ja pool sajandit (827—1071). 

p Mõned õpetlased arvavad, et selle poleemilise teose omistamine 

Friedrich Il-le on ebaõige. 

mitte! Sõitis siia venega tormi ajal? Munk hilpharakas? Mulle on praegu kõige tähtsam tatari 
maleva pealetung Trigestumi kaudu Veneetsiale. Just seal on hädaoht! Jvst sean: ligineb 
õudus! Just seal asub must pilv, mis võib mähkida pimedusse, tuhka ja leegitsevate asulate 
suitsu muretu päikesepaistelise Itaalia... Hulkur? Räbalates munk? Kas tõesti sealt?» 
Keiser sättis tangikestega õlilambi tahti. Uks paotus. Sisse tuli ja peatus kammerhärra 
Joachim, seljas sametist vaarikavärvi käisteta kuub, peenike kuldkett kaela ümber... 
Silitades korralikult pöetud labidaku-julist halli habet, ootas ta, kuni tema kannul lipsas tuppa 
mees, seljas pikk must mungarüü ja hakkas, silmad lae poole tõstetud, rutakalt palvet lugema, 
ristimärke tegema. 

«Tule siia!» lausus keiser. Ta nõjatus ettepoole, toetades lõua käele, ja silmitses uurivalt 
lähenevat munka, soovides ära arvata, kuivõrd too usaldust väärib. 

«Teie majesteet!» ütles aupaklikul sametisel häälel kammerhärra, hõbepannaldega punastes 
kingades jalad korralikult koos. «Ma lubasin enesel teid tülitada, sest käskjalg vannub 
kõikväelise nimel, et ta tuli siia ähvardavast tatari sõjaleerist ja tõi tähtsaid teateid.» 
Rabatuna viskus Friedrich tagasi vastu tugitooli korju ja puuris munka terava pilguga: 
«Tere, vend Kristuses!» 

«Hoidku issand jumal palju aastaid meie tarka keisrit Friedrichi!» vastas munk ja kummardus 
sügavalt, kusjuures tuli pealael nähtavale tonsuur ', mida polnud ammu raseeritud. 

«Kes sa oled? Kuidas on su nimi? Kust sa tulid? Räägi nagu pihil, ilma midagi salgamata.» 
Munk seisis rahulikult. Tema nägu oli päikesest mustaks põlenud. Juuksed olid sassis, 
hallisegune habe kasimata. Rinnal rippus vaskketikese otsas suur palmipuust rist. Ta pikk rüü 
oli päikesest ning vihmast luitunud. Paljad jalad viltutallatud ning nööriga kinni seotud 
sandaalides, räbaldunud varrukad ja kurnatud nägu rääkisid pikast ringihulkumisest, kuid 
silmad olid jäänud elavaiks ning leegitsesid palavikulise tulega. 

«Minu nimi on vend Jakob, olen pärit Bolognast. Jumalasulane templiordust. Kõndisin piki 
maailma lõputuid teid, kui Spalato lähedal...» 

1 Tonsuur — raseeritud koht katoliiklike vaimulike pealael. 

«Spalato?!» hüüatas hämmastunud keiser. «Jätka!» 

«Jah, meie suur valitseja! Spalato lähedal võttis tatari ratsanike eelsalk mu kinni. Üks neist 
tahtis mu surmata, kuid, kui ma osutasin sellele ristile rinnal, oma pikkadele juustele ja 
raseerjtud pealaele, siis teine tatarlane kaitses mind ja päästis hukkumisest. Pärast seda, kui 
olin arkaani otsa seotud, lohistasid nad mu oma laagrisse. . .» 

«Tatari laagrisse?» 

«Jah, suur valitseja! . ..» Munk haikkas tuikuma ja kahmas kinni lauaservast. «Andesta mulle 
nõrkuse pärast! Ma olen nälja tõttu kaotanud viimase jõunatukese.» 

Keiser lõi kepikesega vastu araabia pronkskilpi, mis rippus kõrval aluse küljes. Kõlas 
meloodiline heli. Uksele ilmus araablasest teener. 

«Too siia kann kanget veini, leiba, apelsine ja tükk juustu!» 

«Luba, ma istun põrandale?» ütles munk ja laskus vaibale jalakandadele. 

«Vein kinnitab sind sedamaid. Kuid seni, vend Jakob, jutusta edasi, mida sa nägid ning tunda 
said.» 

«See issanda rist kaitses sind!» lausus kammerhärra tähendusrikkalt. 

«Oma suurkhaani käsul peavad tatarlased kõvasti lugu kristlikest jumalateenritest ja 
munkadest, säästavad neid ega tapa.» 

Munk, nähes, et tema jutt hakkas keisrit juba huvitama, asus mõnuga, matsutades, väikeste 
lonksude haaval jooma hõbekruusist teenri poolt toodud veini ja jätkas venitades oma 
jutustust: 

«Mind toimetati tähtsaima tatari keisri laagrisse... » 

«On olemas ainult üks keiser: suursuguseim Rooma keiser!» õiendas kammerhärra. 


«Palun andesta mulle, hulkurile-võhikule! Kuid ma mõtlesin selle all tatari peavalitsejat Batu- 
khaani, kellele on antud ebatavaline piiritu võim kõikide üle.» 

«Ja sa nägid teda?» küsis Friedrich. 

«Mitte üksnes nägin, vaid pääsesin hädavaevalt tema käppade vahelt.» 

«Kuidas see siis toimus?» — Keiser andis kammerhärrale märku, et too mungale veel veini 
kallaks. 

«Tatarlased lohistasid mu mere kaldale, kus künkal, vaipadel, istusid tähtsaimad tatari 
väejuhid. Nende keskel oli Batu-khaan ise, kelle ees kõik saabujad kõhuli langesid.» 

«Kuidas ta välja näeb?» 

«Ta on veel noor, kõhetuvõitu, pruuniks päevitunud, keskmist kasvu, kõõrsilmaline, kiivril 
pikad mustad suled. Kfai ta naerab, siis tulevad nähtavale hambad, teravad ning valged nagu 
hundil. Ja pilguga otsekui puurib igaühe läbi... Tema telgi kõrval — ma jäin nii nõrgaks, isegi 
käed muutusid külmaks — olid mõned puud inimese kõrguselt maha raiutud ja tipud teravaks 
tehtud kui odad. Kui keegi khaani vihastab, pannakse too niisuguse vaia otsa istuma.» 

«Ja sinu juuresolekul pandi ka?» 

«Ei, valitseja, issand päästis mu niisugusest õudsest vaatepildist. Koos minuga tõid tatari 
ratsanikud kohale mitu slaavi mägilast.» 

«Vange?» 

«Jah, valitseja. Need on julged slaavlased. Nad elavad kõige kõrgemates mägedes. Oma 
vastupanuga valmistasid nad tatarlastele palju peavalu, seepärast tassitigi mõned vangid Batu- 
khaani enese juurde. Temagi tahtis vaadata, missugused julged mehed need slaavlased on? Ta 
ise küsitles neid ja tegi ettepaneku tema malevasse astuda. Kuid nood, haavatud, vaeseomaks 
pekstud, veristes sidemetes, ei kohkunud põrmugi ja ütlesid: «Lase meid koju, meie naiste ja 
laste juurde. Teiega, tatarlased, pole meil ühist teed.» Batu-khaan kiitis neid ja käskis igaühele 
kaela riputada medalikese — seda nimetatakse «paitsaaks» — tema nimega. Igaüks, kellel on 
niisugune medalike, on suur mees ja võib minna vabalt läbi kogu tatari maleva ja keegi ei 
julge teda puudutada. . . Kuid viivitamatult pärast seda käskis ta nad hukata.» 

«Ja sina said samuti medalikese?» küsis keiser, kulmud ähvardavalt kokku tõmmatud. 

«Ei, teie majesteet! Minuga oli teisiti...» 

Kammerhärra kallas veel veini, munk aga jätkas apelsini koorides: 

«Tatarlaste juures oli tõlgiks elatanud mees, riides nagu muhameedlikud vaimulikud-mullad, 
seljas vöödiline vai-muükukuub, valge käterätt ümber pea keerutatud. Tal oli pikk ruske 
hallisegune habe. Ta kõneles slaavlastega nende keeles nii hästi, et nood kutsusid teda koguni 
enese juurde tulema ja neile vaimulikuks hakkama. Kuid ruske tõlk puhkes naerma ja ütles, et 
ta on rahul oma teenistusega tatarlaste juures ja midagi paremat pole talle vaja.» 

«Pika ruske habemega?» lausus Friedrich mõtlikult. «Kui vana ta umbkaudselt oli?» 

«Ma arvan, et ta oli kuuekümneaastane, kui mitte rohkem ... Ta viis mu oma telki. . .» 

«Ja hakkas sind üle kuulama? Kuipalju mul vägesid on? Ja sa jutustasid talle?» — Vihaselt 
hüppas keiser jalule. 

«Teie majesteet! Ma ei ütelnud talle mitte midagi, vannun püha neitsi nimel! Ja midagi 
niisugust ta minult ei küsinudki, me rääkisime hoopis teistest asjadest... » 

«Kui sa jahvatasid talle midagi liigset, siis ma pean sinu samuti hukkama. See ju lisab 
tatarlastele julgust Itaaliasse sissetungimiseks!» 

«Hoidku issand! Kuid lubage, teie majesteet, rääkida seda, mille tõttu ja kuidas ma siia teie 
juurde sõitsin.» 

Friedrich rahunes, laskus tugitooli ja hakkas jällegi uurivalt munga nägu silmitsema. Ilmselt 
meeldis mungale väga keisri enese luksuslikus villas vaibal istuda, suurepärast veini juua ja 
apelsine ning viinamarju süüa. 


«Ma tulen nüüd kõige tähtsama asja juurde. See tõlk — tema nimi oli Duda — viis mind oma 
telki. . .» 

«Duda?!» hüüatas keiser. «Pikk, kõhetu, ruske habemega?» 

«Õigus, õigus, teie majesteet!» 

«Räägi rutemini edasi. On ju möödunud nii palju aastaid, kuid tema on siiski veel elus, 
talunud ebatavalisi vapustusi ja kannatusi!» 

Munk jätkas: 

«Tõlk Duda pani mu istuma lambanahkadele ja lausus: «Ma viin su vigastamatult välja tatari 
laagrist, kuid kas suudad sa selle eest täita mu palve?» — «Meeleldi!» vastasin ma. .. «Kui sa 
tahad ära teenida suure autasu, siis mine viivitamatult Trigestumi, sealt Veneetsiasse, siis aga 
hili Sitsiilia saarele, kus ilmu suursuguseima «keisri Friedrichi ette. Katsu talle isiklikult, 
käest kätte, see kiri üle anda. Tee peale aga annan ma sulle peotäe hõbemünte .. .»» 

«Ja kus see kiri siis on?» hüüatas keiser. «Miks sa seda kohe üle ei andnud? Lobisev saatan!» 
Munk hüppas jalule, asus otsima oma avara rõivastuse voltides ja hakkas tuhnima esiteks 
paremas, siis vasakus taskus, seepeale, silmad kohkunult pungis, jätkas ta jällegi sorimist 
värisevate kätega: 

«See oli olemas, vannun hingeõnnistuse nimel! Kuhu ta siis kadus? Tänu kõikväelisele, 
meelde tuli. Ma peitsin selle nartsu sisse, mis vöötab mu püksivärvlit!... » Ja munk tiris 
lagedale ning ulatas laial räpasel peopesal kamalu-täie suuri kreeka pähkleid. 

«Mis, mõtlesid mu üle irvitada või? Mis kiri see on?» 

«Tehke pähklid ettevaatlikult lahti, teie majesteet, ja te leiate nendes mõned lehekesed. Tõlk 
Duda ise keeras need nutsakusse, toppis tühja kesta ja liimis iga pähkli kuuse-vaiguga 
kokku.» 

Keiser puudutas ettevaatlikult pähkleid hoolitsetud sõrmedega, millel särasid helesinised 
sädemeid pilduvad teemandid. Ta silmitses neid igast küljest, võttis siis laualt väikese kinžalli 
ja lõhestas sellega pähklid. Igaühe sisemuses olid tõepoolest paberinutsakukesed. Keiser 
trükis need põlvedel ettevaatlikult siledaks, asetas lauale ja süvenes lugemisse. 

«Mis see on?» mõtles ta. «Araabia kiri?» — Ta hakkas edasi lugema ja veendus, et need olid 
— santa Maria! — ladinakeelsed sõnad, mis araabia tähtedega kirja pandud. Keiser hakkas 
mõistatuslikku kirja ladina tähtedega ümber kirjutama, ja siis sai ta sellest aru. .. 


Kolmas peatükk DUDA ÕIGLASE KIRI 


«Suursuguseim vägev keiser! 

Sulle läkitab tervituse ja soovib sulle pikka iga, heaolu, õnne ning kuulsust sinu endine arst, 
alatiselt ustav domini-kaanlane, araabia maagia ning alkeemia uurija, keda kutsuti «Duda 
Õiglane». 

Ma täitsin täpselt su tahte ja saatsin lahutamatult su kasvandikku Maria Clarmontet 
Petlemmast mere suunas, lootes paigutada noore neitsi sinu poolt kättenäidatud laevale. Öösel 
ründasid mägedes meie karavani araabia röövlid ja tirisid kõik teekäijad oma laagrisse. 
Orjusesse langenute hulgas olime ka meie Mariaga. Araabia keele oskus aitas meid hädast 
välja. Ma kinnitasin röövlitele, et olen muhamedi manatark, filosoof ning ennustaja, Maria 
aga on mu lapselaps, ja et ma häda sunnil, asudes ristisõitjate seas, teesklesin, nagu 
tunnustaksin ma ristiusku. Edukalt araabia sõdalasi ravides, nende haavu kinni sidudes ning 

kokku õmmeldes, ei võtnud ma mingit tasu, ja nad hakkasid minusse suhtuma 
lugupidamisega, mind samuti «Duda Õiglaseks» kutsuma. Hiljem müüdi meid Bagdadisse, 
kus me elasime mitu aastat. 

Nüüd pean ma sulle kurba sõnumit kuulutama. Valmistu rasket hoopi taluma. Sinu kasvandik, 
helge, patuta Maria, igatses sinu järele ja kustus aeglaselt, korrates lakkamatult sinu 


suursuguseimat nime, kuni ta nõrgad huuled sosistasid seda viimast korda. Ta oli nii kõhnaks 
jäänud, et lagunemine, mis järgneb tavaliselt pärast surma, jättis ta peaaegu puudutamata; 
mitu päeva lebas ta kanderaamil, mille ma palmitsesin pilliroogudest oma kätega, üleni 
kaetuna lillede ning aromaatsete rohtudega, otsekui oleks Maria üksnes uinunud, ja ma ei 
julgenud teda mulda sän-gitada. 

Selles majakeses, kus ma elasin, oli kambrike väikese aknaga. Päeval sulgesin ma selle 
luugiga rahutute kärbeste eest, 'öösel aga paistis sellest aknakesest sisse kuu ja heitis nukraid 
hõbedasi kiiri Maria ülikaunile näole . .. Iga öö saatsin ma mööda pisarates, taga nuttes sinu 
kasvandiku varajast surma, kes uskus viimasepäevani, et saabub õnnelik hetk, millal ta 
purjetab laevaga kallisse Sitsiiliasse ja näeb jällegi sind, suursuguseim keiser. 

Päeval, kui Bagdadi kaliif käskis mul teele asuda, saata tema tatari khaani juurde minevat 
saatkonda, palkasin ma vanamehe, ja me kandsime patuta Maria põrmu kalmistule, mis asub 
suure Eufrati jõe kõrgel kaldal. Seal me kaevasime haua üksiku palmi alla. Ma püstitasin 
sellele kitsa kiviplaadi, millele nikerdasin araabia kirjas «Mariam» koos palmioksa 
kujutisega. 

Pärast seda võisin ma rahulikult teele asuda araabia printsi Abd er-Rahmani arstina ning 
kirjutajana. Bagdadi kaliif läkitas printsi saadikuks võimsa tatari kuninga Batu-khaani juurde. 
Koos selle ähvardava väejuhi malevaga, olles araabia printsi teenistuses, jõudsin ma Aadria 
mereni ja Spalato linna lähedal õnnestus mul päästa teibasse pistmisest ning julmast surmast 
head munka, vend Jakobit, ja ta tõotas vandega, et toimetab selle kirja, minu suursuguseim 
käskija ning kaitsja, sinu kõikväelistesse kätesse. Palun autasusta teda teenete ja oma alati 
muutumatu helduse kohaselt. 

Minu tulevik on tume. Ütlen ainult, et, läbides Batu-khaani malevaga nii palju 
põrmupaisatud ning laastatud 

maid, ma nägin põrgut, millest kohutavamat ükski surelik välja ei mõtle. Kui mongolid 
läheksid rooma ja frankide maade peale, siis ujutaksid häda ning veri' kogu maailma üfe. 
Kirja lõpetades võin sulle kuulutada sõnumit, mis teeb rõõmu minu armsale itaalia rahvale: 
ähvardav Batu-khaan teatas täna araabia printsile, et ta paneb seisma oma sõjakäigu läände ja 
pöörab maleva tagasi oma sõjaleeri Itili suudmel. 

Ma olen õnnelik, kui see kiri jõuab sinu läbitungiva pilgu ette ja ma osutun esimeseks, kes 
kuulutab rõõmusõnumtt, et rahulikule Itaaliale lähenenud sõja tulekahju peatus selle maa 
piiridel. Ma tahaksin uuesti külastada oma kallist kodumaad ja üles märkida vastupidavatele 
lehtedele kõik, mida ma nägin ja läbi elasin Idamaades, kuid mu tulevik on kõrgeima kätes.» 
Keiser laskus vastu tugitooli korju. Tema silmad ekslesid, näol olid pisarad. Kammerhärra 
seisis liikumatult, oodates korraldusi. 

«Erakordse tähtsusega teated! Mulle ustav inimene teatab, et tatarlased peatusid ja pöörduvad 
tagasi, selles pole enam kahtlust. . .» 

«Oo santa Maria!» hüüatas kammerhärra ja lõi hardalt risti ette. 

«Kui seda teadet kinnitab Trigestumi asehalduri ettekanne, siis tähendab see, et mässava tatari 
mere ähvardav kõrglaine veeres meie piirideni ja tulvas siis tagasi oma metsikutesse, 
barbaarsetesse steppidesse... Mis peatas tatarlased? Praegu on see lahendamata mõistatus! 
Nad võisid ju tule ja mõõgaga kogu Itaalia, Prantsusmaa, Hispaania läbi käia ja kõikjal oma 
võimu terveteks aastatuhandeteks jalule seada, maksma panna paganliku religiooni ja metsiku 
Tšingis-khaani kohutavad seadused . .. Sellele mungast käskjalale tasun ma hästi.» 

Munk aga lebas külili vaibal, käsi karvase pea alla pandud, norskas ning nohises ... Keiser 
pani saadud lehekesed hoolikalt kokku ja peitis need pärlmutterlaekasse, mille võttis 
lauasahtlist. 

Seepeale lõi ta kepikesega vastu pronkskilpi ja lausus sisseastunud araablasest teenrile: 
«Ütle feluki tüürimehele, et ma lükkan edasi oma sõidu Egiptusesse.» 


e 


- 
CAA 


AB 


l 
—d 
LN 


(inntsittstirtisijamik a 
KOLMETEISTKÜMNES OSA =<SI> 


Kolmeteistkümnes OSA SÕJAKÄIGU LÕPP 


Esimene peatükk VESTLUS DOONAU KALDAL 


(Hadži Rahuni — «Reisiraamatust») 

«Varsti lõpeb mu reisiraamat, millest ma kunagi ei lahkunud: ei päeval, kui ma ratsu turjal 
istudes hoidsin «eda reisipaunas, ega öösel, kui ma panin sellele väsinud pea, embasin seda 
padja asemel. Praegu on jäänud raamatusse väga vähe puhtaid lehti. Nendele panen ma kirja 
tänase vestluse oma kunagise endise õpilasega, nüüdse paljude tema poolt alistatud maade 
valitsejaga. 

Batu-khaani käsule alludes pöördus kogu mongoli malev tagasi, jätnud Trigestumi puutumata. 
Malev ületas Doonau purustatud linnade-kaksikute Buda ja Pesti juures ja, läbides madjari 
stepi pusta, jäi puhkama Bulgaaria piiri ääres. 

Sellel ratsudele mõnusal rohelisel tasandikul pani džihangir toime oma kõvasti hõrenenud 
vägede ülevaatuse, korraldas kõikjalt siiasaabunuile sõjalisi mänge lahingutes langenute auks, 
ja siinsamas teeb ta homme teatavaks oma tahte: kuhupoole võtab edasise suuna tatari hord. 
Väljudes telgist täna õhtu eel pani Sain-khaan mu enese kõrvale istuma hoogsalt voolava 
Doonau jõe kaldale selles kohas, kus jõgi kaljude pihtide vahelt välja paiskub, käänaku teeb ja 
siis rahulikult ipäikese tõusu suunas mere poole suundub. 

Meiega oli üksnes khaan Arapša, kes jõudis hiljuti siia ja jutustas palju tähtsat Novgorodi 
Iskendrist, tema maast ja malevast. 

Vastasasuval kaldal laius Bulgaaria, viljarikas tasandik, millel paistsid niidud ja väikesed 
metsasalud. See oli tühi: tatari vägesid kartes oli elanikkond läinud sisemaale. Ainult kaks- 
kolm korda tulid kauguses nähtavale lühikeste odadega bulgaaria ratsanikud. 

Arapša poole pöördudes küsis Batu-khaan: 

«Võib-olla oled juba sinagi kuulnud nurinat: mispärast ei sõtku me nüüd puruks teel asuvat 
väikest Bulgaaria kuningriiki? Me oleme tugevad, meile ei maksa midagi selle rahva 
purakstallamine meie ratsude kapjade abil! Las kõik mõtlevad nõnda, kuid teile kahele võin 
ma usaldada saladuse: ma ei või enam läkitada oma bagature «pilvetagusesse sõjaväkke»! 
Varsti läheme me jällegi läbi urussuutide maa. Kuid äkki varitseb meid seal Novgorodi 


Iskender ja annab oma võidu poolest kuulsate družiinadega hoobi mu kõvasti nõrgenenud 
malevale ja võtab meilt ära kõik meie poolt vallutatud sõjasaagi ja vangid? Ei! Me ei. hakka 
bulgaar-lasi rüüstama, ei hakka aega viitma! Kiiremini koju, Ketši-Saraisse! Kuid sina, mu 
truu Arapša, sõidad tagasi Novgorodi Iskendri juurde. Loodan, et see pole veel hilja. Jälgi 
teda, teata mulle kõigest. Ma käsin tal Ketši-Saraisse tulla! Ma ise tahan näha teda, rääkida 
temaga. Sa jutustasid temast palju väärtuslikku: see vaenlane on hädaohtlik, tugev, arukas. . 
» 

Me rääkisime veel kaua sellel õhtul Batu-khaaniga. Tema käskis mul järgmisel päeval ühe 
tema sõjasalgaga ette sõita, et rõõmustada Julduz-hatunit sõnumiga tema käskija peatsest 
tagasijõudmisest sõjakäigult. 

Niisiis läheneb päev, millal ma lakkan pilliroosule otsaga ritta lükkimast jutustuse sõnu 
nendest vapustavatest 

sündmustest, lahingutest, linnade purustamisest ja vere- ning silmaveeojadest, mille 
tahtmatuks tunnistajaks saatus mu tegi. 

Kuid ma püüan lühidalt rääkida nende ebatavaliste inimeste saatusest, kellest mul tuli 
lahkuda. 

Batu-khaani loal ületas Jessun-Nohai oma «mürgeldajatega» Doonau, et ühineda Bulgaaria 
tsaari vägedega. Ta viis enesega kaasa Rumi kuningatütre Daphne, kes järgnes talle 
kannatlikult ning mehiselt sõjakäigu ajal, ja arstikunsti tundes päästis Kõjuvi vallutamisel 
haavata saanud Noh äi elu. Daphne tõotas Nohaid aidata Bütsantsi pealinna tungimisel. 
Üheskoos nendega lahkus ka kaliifi saadik Abd er-Rah-man, kelle mehine üllameelsus päästis 
mitugi elu Batu-khaani tarbetu julmuse käest. Tema suundus Bagdadisse, tagasi oma kaliifi 
juurde, et hoiatada viimast selle eest, mis otsekui orkaan võib ootamatult paiskuda ka tema 
õitsvatele maadele. Olen rõõmus, et ennustus, mida kuulutas sellele vaprale noormehele 
loitsija Itili jõe kaldal ja mida ta sõjakäigu ajal sageli meenutas, jäigi niimoodi täitumata. 
Samuti hülgas meid kangekaelne suur atalõk Subudai-bagatur, kes ei leppinud sellega, et tema 
kasvandik ning õpilane loobus minekust «viimase mereni».- 

Veel varem lahkus meie juurest ka Duda Õiglane, inimene-mõistatus: hoolimata sõprusest 
ning pidevast suhtlemisest temaga, ei tea ma ikkagi, keda ta toeliselt teenis ja kuhupoole ta 
nüüd oma sammud seadis. 

Õnnelik on rändaja, kes pärast pikki ringihulkumisi näeb viimaks kauguses tõotatud Meka 
piirjooni!» 


Teine peatükk KUIDAS LÕI SÄRAMA JULDUZ-HATUNI TÄHT 


(Hadži Rahimi — «Reisiraamatust») 

«... Ma pean kirjutama' sellest ootamatust ning vapustavast, mis mind tabas, kui ma jõudsin 
tagasi Ketši-Saraisse. Tolm kattis mu rõivaid, mu habet ja mu kannatlikku väsinud teldrit. 
Kui jõudsin teisele kaldale suure venega, mida sõudsid kaksteist raudahelatega pinkide külge 
needitud aerumeest, pesin ma suure Itili veega oma käsi ja nägu ja tänasin 

kõikväelist ning kõiketeadjat, kes hoidis mind tervena sellel ebatavalisel sõjakäigul 
«õhtupoolsete maade» peale ja laskis mul jällegi näha võitluses taltsutamatu ning täitmatu 
Batu-khaani noort ehitatavat pealinna. 

Kaugel künkal tulid nähtavale «kuldse majakese» kentsakad äärjooned. Seal ootas tatari 
valitseja tagasitulekut tema truu elukaaslane, andunud ning leebe Julduz-hatun. Piki veerjat 
jõekallast oli kerkinud meie äraoleku ajal palju osmikuid ning majakesi, mis savist 
valmistatud ja pillirookatustega kaetud. Nendes elasid kaupmehed ja käsitöölised, kes 
mitmesugustest maadest siia saabunud. Kõikjal lonkisid väsinud kõnnakuga mitmesugused 


vangid, sageli kandsid nad üksnes armetuid räbalaid, paljudel olid raudahelad paljaste jalgade 
ümber. 

Aeglaselt läksin ma mööda liivaluite nõlva ülespoole, vedades ratsuteidpidi oma hobust. 
Kuigi vaprale mehele on kõige väärikamaks kohaks õilsa ratsu sadul, ent mina, derviš, 
eelistan siiski rasvalambi kõrval vaibal istumist ja targa raamatuga vestlemist. Ma 
rõõmustasin, tundes jalgade all kindlat, mulle juba kalliks muutunud noore linna maapinda, 
ega aimanud ette toda kohutavat häda, mis mind ootas. 

Kaks tunnimeest, kes istusid «kuldse majakese» värava juures, mängisid täringuid. Kui nad 
mind nägid, hüppasid nad jalule, jooksid mulle vastu ja suudlesid mu mantliääri Pead 
vangutades tõstsid nad käed kord üles, kord tagusid endale vastu nägu: 

«Häda! Häda! Põletav häda Sain-khaanile! Suur häda meile kõigile!» 

«Rääkige kiiremini, mis on juhtunud?» 

«Ära sa ainult karista meid selle eest, et me esimestena teatasime sulle «musta sõnumi».» 
«Ärge kartke, rääkige julgelt!» 

«Meie head emandat Julduz-hatunit pole enam!» 

Kui tunnimehed olid! seda ütelnud, sööstsid nad värava juurde, võtsid kätte oma odad ja jäid 
seisma kahel pool sissepääsu, liikumatult tikksirgetena, nagu see on kohane valvepostil 
seisvatele sõdalastele. 

«Abdulla! Sadõk! Nobedamalt siia!» karjus üks. 

Värav avanes. Sealt jooksid välja teenrid, võtsid vastu mu ratsu, ent mina, hämmeldununa, 
mõistmata, mis on juhtunud ja mispärast, läksin majja, hakkasin mööda kurbuse treppi üles 
minema ... 

Valge kirst siledakshööveldatud laudadest. Selles lebab värvilistel siidpatjadel tema. Kerge 
mustriline siidrõivastus. Väikesed kitsad käed rinnal kokku pandud. Ühes käes mõned värsked 
lilled. Ma kardan silmi tõsta, et heita pilku tuttavale, mulle nii kallile näole. Kui palju aastaid 
armastasin ma teda lootusetult; nägin teda esmakordselt tütarlapsena, kui ta tõi' mulle piima ja 
kakukesi. Iialgi ei rääkinud ma talle oma (piiritust armastusest, ei näidanud isegi mitte 
millegagi välja, et ta on mulle elu, kogu elurõõm, kogu mu elu mõte. 

Teisel pool kirstu istub vaibal valgesse mustrilisse «kurbuse sõbasse» mähkunud hiinlanna 1 
La-he. Kunagi kaotas ta mehe ja kõik omä lapsed . . . Nüüd jäi ta ilma oma viimasest 
kiindumusest. Ta istub nagu elutu, meenutades hiina puuslikku, pilk langetatud oma kätele, 
mis sõrmitsevad tumepunaseid granaatpalvehelmeid. Lausumata mulle ühtegi tervitussõna 
sosistab ta vaikselt: 

«Kirstu valmistas oma kätega meie tark sõber, losside ehitaja Li Tung-po. Ta sõitis siia hiljuti, 
kaks päeva enne meie kalli lõokese hukkumist. Tähelepanelikult ning ahnelt kuulas Julduz- 
hatun tema jutustust sõjaretkest. Teda rõõmustasid vähe Li Tung-po poolt toodud kingitused, 
mida Batu-khaan ise saatnud. Nende seast andis ta mulle jalamaid need granaatpalvehelmed, 
otsekui ette aimates, et need kivid, mis sarnanevad veretilkadega, tuletavad mulle alati meelde 
mu muret. Ta oli eriti vapustatud, kui ettevaatamatu Li Tung-po jutustas, et koos khaan 
Paidariga hukkus ka mu emanda kasuvend Mussuk. «Kuhu ta maeti?» küsis mu lumivalgeks 
kahvatunud käskijanna. «Tema keha põletati tuleriidal koos khaan Paidari ja teiste langenud 
sõdalaste surnukehadega,» vastas Li Tung-po. «Kogu meie kuulsusrikas malev sõitis kolm 
korda ümber tuleriida ja laulis langenud bagaturidele sõjakaid austus- ja leinalaule.» 

Pärast seda jutustust Julduz-hatun otsekui kivistus. Kogu aja, nii päeval kui ka õhtul, istus ta 
sõnatult toanurgas ja sageli nuttis vaikselt. Nii kurvana nägin ma teda üksnes pärast seda, kui 
suri mürgitatuna ta väike poeg, keda Batu-khaan nii soovis ning ootas. Ta ei tahtnud kedagi 
vastu võtta. Kuid just siis tulid tema juurde Sain-khaani kaks naist — muidugi selleks, et näha 
murest murtud Julduz-hatunit ja sellest rõõmu tunda. Nad tõid viinamarju, õunu ja magusaid 
meekakukesi. Ma sosistasin oma 

emandale, et ta neid kingitusi ei sööks. Tema vastas mulle: «Nüüd on see mulle ükskõik.» 
Khaanttarid lahkusid peagi, Julduz-hatunil aga algasid valud, otsekui pärast mürgitamist. Ta 
oigas, viskles ja jäi pikkamisi nõrgemaks. Siia-jooksnud arstid ja tähetargad ei suutnud mingit 
abi anda, sind aga, Hadži-Rahim, polnud siis siin. Ja varsti...» pisaraid neelates osutas 
hiinlanna Julduz-hatuni kehale. 

Ma heitsin pilgu kadunukese, oma unistuse, oma hulkurielu rõõmu näole. Tavaliselt õrnad 
ning lahked näojooned ja heasüdamlik naeratus olid nüüd kadunud: nägu oli majesteetlik, 
karm ning rahulik. Tumedad peened kulmud olid kergelt kaares. Ta näis olevat nii kaugel 
sellest kõigest, mis ta maa peale jättis. Ma tahtsin ja palusin oma hinges kirglikult, et tema 
ripsmed võpatuksid ja paotuk-sid hetkeks ta alati nõiduslikud silmad... 

Mulle näis, et ta ütles mulle sõnatult: «Vaata mind viimast korda. Ma lendan kaugele 
Plejaadide tähekogusse. Millal me kohtume — ei tea, kuid see sõltub sinust, seal ootan ma 
sind .. .» 

Nõnda viirastus mulle, nõnda meeletu olin ma. Mu pea käis ringi. Kas tõesti hakkaks ta mind 
ootama? 

Sisse tuli Li Tung-po. Me embasine teineteist nagu vanad sõbrad ja meie mõlemate silmades 
läikisid pisarad. Ühine mure sidus meid veel rohkem. 

Me hakkasime kolmekesi vaikselt arutama mida teha. Kuhu ja kuidas matta Julduz-hatunit? 
Sest oli ta ju kõigest tšingisiidist suurkhaani liignaine, ehkki ta tähendas Batu-khaanile 
rohkem kui viimase kõik naised ühtekokku. 

Tark hiinlanna 1 La-he tegi järgmise ettepaneku: 

«Minu kaugel kodumaal, Hiinas, on niisugune komme: Hiina keiser, kes soovib austada oma 
armastatu mälestust, matab ta lossi aeda, kus armastatu elas. Hauale püstitatakse 
mälestusmärk marmorist või põllukivist. Kutsuge ainult kõige lähemad sõbrad ja matame 
meie väikese emanda keha siiasamasse, sellesse väikesesse, kuid veetlevasse lossiaeda. 
Kindlasti leidub ka osav kujur, kes raiub valgele hauakivile murtud lille kujutise ja selle 
kohale tähe — Julduzi.» 

Li Tung-po kiitis väga hiinlanna ettepanekut ja ütles, et ta ei loovuta seda tööd kellelegi, vaid 
teeb ise valmis niisuguse mälestusmärgi Batu-khaani kohalejõudmise ajaks. 

Täna päikeseloojakul matsime me oma väikese emanda Julduz-hatuni keha oivalisse aeda, 
kus ta nii palju aega 

veetis. Pärast kurva talituse lõppu jäin ma üksi. Saabuva õhtu hardas vaikuses lendas minu 
vaimusilma eest mööda kogu mu pikk rändurielu, elu ilma armastuseta, ilma õnneta. Kus 
leida lohutust? Ma tõstsin pilgu juba tuhmiks lööva taeva poole ja nägin üksikut eredat tähte. 
Ja ma mõtlesin, et see on teise maailma siirdunud Julduz-hatuni hing, kes saatis mulle oma 
kauge tervituse .. . Kuid kes suudab lahendada universumi saladusi? 

Niisuguse kurva ülestähenduse pidin ma kandma oma «Reisiraamatusse» koos Batu-khaani 
võiduka maleva sõjakäikude kirjeldusega.» 


Kolmas peatükk BATU-KHAANI ÄREVAD MÕTTED 


(Hadži  Rahimi = «Reisiraamatust») 

«Kui me teada saime, et Batu-khaan läheneb Ketši-Saraile, ei tahtnud keegi «mustaks 
sõnumitoojaks» olla ja talle Julduz-hatuni surmast teatada, kuid mina pakkusin end seda 
tegema. Vastu tavalist kommet ei tapnud ta mind, kuid ei küsinud ka mitte midagi, ja ehkki ta 
muutus veelgi mõtlikumaks ning sõnakehvemaks, oli näha, et talle valmistas muret miski 
muu. 

Mõne päeva pärast kutsus ta mu enese juurde ja ütles: 


«Mind tabas uus meelehärm. Ma otsustasin järele katsuda, kuidas läheb mu pojal Sartakil 
sõjaasjanduse õppimine. Teda ette hoiatamata lähenesin ma tollele telkide rõngale, mille 
keskel asub tema jurta. 

Ma nõudsin, et isegi sõjakäigul, peatumiste ajal, vestleks Sartak hommikuti tema juurde 
määratud hiina õpetlasega ja jätkaks nüüd seda tegevust, õppides selgeks õpetlase kasuliku 
raamatu «Reeglid väejuhile ehk kunst võita». Selle õpetlase-sõdalase saatis mulle hiinlaste 
keisririigist, veel enne sõjakäigu algust «õhtupoolsete maade» peale, mongoli maleva vasaku 
tiiva ülem Muhuli. 

Ma läksin käratult Sartaki telgi juurde, hoidsin käe kinni turgaudil, kes tahtis ukse-eesriiet 
tagasi paisata, ja hakkasin pealt kuulama. Telgist ulatusid kõrvu vaiksed hääled. Räägiti 
sosinal, kuid ma taipasin, et seal loitsiti! Mulle tundmatu kähisev hääl kõneles: «See on 
kallihinna- 

314 

line pulber, mis pühast Mekast siia toodud. Seda tuleb segada pulbriga, mis on valmistatud 
peeneks tambitud nalikhiirtest, valge tuvi südamest ja seitsmest mustast skorpionist. Kogu see 
segu tuleb raputada raudpannile ja aeglaselt tulel küpsetada. Pärast seda omandab see nõia- 
väe kõikide su vaenlaste vastu ... ja nad hukkuvad .. .» 

Ma astusin telki. Sartak istus lõkke ees, millel kolmjalgsel alusel kuumenes pann. Minu poja 
kõrval istus muhameedlane, Muhamedi järeltulija, otsustades tema pea ümber mässitud 
rohelise turbani järgi. Mind nähes muutusid mõlemad õudusest soolasambaiks. 

Vana sõjakunsti õpetaja lebas seal läheduses vaibal, tema kõrval seisis savikann ja ilus 
portselantassike veiniga. 

Kinnisilmi jorutas ta: «Kõik on ülikaunis, nii tütarlapse siluett künkal päikese loojumise 
tunnil kui ka pajuokste vari, mis langes teerööpale . . .» 

Vaikides vahtisid Sartak ja muhameedlane mind pärani silmi. Pannilt tõusis uimastavat 
suitsu. 

Ma küsisin muhameedlaselt: 

«Mida su loitsimine täna ennustas?» 

Jalamaid hakkas ta kiiresti ning kindlalt kõnelema: 

«Ennustas, et khaan Sartakit ootab kahtlematult pikk ning kuulsusrikas valitsusaeg.» 

«Ja mida sulle ennustati, kõiketeadev muhameedlane?» 

Loitsija vastas kogeldes: 

«Mulle? Jah, mulle ennustati, et ma saan sinu armastatuimaks õukonnaarstiks ning 
tähetargaks paljudeks aastateks, ja sinu heldusest hellitatuna on mul pikk õnnelik elu, nii et 
ma näen lapselapsi ja lapselapselapsi.» 

«Sina asud ennustama seda, mis juhtub paljude aastate pärast, ise aga ei näe ette sedagi, mis 
juhtub sinuga täna, jalamaid. Tähendab, sinu ennustused on valed ja neid pole kellelgi vaja. 
Täna raiutakse su pea maha. Turgaudid! Viige see valetaja ning petis minu venna Berke- 
khaani juurde ja ütelge, et ma annan talle üle mulle tarbetu loitsija piitsutamise ning 
arveteõiendamise jaoks. Khaan Berke armastab muhameedlasi ja on neist alati ümbritsetud.» 
Batu-khaan silmitses mind teraselt. Siis jätkas: 

«Nõnda ma käskisin. Ütle mulle nüüd, teadmiste poolest rikas Hadži Rahim, kas ma toimisin 
õigesti?» 

«Mida võin ütelda mina, vagel, kes roomab mööda võimsa puu oksa, kartes, et iga 
möödalendav lind mu alla 

kugistab. Kuid siiski tuletan ma sulle meelde, mida oleks öelnud ja kuidas toiminud su tark 
vanaisa, Püha Valitseja! Kas ütelda?» «Räägi!» 


«Sind ümbritsevad muhameedlased. Kuid sinu ustavaks peatoeks pole ju nemad, vaid sinu 
hõimlased, mongolid Gobist, Kerulenilt, Ononilt ja Hinganist. Ühe mongoli kohta tuleb 
kümme, isegi kakskümmend kõptšakki.» 

«Sa räägid mulle seda, mida ma tean ammu, kuid mjna tahan teada muud: kui ma täna suren, 
ületades ratsu turjal Itili, kes asub minu kohale? Mu poeg Sartak? Ma ei usalda ja samal ajal 
kadestan russide vürsti Suzdali Jaroslavl. Ta püüab kõigest jõust minu poolt puruks litsutud 
vürstkondi ellu äratada ning tugevdada. Kõige rohkem aga kadestan ma teda seepärast, et tal 
on niisugune poeg nagu noor Iskender, kes on saavutanud juba rea võite ja jätkab isa 
hoolitsust oma maa õitseleviimiseks ning tugevdamiseks. Mina muidugi ei luba seda ja katsun 
urussuute puruks muserdada, et hoida neid nagu märakarja, keda ma lüpsta võin. Kuid .. .» 
Batu-khaan vajus mõttesse ja osutas käega itta, mongoli steppide poole: 

«Kas lööb seal õitsele Sinise Hordi tulevane majesteet-likkus või selja taga, nendes maades, 
mis ma just äsja purustasin?» 

Ma tähendasin ettevaatlikult: 

«Kui sa otsid tõelist majesteetlikkuse siis peab see olema kõikjal, mitte aga ainult ühel pool.» 
«Kuid kellele jääb see majesteetlikkus? Kes saab mu järglaseks? Kes suudab kindlalt hoida 
mu vanaisa ähvardavat buntšukki? Sartak? Ta pole seniajani ühestki lahingust osa võtnud. 
Turgaudid varjasid teda, et ükski vaenulikust käest lastud nool temani ei lendaks. Kuid Nov- 
gorodi Iskender, nagu mulle jutustas Arapša, tormab ise pidevalt lahingumöllu ja saavutab 
isegi väikese väega ootamatuid võite... Ma lootsin veel, et kui jõuan tagasi Ketši-Saraisse, 
võtab mind siin vastu Julduz-hatun. Oma õrnadel kätel ulatab ta mulle troonipärija, 
samasuguse bagaturi, nagu oli mu isa Džutši või sinu lemmik Iskender Kahesarveline. Kuid 
jällegi jooksid mu lootused liiva. Salavaenlased, Gujuk-khaani poolehoidjad, hukutasid mu 
troonipärija ja ta ema. Ärgu arvaku, et neil õnnestub minema lipsata mu halastamatu 
kättemaksu eest! Ma eiunusta 

midagi! Ma otsin nad veel üles ja käsin elusalt ära keeta!» 

Minu hinges põimuvad praegu suured kavatsused ning põletav nukrus. Me läheme täna uuesti 
Sartaki telki ja katsume seal järele: võib-olla vaidleb Sartak oma sõjalise õpetajaga, kaaludes 
uusi julgeid sõjakäike? Ah, kui õnnelik ma oleksin, kui veenduksin, et eksin, et Sartakis 
tugevneb tõeline sõdalane ja väejuht!.. .» 

Me istusime veel tükk aega, meenutades sõjakaaslasi, kes langesid sellel retkel «õhtupoolsete 
maade» peale ja kes ei saanud enam näha armsaid steppe ega nende keskele ehitatavat Ketši- 
Saraid. Me rääkisime palju ka leebest Julduz-hatunist, kelle õrnad laulud ja targad nõuanded 
kaunistasid varem meie õhtuid «kuldses majakeses». 

Pimenes juba, kui Batu-khaan suundus koos minuga välja uurima, kuidas edeneb ta pojal 
tegelemine sõjaasjandusega. Sartaki jurta ees seisid kolm meest, ja kui nad meid nägid, 
langesid kõik põlvili: meie valitseja vend Berke-khaan, surma mõistetud loitsija- 
muhameedlane ja timukas «viha mõõk». 

Batu-khaan tõstis venna jalule, ja lakkus ta põske: «Tean, mida sa nüüd paluma hakkad. Võta 
see petis endale ja kuula tema valelikke ennustusi! Kuid pea meeles: täna tahtis ta oma 
võlupulbriga mind mürgitada, homme aga valmistab ta mürgi võib-olla sinu jaoks. Muidugi 
teeb ta seda ju kellegi ässitusel. Katsu teada saada, kes on ta isand, kes tõukab teda sellele. Ja 
ärgu ta ise unustagu, et meie telkide läheduses on maasse torgatud teritatud vaiad ja ühe otsas 
neist võib ta oma lõpu leida.» 

Me läksime telki. Hiinlane istus lõkke juures. Tema kõrval põles alusel rasvalamp. Sartak, 
põdur ja kõhn, tuli aupaklikult isa juurde, ootas, kuni too tal nägu silitas. Seepeale võtsime me 
mahapandud patjadel istet. Hiinlane tõmbas enese ees lahti käsikirjarullid. Seal oli jooniseid, 
mis kujutasid võõramaistes rõivastes sõdalasi ja meile võõraid relvi. Oli ka kindluste ja 
mullakantside jooniseid. Hiinlasega olin ma varem kohtunud ja temaga mitu korda vestelnud. 


Ta oli juba vana, hõreda halli kitsehabemega, väga kurnatud šafrankollase näoga — 
ülemäärase hašiši tarvitamise tagajärg. Ta meelitas ka mind oma vahendit proovima, mis tema 
sõnade järgi lohutab kõikides eluviletsustes, võimaldab teises maailmas viibida, vana-aja 
kõige kuulsamate inimestega vestelda ja ebatavalisi rõõme tunnetada. 

Kuid ta käed värisesid lakkamatult, ja ma ei tahtnud tema sarnaselt oma tahet ning 
vaimuselgust kaotada. Batu-khaan lausus Sartakile: 

«Kuula mind, mu poeg. Nagu mulle palju kordi jutustas mu isa, pidi kunagi su vanavanaema 
Mongoolia steppides ringi uitama. Teda ajasid taga neetud keraiidid, ja üksnes tänu tema 
hundikavalusele ning visadusele pääses ta vangipõlvest ning hukkumisest. Niisugusel 
raskel ajal sündis tal teel poisslaps, minu auväärt isa Džutši. Vanavanaemal polnud last 
millegi sisse mähkida, et teda hammustava pakase käest päästa, seepärast määris ta lapse 
üleni taignaga kokku ja üksnes seetõttu tõita poisi vigastamatult oma rändlaagrisse. 
Niisugustes kohutavates nälja ning puuduse katsumustes võrsus su vanaisa. Sina aga 
sündisid  siidpatjadel ja sind mähiti sooblinahksetesse mähkmetesse. Kas suudad 
sa saada tugevaks karastatud sõdalaseks, kartmatuks bagaturiks? Ma määrasin sinu 
juurde kõige õpetatuma hiinlase, kes tunneb endisaegsete suurte vallutajate kõiki kavalusi, 
kogu sõjakunsti. Kas sa õpid seda tema juures? Kasta teeb sulle selgeks kõik, mida sa 
pead ja tahad teada?» 

«Ma püüan kõigest aru saada,» sosistas Sartak aupaklikult. «Kuid sinu lahingud, sinu võidud 
õpetasid mind palju rohkem kui kõik tema poolt räägitu.» 

«Las sinu õpetaja jutustab mulle nüüd sõjakunstist, mina aga kuulan: võib-olla osutub see 
mullegi kasulikuks.» 

Hiinlane pani peopesad kokku ja vibutas neid mitu korda Sain-khaani suunas, siis hakkas 
jutustama vigases mongoli keeles, mille oli ära õppinud, viibides hulk aastaid mongolite 
juures vangipõlves: 

«Kõige kuulsamad ning targemad hiina õpetlased, kes on kirjutanud tähtsaid teoseid, rääkisid, 
et sõjas on peamised reeglid väejuhi jaoks: kavalus, leidlikkus ja pettus ...» 

«Targad reeglid!» tähendas Batu-khaan. «Kuid sellest on veel vähe!» 

«Kõik kuulsad hiina väejuhid paistsid silma, just nende omaduste poolest. Sõjasalga 
peareegliks on — petta, kiiresti teise kohta liikuda, vastast eksitusse viia. Seepärast, kui oled 
tugev — näi nõrgana, kui oled võitlusvõimeline — näi võitlusvõimetuna, kui sa oled 
vaenlasele lähedal — tee nagu oleksid sa temast kaugel, ja kui oled kaugel — näita välja, 
nagu oleksid lähedal. . .» 

Batu-khaan kuulas tähelepanelikult = hiinlasest õpetaja edasisi seletusi ja lausus viimaks: 
Ja seda kõike on vaja, et suureks väejuhiks saada? Sa pole sõjakunsti õpetaja, vaid pime 
nahkhiir!» 

Ta kõõritas Sartakit: too istus, suu poollahti, silmad unised. 

Batu-khaan tõusis püsti. Hiina õpetaja katkestas oma kõne ja tegi mitu kummardust. Me 
väljusime telgist. Meie kohal laotus tähevaip. Ümberringi, nii lähedal kui ka kaugel, vilkusid 
lõkete tulukesed. Batu-khaan lausus: 

«Sa näed nüüd, kas võib mu pojast kasvada tõeline džihangir, kes valitseb rahvaid... Keda 
uskuda? Kellele, kelle raudsetele õlgadele asetan ma osa oma muredest? Hiljuti läksime me 
läbi urussuutide maa. Ma ei usalda seda suurt hõimu, kes paindub nõtke puuna, kuid ei murdu. 
Ma hävitasin neid armutult, kuid mulle teatatakse, et nad tõstavad jälle pead, et nad ehitavad, 
koguvad sõjasalku. Ma kaotasin nende maal liiga palju oma paremaid sõda-lasi, lootes 
urussuute igaveseks puruks tallata. Mis sellest, et ma hävitasin ja põletasin Kõjuvi! Ma 
kandsin seal tohutu suuri, asendamatuid kaotusi. Kõjuvit pole enam. Rikkaima pealinna 
asemel on mägi, mida katavad nii paljud laibad, et meie, võitmatud vallutajad, ei suutnud täita 


oma püha kohust — püstitada tuleriit lahingus langenutele. Kõjuvi künkaid katavad kümned 
tuhanded laibad, kus on segamini sõdalased, nii meie omad kui urus-suudid, koos nende 
naiste ja lastega, kes võitlesid viimse hingetõmbeni ... 

Nüüd tahan ma laiendada ning tugevdada minu poolt loodud Taevase Hordi kuningriigi 
pealinna Ketši-Saraid. Vangide seast, keda ma võtsin Kõjuvis ja teistes urussuutide linnades, 
käskisin ma eraldada need, keda nad nimetavad «meistermeesteks». Need inimesed tunnevad 
igasuguseid käsitöid ja võivad meile kasulikud olla. 

Mind kutsutakse mu kaugele kodumaale, Kara-Korumisse, kõikide mongolite uue 
suurkagaani valimistele, kuid sinna ma ei sõida. Mu! on uus kodumaa, ja seda kuningriiki 
hoian ma kõvasti oma rusikas. Ja isegi siis, kui mind kurultail valitaks suurkagaaniks, loobun 
ma sellest aust ja soovitan enese asemele valida oma julge ning õiglase venna, khaan Mengu. 
Kuid ma näen ette, et kurultail alistuvad kõik võimsa lese — valitsejanna Turakina — soovile 
ja valivad tema poja, õela khaani Gujuki, kes kuhugi 

ei kõlba. Kuid see on nende asi! Kogu mu vägevus on nüüd siin, Dešt-i-Kõptšaki steppides. Ja 
ma mõtisklen selle üle, mis saab minu poolt loodud kuningriigist pärast minu äraminekut 
Püha Valitseja pilvetagustesse vägedesse? Kas on mu poeg Sartak suuteline ratsuteid 
pingutama ja vägevat mongoli ratsut tagajalgadele püsti tõmbama? Kelle raudne käsi hoiab 
kinni ning säilitab meile need minu poolt vallutatud tohutu suured maad? Kellele ma need üle 
annan? Sõjakäigul jättis mu maha salakaval Gujuk-khaan — See on hea! Kuid minu juurest 
lahkus nii too, kes mind kasvatas, vana Subudai-bagatur, kui ka too, keda kasvatasin mina, 
lootes, et temast saab mu ustav tugi ning abiline — noor Jessun-Nohai. Eile ütlesid sa mulle, 
et ka sina lahkud mu juurest... Ja lisaks sellele seisab veel püsiva häiriva varjuna põhjas noor 
Novgorodi vürst Iskender. Järsku tuleb ta siia oma malevaga? Need mõtted piinavad mind 
päeval ja ööl. Kuid nendest ei tohi mitte ükski inimene teada. Tumedana ning rahutuna 
paistab mulle mu kuningriigi tulevik .. .» 

See oli mu viimane vestlus Batu-khaaniga. Praegu, lõpetades seda raamatut ja meenutades 
kõike, mida ma kuulsin ja nägin nende kohutavate aastate jooksul, võin' ma ainult soovida 
oma tulevastele lugejatele, et neil ei tuleks tunda kõige õudsemat, mis meie elus võib olla — 
julma ning mõttetu sõja kõikepurustavat orkaani.» 

